
PROLOG 


Volumul de faţă reprezintă continuarea tâlcuirilor lui 
Gheronda Emilianos la scrierile Părinților ascetici, tâlcuiri în- 
temeiate, în bună măsură, pe experienţa sa personală, făcute cu 
scopul dea transmite învățătura patristică fiilor săi duhovnicești, 
monahii Sfintei Mănăstiri Simonos Petras şi monabhiile Sfintei 
Mănăstiri Ormylia, dar şi pentru a-şi tăinui trăirile personale în 
spatele cuvintelor Părinților. Așa se face că în primăvara anului 
1987, Gheronda Emilianos a început tâlcuirea capetelelor Cu- 
viosului Teognost Despre fâpruire, contemplație şi preoție. 

Cine a fost Cuviosul Tcognost, care, prin cuvântul lui 
Gheronda Emilianos, se dovedeşte astăzi atât de actual? Sfân- 
tul Nicodim Aghioritul, în Prologu/ său la această scriere, 
spune că nu putem şti dacă era exegetul alexandrin la care se 
referă Sfântul Fotie sau dacă e vorba de altcineva. Parrologii 
contemporani spun însă că textul lui Teognost datează din 
secolul al XIII-lea, fără să ştim nimic despre autorul lui!. 


! A se vedea articolul lui Peter Van Deun, „La collection de chapitres 

Potrivit lui Joseph Munitiz, Cuviosul Teognost trebuie iden- 
tilicat cu autorul Zezzuru/u?. 

Cuviosul Teognost nu sc referă la disputa isihastă şi, din 
acest motiv, putem presupune că a trăit înaintea acesteia, ca 
stareţ într-una din mănăstirile din Niceea. Nu e însă necesar 
să cunoaștem cu precizie cine a fost autorul, deoarece textul 
însuşi, după cum spune şi Sfântul Nicodim, arată că autorul 
lui era dintre monahii care au strălucit în făptuire şi con- 
templaţie şi, mulţumită curăţiei sale, a avut „locuind în sine 
harul Sfântului Duh“. 

Alegerea acestor Capete de către Gheronda Emilianos se 
dovedește unică, deoarece ele i-au dat prilejul să vorbească 
pe larg despre importanta temă a preoţiei, acest dar de preţ 
pe care Dumnezeu l-a făcut omului, făptura Sa. 

În tâlcuirea sa, Gheronda Emilianos îl urmează pe Cuvi- 
osul leognost, dar şi învăţătura Bisericii noastre despre pre- 
oţia generală, adăugând şi trăirile sale personale, prilejuite 
de întâlnirile sale tainice cu Sfântul Duh şi de împărtăşirea 
sa cu Trupul şi Sângele lui Hristos la slujirea aproape zilnică 
a Dumnezeieștii Liturghii. „Prin Botez — zice — suntem pre- 
oţi, deoarece suntem cu toţii părtași la întreita vrednicie a 
Domnului: împărătească, profetică, preoțească. Ca preoți, 
participăm la adunarea de slujbă, ca preoţi ne rugăm, ca pre- 
oţi aprindem candela sau lumânarea. Ca preoți, Dumnezeu 
ne dăruieşte în mod personal însuflările Lui și experiențe și 





autribuce ă lenigmatique 'Ihcognoste (XIII: si&cle)“, care se află în lucrarea 
lui A. Rigo, Da /eognosto alla Filocalia (XIIL-X VIII), Bari, 2016, și cel al lui 
Jean Munitiz, „Ihognoste“, Dicrionnaire de spiritualite 15, col. 443-445, 

* Theognosti Thesaurus, (ed.) Joseph Munitiz, Corpus Christianorum, 
Series Graeca 5, Brepols, Turnhout-Lcuven, 1979. 

primim cele mai mari descoperiri ale Duhului Sfânt și ale 
tainelor cerești, potrivit rugăciunii și slujirii noastre.“ 

În acelaşi timp, Gheronda se referă la făptuirca şi la con- 
templaţia cu care trebuie să se împodobească atât fiecare cre- 
dincios, în calitatea sa de preot, cât mai cu seamă preotul, 
care are preoţia sacramentală. 

Suntem cuprinși de uimire în faţa suișurilor duhului la 
care ne cheamă Gheronda, tâlcuindu-ne pe alese textul Cu- 
viosului Teognost. Puțin lipsește să nu ni se pară de necrezut 
cuvintele lui. Știind însă că Sfinţii Părinţi nu spun şi nici nu 
scriu ceva pe care să nu-l fi trăit, cădem şi ne închinăm în 
tăcere la preamilostivul Dumnezeu pentru nemărginita Sa 
milă, cerându-l cu smerenie să ne deschidă ochii inimii ca să 
vedem „cele ce ochiul nu a văzut şi la inima omului nu s-au 
suit“ (1 Cor. 2, 9), lucruri asupra cărora „nici îngerii nu au 
putut să se aplece“ (cf. 1 Pr. 1, 12). 

Prin cuvântul său izvorâtor de miere şi plin de har, 
Gheronda Emilianos dă viaţă scrierii Cuviosului Teognost, 
chemându-ne la nepătimire, la rugăciune curată şi neîmprăş- 
tiată, la dorirea arzătoare a morţii, după ce ne-am desăvârşit, 
desigur, în calea făptuirii, deoarece făptuirea este treaptă spre 
contemplaţie. Pentru slujitorii Liturghiei care vor să săvâr- 
şească ncîmpiedicat şi cu o conştiinţă bună sfintele slujbe, 
Gheronda dă câteva îndrumări speciale. 

Multe detalii din cuvintele Cuviosului şi ale Părintelui 
Emilianos vor atinge şi vor mişca suflerele cititorilor. Dar 
de o atenţie deosebită trebuie să aibă parte, ca fiind foar- 
te atrăgătoare, părţile din tâlcuire în care este accentuat, cu 
un echilibru plin de discernământ şi cu un respect față de 
tradiţiile şi ethosul Bisericii, caracterul dinamic şi personal 
al legăturii fiecărui om cu Dumnezeu şi cu energiile Lui. 
Cuviosul spune că nu ajunge să-ţi săvârșești liturghia, fie cea 

sacramentală, fie cea a rugăciunii, fie cea mistică, decât po- 
trivit cu cele pe care le-ai primit din Tradiţie. 

Gheronda, dezvoltând şi completând ideile, arată că a in- 
trat în lumea lui Dumnezeu ca unul care slujește cele sfinte, 
şi nu ca un simplu instrument pasiv. Prin urmare, „plinătatea 
săvârșirii celor sfinte de către tine trebuie să fie şi o revelaţie 
nemijlocită, o legătură nemijlocită, trebuie ca şi tu să simţi şi 
să cunoşti cu mâinile tale“. De la Sfinţii Părinţi am primit un 
anume tipic liturgic, tradiţia Bisericii noastre, şi avem dato- 
ria să nu disprețuim aceste tradiţii. În același timp, suntem 
îndeptăţiţi ca dreptatea noastră să prisosească mai mult decât 
a fariseilor (cf. Mr. 5, 20), ca să nu ne restrângem înţelegerea 
tainelor doar la cele pe care ni le dă tipicul, forma exterioară. 

Această depășire a formelor nu înseamnă îndepărtarea, 
dispreţuirea sau schimbarea tradiţiilor, ci că, odată cu trăirea 
pe care au avut-o Părinţii, ni se îngăduie şi nouă să încer- 
căm să ajungem la propria noastră înţelegere şi înştiinţare 
lăuntrică, pe care ni le va da Dumnezeu „prin înrudirea pe 
care am dobândit-o cu EL, prin comuniunca şi unirea cu El. 
Prin urmare, trebuie să urmărim ce ne spune Sfântul Duh. 
'lrebuie să devenim primitori şi încăpărori ai strălucirilor 
Sfântului Duh, așa încât să nu fim doar nişte fiinţe pasive, ci 
să fim cei ce acţionează“, 

Dar atât Sfântul Teognost, cât şi Gheronda ştiu că cea 
mai mare parte dintre oameni, din cauza imaturităţii şi a 
grijilor, nu poate să se ridice la contemplaţii înalte şi, de 
aceca, se coboară la neputinţa omenească, dându-ne nă- 
dejdi. „Nu vor dobândi fericirea viitoare — zic ci — doar cei 
curaţi şi cei nepătimași, ci şi cei smeriţi. Dumnezeu nu ne 
va pedepsi, nici nu ne va judeca pentru că am păcătuit, ci 
pentru că nu ne-am pocăit. Când cădem, să nu ne temem, 
ci să ne îndreptăm. 

Ca un adevărat părinte, Gheronda Emilianos încearcă să 
înnoiască aripile noastre ca ale vulturului (cf Ps. 102, 5), 
ca să părăsim pământul şi să ne înălţăm în muntele înalt, la 
Cer. Pământul este exilul nostru. Patria noastră, casa noastră 
este Cerul, unde se află Preasfânta Treime, cetele îngerilor şi 
ale sfinţilor. Ei sunt adevăratele noastre rude şi împreună cu 
ei trebuie să ne aflăm cât mai repede cu putinţă. Datorită ne- 
măsuratei sale smerenii şi a iubirii sale pentru Dumnezeu şi 
oameni, Părintele nostru nu poate crede că există vreun om 
care să nu fie în stare să ajungă la această înălțime. Dumne- 
zeu nu caută la faţă (cf F. A. 10, 34). Câră vreme el însuşi a 
avut aceste trăiri, înseamnă că le poate avea orice credincios, 
desigur potrivit cu măsura sa și dacă dorește. 

Gheronda şi-a îndreptat cuvântul către monahii şi mona- 
hiile sale. Dar scopul monahului şi al oricărui credincios este 
același, iar Biserica oferă tuturor aceleași mijloace de sânţi- 
re, potrivit cu posibilităţile fiecăruia. Prin urmare, dorim şi 
nădăjduim ca tâlcuirea lui Gheronda Imilianos să se reverse 
ca o rouă şi ca un foc în inimile cititorilor care se vor apleca 
cu căldură asupra bogăției Cuviosului Teognost şi a tâlcuito- 
rului său, Părintele nostru Emilianos, 


Arhimandritul Elisei 
Egumenul Stincei Mănăstiri Simonos Petras 

Pentru intrarea noastră în noul an bisericesc, m-am 
gândit să citim un text al Cuviosului Părintelui nostru 
Teognost, din cel de-al doilea volum al Fi/ocaliei. Se 
pare că autorul este un sfânt din vechime, probabil din 
secolul al III-lea. În Capezele pe care le-a scris întâlnim 
multe indicii că a avut o formaţie atică şi că, în același 
timp, cunoștea limba Părinților Bisericii, care au adap- 
tat dialectul atic la limba vorbită, greaca foine, așa încât 
limba să aibă eleganța stilistică a clasicilor, dar şi putinţa 
de a fi înțeleasă de oamenii epocii lor, pentru a fi, pe cât 
posibil, vie şi atrăgătoare. 

În scurta biografie a Sfântului, care premerge 
lucrării lui şi care a fost scrisă de Cuviosul Nicodim 
Aghioritul, se spune că s-ar putea ca Teognost să îi fost 
alexandrin. Judecând după lucrarea sa, putem trage 


!'Lrimierea este făcută la ediţia greacă a Filocaliei. În ediţia 
română, scrierea se află în volumul al patrulea. (n.tr.) 

concluzia că acest cuvios este dintre acei oameni care 
n-au trecut prin viaţă zadarnic şi fără roade, ci cu re- 
ușită în făptuire şi cunoștință, adică în viaţa practică 
şi în virtute, în dobândirea simțului duhovnicesc şi în 
descoperirea tainelor cerești. În biografia sa, Cuviosul 
Nicodim spune: 


Acesta era dintre cei care au viețuit cu Jăptuirea şi 
cunoștința şi, prin curăția vieţii, a avut barul Duhului 
locuind într-însul. Mintea î-a fost luminată cu ilumi- 
nările Acestuia, prin care se face în mod firesc desco- 
perirea tuturor, iar prin adierile Sale pline de viaţă, 
mintea Iui, ca un instrument muzical insuflat, a cântat 
aceste capete asemenea unei cântări cu totul armonioa- 
se şi sfinte. 


Cu alte cuvinte, Cuviosul Leognost a dobândit o 
asemenea curăţie a vieţii, așa cum o dovedeşte scrie- 
rea sa, încât a reușit să aibă locuind în inima sa harul 
Sfântului Duh, cu ale Cărui iluminări mintea i-a fost 
luminată şi a alcătuit, frumos şi dulce, capetele de faţă. 
Prin adierile pline de viaţă ale Sfântului Duh, mintea 
sa, ca un instrument muzical de suflat, a izvodit această 
cântare cu totul armonioasă şi sfântă. 


Jar prin barul aflat în ele şi prin înțelesurile duhovni- 
cești, alrage auzul şi cugetarea cititorilor şi îmboldeşte spre 
zelul făptuitor al împlinirii lor. Pentru că prin ele este 
arătat felul aparte al făptuirii şi este învățată fără rătăcire 
înălțarea spre contemplaţie. 

Prin harul şi înțelesurile duhovniceşti cuprinse în 
aceste Capete, cititorul este atras şi prin auz, şi prin cu- 
getare. Fiecare cap, ca un bold, te face să-ţi revii şi să 
fii condus spre zelul făptuitor al dobândirii înţelesurilor 
sale duhovnicești. Pe de altă parte, sufletul este povăţuit 
într-un mod cu totul deosebit pe calea făptuirii, a felului 
în care poate să se înalțe prin făptuire la viaţa duhov- 
nicească. lar când vei dobândi făptuirea, aceasta, ca o 
scară, te va înălța fără rătăcire la contemplaţie, la Cer. 


Și cum şi în ce fel trebuie să fie cel cinstit cu preoția 
poate cineva să afle cu precizie din aceste [capete]. 


În plus, Capetele ne arată cum trebuie să fie adevăra- 
tul preot, cel care a fost cinstit cu preoţia. Să nu uităm 
că preoţia nu este doar cea care a înlocuit preoţia leviti- 
că, ci este şi aceasta pe care o purtăm înlăuntrul nostru, 
ca părtași ai vredniciilor Domnului. Fiecare credincios, 
bărbat sau femeie, este şi preot, este şi învăţător, este şi 
împărat. Dar, în primul rând, este preot. Dacă nu am 
avea preoţia, nu am putea să-l aducem lui Dumnezeu 
nici jertfele noastre, nici slujba noastră, nici rugăciunile 
noastre, nici strigătele inimilor noastre. 

Prin urmare, Capetele despre preoție privesc fiecare 
inimă, şi cu atât mai mult pe cea de monah, întrucât 
monahul este cel care intră în cele de nepătruns ale Bi- 
sericii, este cel căruia i se dezvăluie tainele duhovni- 
ceşti. De aceea există o tradiţie potrivit căreia monahii 
erau tunși în interiorul altarului, iar ca o amintire a 
acestei rânduieli, acum facem tunderea în faţa ușilor 

împărăteşti. Monahul intra în altar şi rămânea acolo 
optzile şi, în fiecare zi, cânta tropare şi citea scrieri care 
privesc viața monahală. 


Și aduc mult folos duhovnicesc și trezvie mântuitoare 
celor care se împărtășesc din ele cu iubire de osteneală. 


Ce să vă mai spun acum? — zice Cuviosul Nicodim. 
Nu vreau să vă spun multe, dar, dacă vreţi să urmaţi calea 
folosului duhovnicesc şi a trezviei, care aduce mântuire, 
veţi găsi în aceste Capete comoara pe care o căutaţi, 

Titlul Capezelor este următorul: 

Despre făptuire şi contemplaţie şi despre preoție, al că- 
rei acrostih este: Preacuvioşilor părinţi Lazăr şi Varlaam, 
Teognost, cel cu totul neînsemnat şi nevrednic de toată 
lumea. 

Eu, zice Cuviosul Teognost, cel mai neînsemnat de- 
cât toţi oamenii, gunoiul pământului (cf. 1 Cor. 4, 13), 
nevrednic de tot ceea ce se află în lume, dedic aceste 
Capete preacuvioșilor părinţi Lazăr şi Varlaam. Este evi- 
dent că acești doi părinţi i-au pus Cuviosului întrebări 
în legătură cu problemele cuprinse în Capete şi ne-au 
dat prilejul să avem şi noi această comoară alcătuită din 
cele aproximativ şaptezeci de capere. Să le vedem! 


Să socoteşti că ai virtute adevărată atunci când vei dis- 
pretui în mod desăvârșit toate cele de pe pământ, având 
inima gata întotdeauna, prin conştiinţă curată, să călăto- 
rească spre Domnul. lar dacă vrei să Jii cunoscut de Dum- 
nezeu, fă-te necunoscut de oameni, pe cât e cu putinţă. |1) 


262 





CAPUL. 1 


Dacă simţi, zice Cuviosul, că ai o virtute şi vrei să vezi 
dacă este adevărată, o vei judeca, mai întâi, după faprul 
că dispreţuieşti sau nu toate cele de pe pământ. Dacă 
există ceva pe care nu-l dispreţuieşti, dacă, de exemplu, 
nu-ți dispreţuieşti tatăl şi mama, prietenii, rudele du- 
hovniceşti şi trupești, educaţia şi dorinţele tale, părerile 
tale şi lumea, cărţile şi slava, dorinţa ca oamenii să te 
accepte, să nu spui că virtutea ta este adevărată! 

În al doilea rând, este oare inima ta gata, așa încât 
să treci la Domnul în orice clipă? Ai îndrăzneală înain- 
tea lui Dumnezeu? Este conştiinţa ta cu totul curată? 
Poţi să spui: „Nu mă ştiu vinovat cu nimic!“, așa cum a 
spus Apostolul (cf 1 Cor. 4, 4), adică să nu aflu nimic 
în mine care să-mi arate că greşesc față de Dumnezeu, 
că nu am nici cel mai mic păcat pe care îl lucrez sau îl 
vreau sau îl acopăr sau pe care nu îl îndepărtez? Dacă e 
așa, atunci poţi să spui că ai virtute. 

Prin urmare, trăsăturile adevăratei virtuţi sunt două: 
dispreţuirea a toate şi să fiu gata să zbor şi să merg la 
Hristos. Dorul meu arzător, orice aspirație duhovni- 
cească, dorinţele duhovnicești şi avântul după virtute şi 
sfinţenie, înclinația spre curăţie, dispoziţia pentru sluj- 
be şi rugăciunea mea, toate acestea au ca pisc această ul- 
timă clipă în care mă voi găsi faţă în faţă cu Dumnezeul 
meu (cf. 1 Cor. 13, 12). Așa cum un tânăr nu așteaptă 
altceva decât momentul nunţii, tot aşa şi noi așteptăm 
adevărata şi veşnica noastră nuntă, clipa în care ne vom 
întâlni, prin moarte, cu Dumnezeul nostru. Îndepăr- 
tarea noastră de țărână şi plecarea noastră din „cortul“ 
nostru arată comuniunea şi unirea noastră cu Duhul. 

În plus, dacă nu vrem doar să încercăm să vedem 
dacă avem virtute, ci vrem şi să ne cunoască Dumnezeu, 
atunci să ne îngrijim ca oamenii să nu ne ştie. Să luăm 
un exemplu! Dacă vine cineva şi ne salută, fără să ne lase 
impresia că îşi amintește de noi, simţim o amărăciune. 
Şi, chiar dacă stăm la vorbă cu el, nu vom avea tihna 
să discutăm plăcut, nu vom fi binevoitori şi bucuroși. 
Dar când acela ne va cinsti şi va da semne că îşi aduce 
aminte de noi, că ne iubeşte şi că ne preţuiește, atunci 
inima noastră se deschide şi răspândim şi noi asupra lui 
iubirea noastră. După Cuviosul Teognost, toate acestea 
sunt „deșertăciunea deșertăciunilor“ (Eccl. 1, 2), pen- 
tru că oamenii sunt muritori, sunt vântul care se duce. 
Există însă Unul, Cel ce este (cf. leş. 3, 14), Cel ce pu- 
rurea este, Care merită să ne cunoască şi să ne „cheme 
pe nume“, așa cum spune pilda păstorului celui bun 
(cf. În. 10, 1 ş.u.). Prin urmare, dacă vrem ca Dumne- 
zeu să ne cunoască, atunci să ne străduim cât de mult 
putem ca oamenii să nu ne ştie. 


Ia seama la mângâierile de prisos ale trupului şi fe- 
rește-te de ele, ca să nu Jii lipsit de ceva din ostenelile 
tale! Adică, pe măsura ostenelilor de dinaintea nepătimi- 
rii, vine din acestea, de acum înainte, tibna. Socoteşte ca 
pagubă nu lipsirea de dulcețile vieţii, ci căderea din cele 
mai înalte prin desfătarea de acelea. [2] 


Dacă vrei să izbuteşti cea mai înaltă virtute duhovni- 
cească, treptele dumnezeiescului har şi suirea ta pe pis- 
cul unde Se află Preasfânta Treime, ia aminte la ceea ce 

încearcă în fiecare clipă să te doboare şi care sunt mân- 
gâierile de prisos ale trupului! Adică fii atent să nu îţi 
odihneşti trupul! Când spunem „trup“, nu înţelegem 
doar trupul fizic, ci înţelegem omul întreg, care vrea 
să-i fie comod, să nu i se închidă drumurile, să găsească 
de îndată tot ce are nevoie, tot ce-i trebuie. Lucrul aces- 
ca, zice Cuviosul, este moarte, te lipsește de vederea lui 
Dumnezeu. Așa cum dacă se rupe dintr-odată banda 
video, se întrerupe orice audiție şi vizionare, tot așa se 
întâmplă şi cu mângâierile vicții noastre omenești. 

Aşadar, fii atent ca mângâierile tale să fie cele de 
absolută trebuință pentru firea omenească, şi mai ales 
pentru starea ta. De exemplu, omul căsătorit are par- 
te de mângâierile soţiei sau ale soţului. Lucrul acesta 
e firesc în căsătorie, pentru că celor căsătoriţi le-a fost 
dată de către Dumnezeu porunca de a trăi fiecare după 
cum îi place celuilalt. Faptul ca soțul să-i placă soţiei 
sale sau ca soţia să-i placă lui reprezintă mângâierea şi 
bucuria, mulțumirea şi răsplata vieţii celor căsătoriţi. 
Fi se iubesc, şi trăiesc, şi se bucură. Lucrul acesta se 
potriveşte cu căsătoria. Dar cine nu este căsătorit nu 
poate avea mângâierea vreunei alte persoane. Pentru că, 
atunci când este legat de cineva, faptul acesta va fi ori o 
legătură păcătoasă, ori o colaborare absurdă, nelegiuită 
şi anormală, un „prieteșug osebir?, 


2 Observațiile Părintelui Emilianos privitoare la omul necăsă- 
torit sunt făcute pentru monahii cărora le tâlcuia textul Cuviosului 
Teognost. De altfel, însăși slujba călugăriei enumeră „pricteșugul 

În ceea ce-l priveşte pe monah, întrucât este neînsoţit 
cu cineva, dar căsătorit cu Domnul, felurile de odihnă şi 
mângâierile autentice, care pot să-i dea bucurie, încântare 
paradisiacă şi desfătare, sunt mângâierile Sfântului Duh 
şi căldura tandră pe care o dă familia monahală. Așa 
cum părinţii se bucură de copiii lor, şi copiii, de părinţi 
şi de fraţii lor, tot așa este şi la mănăstire. Ne bucurăm 
de slujba noastră, de viaţa noastră frățească, de sinaxe şi 
de toate prilejurile care ni se dau în mănăstire, dar nu în 
afara mănăstirii. În afara mănăstirii, monahul se pierde. 
Şi chiar dacă pare că ajunge un magnat, este totuşi un 
om pierdut, fiindcă peştele nu poate trăi în afara mării. 

Sigur că trupul nostru, mai ales în caz de boală, are 
nevoie de anumite mângâieri omenești, dar nu de toate 
cele pe care am putea să i le dăm. Când omul se învaţă 
cu destindetrile, cu satisfacția, vrea tot mai multe. Când 
cineva, de exemplu, nu are un scaun, ci doar un tabu- 
ret, este mulţumit. După ce îl pui să stea pe scaun, nu 
va mai putea şedea pe taburet, va dori un scaun. lar 
dacă va vedea un fotoliu, va vrea fotoliu. Iar dacă se va 
obișnui cu fotoliul şi va vedea un şezlong, va vrea un 
şezlong. I)e asemenea, dacă se odihneşte pe o saltea şi 
se întâmplă, de la cel rău, ca atunci când merge să se 
odihnească să verse o lacrimă, zicând „Doamne lisuse 
Hristoase“, atunci va spune că cea mai bună rugăciune 
se face pe o saltea moale. Așa ajungem prin destinderile 


osebit“ printre păcatele care îl pândesc pe viitorul monah. (n.tr.) 

trupeşti şi sufleteşti! Irebuie să fim atenţi la acest aspect 
mai ales când suntem bolnavi. 

De asemenea, când nu ne simţim tihniţi în legăturile 
noastre sociale, adică dacă avem vreo problemă în sufletul 
nostru — problema este întotdeauna a noastră, ia naștere 
dintr-o neatenţie de-a noastră sau din iubirea noastră 
de sine, dintr-o oarecare vinovăţie sau micime de suflet, 
dintr-o nimicnicie sau dintr-un complex de inferiorita- 
te —, atunci vrem unele destinderi, aşa încât să ne echi- 
librăm puţin şi să nu se vădească halul în care am ajuns. 
Același lucru se întâmplă şi cu mâncarea, cu odihna, cu 
înlesnirile şi cu lucrurile pe care le folosim. Cu cât îi dai 
unui om, cu atât el devine un iad şi vrea să devoreze tot 
mai mult, Şi, oricât i-ai da, n-o să-ţi spună nicicând „nu“. 

Prin urmare, să nu dăm tihnă trupului nostru, nici 
odihnă tâmplelor noastre, nici somn pleoapelor noastre, 
până când vom găti templul Domnului (cf. Ps. 131, 4-5), 
care este intrarea noastră, prin comuniunea Sfântului 
Duh, în Sfânta Sfintelor, în cămările cereşti. Până în 
acea clipă, monahul trebuie să fie un călător. „În călăto- 
rii adeseori“, zice Apostolul Pavel, „în trudă şi osteneală, 
în ispite, în primejdii pe mare“ (cf. 2 Cor. 11, 26-27). 
Adică numai omul care se supune pe el însuşi „cu mâna 
cea tare“ (Deut. 3, 24), adică cu puterea lui Dumnezeu, 
şi cine înţelege că aici, pe pământ, trebuie să lupte, că 
trebuie să fie luptătorul şi martirul vieţii, doar acela intră 
în cămările cereşti. 

Și fereşte-te (înoorthouv) de ele! Verbul imoorelhopai 
are sensul precis de „mă strâng de frică“. Folosind acest 
verb, Cuviosul Teognost vrea să ne spună: Să pui la 

îndoială înlesnirile şi desfătările, bucuriile şi destinde- 
rile. Să luăm un exemplu! Este post, te îmbolnăveşti, 
şi îţi dau voie să dezlegi postul. Dacă, după câteva zile, 
mâncarea de dulce te îngreuiază şi ceri să ţi-o gătească 
mai bine, să-i mai adauge şi niţel piper, atunci ai des- 
fiinţat rânduiala monahală. Așa suntem noi, oamenii! 
Așadar, să evităm înlesnizile trupeșşti, ca nu cumva ele 
să ne lipsească de ceva din cele câștigate prin ostene- 
lile noastre! Pentru că, într-un fel sau altul, viaţa este 
osteneală. În lume sunt necazurile, adică ceva care te 
apasă”. Greutățile vieţii îi apasă pe oameni şi îi chinuie. 
Vrând-nevrând, toţi trăiesc în durere şi necazuri. 

În mănăstire însă, monahul nu are necazuri, are 
ostenelile asumate de bunăvoie, pe care le împlineşte 
pentru Dumnezeu, ele fiind asceza zilnică şi lipsurile 
asumate liber. Aşa cum Domnul a fost lipsit de toate, 
tot așa şi monahul se lipsește de toate. Dar ostenelile 
duhovnicești — privegherile, culcarea pe jos, posturile, 
tăierea voii — au parte de răsplată. De aceea fii atent să 
nu pierzi ceva din ostenelile tale dorind înlesniri! Până 
să ajungi la desăvârșita nepătimire, adică la măsura la 
care nu mai ai ispite, păcate şi gânduri, nici nu mai 
saltă înlăuntrul tău ceva întinat, neplăcut sau viclean, 
vei avea neîncetat dispoziţia pentru vreo înlesnire în os- 
venelile tale: vei vrea să găsești un fel mai bun de rugă- 
ciune, de stat pe scaun, de dormit, de mâncat. 


3 Grecescul BĂtnpiş (necaz) vine de la verbul Gif (a strânge, 
a apăsa). (n.tr.) 

Dar să nu crezi că pierzi ceva dacă te lipsești de plă- 
ceri şi de destinderi. Adevărata pierdere este să cazi de 
la cele mai bune, adică de la destinderile pe care ţi le dă 
Sfântul Duh şi de la intrarea ta în Împărăţia cerurilor. 
Mângâierile Sfântului Duh şi intrarea ta în Împărăția 
cerurilor sunt pentru tine adevărata destindere. 


98908 


În continuare, Cuviosul Teognost spune ce fel de 
cugetare trebuie să avem în legătură cu noi înșine, pen- 
tru că aceasta ne ajută să înţelegem de unde provin fap- 
tele şi dorinţele noastre. 


Socoteşte cu toată simţirea că eşti o furnică şi un vierme 
(cf. Ps. 21, 6), casă ajungi un om modelat de Dumnezeu. 
Că dacă nu se va întâmpla mai întâi acel lucru, nu va 
urma acesta. [3] 


Aşa cum s-au socotit pe ei înşişi drepţii Vechiului 
Testament (cf. Fc. 18, 27; lov 42, 6) şi toţi cuvioşii Bi- 
sericii, tot aşa să te socotești şi tu pe tine însuţi: să nu 
crezi că eşti ceva și nici să nu te raportezi la lume prin 
prisma sinelui tău. Să nu vrei ca ceilalţi să te vadă! Câtă 
atenţie dai unei furnici care umblă pe pământ şi câtă im- 
portanță acorzi unui vierme murdar şi scârbos, tot atâta 
importanţă să-ţi dai şi ţie însuţi. Să te socotești pe tine 
însuţi, ce toată simţirea, în deplină cunoştinţă, o furnică 
şi un vierme! Să ţi-o spui şi să o crezi cu toată simţirea 
ta! Pentru că, dacă nu o spui, nu ai nicio nădejde că vei 

duce o viaţă duhovnicească. Dacă nu crezi asta, nu vei 
avea puterea să realizezi ceea ce vrei. În acest punct, 
trebuie să fim atenţi la ceva. 

Când ne comparăm pe noi înşine cu altcineva, ne gă- 
sim, de obicei, pe noi mai buni. Dar când ne înfăţişăm 
înaintea lui Dumnezeu, vom fi eu şi Dumnezeu. Cu toa- 
te că vor fi de faţă şi nenumărați alţi oameni, toţi cei care 
au trăit de-a lungul veacurilor, nimeni dintre noi nu-l va 
privi pe celălalt, ci pe Hristos, se va uita să vadă dacă are 
un loc înaintea Lui. Prin urmare, ne vom compara pe noi 
înşine cu măsura vârstei duhovnicești şi a dumnezeirii lui 
Hristos (cf. Ef. 4, 13). De aceea, chiar dacă aș fi cu totul 
sfânt, dacă mă compar cu Dumnezeu, sunt un nimic. 

'lrebuie să ne vedem pe noi înşine cu un simțământ 
teologic, ca să putem să ne socotim furnică şi vierme. 
Când spunem aceasta în mod silit, fără să o trăim, ne cu- 
prinde un complex de inferioritate, ne simţim mai pre- 
jos decât alții şi cădem în melancolie, ne împotrivim şi 
ajungem ciudaţi. Când suntem dispreţuiţi, ajungem niş- 
te fiare. Dacă nu suntem băgaţi în seamă, ne ridicăm şi 
plecăm în camera noastră, ca să rămânem singuri. Când 
vedem că altcineva are o reușită, ne prăbușim într-o stare 
jalnică, în depresie, devenim nesociabili. În loc să fim 
frumoși, bucuroși, așa cum zice aforismul: „Câr de mult 
se bucură omul când este om“f, noi ajungem niște fiin- 
țe bolnave. Așadar, când cunoaşterea noastră de sine nu 
este adevărată, cu toată simţirea, atunci ajungem la cele 


* Menandru, Aforisme. 

mai rele rezultate şi, de aceea, spunem: mai bine să fie 
cineva egoist decât să simtă că este netrebnic, incapabil, 
neputincios. Smerenia noastră şi simțământul propriului 
sine trebuie să fie adevărate şi duhovnicești, şi nu să fie 
un simțământ de inferioritate. 

Ca să ajungi un om modelat de Dumnezeu. Când 
Dumnezeu l-a plăsmuit pe om, a luat ţărână din pământ, 
adică l-a făcut dintr-o materie preexistentă (cf. Fc. 2, 7). 
Verbul „a plăsmui“ are înţelesul unei materii preexisten- 
te. Dacă şi tu, zice Cuviosul, te vei vedea pe tine însuţi 
vierme, ţărână, atunci Dumnezeu va lua această materie 
a fiinţei tale mâncate de viermi, o va renaşte şi o va face 
o inimă nouă şi un duh nou (cf lez. 11, 19), te va face 
un om nou (cf. Ef. 2, 15). Dumnezeu te va plăsmui din 
nou cu mâinile Lui şi te va face un om nou, după chipul 
lui lisus Hristos. 

Dar dacă nu simţi cu adevărat că eşti vierme și fur- 
nică şi dacă nu spui aceasta cu pace şi bucurie şi mă- 
reție duhovnicească, ci cu aerul unui nenorocit — de 
lucrul acesta Dumnezeu Se scârbește —, atunci Dum- 
nezeu nu te va putea plăsmui din nou. Când ştii că 
eşti vierme, dar ești făptura lui Dumnezeu, după chipul 
lui Dumnezeu, atunci ești un aristocrat, ești bucuros, 
dulce, sociabil, duhovnicesc, liniștit; eşti omul care se 
bucură de viaţă, iar Dumnezeu poate să lucreze asupra 
ta şi să te facă modelat de Dumnezeu. 


Și cu cât te vei cobori, pe atât te vei înălța. Dar când 
te vei socoti pe tine ca nimic înaintea Domnului, potrivit 
Psahmistului (cf. Ps. 38, 7), atunci din mic vei ajunge 

mare pe nebăgate de seamă. Şi când vei socoti că nu ai şi 
că nu ştii nimic, atunci te vei îmbogăţi şi în Jăptuire, şi în 
cunoștința lăudată întru Domnul. 


Ce frumos le mai spune Cuviosul Leognost! Ai im- 
presia că e un poet! Pe cât cobori, zice, cu măreție, în 
adâncurile neumblate ale fiinţei tale şi simţi şi crezi că 
eşti mărunt şi un nimic, pe atât te ridici la înălțimile 
virtuţii şi ai descoperiri cereşti. Când te vezi pe tine 
însuţi cu adevărat un nimic înaintea lui Dumnezeu, 
atunci, de acolo de unde eşti un om mic, vei ajunge 
mare pe nebăgate de seamă. Fără să-ţi dai seama cum, 
dintr-odată vei vedea că Dumnezeu ţi-a dat harisme şi 
virtuţi, că ţi-a dăruit înălţări duhovniceşti şi nepătimi- 
rea, că ţi-a dat putinţa să ţi Se descopere. 

Consider că sintagma din mic vei ajunge mare pe ne- 
băgate de seamă nu înseamnă atât că din mic vei ajunge 
mare, ci că, puţin câte puţin, încet-încet, vei spori în 
virtute, în sfinţenie şi în îndumnezeire şi dintr-odată vei 
descoperi că ai ajuns mare. Dar cu cât mai mare este 
cineva, cu atât este şi mai smerit. Copilul nu-şi dă seama 
când creşte, nu conștientizează lucrul acesta. Se înalță, 
se înalță şi, dintr-odată, când se găseşte în faţa oglinzii, 
constată că a crescut în înălțime. Fără să-și dea seama, a 
crescut. Lot așa sporește, încet-încet, şi viaţa ta duhovni- 
cească, ajungi bogat și în făpruire, şi în cunoştinţa lăudată 
a Domnului. Adică Îl cunoşti pe Domnul, iar Domnul 
te cunoaște pe tine, fără ca tu să înţelegi, datorită smeri- 
tei tale cugetări. Ajunge numai să conșştientizezi, pe baza 
criteriului duhovnicesc şi avându-l. ca scop pe Hristos, 

că ești nimic. Când însă te observi pe tine însuţi şi spui: 
„Am această virtute, ieri nu m-am mâniat, când mi s-a 
spus să plec, am plecat!“, adică dacă descoperi că ai ceva 
sau Că ești ceva, atunci eşti un nimic. 

Zdrobeşte brațul celui păcătos şi viclean (Cf. Ps. 9, 36), 
adică al plăcerii şi al vicleniei, din care se naşte toată ră- 
utatea! Zdrobeşte-l însă prin înfrânare şi prin nerăutatea 
care vine din smerenie, aşa încât, chiar dacă în vremea 
cercetării celor săvârșite ţi se va cere socoteală, cu cuvânt 
puternic, pentru păcate, să nu fie găsit nimic. [4] 


Zdrobeşte puterea vicleniei şi a plăcerii, adică a 
confortului, pentru că răutatea se naște din confort şi 
viclenie. Acest lucru îl vei reuși dacă ești atent şi trăieşti 
cu smerenie şi înfrânare, așa încât, chiar dacă ai făcut 
unele păcate de-a lungul vieţii — cu toţii păcătuim —, în 
clipa în care vei da seamă înaintea lui Dumnezeu, să nu 
mai rămână nici unul. Dacă lucrezi aceste două virtuţi, 
în clipa în care se va auzi glasul lui Dumnezeu şi îşi 
va cere să dai seama pentru faptele tale — glasul lui 
Dumnezeu va fi mai puternic, mai măreț decât trâm- 
biţele îngerilor, decât psalmodiile arhanghelilor şi de- 
cât strălucitoarele doxologii ale serafimilor şi ale heru- 
vimilor —, în timp ce fiecare va căuta să scape de orice 
vină, tu vei fi liniştit, fiindcă vei simţi că Domnul nu 
are pentru ce să te mustre. Păcatele tale vor fi fost deja 
şterse, pentru că ai trăit o viaţă în smerenie şi înfrânare, 

adică cu osteneli şi trudă, fără înlesniri, cu o smerenie 
care te-a făcut să nu-ţi conștientizezi propria măreție. 


Pentru că greselile se şterg atunci când, urând pricinile 
prin care ele au fost săvârşite, ne ostim împotriva lor, întor- 
cându-ne de la înfrângerea dintâi prin biruinţa de pe urmă. 


Da, am păcătuit! — zice Cuviosul 'Teognost. Dar 
nu vă spăimântaţi! Dacă înţelegem cauzele păcatelor 
noastre şi ne oştim împotriva lor, adică dacă nu dorim 
patimile pe care le avem şi dacă ne oprim de la păca- 
te, atunci veţi vedea că se vor stinge şi se vor şterge pe 
deplin toate păcatele noastre. Cuviosul Teognost spune 
aceasta pentru că, în spatele luptei pe care o începem 
pentru viața cerească, pentru suișurile duhovnicești, 
pentru descoperirile dumnezeieșşti, se ascunde un sub- 
strat primejdios: neputinţa noastră şi păcatul nostru. 
Acestea trebuie să dispară. Neputinţa va pleca prin ne- 
pătimirea pe care ne-o va dărui Dumnezeu când vom 
uri pricinile păcatului, iar păcatele noastre vor dispărea 
prin smerita-cugetare şi prin pocăință. 

Întorcându-ne de la înfiângerea dintâi prin biruinţa 
de pe urmă. Toată viaţa noastră de până acum, cu mi- 
ile ei de păcate, este prima noastră viață, înfrângerea 
noastră cea dintâi. lrebuie să părăsim această viață ve- 
che. Înfrângerea este nereușita noastră, păcatul nostru. 
lrebuie să ne întoarcem de la păcatul nostru. Verbul 
ăvoxalâ) înseamnă a chema pe cineva din nou la viaţă, 
aşa cum Hristos l-a chemat pe Lazăr din iad, l-a înviat 
şi i-a dat viaţa pe care o pierduse (cf. În. LI], 17 ş.u.). 

Înfrângerea este un hoit, ceva care a căzut pe jos. 
Viaţa mea, din cauza propriei mele păcătoșenii, este 
căzută, este păcătoasă. Însă mă voi ridica prin biruin- 
ţa de pe urmă — în grecește, expresia este un dativ in- 
strumental, VOTĂTI vin — pe care o voi câștiga acum, 
prin biruinţa pe care mi-o va da Dumnezeu când voi 
urma povăţuirile Cuviosului Teognost. Prin biruinza de 
pe urmă voi prinde viaţă, mă voi întoarce din nou la 
starea primordială a firii umane, starea pe care a avut-o 
omul în rai înainte de cădere. În multe tropare întâlnim 
expresia „cheamă-mă din nou“. Prin urmare, avem 
prima înfrângere şi biruinţa finală, care este ridicarea 
noastră la viaţa duhovnicească şi, mai ales, înfăţişarea 
noastră înaintea Domnului în ziua morţii noastre şi a 
judecății noastre de pe urmă. 

După aceste patru capete introductive, trecem la al 
cincilea, care, la început, se referă la rugăciune. Rugă- 
ciunea ni le dă pe toate. 


Nimic nu este mai bun decât rugăciunea curată, din care 
izvorăsc ca dintr-un izvor virtuțile: înțelegerea, blândețea, dra- 
gostea, înfrânarea, ajutorul care ne vine de la Dumnezeu prin 
lacrimi, împreună cu mângâierea. (5) 


* Binecuvântările morţilor, slujba Miezonopticii, Canonul cel 
Mare ş.a. 

Toate virtuțile izvorăsc din rugăciunea curată. În 
lume nu există ceva mai înalt decât rugăciunea. Până 
şi viaţa lui Hristos a fost o rugăciune. Mulţi se întreabă 
cum să facă un lucru sau altul, cum să ajungă smeriţi, 
cum să scape de mânie, cum să câștige cunoştinţa du- 
hovnicească. Toate acestea se câştigă prin rugăciune, iz- 
vorăsc din rugăciune. Așa cum apa are multe elemente 
şi însuşiri care susţin viaţa, tot așa şi rugăciunea este apa 
care ţâşneşte din adâncurile noastre şi ne dă viaţă. 

Înțelegerea, blândețea, dragostea, înfiânarea, ajuto- 
rul care ne vine de la Dumnezeu... Dacă vrei să câş- 
tigi înţelegerea, blândeţea, iubirea şi înfrânarea, atunci 
roagă-te! Fă tot aşa şi când vrei să ai parte de ajutorul 
şi mângâierea lui Dumnezeu, care vin prin lacrimi. În 
al doilea cap, Cuviosul Teognost ne-a îndemnat să ne 
ferim de mângâierile şi desfătările trupești. Acum ne 
spune care este adevărata mângâiere şi de unde izvo- 
răşte. Izvorăște din rugăciune. Când rugăciunea se face 
cât mai curat cu putinţă, atunci vin lacrimile Sfântului 
Duh. În spatele acestor lacrimi se află nu doar străpun- 
gerea şi pocăinţa noastră, ci şi bucuria noastră, pacea 
noastră şi prezenţa Sfântului Duh. 

Aşadar, când rugăciunea noastră ajunge la lacrimi, 
atunci înţelegem că ne-a venit zjutorul de la Dumne- 
zeu, că ne-a cercetat Dumnezeu. Cercetarea este vizita 
lui Dumnezeu, este venirea Lui, îmbrăţişarea Lui, darul 
pe care EI ni-l face şi ajutorul Lui. Din această vizi- 
că provine şi adevărata noastră mângâiere, desfătarea 
şi îndulcirea noastră duhovnicească. Duhul nostru se 
odihneşte şi strigăm: „«Acum slobozeşte pe robul Tău, 

Srăpâne!» (Lc. 2, 29). Dumnezeul meu, vreau să vin 
lângă Tine! De ce să mai rămân în viaţa aceasta dacă Tu 
ești un astfel de Dumnezeu? Dacă îmi dai, Dumnezeul 
meu, o astfel de desfătare duhovnicească în această via- 
ţă, pentru o atât de mică osteneală pe care o depun, aşa 
păcătos cum sunt — cine primește o astfel de mângâiere 
simte că este cel mai mare păcătos —, atunci cu cât mai 
mare va fi desfătarea pe care mi-o vei da sus, în Cer!“ 
Aţi văzut care este mângâierea lui Dumnezeu? 


lar frumusețea acesteia [a rugăciunii] stă în aceea că cu- 
getarea se află numai în cele spuse şi în cele gândite, având 
pururea O dorință nesăturată după întâlnirea dumnezeiască, 
atunci când mintea adulmecă, prin contemplarea celor ce 
sunt, pe Stăpânul ei şi caută cu dor fierbinte şi cu înseta- 
re să-L afle şi să-L vadă pe Cel nevăzut, sau, contemplând 
întunericul care-L ascunde (cf Ps. 17, 13), se întoarce iarăşi 
a sine, strângându-se în sine cu multă evlavie. 


Rugăciunea noastră are frumuseţe, adică este ade- 
vărată, când mintea noastră se află numai în cele spuse 
şi gândite. E cu neputinţă să mai fac în acel moment 
şi altceva — de exemplu, să mă gândesc la un lucru pe 
care am uitat să-l fac — şi să cred că rugăciunea mea este 
adevărată. De pildă, vii la biserică și, pentru că ești epi- 
trop, mergi la tipicar şi îi spui: „Săptămâna viitoare să 
nu uiţi că avem o priveghere!“ Îl vezi acolo şi pe brutar 
şi îl întrebi: „Mâine o să coci pâine?“ În acest fel vâri un 
şarpe în orizontul inimii tale, care a venit la biserică să 
se închine lui Dumnezeu. Trebuie ca în mintea ta să nu 

existe nimic, ci doar să urmărești cele spuse şi cele gândite 
în frumuseţea rugăciunii sau a slujbei. 

Cele spuse sunt toate cele pe care le rostesc psalții şi 
preoţii. Cele gândite sunt înțelesurile duhovnicești care 
izvorăsc înlăuntrul nostru din Rugăciunea lui lisus în 
timpul slujbei. Dar ce/e gândite nu trebuie să le desfi- 
inţeze pe cele spuse. Dacă nu pot să le urmăresc pe cele 
spuse, nu pot nici să fac rugăciunea minţii, întrucât cu- 
getarea mea nu este p4mai în cele spuse şi în cele gândite. 
Tot aşa stau lucrurile şi în chilia noastră, unde le avem 
pe cele spuse prin rugăciunea noastră, dar avem şi suișu- 
rile minţii şi ale inimii noastre, cultivate prin simţurile 
noastre duhovnicești. 

Așadar, rugăciunea noastră este adevărată, în primul 
rând, când inima şi mintea noastră sunt numai la Dum- 
nezeu, la cele spuse şi la cele gândite. În al doilea rând, ru- 
găciunea noastră este adevărată când dorinţa noastră de a 
ajunge la Dumnezeu este nesăturată. Aceasta înseamnă că 
nu vrem să ne oprim undeva, în nicio etapă intermediară, 
ci numai în clipa în care vom păși pe malul celeilalte vieţi, 
în clipa morţii. Până în acel moment, să nu spunem nici- 
odată: „E de ajuns până aici! Am câștigat destule.“ Nu, ci 
vrem să ajungem, cu orice preţ, la Dumnezeu! 

Prin urmare, să ai o dorinţă nesăturată până în ulti- 
ma clipă, care, în esenţă, este prima clipă a vieţii tale, în 
care ÎL vei întâlni pe Hristos, Cel pe care L-ai iubit şi L-ai 
ales aici, pe pământ! Toate cele pe care le faci în această 
viaţă, să le simţi ca pe materia citită pentru examene. 
Atunci doreşti să vină cât mai repede ora examenului, 
ca să termini: ori vei trece, ori vei pica. Speri însă că vei 

trece. Aprinzi lumânări mari la biserică, îi implori şi pe 
alţii să facă rugăciuni, te rogi şi tu. 

Fii însă atent la un lucru! Această dorință a ta să nu o 
simţi ca pe o virtute, ca pe ceva important, ci să-i cunoști 
rostul. Să ştii de ce te rogi, de ce urmărești şi aștepți mo- 
mentul în care Domnul te va chema din această viață în 
cealaltă, adică clipa în care te va „chema din nou.“ Să ştii 
că drumul tău aici, pe pământ, este o 44u/inecare a ur- 
melor Domnului, prin contemplarea celor ce sunt. Mintea 
adulmecă pe Stăpânul ei prin contemplaţia celor ce sunt. 
Prin urmare, cu cât te rogi şi îţi îndrepţi cugetul şi dorul 
către Dumnezeu, pe atât adulmeci pe Stăpânul. 

larna, când pierdem pe afară un animal pe care-l în- 
drăgim, îi căutăm urmele în zăpadă, ne luăm după ele şi 
îl găsim. Pe Stăpânul nostru Hristos îl adulmecăm priz 
contemplarea celor ce sunt, prin simţirea şi înţelegerea 
tuturor celor duhovnicești pe care le spunem şi a fap- 
telor pe care le săvârșim. Contemplarea făpturilor şi 
a legăturilor noastre cu Dumnezeu, toată filozofia şi 
făptuirea noastră sunt o adulmecare a lui Dumnezeu. 

În acest stadiu, mintea caută, de asemenea, cu 
dor fierbinte şi cu însetare să-L afle şi să-L vadă pe Cel 
nevăzut. Prin această frază, Cuviosul Teognost explică 
cuvântul dorință, pe care l-a așezat la începutul capului. 
Cuvintele pe care le folosește sunt foarte frumoase. Cu- 
viosul leognost ştie să folosească cu abilitate cuvintele, 
pe care le cunoaște foarte bine, întrucât sunt expresiile 
trăirilor sale dumnezeiești. Cunoaşte foarte bine casa 
virtuţii şi a sfinţeniei, casa dumnezeiască, atotluminoa- 
sa cămară de nuntă a Domnului. În fiecare zi se afla în 

această cămară dumnezeiască de nuntă. Le cunoaște pe 
toate şi le exprimă așa cum trebuie. 

Cu însetare. Cineva leşină de sete. Tu îi pui o picătură 
de apă în gură, iar cl îşi revine şi îţi spune pe loc: „Mul- 
pumesc!“, Dar dacă-i dai multă apă, cât de recunoscător 
îţi va fi! lot așa şi noi să-L căutăm pe Dumnezeu cu o 
sete neostoită şi cu un dor fierbinte! Aşa cum, dacă ia 
ceva foc, strigăm: „Apă, repede, stingeţi focul, să nu se 
aprindă toate!“, tot așa să se aprindă şi dorinţa noastră, 
astfel încât să fie nevoie grabnică de apa Domnului, de 
harul Lui, care să cadă peste tine. Focul, când arunci 
ceva în el, sc înteţeşte de îndată. Înteţirea focului dorin- 
ei tale va fi semnul că dorinţa ta se înalță la Dumnezeu. 

Să-L vadă pe Cel nevăzut. Cuviosul foloseşte această 
expresie pentru că, pe de o parte, Dumnezeu este nevă- 
zut în esenţa Lui, iar pe de altă parte, experienţa zilnică a 
celor mai mulți dintre oameni este faptul că nu-L. văd pe 
Dumnezeu. Cu toate acestea, mintea omului are putinţa 
să-L vadă şi în această viaţă pe Dumnezeu în lucrarea Sa, 
însă ÎL va vedea cu siguranţă față către faţă în cealaltă viaţă 
(cf. 1 Cor. 13, 12). Verbul „a vedea“ are, în același timp, şi 
înţelesul de „desfătare“, înseamnă că mă bucur de cineva 
sau de ceva și că mă desfătez de el. Așadar, poţi să te desfă- 
tezi de Cel nevăzut şi să-L vezi în mii de feluri în inima ta 
şi în mintea ta, cu sete şi cu dorul tău fierbinte. 

Sau contemplând întunericul care-L ascunde. Expre- 
sia aceasta este din psalmi şi ne arată că Cuviosul Te- 
ognost era un cunoscător profund al sufletului ome- 
nesc. De asemenea, ne arată subţirimea măiestriei sale 
pedagogice. Îşi hrănește fiii fără să-i aţâţe spre mânie, 

cum spune Apostolul (cf Ef. 6, 4). Îi ajută cu adevărat. 
Ştie că oamenii trăiesc, în definitiv, în mijlocul patimilor 
lor, al păcatelor lor, al mizeriei lor şi au înaintea ochilor 
nu pe Ce/ nevăzut, ci sinele lor, pe acesta vor să-l vadă. 
Acesta-i omul, așa suntem şi noi! Sul pentru că nu uită că 
suntem așa, ne împărtăşeşte o veselie duhovnicească, izvo- 
râtă din Sfânta Scriptură, ca să ne mângâie. Ne spune că 
vom avea şi noi o oarecare contemplaţie şi simţire, o anu- 
me cunoștință şi percepţie, o comuniune şi îmbrăţişare cu 
Cel nevăzut, dar în întunericul care-L ascunde. 

Poporul lui Israel se aHa sub întunericul norilor în care 
intrase Moise şi vorbise cu Dumnezeu (cf. leş. 19, 16 ş.u.). 
Aceasta înseamnă că poporul lui Dumnezeu era în pre- 
zenţa concretă a lui Dumnezeu, pentru că întunericul 
este ascunzișul lui Dumnezeu, tainiţa Lui, catacomba 
Lui, peştera lui Dumnezeu. Este forma Lui de prezenţă, 
pentru ca noi să nu murim din cauza patimilor, a păca- 
telor şi a firii noastre. Prin urmare, expresia contemplând 
întunericul care-L ascunde înseamnă că, atunci când te 
afli în întuneric, în mijlocul simbolurilor şi al imagini- 
lor, în tainiţa lui Dumnezeu, trebuie să ştii că acolo este 
Dumnezeu. Dar, cu toate că poporul lui Dumnezeu se 
afla în prezenţa lui Dumnezeu, a păcătuit, şi-a făcut un 
vițel de aur (cf. leş. 32, 1 ş.u.), pentru că nu înţelegea 
ascunderea lui Dumnezeu. La tel facem şi noi: prefacem 
sinele nostru într-un vițel de aur. 

[Mintea] se întoarce iarăși la sine, strângându-se în 
sine cu multă evlavie. Mai înainte, Cuviosul leognost 
ne-a spus că mintea, în elanurile ei, adulmecă urmele lui 
Dumnezeu prin rugăciune şi prin iubirea ei înflăcărată, 

căutând să-l. vadă pe Cel nevăzut, Care Se ascunde în 
ascunzișul Lui, de fapt în întunericul neștiinţei noas- 
tre şi al orbirii noastre. Mintea aleargă peste tot ca să-L 
găscască, dar, încet-încet, se întoarce iarăşi Ia sine, strân- 
gându-se în sine cu multă evlavie, se întoarce în inimă 
cu toată evlavia, întrucât fie că L-a văzut, fie că nu L-a 
văzut pe Dumnezeu, s-a aflat cu certitudine înaintea lui 
Dumnezeu şi s-a atins de E]. Se strânge, se adună iarăși 
în trupul nostru, pentru că „Împărăţia lui Dumnezeu 
este înlăuntrul vostru“ (Le. 17, 21), adică Însuşi Dum- 
nezeu. Acum, mintea şi simţirea omului au dobândit 
cunoștința că, iată, Dumnezeu este înlăuntrul meu. La 
început, mintea a alergat încoace şi încolo ca să-L gă- 
sească pe Dumnezeu, dar acum se întoarce, oarecum, în 
genunchi înaintea lui Dumnezeu cel nevăzut, deoarece 
e sigură că Dumnezeu Se află în inima noastră. 


Dar are bună-nădejde că, atunci când se vor topi cele 
văzute şi închipuirile făcute prin umbre, ca în oglindă şi 
în ghicituri (Cf 1 Cor. 13, 12), Îl va prinde pe Cel dorit, 
venind pentru totdeauna vederea faţă către față. 


Textul Cuviosului 'leognost prezintă mereu propo- 
ziţii subordonate. La începutul capului, ne-a spus că 
pentru rugăciune avem nevoie să aţintim mintea la cele 
spuse şi înţelese, precum şi de o dorinţă nesăturată de 
a mă afla înaintea lui Dumnezeu. Dar când ÎI cer pe 
Hristos aici, pe pământ, şi nu Îl îmbrăţişez, atunci nici 
nu tânjesc după acea ultimă clipă a vieţii mele, ceea ce 
înseamnă că iubirea mea și călătoria mea sunt false şi că 

sunt un fiu nelegitim al Bisericii, înseamnă că nu am 
înţeles care este locul meu înaintea lui Dumnezeu. Dar 
când dobândesc aţintirea cugetării şi o dorinţă neosto- 
ită, atunci mintea mea ÎI vede pe Dumnezeu în două 
feluri: unul este vederea Celui nevăzut, iar celălalt este 
simţirea ascunderii lui Dumnezeu. Dumnezeu cel ne- 
văzut Se ascunde, dar ascunderea Lui este prezenţa Lui. 

Dar când pot avea nădejdea că ÎI voi dobândi pe 
Dumnezeul meu, că ÎI voi face al meu? Când vor dis- 
părea cele văzute (oi Exq&voeis). Substantivul, la plural, 
oi Exeqp&voei (cele văzute) provine de la verbul Exqpaivo, 
care înseamnă „prezint“, „arăt ceva care este în mine“, 
„arăt ceea ce am în inima mea“, „îmi arăt inima“, „se 
vădeșşte cine sunt“. Prin urmare, expresia cele văzute se 
vor topi arată momentul în care vor dispărea cele care 
mă exprimă, când vor dispărea toate imaginile şi re- 
prezentările care Îl exprimă pe Dumnezeu, dar şi toate 
simbolurile care exprimă propria mea evlavie. Adică, 
atunci când va veni clipa în care nu voi mai avea ne- 
voie de forme şi de expresii, de imagini şi de cuvinte, 
de metanii şi de culcări pe jos pentru a-mi exprima 
iubirea faţă de Dumnezeu, nici Dumnezeu nu va mai 
avea nevoie să-Și exprime prezenţa şi iubirea Lui prin 
modalităţile folosite acum. 

Prin urmare, toate imaginile și simbolurile prezenţei 
lui Dumnezeu vor dispărea cândva. Apostolul Pavel spu- 
ne că acum Îl vedem pe Dumnezeu „în ghicitură“ şi Îl 
iubim „ca în oglindă“, dar atunci Îl vom vedea „faţă către 
față“ (1 Cor. 13, 12). Când? Atunci când va veni acea cli- 
pă plină de bucurie, foarte dulce și preadorită, în care vor 

dispărea aceste semne ale iubirii mele față de Dumnezeu. 
Pentru că ce este trupul meu? Este templul lui Dumne- 
zeu (cf. 1 Cor. 6, 19), care arată prezenţa şi numele lui 
Dumnezeu, arată chipul şi asemănarea lui Dumnezeu. 
Trupul meu este semnul prezenţei lui Dumnezeu şi al 
iubirii mele faţă de Dumnezeu. Acest trup se va stinge, se 
va pierde, iar duhul meu se va înălța la Cer. Prin urmare, 
expresia cele văzute se vor topi arată clipa morţii mele, 
când mă voi afla înaintea lui I)umnezeu. 

Dar putem ca, în loc de substantivul Euq&voeiş (cele 
văzute), să avem substantivul îxq&oeus (exprimări), care 
vădeşte mai bine problema noastră. FI provine de la un 
al verb, Enqpnu, care înseamnă „exprim prin cuvinte 
ceea ce simt înlăuntrul meu“, „îmi exprim sinele“, „arăt 
cine sunt înlăuntru“. Prin urmare, când vorbesc, îmi 
exprim sinele, gândirea mea, părerea mea. Părerea mea 
înseamnă: cugetul meu, ideile mele, convingerile mele, 
influenţele pe care le sufăr şi iubirile mele. 

Prin urmare, pot să sper, să am bună-nădejde că ÎL 
voi dobândi pe Dumnezeu când se vor topi cele văzute, 
când voi înceta să mai gândesc așa cum gândesc acum, 
când voi părăsi cugetarea mea, ideile mele, părerile 
mele, bucuriile şi amărăciunile mele. De exemplu, mer- 
gem adeseori să ne spovedim, dar, în loc de spovedanie, 
spunem multe, ca să fie reabilitat, chipurile, adevărul, 
dreptatea noastră. Aceasta este o exprimare care trebuie 
să piară. Nu este autentică. Sau vine cineva şi îţi spune: 
„Părinte Stareţ, vreau să spun de îndată «da», însă nu 
pot! Când eram copil, tata mă bătea întotdeauna, şi nu 
îndrăzneam să-i spun părerea mea.“ Pentru că îl bătea 

tata, târăşte după el până acum, când a crescut şi a ajuns 
monah, acele probleme sufletești, duce în spinare ca un 
hamal rezultatele acelei legături sufletești. 

În zilele noastre, aproape toţi oamenii aleargă pe 
la medici ca să-şi descopere abisurile sufletului lor, 
subconștientul lor. La fel facem şi noi. Simţim nevoia 
să dezvăluim cele dinlăuntrul nostru, să explicăm de ce 
am făcut cutare lucru şi cum l-am făcut şi că, pe când 
eram copil, pe mine nu mă iubeau, ci pe fratele meu, 
iar când am căzut la universitate, mă batjocoreau, şi de 
atunci mi-a rămas o amărăciune în suflet. Loate acestea 
trebuie să dispară. Cugetul nostru şi influenţele ome- 
neşti trebuie acum să se stingă, aşa încât să existe ceea 
ce este matur şi desăvârșit. 

Prin urmare, ÎI voi dobândi pe Dumnezeu când vor 
dispărea ce/e văzute şi, odată cu ele, închipuirile um- 
broase pe care le văd acum ca în oglindă şi în ghicitură, 
adică toate aceste feluri de legătură cu Dumnezeu. Ex- 
presia închipuirile făcute prin umbre, ca prin oglindă şi 
în ghicituri subînţelege moartea şi strămutarea noastră 
în cealaltă viață. Atunci va veni, pentru totdeauna, vede- 
rea față către față a lui Dumnezeu, Abia atunci vederea 
curată faţă către faţă a lui Dumnezeu va fi permanentă. 

Substantivul bună-nădejde din expresia are bu- 
nă-nădlejde că Îl va prinde pe Cel dorit nu înseamnă 
atât că am nădejde, cât faptul că sunt sigur şi că trăiesc 
şi gust mai dinainte şi simt ca pe o realitate prezentă 
faptul că, după ce vor dispărea cele văzute şi toate cele- 
lalte, voi avea în faţa mea neîncetat vederea preacurată 
a lui Dumnezeu. 

Ce poate opri dorinţa noastră ca ghiciturile şi cele 
văzute să dispară, ca această lume să treacă? Ce ne poate 
ţine în această viaţă vremelnică, atunci când ştim că ne 
aşteaptă o neîncetată vedere a feţei lui Dumnezeu, că 
vom fi eu şi Dumnezeu faţă în față? Nimic nu ne poate 
ţine! Vedeţi cum aprinde Cuviosul Teognost dorinţa în 
inimile noastre şi care este adevărul? 

Imaginaţi-vă un monah care nu se gândește că s-ar 
putea să moară mâine, ci speră ca măcar mâine să moară, 
de vreme ce nu a murit astăzi! Așa erau sfinţii! Mulţi au 
scris pe mormântul pe care și l-au săpat anul în care au 
făcut groapa, deoarece credeau că azi-mâine vor muri. 
lar când a trecut data înscrisă fără ca ei să fi murit, au 
şters-o şi au scris alta, apoi iar au șters-o și iar au scris. 
Ei trăiau fiecare zi, fiecare ceas și fiecare clipă cu această 
dorinţă a vederii limpezi şi permanente a lui Dumne- 
zeu. Dacă viaţa noastră nu € așa, atunci ce ne poate 
sătura sufletul? Cred că nimic altceva! De aceea murim 
la Botez, de aceea murim la fiecare spovedanie și la tun- 
derea noastră monahală. De câte ori nu am preînchipu- 
it prin simboluri moartea noastră? Dar câţi ani putem 
să o preînchipuim, să o mărturisim, să o credem, să o 
vrem, să o dorim? Câţi ani putem să rezistăm fără să se 
realizeze ceea ce am făgăduir? 

Să trăim cel puţin cu o dorință însetată şi cu o ne- 
stinsă flacără pentru Dumnezeu! 


Cuviosul Teognost — numele lui înseamnă „cunoscut 
de Dumnezeu“ — are o deosebită pricepere de a pătrunde 
în adâncul duhului omului, de a-i umple inima şi su- 
fletul de entuziasm și, în același timp, de a pătrunde în 
sânurile lui Dumnezeu și a dobândi o cunoaștere teolo- 
gică. De aceea ne îndeamnă neîncetat să-l. cunoaștem 
pe Dumnezeu sau, mai bine-spus, să fim cunoscuţi de 
Dumnezeu (cf. Gal. 4, 9). Cuviosul Teognost adaugă şi 
dogma, pentru că ştie că, fără ea, nu putem înţelege ni- 
ciun lucru duhovnicesc. Acest Părinte niptic ne-a spus, în 
capetele anterioare, cum se întâlnește omul cu Dumne- 
zeu şi cum dobândește diferite bunătăţi din această vizită 
a lui Dumnezeu și cum Îl vede pe Cel nevăzut ca văzut 
sau cum simte vederea întunericului, care este ascunzișul 
lui Dumnezeu, adică ştie că întunericul este Dumnezeu. 
Pentru că a vorbit despre contemplaţii atât de înalte, des- 
pre fapre atât de mari, care dovedesc că omul este un 
nimic şi că Dumnezeu este totul, acum coboară în viaţa 
noastră de zi cu zi, obișnuită, şi spune: 

Dacă n-ai ajuns încă la cea mai înaltă nepătimire, re- 
trage-te de la preaînaltele contemplații şi nu alerga urmă- 
rind lucruri de neatins, poftind cele mai presus de tine! [6] 


Am vorbit, zice, despre stări teologice înalte, despre 
comuniunea noastră cu Dumnezeu. Dar acestea sunt 
daruri pe care ni le face Dumnezeu, nu putem să le ce- 
rem noi. Când Dumnezeu consideră că ne sunt necesare, 
pentru că slujim Biserica și zidim trupul ei, ni le va da. 
Dar nu ni le va da pentru noi, netrebnicii. De obicei, 
noi le cerem din egoism, din poftă sau din invidie, ca să 
avem și noi ceva. Așa cum mădularele omului nu func- 
ţionează pentru ele însele, ci sunt în slujba întregului 
organism — inima nu pompează sângele pentru ea, ci îl 
transmite de la ca în întregul trup; ochii nu sunt pentru 
ochi, ci pentru slujirea întregului om —, tot așa și nouă, 
dacă Dumnezeu ne dă ceva, ni-l va da pentru Biserica 
întreagă, și nu pentru noi înşine. Nicio descoperire nu 
are sens dacă este pentru noi. Descoperirile sunt făcute 
anumitor persoane, dar nu pentru ele însele, ci pentru 
Maica Biserică. Prin urmare, dacă doreşti şi tu să ai parte 
de aceste contemplaţii înalte, vei fi dat la o parte, vei fi 
netrebnicit. De aceea rerrage-te (ovorthhov), ca să le eviți. 
Verbul „a se retrage“ (ovortMloucu) are înțelesurile: „mă 
fac mic“, „mă aplec“, „mă tem“, „evit“. Cele mai înalte 
contemplaţii, zice Cuviosul, nu sunt cinstea pe care o 
câștigi tu, ci cea pe care ţi-o face Dumnezeu. În realitate, 
Dumnezeu este Cel care primește cinstirea, nu tu. lu 
vei da osteneala ta, truda ta, privegherea ta. Tu vei cere 
de la Dumnezeu pacea, nepătimirea, vei cere izbăvirea 

de ispite și de gânduri, pentru ca zborul tău în viaţă să fie 
nestingherit. Vei cere de la Dumnezeu curăţia desăvârși- 
tă, așa încât să nu te temi de moarte în niciun moment, 
să nu-ţi pese de viaţa ta, ci să fii gata să te înfăţişezi înain- 
cea lui Dumnezeu. Acestea sunt pentru orice om. 

liebuie să șovăi înaintea prezînaltelor contemplaţii 
atâta timp cât vezi că nu ai ajuns /4 cea mai înaltă ne- 
pătimire. Când vei ajunge nepătimaș, adică atunci când 
nu vei mai fi în primejdie să păcătuiești, când nu vei 
mai avea înlăuntrul tău dispoziţia, înclinația şi aplecarea 
spre păcat, spre gânduri, spre plăcere, spre împotrivire, 
când înlăuntrul tău nu se va mișca nimic, atunci poţi să 
spui: „Sunt copilul lui Dumnezeu, sunt aşa cum mă vrea 
Dumnezeu!“ Dar, înainte să ajungi la această stare, rezra- 
ge-te! Chiar dacă Dumnezeu ar vrea să-ţi dea preaînaltele 
contemplaţii, tu să le refuzi! Pentru că, dacă se mai miș- 
că, din întâmplare, înlăuntrul rău cea mai mică patimă, 
iar Dumnezeu îţi va da o astfel de clipă de contemplaţie, 
te vei trezi în locul lui Petru, care I-a cerut lui Hristos să 
iasă din luntrea sa, fiindcă s-a simţit pe sine om păcă- 
tos (cf. Le. 5, 8). Câtă vreme se mișcă înlăuntrul tău o 
înclinaţie spre vreo patimă oarecare înseamnă că încă nu 
ești pregătit să-L primeşti pe Dumnezeu. 

Și nu alerga urmărind lucruri de neatins (nigra), pof- 
tind cele mai presus de tine. Adjectivul &xixuros înseamnă 
„de neprins, ceva pe care nu-l putem apuca“. Aici, cuvân- 
tul &xiymra este un adverb. Adică nu alerga pe un drum 
care nu te duce nicăieri, nu alerga în zadar, poftindu-le pe 
cele mai presus de puterile tale! Tu să urmărești să le faci, 
cu harul lui Dumnezeu, pe cele pe care poţi tu să le faci, 

şi nu pe acelea care sunt mai presus de tine și care ţin de 
Dumnezeu. Vei urmări pacea şi bucuria, îndelunga-răb- 
dare şi iubirea, bunătatea şi bunăvoința, nepătimirea şi 
simţirea lui Hristos în inima ta. Acestea sunt lucruri ome- 
nești. Acestea sunt pentru orice om, pentru tot trupul. Pe 
acestea, da, să le cauţi, dar nu şi preaînaltele contemplații! 


Pentru că dacă vrei, zice, să ajungi teolog și contem- 
plativ, urcă prin viețuire şi câştigă prin curăţire curăția. 


Dacă vrei să ajungi teolog, adică să ai comuniune 
cu Dumnezeu, și dacă vrei să ajungi totodată și con- 
templativ, adică să ai nu doar o comuniune lăuntrică cu 
Dumnezeu, ci și una contemplativă, adică să te atingi 
de tainele negrăite ale lui Dumnezeu şi să-L vezi în viaţa 
ta de zi cu zi, înalță-te acolo prin viaţa ta virtuoasă, zrcă 
prin viețuire! Apostolia ta este să te urci la Dumnezeu, să 
urci muntele Sinai sau muntele Labor, sus, pe înălțimile 
sfințeniei, şi nu să ceri să-L vezi pe Dumnezeu. Prip vie- 
țuire înseamnă printr-o viaţă ascetică şi isihastă. Viaţa 
ta să fie așa cum o vrea Dumnezeu, să fie fără cusur. 
Aceasta o poţi face tu! 

Şi câștigă prin curățire curăţia. Dacă vrei să-L dobân- 
deşti pe Dumnezeu, să nu-L rogi să ţi Se dea pe Sine, 
ci să te cureţi! Scoate pata şi întinăciunea păcatului şi a 
gândului din viaţa ta, și atunci curăţia ta va fi dreptul 
tău de a te afla înaintea lui Dumnezeu! 


Dar, pentru că am amintit de teologie, vezi să nu te 
întinzi la nesfârşit la înălțimea ei şi gândeste-te că nu ne 

este îngăduit nouă, celor care încă ne brănim cu laptele 
virtuților, să încercăm să zburăm spre aceea, ca nu cumva 
să ne slăbească aripile ca la puii nedesăvârşiți, chiar dacă 
mierea cunoștinței ne silește dorul. 


Teologia este comuniunea cu Dumnezeu, simţirea 
lucrărilor lui Dumnezeu celui nevăzut, putinţa de a 
vorbi despre E]. Însă, aceasta nu înseamnă că putem 
să spunem că, dacă există teologia, atunci şi eu aș vrea 
să ajung un teolog contemplativ, adică să ajung văzător 
de Dumnezeu. Nu, zice Cuviosul Teognost. Să nu vrei 
să te întinzi la înălţimea fără hotar a teologiei, a Dum- 
nezeirii, adică a vieţii dumnezeieşti! Iu să te întinzi la 
înălțimea viețuirii tale! Să urmărești ca viaţa ta să fie 
curată și duhovnicească! Prin urmare, când îl citeşti pe 
Sfântul Simeon Noul Teolog, să nu vrei să ai şi tu ace- 
leași descoperiri! Când citeşti că apostolii au văzut slava 
lui Hristos, să nu vrei să vezi şi tu slava lui Hristos! 
Toţi sfinţii au avut astfel de trăiri: Marele Vasile, Sfân- 
tul Grigorie Teologul, Sfântul loan Gură de Aur și toți 
ceilalți. Tu însă să priveşti la vieţuirea ta! 

Gândește-te, aşadar, ia aminte ca să nu te înalți cu 
mintea! Să ai în vedere că nu este corect, nici îngăduit, 
câtă vreme încă te hrănești cu lapte, după cum le spune 
Apostolul Pavel corintenilor, să vrei să te întinzi la înăl- 
ţimea teologiei! Laptele virtuţilor este viaţa făptuitoare: 
postul, înfrânarea, rugăciunea, trezvia, toate virtuțile. 
Tu trebuie să bei lăpticul virtuţilor, să fii atent cum tră- 
icşti în viaţa ta zilnică! Câră vreme ai nevoie de lapte, nu 
crebuie să vrei să zbori în înălțimile teologiei, pentru că 

vei păţi ceea ce pățesc puii de pasăre, care vor să zboare 
foarte sus când încă sunt fragezi și mici. Atunci îi paşte 
primejdia să-şi piardă penele de pe aripi și să cadă, așa 
cum s-a întâmplat cu Faeton!, care a vrut să se urce la cer 
şi i s-au topit aripile și a căzut. Aşa vom păţi şi noi dacă 
poftim după înălțimile teologiei! 

Şi totuși, rataţii, meschinii, complexaţii, mândrii, 
leneşii, cei care îşi cheltuie anii cu zădărnicii spun din- 
cr-odată: „Am pierdut multă vreme, acum trebuie să le 
dobândesc pe toate!“ Ei vor să se desfăreze de îndată 
de vederea lui Dumnezeu, vor să arate că și ei ÎL văd pe 
Dumnezeu, nu numai ceilalți. 

Îl vezi pe câte unul că se ocupă de lucruri meschine, 
se întristează, se împotriveşte, suferă, nu face față la o slu- 
jire, nu poate să se înţeleagă cu cutare responsabil peste 
slujiri, dacă ridică o povară, obosește, îl dor şalele; dacă 
stă la masă, îl doare burta; când citeşte, îl dor ochii... 
Toate greşesc faţă de el. Anii trec, iar Starețul îi spune: 
„Nu f o făptură nenorocită!“ EI, după unul, doi, trei ani, 
zice: „Le voi câștiga pe toate dintr-odată!“ Se roagă și zice: 
„Doamne lisuse Hristoase, Tu, Care i-ai luminat pe sfinţi, 


! Faeton era fiul lui Helios (zeul Soarelui) și al unei nimfe, acea- 
nida Climene, Într-o zi, el i-a cerut tatălui său carul ca să-l conducă. 
Faeton, neascultând de sfaturile tatălui său, când se înălța foarte 
sus, iar pământul se acoperea de zăpadă, când se apropia foarte 
mulr de pământ, iar izvoarele, râurile şi lacurile secau. Văzând 
Zeus primejdia care îi ameninţa pe oameni, l-a răpus cu un fulger 
pe Faeton, iar acesta s-a prăbuşit aproape de râul Eridan, fiind 
îngropat cu tânguire de către fraţii săi. 

pe Moise, pe [lic, Te rog, arată-Ţi măreţia şi cu mine!“ 
Dumnezeu însă nu acceptă astfel de ispitiri. Dumnezeu 
răspândeşte afecţiune, îmbrăţişează şi Îşi încălzeşte Soţia, 
Mireasa, Biserica, pe fiecare dintre noi. 

Chiar dacă mierea cunoștinței ne sileşte dorul. Desi- 
gut, ştiu, zice Cuviosul Teognost, că mierea cunoștin- 
ţei, adică dorul după cunoştinţă, este dulce. Cu toţii 
vrem să învăţăm ceva. Aţi observat că atunci când ni 
se spune ceva, ne deschidem bine urechile ca să auzim 
ce ni se spune. Vrem să învăţăm. Cu cât atât mai mult, 
fiind miere, este dorită contemplaţia lui Dumnezeu, 
cunoștința lui Dumnezeu, simţirea teologică! Dar, zice, 
noi să evităm teologia, chiar dacă mierea cunoștinței ne 
sileşte dorul. Verbul ne silește înseamnă „a împinge“. Ne 
silește dorul înseamnă că mierea cunoștinței stârnește în 
om dorul după teologie. 

Dar esenţial nu este să dobândim arătări dumneze- 
ieşti. Lucrul acesta este pentru viaţa Bisericii. Esenţial 
este să-L iubim pe Dumnezeu şi să ne plecăm înaintea 
Lui, să ştim că Dumnezeu este unicul criteriu şi scop 
al vieţii noastre, țelul nostru şi însăși viaţa noastră şi 
veșnicia noastră, şi de aceea nu trebuie să intre nimic 
între noi şi Dumnezeu. Adică mierea cunoștinței să ne 
facă doritori după înălțările duhovnicești, dar nu pen- 
tru slava noastră, ci pentru slava lui Dumnezeu. 


Dar când, curățiți prin cugetare feciorelnică şi lacrimi, 
suntem ridicaţi de la pământ ca Ilie (cf 4 Împ. 2, 11) sau 
ca Avacumn (cf. Bel şi balaurul, 43), preînchipuim atunci 
răpirea viitoare în nori (cf. ] Tes. 4, 17). 

Curăţirea o realizăm prin cugetare feciorelnică şi la- 
crimi. Avem cugetare feciorelnică atunci când trăim cu 
mintea întreagă şi sănătoasă, adică cu înţelepciune şi 
discernământ, care Întregesc viaţa noastră, adică o fac 
cumpătată, înfrânată. Cine o vede o preţuieşte. Lacri- 
mile țâşnesc din această viață a noastră și, mai ales, de 
la Duhul Sfânt. Când reuşim curățirea prin aceste două 
virtuţi, cugetarea feciorelnică și lacrimile, atunci suntem 
înălţaţi duhovnicește de la pământ, ne înălțăm la fel ca 
Ilie. E], în timp ce mergea pe pământ, a fost înălţat cu 
carul său la Cer. Nu a murit, ci se ascunde undeva. 

În acest cap, Cuviosul 'Ieognost vrea să ne spună: 
Noi să ne facem lucrarea noastră, iar Dumnezeu Şi-o va 
face pe a L.ui. Lucrarea noastră este să dobândim curăţia 
vieţii noastre prin cugetare feciorelnică, înţelepciune şi 
lacrimi. Lacrimile arată pacea şi reușita noastră, smere- 
nia noastră şi căutarea lui Dumnezeu. Ele mai arată că 
Duhul Sfânt este înlăuntrul nostru, pentru că Duhul 
Sfânt este Cel care dă lacrimile, precum și suspinurile 
cele negrăite (cf. Rom. 8, 26). lar atunci ne înălțăm şi 
noi în mod inteligibil de la pământ, ca Ilie şi Avacum. 
Acest Avacum nu este prorocul și alcătuitorul celei de-a 
patra cântări biblice pe care o cântăm în fiecare săptă- 
mână. Este un alt Avacum, care are legătură cu Daniel. 
Dregătorii Babilonului l-au silit pe împărat să-l arunce 
pe Daniel în groapa cu lei, pentru că a dărâmat statuia 
lui Bel, la care se închinau ca la un zeu. 

Babilonienii dădeau în fiecare zi leilor câte doi oa- 
meni şi două oi. În acea zi însă, nu le-au dat nici oameni, 
nici oi, așa încât leii să fie înfometați şi să-l devoreze pe 

Daniel. El a rămas şapte zile în groapa cu lei. Cum ar fi 
putut supravieţui fără mâncare? Atunci Dumnezeu vine 
în Iudeea și îi spune lui Avacum să-i ducă mâncare lui 
Daniel. În cea de-a şaptea zi, a venit împăratul şi, când a 
văzut că Daniel încă trăiește, l-a scos afară și a dat slavă 
Dumnezeului evreilor (cf. Be/ și balaurul, 22 ş.u.). 

Vedeţi cum au loc în viaţa noastră zilnică minunile și 
descoperirile, vedeniile și cercetările lui Dumnezeu? Nu se 
petrec atunci când tânjim noi după ele, ci când ne facem 
lucrarea noastră de zi cu zi: în vremea slujirii — slujirea; în 
vremea privegherii — privegherea; în vremea slujbei din 
biserică — slujba. Când caut pe cineva pentru spoveda- 
nie sau pentru o convorbire duhovnicească, dacă este 
vremea ascultărilor, îl voi căuta la slujirea lui, dacă este 
ora de slujbă la biserică, îl voi căuta la biserică; dacă 
este răstimpul de retragere în chilii, îl voi căuta la chilie. 
Dacă nu este acolo, nu-l voi chema. Vreau să fie la locul 
lui. Așa face și Dumnezeu! 

Ce a făcut în acel moment Avacum, care a devenit in- 
strumentul Dumnezeirii? Avacum a pregătit mâncarea, 
a tăiat pâinea, ca să le ducă la muncitorii care secerau 
în țarina sa. Asta era munca lui zilnică. În acel moment 
l-a cercetat Dumnezeu și i-a spus: „Ascultă, Avacum! 
Mâncarea aceasta să n-o duci la muncitori, ci s-o duci la 
Daniel, în groapa în care se află!“ Iar el a răspuns: „Nu ştiu 
unde este Daniel, nici unde este groapa.“ Ce om simplu 
era Avacum! De câtă simplitate a inimii este nevoie pen- 
tru ca Dumnezeu să Se poată purta cu noi tihnit! Atunci 
Dumnezeu, în loc să stea de vorbă cu Avacum, a trimis 
un înger al Domnului, l-a înşfăcat de păr, de creştet, cum 

zice textul, l-a ridicat și, cu ajutorul unui vânt puternic, 
l-a dus în groapa cu lei. Avacum avea în mâini mâncarea 
pregătită pentru secerători, Când s-a trezit acolo, a în- 
ţeles ce s-a petrecut și a strigat: „Daniel, Daniel, vino să 
mănânci! i-am adus mâncare.“ Atunci Daniel a spus: 
„Dumnezeul meu, Ţi-ai adus îndată aminte de mine!“ 
Era prima zi în care se găsea aruncat în groapa cu lei. 
Prin urmare, așa cum au fost înălțaţi Ilie şi Avacum ge 
la pământ, tot aşa va f înălţat şi duhul nostru când ne vom 
curăți prin cugetare feciorelnică și lacrimi. Această înălțare 
a duhului nostru este începutul, preînchipuirea unei alte 
răpiri. Ea preînchipuie răpirea viitoare în nori, la care se 
referă Sfântul Apostol Pavel în Epistola sa căzre Tesaloni- 
ceni, unde spune că în acea zi de pe urmă, pe de o parte, 
cei morţi vor învia şi vor primi înapoi trupurile lor, iar pe 
de altă parte, trupurile celor vii se vor schimba, vor deveni 
duhovnicești şi vor fi înălțate la Cer (cf. 1 Tes. 4, 16-17). 
Toate înălțările duhovniceşti ale minţii și ale inimii 
noastre, toate întâmplările duhovnicești nu sunt nimic 
altceva decât un preludiu al acelei zile. Vedeţi că până 
şi lucrurile pe care le considerăm foarte mari nu sunt 
nimic, ci nişte simple preludii, preînchipuiri şi amintiri 
ale celor ce se vor petrece în ziua aceea! Toate se îndreaptă 
către ziua aceea! De aceea trebuie ca și noi să cugetăm 
întordeauna eshatologic, prin prisma veșniciei. Orice lu- 
cru fac astăzi, trebuie să-l judec prin prisma zilei aceleia 
în care voi fi răpit şi mă voi afla înaintea lui Dumnezeu! 


Dacă doreşti să te învredniceşti de vederea dumneze- 
iască şi de arătări în cugetare, îmbrățișează, mai întâi, 

viața pașnică şi isibastă! Și, stăruind, cunoaşte-te pe tine 
însuţi şi pe Dumnezeu! [7] 


Noi vrem să fim oameni duhovnicești, să fim mari, să 
ne cerceteze Dumnezeu și să ne dea de îndată ceea ce-l 
cerem. Dar felul în care gândim este inacceptabil. Dacă 
vrei, zice Cuviosul, să ze învrednicești de vederea dumneze- 
iască și de arătări în cugetare, adică dacă vrei să-L vezi în 
mod inteligibil pe Dumnezeu, atunci ceea ce trebuie să 
faci este să trăiești așa cum vrea Dumnezeu, să îmbrăţişezi 
viața pașnică şi isibastă, adică să urmezi viaţa monahală. 
Dacă ai dor după Dumnezeu, du-te la mănăstire ca să te 
faci monah! Și atunci să le urmărești nu pe cele mari, ci 
pacea și isihia, adică pacea inimii tale! Înlăuntrul rău să 
nu se miște nimic și să nu te clatine, nimic să nu te aţâţe 
şi să nu te întristeze, să nu te revoli şi să nu te întristezi 
pentru nimic, nici să nu te frămânţi! Viaţa ta să se depe- 
ne în isihie! Expresia îmbrățișează viața nu înseamnă ca 
tu să trăieşti în isihie şi pace, iar Eu îţi voi da harismele. 
Nu are acest sens, ci că tu trebuie să îţi afierosești întreaga 
ta viaţă păcii şi isihiei. Aceasta va fi lucrul care te atrage, 
pe aceasta o vei urmări, şi atunci vei reuși să te cunoşti pe 
tine însuţi şi pe Dumnezeu. 

Pentru că, dacă se împlineşte aceasta, nimic nu te mai îm- 
piedică să-L vezi cu mintea, într-o stare curată şi netulburată 
de nicio patimă, ca într-o adiere ușoară (Cf. 3 Împ. 19, 12), 
pe Cel nevăzut de nimeni. 

Pentru că dacă se împlineşte aceasta. Dacă, într-adevăr, 
ai ales acest drum al isihiei pentru tot restul vieţii tale şi 
dacă ai făurit înlăuntrul tău o stare de curăţie, atunci nu 
e deloc greu să-L vezi pe Dumnezeu cel nevăzut. Aceasta 
se poate întâmpla în mod minunat, când va veni clipa 
potrivită. Ea ţine de Dumnezeu, nu este reuşita ta. Nu 
tu le vei spune ochilor tăi: „Priviţi-L pe Dumnezeul“ 
Când va fi nevoie, Dumnezeu va face aceasta, ajunge să 
fi dobândit starea de curăţie. 

Stare curată înseamnă ca înlăuntrul tău să nu mai pă- 
trundă vreo duhoare, vreo întinăciune a păcatului, a vreu- 
nei acţiuni păcătoase, şi ca viaţa ta să fie liniștită. Oamenii 
să nu-și dea seama de prezenţa ta, să nu-ţi audă glasul, 
văicărelile, cârtelile, mâniile, problemele și îngrijorările 
cale. Omul liniştit şi paşnic nu se înfăţişează nicăieri, ÎL 
trăiește pe Dumnezeul lui. Prin urmare, când ajungi în 
această stare, ÎL vei vedea cu mintea pe Cel nevăzut de ni- 
meni, aşa cum L-a văzut prorocul Ilie, sub forma unei 
adieri de vânt. Adică ÎI vei vedea în chip umbros, ca „în 
ghicitură“ (1 Cor. 13, 12), pentru că pe Cel curat Îl vei 
vedea în mod limpede în acca zi strălucită a Parusiei. 

Dar să ştii că până şi cea mai mare arătare dumnezeias- 
că pe care o poţi avea aici, pe pământ, este ca o copie față 
de realitatea prezenţei lui Dumnezeu sau ca un soare pictat 
de un copilaș. Ce legătură are acest soare cu adevăratul 
soare? Chiar şi marile revelații teologice sunt nimic faţă de 
acea măreție! Dar câţi oameni foarte naivi așteaptă câte o 
astfel de desfătare duhovnicească, fără să se gândească la 
acea zi măreaţă! Pentru că toate, întreaga istorie şi icono- 
mie dumnezeiască, se îndreaptă spre acea zi. 

CGAPUE 7 


Ca într-o adiere ușoară. Prin această expresie, Cuviosul 
eognost face aluzie la arătarea dumnezeiască pe care a 
avut-o prorocul Ilie. După ce Ilie i-a omorât pe prorocii 
lui Baal, Izabela a trimis mesageri care l-au înştiinţat că 
ea îl va omorî. Prorocul Ilie s-a înspăimântat de această 
veste şi a plecat în pustie (cf. 3 Împ. 18, 16 ş.u.). Acest 
mare bărbat, cu care Dumnezeu a făcut o asemenea mi- 
nune, s-a speriat de Izabela! Omul, chiar şi în faţa celor 
mai mari minuni, rămâne mic. Şi Ilie a rămas mic, ne- 
putincios, s-a speriat de Izabela și a plecat. Atunci, Dum- 
nezeu a venit la el și i-a zis: „De ce stai aici, în pustie? Eu 
îţi voi da putere ca să Mă vezi. Vei vedea o vedenie uimi- 
toare, apoi o a doua și, în continuare, o a treia vedenie. 
În niciuna dintre acestea nu voi fi Eu. Voi fi în cea de-a 
patra, în adierea ușoară.“ Și, după cum a fost înștiințat, 
la început a avut loc o furtună mare, „o vijelie năprasni- 
că“, un vânt puternic care a despicat munţii şi a sfărâmat 
stâncile (cf 3 Împ. 19, 11). Dumnezeu i-a spus să iasă 
din peştera lui ca să vadă această vedenie înfricoşătoare. 

Înainte ca Ilie să pornească spre Sinai, Dumnezeu i-a 
dat să mănânce de două ori, ca să prindă putere, pentru 
că, atunci când trupul este slăbit mai mult decât trebuie, 
omul își pierde, pe de o parte, puterile sale de gândire, iar 
pe de altă parte, nu poate să facă o asceză duhovniceas- 
că, De aceea nu sunt de acord cu voi când îmi cereţi să 
postiţi în fiecare zi sau să nu dormiţi. De obicei, astfel de 
lucruri cer oamenii rataţi şi egoiști. Echilibrul, cugetarea 
feciorelnică, despre care Cuviosul Teognost a vorbit mai 
înainte, au importanță, așa încât trupul nostru să nu fie 
epuizat, ci să fie în stare să ducă lupte duhovnicești. 

Aşadar, a venit furtuna, apoi a urmat un cutremur 
care a zdruncinat lumea. Dumnezeu nu era nici acolo. 
Apoi a căzut un foc înfricoşător. Nici acolo nu era 
Dumnezeu. În continuare, s-a auzit „un glas de adiere 
subţire, adică un şuierat, un sunet care era imitarea 
glasului inteligibil al lui Dumnezeu, o reprezentare a 
comuniunii lui Dumnezeu cu omul. În acest glas ca 
o adiere era Dumnezeu. Adică Dumnezeu Se înfăţi- 
şează în icoană, ceca ce înseamnă că totul, până și cea 
mai mare vedenie extatică, este, în realitate, un simplu 
simbol. Vedem că Cuviosul Teognost repetă aceleaşi 
înţelesuri ca să ţină atenţia noastră fixată asupra Pa- 
rusiei. 


[Să-L vezi cu mintea pe Cel nevăzut de nimeni] 
binevestindu-ți mântuire prin cunoștința Sa mai bine 
întipărită |n minte]. 


Aici, Cuviosul Teognost îşi continuă ideea şi spune: 
Când Îl vezi pe Cel nevăzut de toţi, ca Ilie, Îl vei vedea 
aducându-ţi vestea veselă a mântuirii tale. Aşa cum Ar- 
hanghelul s-a înfățișat Fecioarei şi i-a binevestit că Îl 
va naşte pe Hristos, tot așa şi Dumnezeu îţi va vesti 
mântuirea ta printr-o cunoștință mai limpede. Dar să 
nu ţi se pară că aceasta este un lucrul mare! În acest fel 
Dumnezeu, pur şi simplu, te încredinţează, îţi dă o che- 
zăşie a faptului că te-a ales, că ţi-a primit lupta, viaţa, 
vieţuirea şi că îţi va dărui mântuirea. Și pentru că toate 
au o legătură cu acea mare zi de pe urmă, Cuviosul 
continuă în al optulea capitol: 

CAPUL 8 


După cum când se arată fulgerul, se așteaptă de înda- 
Ză şi tunetul, tot așa, acolo unde a luminat milostivirea 
dumnezeiască, se linişteşte şi furtuna patimilor. lar unde 
se întâmplă aceasta, îi vine, totodată, celui ce a dobân- 
dit-o şi arvuna fericirii de acolo. [8] 


Când vezi fulgerul, zice, te aştepţi să şi tune de înda- 
tă. Cu cât este mai departe fulgerul, cu atât mai multe 
secunde trec până să se audă tunetul. Prin urmare, așa 
cum după fulger vine întotdeauna tunetul, tot așa şi 
când îţi va străluci milostivirea dumnezeiască şi vei avea 
în inima ta dulceaţă şi pace, când vei găsi nepătimirea, 
starea fără gânduri a minţii, atunci să fii sigur că și fur- 
cuna patimilor s-a terminat. Până aici a fost lupta ta 
cu patimile. Acum, te-a cercetat deja mila dumnezeias- 
că, milostivirea dumnezeiască. A coborât Dumnezeu şi 
te-a îmbrăţişat. 

De ce numește 7ni/ostivire bunătatea, îndelunga-răb- 
dare şi mila lui Dumnezeu? Pentru că prin vieţuirea 
noastră atragem milostivirea. lar vieţuirea noastră sunt 
lacrimile, cugetarea feciorelnică, iubirea noastră, smere- 
nia noastră, cuvintele noastre, felul în care Îi arătăm lui 
Dumnezeu pocăinţa noastră. Este jertfa inimii noastre 
înaintea lui Dumnezeu. 'Loate acestea le facem ca să-l 
arătăm lui Dumnezeu pocăința noastră şi pentru ca 
Dumnezeu să ne descopere că a primit-o. Milostivirea 
este răspunsul lui Dumnezeu la jertfa noastră, la darul 
vieţii noastre. Noi ne aducem darul, înălțăm jertfa noas- 
tră, propria noastră inimă, așa cum a fost înălţat carul lui 
Ilie şi cum a fost înălțat Avacum şi dus în Babilon. 

Prin aceste suișuri ale inimii noastre izbutim să ajun- 
gem la milostivirea dumnezeiască și, atunci, vedem că 
se linisteşte şi furtuna patimilor. Această linişte a inimii 
şi a minţii, a cugetului şi a imaginaţiei, această lipsă a 
patimilor este marea vizită pe care ne-o face Dumne- 
zeu. Dar când găsim înlăuntrul nostru semnele patimii, 
când vedem că ceva se mișcă în noi sau că ne emoţio- 
nează, aceasta înseamnă că încă nu L-am dobândit pe 
Dumnezeu. Se poate să ne împărtăşim, să ne rugăm, 
dar fără niciun rezultat. lar aceasta se întâmplă pentru 
că jertfa noastră nu este cea pe care o vrea Dumnezeu. 

În Vechiul Legământ citim că și Abel, și Cain au 
adus daruri, dar Dumnezeu a primit numai darurile lui 
Abel (cf. Fc. 4, 4-5). Darul nostru nu este încă bine- 
primit de Dumnezeu. Cu toate acestea, Dumnezeu l-a 
iubit şi pe Cain şi, când încă nu săvârşise crima, l-a 
cercetat şi l-a mângâiat și, apoi, i-a pus un semn ca să 
nu fie omorât (cf. Fc. 4,7, 15). 

Dumnezeu nu lipsește din viaţa noastră. Dumne- 
zeu ne iubeşte și când ne aflăm în mocirlă, și în mij- 
locul patimilor noastre. De fapt, noi vrem patimile, și 
de aceea Dumnezeu nu ni le ia. Când nu le mai vrem, 
Dumnezeu ni le ia, dar vrea să Îi dăm propria noastră 
milostivire. Adică să-l arătăm că urâm păcatul şi să-l 
dovedim aceasta cu întreaga noastră viaţă. Se poate să 
intrăm într-un mormânt, să ne suim într-un pom, să 
ne afundăm într-o peșteră... Pe toate le putem face, 
dar lucrul pe care ni-l cere Dumnezeu îl facem? Dacă îl 
facem, de îndată va străluci pacea, vine rezultatul, cer- 
cetarea lui Dumnezeu, 4umnezeiasca milostivire. Adică 

premerge propria noastră milostivire, propria noastră 
jertfă, şi urmează /umnezeiasca milostivire, care înseam- 
nă că Dumnezeu a primit jertfa noastră, Prin urmare, 
dumnezeiasca milostivire este mila, îndelunga-răbdare a 
lui Dumnezeu, faptul că Dumnezeu m-a primit. 

Jar unde se întâmplă aceasta, îi vine, totodată, celui 
ce a dobândit-o şi arvuna fericirii de acolo. Când văd 
că viaţa mi s-a schimbat și că am ajuns nepătimaș şi 
curat, atunci înţeleg că am ajuns un sălaș statornic, o 
biserică permanentă a Dumnezeirii (cf 2 Cor. 6, 16), 
că L-am făcut pe Dumnezeu proprietatea mea. Atunci 
începe arvuna: pregustările fericirii cereşti. Adică slava, 
cinstea, strălucirea și fericirea pe care le vom gusta în 
cealaltă viaţă începem să le simțim şi să le trăim din 
viaţa aceasta. Aceasta se realizează prin curăţie. Până să 
vină această curăţie, eram ca viermii, care se târăsc în- 
coace și încolo și rămân numai pe pământ. 


Dar mila dumnezeiască sau nădejdea nepătimirii nu 
se află în sufletul care iubeşte lumea mai mult decât pe 
Ziditor şi are patimă Jaţă de cele văzute şi e stăpânit cu 
totul de plăcerile şi de desfătările trupești. 


Dar nu există milostivire dumnezeiască, nici nădejdea 
nepătimirii şi, chiar dacă mi-aș vărsa sângele, nu poate fi 
vorba să dobândesc nepătimirea dacă, în primul rând, 
le iubesc pe cele lumești, adică curiozităţile, cinstirile, 
mărunţișurile, dacă, de asemenea, astăzi sunt bucuros și 
mâine mă enervez, dacă astăzi Îi spun „da“ lui Dumne- 
zeu, iar mâine mă împotrivesc; în al doilea rând, dacă am 


-47- 


TÂLCUIRE LA CUVIOSUL TEOGNOST 


patimă faţă de cele văzute, iat în al treilea rând, dacă sunt 
legat în întregime de desfătările pământești. 

Cele văzute sunt viaţa noastră de zi cu zi, iar îm- 
pătimirea este ţintuirea inimii de cele văzute și iubi- 
rea ei pentru ele. De exemplu, îmi place să fac câte o 
plimbare sau să fac gimnastică și să mă simt mai bine. 
Orice strădanie de acest fel arată că încă suntem tru- 
peşti. „Oare nu sunteţi încă trupeşti?“ (1 Cor. 3, 3), i-a 
întrebat Apostolul Pavel pe corinteni, când se sfădeau 
între ei sau aveau neînţelegeri. 

Verbul „e stăpânit“, din expresia e stăpânit cu totul, 
înseamnă „ţin cu putere“. De exemplu, vreau plăcerea, 
vreau să mă cinsteşti, să-mi recunoști meritele, vreau să 
mă întrebi și să mă bagi în seamă. Dar când suntem legaţi 
de cele pământeşti, nu avem nicio nădejde că vom atrage 
mila dumnezeiască și că vom dobândi nepătimirea. 

Nu căuta cu mintea ce este Dummnezeirea şi unde este, 
pentru că este mai presus de ființă şi necuprinsă de loc, ca 
fiind mai presus de toate. [9] 


Trecând la acest cap, Cuviosul leognost teologhiseş- 
te din nou. Dumnezeirea este Dumnezeu. Să nu cauţi, 
zice, să afli cu mintea ta unde este Dumnezeu și ce este. 
Dumnezeu este mai presus de fiinţă, deasupra oricărei 
esențe și niciun loc nu poate să-L încapă. Nimeni nu-L 
poate duce în spate pe Dumnezeu. Verbul &vexouau în- 
seamnă „mă aplec şi te iau în spate“, „te ţin în spinare“. 

CAPUL 9 


Prin urmare, toate lumile, pământești şi cerești, nu pot 
să-L ţină în spinare pe Dumnezeu. Dumnezeu nu încape 
nicăieri, nu poate fi încăpur de nimeni? şi este mai măreț 
decât îşi poate imagina cineva, este mai presus de toate. 


Oglindleşte-L în tine, pe cât e cu putință, numai pe Dum- 
nezeu-Cuvântul cel circumscris, Care răspândește lumină din 
firea dumnezeiască şi subințelege-L. într-un loc pe Cel ce e 
pretutindeni, datorită necircumscrierii Dumnezeirii. 


Aici, Cuviosul continuă cu înţelesuri teologice fru- 
moase, foarte simple, pe care le potriveşte cu propria 
noastră viață, ca și cum ne-ar spune: „Lasă nemărgini- 
rea lui Dumnezeu! Nu poţi să-L cuprinzi cu mintea ta, 
unde, cum şi ce este El! Tu însă og/indește! Verbul 2v- 
onrpiţouou înseamnă „văd înlăuntrul meu“, „privesc du- 
hovnicește“, înțeleg, Îl simt în mod profund pe Dumne- 
zeu-Cuvântul cel circumscris, pe Fiul lui Dumnezeu, pe 
Hristos. Pentru că Dumnezeu este mai presus de fiinţă, 
necuprins de loc, nu Î| putem înţelege. Pe Hristos însă Î| 
înțelegem, pentru că a devenit circumscris. 

Adjectivul &umepiyoazroş, circumscris, provine din 
prepoziţia tv, „în“, şi verbul neowyeâepw, „scriu împre- 
jur“. De exemplu, trasez un cerc și pun înăuntrul lui 
ceasul. Acum şi Hristos este circumscris, adică Se află 
într-un loc concret, este limitat fizic, este ceva pe care îl 
pot înţelege. Care sunt limitele între care este circumscris 


2 Utrenia Naşterii Domnului, catisma de după Polieleu. 

Hristos? Este firea Lui omenească. Hristos este pruncul 
născut de Fecioara Maria, este Dumnezeu-omul. Ştim 
unde S-a născut, cum S-a născut, ştim că a fost prigonit, 
că voiau să-L omoare, că a fost răstignit, că a înviat, că 
S-a înălţat la cer... Avem o vedere şi o simţire duhovni- 
cească a întregii vieţi a lui Hristos. 

Pe Cel care a fost cuprins în limitele firii noastre 
omenești, spune Cuviosul Teognost, doar pe EI să-L 
vezi duhovniceşte, strălucind raze din firea Lui dumne- 
zeiască. Adică firea omenească ÎI face pe Hristos să vină 
la măsurile noastre şi să putem să-L înţelegem, iar firea 
nevăzută, firea dumnezeiască, Îl face să răspândească lu- 
mină şi să dea viaţă universului. 

Prin urmare, LIristos Se află într-un anumit loc con- 
cret. Acolo trebuie să-L. simţim, să-L trăim, să-L. cău- 
tăm, să-L găsim. Care este acest loc? Este trupul Lui, 
este firea Lui omenească pe care a luat-o, ese Hristos 
în EI Însuși, Dumnezeirea în Ea Însăși; este Biserica lui 
Hristos, este inima mea, este Împărăţia cerurilor, este 
tot locul unde se află harul. Așadar, pe Cel care este pre- 
tutindeni prezent tu să-L subînțelegi într-un loc, zice 
Cuviosul Teognost. 

Verbul „a subînţelege“ înseamnă: în spatele lucru- 
rilor, în spatele norului, în spatele trupului pe care l-a 
purtat Hristos, în spatele inimii mele, în spatele negurii 
de pe Sinai, în spatele curăţirii pe care am conştienti- 
zat-o astăzi, în spatele lacrimilor pe care le-am avut, în 
spatele rugăciunii mele, care a fost obositoare în fiecare 
zi, iar astăzi a devenit foarte dulce, în spatele pocăinţei 
autentice pe care am arătat-o astăzi, să Îl subînţeleg pe 


-50- 








CAPUL 10 


Dumnezeu. Este uimitor felul în care Cuviosul 'Teo- 
gnost Îl aduce în viaţa noastră pe Hristos! 

Dacă iubeşti cunoștința adevărată şi încredințarea ne- 
îndoielnică a mântuirii, mai întâi filozofează! [10] 


Cunoștinţa adevărată nu sunt cunoștințele omeneşti, 
ci cunoştinţa exclusivă a lui Dumnezeu. Dar care este 
încredințarea neîndoielnică a mântuirii noastre? Adeseori 
oamenii ne întreabă: „Ţi-ai dobândit mântuirea? Eşti si- 
gur că, dacă vei pleca astăzi din această viaţă, vei merge 
în Cer? Nu cumva ai vreo temere sau vreo îndoială?“ 
Această încredințare a mântuirii noastre ne este nece- 
sară mult mai mult decât cunoștința dumnezeiască. De 
exemplu, mergi pe drum, dai peste un pârâiaș peste care 
trebuie să pășești. Dacă nu eşti sigur că vei ajunge pe 
celălalt mal, vei cădea în apă. Ceva asemănător vei păţi 
şi când nu cauţi încredințarea mântuirii tale. 

Dacă însă dorești într-adevăr să dobândești siguranţa 
mântuirii tale şi cunoștința adevărată, mp4; întâi filozofează! 
Verbul „a filozofa“ înseamnă „iubesc înţelepciunea“. Po- 
trivit învăţăturii Sfintei Scripturi (cf. leş. 28, 3; E£. 1, 17), 
înţelepciunea este harisma dumnezeiască prin care omul 
poate să-l, înţeleagă pe Dumnezeu și să-L cunoască, 
să-L caute și să se apropie de EI, iar în viaţa lui de zi 
cu zi să poată concretiza cu discernământ și judecată 
dreaptă această căutare și cunoștință a lui Dumnezeu, 
prin mijlocirea căii făptuirii, adică prin virtuţi. Prin 

urmare, înțelepciunca este putinţa omului, experiența 
şi obișnuinţa lui să trăiască cu Dumnezeu, punând în 
lucrare virtuțile în viaţa sa practică de zi cu zi. 

Filozofează înseamnă: aranjează-ţi viaţa așa încât să-L, 
facă pe Dumnezeu să fie al tău, iar în curgerea vremii de 
zi cu zi să-ţi facă tihnită viaţa în Dumnezeu. Smerenia, 
iertarea, iubirea și toate celelalte virtuţi să zburde! De 
exemplu, când va trebui să arăţi iubire faţă de un om 
împovărător, să nu suspini la gândul că iarăși va începe 
să strige sau să înjure! Dacă suspini înseamnă că nu ai 
iubire. Să dobândim în viaţa noastră zilnică experienţa 
şi tihna, pentru ca legătura noastră cu Dumnezeu și cu 
oamenii să fie vie, adică să avem deplina cunoștință a 
lui Dumnezeu, a vicţii și a celor create, pentru a o trăi. 
Prin urmare, înțelepciunea este o strădanie a omului pe 
care o încununează Dumnezeu, este o luptă. 


[Filozofează] să rupi legăturile pătimașe ale sufletului 
față de trup şi, golit de împătimirea după cele materiale, 
coboară în adâncul smereniei şi vei găsi mărgăritarul cel 
de mult pret (cf Mt. 13, 46) al mântuirii tale, ascuns ca 
într-o cochilie în cunoștința dumnezeiască şi făcându-te să 
guști de mai înainte strălucirea Împărăției lui Dumnezeu. 


Luptă-te, având înţelepciunea lui Dumnezeu, ca să 
rupi orice legătură care te leagă de firea omenească, de 
trup! Trebuie să frângi orice te ţine rob înlăuntrul tău, iar 
după ce ai alungat iubirea faţă de cele materiale, să cobori 
în adâncurile smerenici, să te pui pe tine însuți mai prejos 
decât toți! Noi, când alţii ne smeresc, când ne fac să 


-52- 


CAPUL 10 


simţim că suntem un nimic, ne strâmtorăm, ne chinuim, 
ca fiul risipitor „într-o ţară îndepărtată“ (Lc. 15, 13), în 
timp ce trebuie să ne bucurăm, să prăznuim. 

Așadar, când ne golim și coborâm în abisul smereniei, 
atunci vom găsi mărgăritarul cel de mult preţ al mântu- 
irii noastre. Cuviosul Teognost numeşte acum „mărgări- 
tar de mult preţ“ încredințarea şi arvuna mântuirii noas- 
tre. Dar unde este acest mărgăritar de mult preț? Acesta, 
zice, este ascuns undeva. Așa cum melcul se ascunde în 
cochilie, tot așa și mărgăritarul cel de mult preţ al mân- 
tuirii noastre se ascunde în cunoștința dumnezeiască, 

După ce am descoperit acest mărgăritar — pe Hristos 
care umblă înlăuntrul nostru —, atunci ne încredințăm 
că ne „logodește“, adică ne dă pregustarea strălucirii 
Împărăției lui Dumnezeu. Cuviosul Teognost foloseşte 
gerunziul? „logodindu-ţi“, pentru că „Împărăţia ceruri- 
lor este înlăuntrul nostru“ (Lc. 17, 21), înlăuntrul nos- 
cru avem desfătarea Împărăției, desfătarea de Hristos. 
Dar această desfătare este o logodnă, este pregustarea 
acelei adevărate străluciri, mari și foarte luminoase a 
slavei, cinstei, plăcerii și adâncii noastre familiarităţi cu 
Dumnezeu cel sfânt și cu Dumnezeirea, în acea zi care 
va fi neînserată şi veşnică. Tot ce facem, asceza noastră, 
rugăciunea noastră, curăţia noastră, necurăţia noastră, 
înţelepciunea, cunoștința lui Dumnezeu, pe toate le 
adună Cuviosul Teognost în acea măreaţă zi. 


* În greceşte, este un participiu prezent: 7T004vIOTEu6WuEvov, 
(n.tr.) 

Cel ce a dobândit supunerea duhovnicească şi şi-a su- 
pus trupul dubului, nu mai are trebuință de supunere 
omenească. Pentru că acesta se supune cuvântului şi legii 
lui Dumnezeu ca un supus recunoscător. [11] 


Uneori ne întrebăm: „Avem cu toții nevoie de un 
Stareţ şi să fim supuși? N-o să trăim niciodată și noi 
măcar «o clipă de libertate»?“ Desigur, supunerea faţă 
de Stareţ este iubire, este desfătare, este săltare dumne- 
zeiască şi omenească în inima noastră. Este ca săltarea 
fătului în pântecele mamei! 

Dar oare există vreun om care să nu aibă nevoie de 
supunere omenească? Da, cel care s-a supus pe sine însuși 
lui Dumnezeu cel inteligibil, lui Dumnezeu, pe Care Îl 
percepe duhovniceşte cu mintea şi pe Care ÎL cunoaşte, 
pe Care ÎI înţelege și pe Care Îl deţine. Aceasta a izbutit-o 
prin supunerea trupului faţă de duh, adică prin a nu se 
mișca nimic trupesc înlăuntrul său, ci să trăiască înlăun- 
trul său Duhul, adică el însuși să trăiască în Duhul Sfânt. 
Dar astfel de oameni sunt rari! Așadar, când faci ascultare 
cu recunoștință faţă de cuvântul și legea lui Dumnezeu, 
cu deplină încredințare şi siguranţă, atunci nu ai nevo- 
ie de supunere omenească. Când legile nu te obosesc, 
când nu te răzvrătești din pricina lucrurilor de zi cu zi 
ale vieţii, ci viaţa ta decurge liniștit, adică este supusă 
cuvântului și legii lui Dumnezeu, când toate curg firesc, 
duhovniceşte, şi nu întâmpini nicio temere și primejdie 
că vei greşi sau păcătui, atunci nu ai nevoie de Stareţ. 

Dar noi, întru care se află lupta și războiul trupului 
împotriva sufletului, trebuie să ne supunem şi să avem un 
conducător de oaste şi un cârmaci care să ne cârmuiască 
cu știință şi să ne înarmeze foarte bine, ca nu cumva să 
fim biruiți de vrăjmaşii înteligibili şi să fim înghiţiți de 


patimi din cauza lipsei de experienţă. 


Dar când încă avem o luptă și un război, când încă 
ne luptăm ca să alungăm gândurile, ca să ne rugăm, ca 
să fim smeriţi, ca să spunem adevărul, ca să ajungem 
martiri, ca să ne ducem boala, când legea trupului se 
împotriveşte legii duhului, atunci singura soluţie este 
să avem un conducător de oaste şi un cârmaci care să ne 
cârmuiască cu ştiinţă şi să ne înarmeze Joarte bine. 

În astfel de situaţii e nevoie de Stareţ, de cârmaci, ca 
să ne ocârmuiască. Nu ne pot cârmui gândurile noastre 
şi propria minte, ci cuvântul lui, care se poate să fie şi 
ciudat, și anapoda. De obicei, viaţa noastră de zi cu zi ni 
se pare grea și de nesuportat. Aceasta se întâmplă când, 
orice ne-ar spune Dumnezeu sau Starețul, fie simţim un 
mic dezacord lăuntric, fie nu îl înţelegem, fie ne vine 
greu. În aceste cazuri, Starețul, cinstind libertatea ta, de 
obicei dă înapoi cu meșteșug şi te pune pe tine să mergi 
primul, pentru că nimeni nu merge undeva fără voia sa. 
Este ceea ce se spune uneori: „Starețul face ascultare?*“. 

De obicei, sufletele trăiesc astfel, şi de aceea nu au 
nepătimirea, nu au înştiinţarea, siguranţa, arvuna — în 
cochilia cunoștinței dumnezeiești — a măreției acelei zile 
şi a slavei lui Dumnezeu. Dar tu să iei aminte, așa încât 
Starețul să te cârmuiască cu știință, cu ştiinţa pe care o 

are, cu propria sa cunoștință și gândire, cu propria lui 
judecată, și să te înarmeze foarte bine, să-ţi dea armele 
cu care poţi să lupţi prin Duhul împotriva trupului. 

Aşadar, dacă înlăuntrul tău există chiar și cea mai 
mică luptă sau război, ai nevoie în mod sigur de Stareţ, 
ai nevoie să te abandonezi pe tine însuţi în mâinile Sta- 
reţului. Nu poţi să spui: „Facă-se voia lui Dumnezeul!“ 
sau „Dacă vrea Dumnezeu. ..“, nici nu poţi să te întrebi 
dacă voia lui Dumnezeu coincide cu voia Stareţului. 
“Loate acestea arată că nu ai o legătură personală cu Sta- 
rețul. Voia lui Dumnezeu pentru noi este voia Stareţu- 
lui, chiar dacă aceasta este sucită și anapoda. Ajunge să 
nu fie voia noastră proprie! Apelăm, chipurile, la voia 
lui Dumnezeu când nu vrem să ne ducem crucea sau 
când vrem să ne înălțăm sinele. 

În această stare, dacă nu avem Stareţ, războiul du- 
hovnicesc al minţii ne va devora, ne va arde, vrăjmașul 
ne va da foc și ne va transforma în cenușă. Patimile 
noastre, care sunt nenumărate, ne vor îneca în adân- 
cul mării. Aşadar, Cuviosul vrea să spună că toţi avem 
nevoie de Stareţ, că nu ne putem conduce singuri pe 
noi înşine. 

Desigur că atunci când Starețul dă înapoi în faţa voii 
noastre, noi nu câştigăm nimic, ci doar pierdem, Câști- 
găm doar voia noastră proprie, un răgaz, odihna noas- 
tră, dar toate acestea sunt dezastrul nostru. Starețul însă 
nu poate să facă nimic altceva, pentru că tot așa a făcut 
şi Hristos, așa face şi Biserica. Dumnezeu îl urmăreşte 
pe fiul său oriunde ar merge. Ce a spus astăzi pericopa 
Evangheliei? Cărturarii și fariseii s-au împotrivit uceni- 

cilor lui Hristos, pentru că Învățătorul lor se întovărăşea 
mereu cu vameşii, cu păcătoșii şi cu desfrânatele. Nu au 
avut curajul să-l spună aceasta lui Hristos şi au spus-o 
apostolilor. Atunci Însuși Domnul a luat cuvântul și le-a 
spus că nu cei sănătoși au nevoie de doctori, ci cei bol- 
navi (cf. Mc. 2, 16-17). Se vede că Domnul îi urmărea pe 
vameși şi pe desfrânate; urmărește şi păcatul, şi furtul, și 
desfrânarea, și voia proprie; coboară în iadul omului, ca 
să intre lumina Lui și pentru ca iadul să devină lumină. 
De aceea nici Starețul nu poate să facă altfel! 

De cele mai multe ori, Starețul îşi priveşte fiul în 
ochi, să vadă ce vrea, ce este dispus să facă, încotro în- 
clină inima lui. El cântărește lucrul acesta şi îi spune 
fiului său ceea ce vrea acela și lasă rezultatul în seama 
lui Dumnezeu. Îi spune, desigur, cu discernământ, și 
ceea ce vrea Dumnezeu, dar acela cum să priceapă? Așa 
suntem noi, oamenii, şchiopătăm „cu amândouă pi- 
cioarele“ (cf. 3 Împ. 18, 21), toate puterile noastre sunt 
şchioape. lar Dumnezeu îl aşteaptă pe unul, îl aşteap- 
tă pe celălalt, îl ia pe un al treilea, într-un moment în 
care are un dor dumnezeiesc, iar apoi îngerii și demonii 
luptă pentru sufletul lui: unii spun că s-a pocăit, ceilalți 
că a făcut cutare și cutare păcat, că a avut cutare voii 
proprii și cutare pofte. Aşadar, pentru că şchiopătăm 
cu totul, nu avem îndrăzneală, nu avem pace, nu avem 
nepătimire. Simţim o lipsă permanentă în viaţa noas- 
tră, iar aceasta se datorează faptului că egoul este atât de 
puternic în inima noastră. 

Când nu mai eşti supărat de nicio patimă şi dorul dum- 
nezeiesc sporeşte în inima ta, şi când, socotind moartea ca 

un somn, nu te mai temi de ea, ci mai degrabă doreşti dezle- 
garea, atunci şi ai dobândit precum trebuie arvuna mântu- 
irii, şi porți înlăuntru Împărăția cerurilor (cf Le. 17, 21), 
bucurându-te cu bucurie negrăită. [12] 


Când, zice, nu eşti tulburat de nicio patimă în min- 
te, în cuget, în inimă, în trup și în suflet, şi când dorul 
dumnezeiesc sporeşte în inima ta, și când nu te mai temi 
de moarte, ci o socotești ca un somn ușor care dă viaţă 
omului, și când pe cât de ușor și cu bucurie adormi, pe 
atât de ușor şi cu bucurie înfrunţi moartea, şi nu numai 
că accepţi cu uşurinţă şi cu bucurie să mori, ci îţi şi 
dorești dezlegarea, atunci și ai câștigat adevărata arvună 
a mântuirii, şi porţi înlăuntrul tău Împărăţia cerurilor, 
având o bucurie negrăită. 

Faptul că Îl dorești, că ÎL iubeşti şi că ÎL aştepţi pe 
Dumnezeu înseamnă că dorești, că iubeşti şi că aștepți 
moartea, că inima ta tânjește după ea, că știi că ea este 
întâlnirea ta cu Hristosul tău, sărutul pe care I-l vei da. 
Atunci, și când vei umbla, şi când vei şedea, şi când vei 
dormi, şi când te vei trezi, şi oriunde vei merge, porţi 
înlăuntrul tău nu numai pe Hristos, ci şi pe toți îngerii, 
pe toţi sfinţii, întreaga Sfântă Treime! 

Bine-ar fi să ne învrednicească Dumnezeu să purtăm 
înlăuntrul nostru Împărăția cerurilor, bucurându-ne cu 
bucurie negrăită! 








Pentru că noi toţi, bărbaţi şi femei, independent de 
preoţia liturgică, suntem slujitori şi preoţi ai Dumne- 
zeului celui Preaînalt, vom continua cu câteva dintre 
capetele Cuviosului Teognost care se referă la preoţie. 
Înainte să începem, ca introducere la tema noastră!, mă 
voi referi la două fragmente din slujbele ultimelor zile. 
Primul, Slava de la Laude, se referă la iubitul nostru 
sfânt Pavel al Constantinopolului. 

Adresându-se Sfântului, imnograful spune: „Pleca- 
tu-te-ai întru adâncurile Duhului, vieţuind netrupește, 
şi de acolo ai scos bogăţia cunoștinței dumnezeiești, iz- 
vorând oamenilor ortodoxia.“ Așa cum minerii sapă în 


"Tâlcuindu-l pe Cuviosul Teognost din octombrie 1987 până 
în februarie 1988, Gheronda se referă adesea la sfinții zilei, la săr- 
bătorile dintre Naşterea Domnului și Teofanie și la Postul Mare. 
Trăia cu adevărat timpul liturgic, iar această trăire voia să o trans- 
mită și fiilor lui duhovnicești. 

adâncul pământului ca să scoată aur, argint sau orice 
alt metal preţios, tot așa poţi şi tu să te pleci în adân- 
curile Duhului prin vieţuirea ta netrupească şi de acolo 
să scoţi cunoștința dumnezeiască. Adică această cu- 
noştinţă nu ai scos-o numai din Sfânta Scriptură, din 
scrierile Părinților Bisericii şi, în general, din învăţătura 
Bisericii, ci te-ai aplecat şi tu însuți şi ai scos pricini și 
elemente de cunoaștere şi i-ai învăţat pe alții ortodoxia. 

Tot în aceste zile aţi cântat despre apostoli ceva 
asemănător din Octoihul mare. Apostolii L-au auzit di- 
rect pe Hristos, au trăit alături de E] şi au primit de pe 
buzele Lui cunoștința dumnezeiască, în mod personal 
şi nemijlocit. Cu toate acestea, şi ei s-au plecat Duhului 
Sfânt, Care i-a învăţat întregul adevăr şi le-a lămurit 
tot ceea ce aveau nevoie. Una dintre stihirile Utreniei 
spune: „Doamne, apostolii au atins uneori adâncurile 
mării, iar alteori înălțimea Împărăției prin dogme.? 

Cuvântul 56yuo, „dogmă“, are înţelesul de părere 
autentică, de părere care nu e supusă îndoielii, pentru 
că este acceptată. El provine din verbul 5ox&, iar acesta 
din dexopor, „a primi“. Prin urmare, dogma înseamnă 
ceva care este primit, predanisit. Când împăratul dădea 
o poruncă (56yuo), o preda slujitorilor săi ca s-o îm- 
plinească. Prin urmare, dogmele sunt taine predate de 
către Duhul Sfânt duhului oamenilor. 

„lar alteori, prin credinţă, au ajuns în sânul Tău cel 
de necuprins şi L-au propovăduit pe Fiul Tău cel fără 


2 Stihiză la Stihoavna Laudelor de joi, glasul al 6-lea. 

de ani.“ Potrivit troparului precedent, Sfântul a ajuns 
învăţător al ortodoxiei pentru că a pătruns în izvorul 
Sfântului Duh. Aici, apostolii au intrat în „sânul Tău 
cel de necuprins“, al Tatălui, în mod evident, pentru 
că de acolo izvorăște toată înțelepciunea şi, astfel, au 
putut să propovăduiască ortodoxia. Vedeţi, așadar, că 
elementul vieţii noastre duhovnicești este cel predat de 
Sfântul Duh şi este învăţătura noastră, cunoştinţa noas- 
tră, simţul nostru duhovnicesc, ființa noastră. 

Le-am prăznuit în aceste zile pe căpeteniile îngereşti, 
care sunt fiinţe slujitoare. Ca ființe slujitoare, slujesc 
Sus, la Jertfelnicul ceresc, mai cu seamă serafimii şi he- 
ruvimii, care nu se înfăţişează pur şi simplu lui Dum- 
nezeu, ci sunt acolo unde este şi Dumnezeu Însuşi. As- 
tăzi l-am prăznuit pe Sfântul Nectarie, care este şi el 
un arhiereu şi s-a plecat în adâncurile Sfântului Duh. 
Întreaga lui viață este un şuvoi de Duh. 

Pentru că şi preoţia noastră este o aplecare în adân- 
curile Bisericii noastre şi, în același timp, o înălţare de zi 
şi de noapte la Jertfelnicul ceresc şi care are legătură cu 
împroprierea fiecărei cunoştinţe duhovnicești, aș vrea 
să vorbim mai pe larg despre ea. Repet doar că nu vom 
vorbi despre preoţia specială, cea liturgică, cea care a 
înlocuit preoţia levitică a iudeilor, ci despre cea pe care 
am primit-o la Botez şi la Mirungere. 

Preoţia liturgică este dată anumitor oameni ca un dar 
al lui Dumnezeu, ca să slujească adunarea de slujbă. La 
început, preoţii erau împărţiţi în multe trepte. Astăzi, 
acestea au fost restrânse la trei trepte. Mai demult, tot 
clerici erau şi citeţii, şi psalții, şi ușierii bisericii, iar lucrul 

acesta e valabil acolo unde mai este în uz. Toate aceste 
trepte au fost create după modelul preoţiei iudeilor. 

La preoţia Domnului participă fiecare om. Câtă vre- 
me este botezat şi unit cu Domnul, participă la întreita 
vrednicie a Domnului, prin urmare participă şi la preoţia 
Lui. Nu putem concepe un creștin fără preoţie, pentru 
că, într-o astfel de situaţie, nu-l poate aduce jertfe lui 
Dumnezeu. Jertfă este participarea noastră la adunarea 
de slujbă; la fel dreptul la rugăciune, la oferirea inimii 
noastre, a sinelui nostru, la faptul de a aduce „ale Tale 
dintru ale 'Tale“ pe cele pe care ni le-a dat Dumnezeu, 
adică pâinea şi vinul, care sunt Domnul Însuşi, răstignit, 
dar înviat, sunt Trupul Lui înviat şi Sângele Lui. 

Firea noastră este dumnezeiască şi omenească, iar 
chipul nostru este chipul lui lisus Hristos. Noi devenim 
mădulare ale lui Hristos, iar ca mădulare avem aceste 
două elemente: trupul pe care ni l-a dăruit Dumnezeu 
şi sufletul nemuritor, îndumnezeit, care îndumnezeieşte 
împreună cu el şi întregul nostru organism, adică ne 
face părtași ai Sfântului Duh. 

Toţi Părinţii spun că Duhul Sfânt, venind în comu- 
niune cu duhul nostru, creează un element comun prin 
care omul poate să fie înălţat deasupra celor pământeşti 
şi să aducă daruri duhovniceşti şi jertfe tainice. Prin 
aceasta suntem cu toţii părtași la preoția Domnului. 
Duhul Sfânt unge preoţi, proroci, împărați. În Vechiul 
Legământ, preoții, prorocii şi împărații erau unşi cu 
untdelemn, care era o preînchipuire a Sfântului Duh. 
Ungerea noastră însă este săvârșită de către Însuşi Sfân- 
tul Duh. Aceasta este deplinătatea darurilor Domnului, 

dreptul nostru de a intra în Împărăţia cerurilor. Şi nu să 
intrăm doar la sfârșitul veacurilor, ci să o agonisim de 
acum şi să ne aflăm în ea. Prin urmare, preoţia este un 
element de neînlăturat al existenţei noastre. 

Ideea preoţiei generale se găseşte deja în Vechiul Le- 
gământ. O întâlnim în rai, unde Adam avea puterea să 
trăiască împreună cu Dumnezeu şi să vorbească cu EI, 
După căderea celor întâi-zidiţi, adevărul s-a întunecat 
treptat-treptat. Pe ici şi pe colo, oamenii au început să 
aibă amintiri diferite despre adevăr, pe care l-au deţinut 
în mod întreg numai iudeii. Seminţe ale acestui adevăr 
se găseau la toate popoarele, şi toate popoarele aveau 
ideea preoţiei, atât a bărbaţilor, cât şi a femeilor, cu un 
rol întotdeauna mai restrâns pentru femei şi în sensul 
afierosirii. Afierosirea este o însuşire preoțească deoarece 
cuprinde înţelesul unirii. „Mă afierosesc“ (ăqpiepoiuau) 
înseamnă că ajung una cu Dumnezeu. 

Prin urmare, Liturghia noastră, slujba noastră în ge- 
neral, dar şi rugăciunile noastre, mai ales canonul nostru, 
sunt lucrări preoțești, slujiri preoțești şi diaconii față de 
Dumnezeu. Sfântul Isaac Sirul numeşte „liturghie“ ca- 
nonul monahului. Prin urmare, toţi am fost învredniciţi 
de preoţie şi, de aceea, Capetele Cuviosului Teognost ne 
privesc pe toţi. 


Dacă te-ai învrednicit de preoția dumnezeiască şi cin- 
stită, te-ai îndatorat să te ai pe tine jertfit prin moartea 
patimilor şi plăcerilor, şi așa să îndrăzneşti să te atingi de 
jertfa cea vie şi înfricoșată, dacă nu vrei să fii ars de focul 
dumnezeiesc ca o materie care arde ușor. [13] 

Te-ai învrednicit, zice Cuviosul, să dobândeşti dum- 
nezeiasca şi cinstita preoţie. Cuviosul Teognost se referă 
mai ales la preoţia liturgică, dar, după cum am spus, şi 
la preoţia generală. Fiindcă Dumnezeu te-a învrednicit 
să fii preot, ţi-ai asumat, într-un oarecare fel, o obliga- 
ţie, obligaţia de a te fi jertfit mai înainte pe tine însuţi 
prin moartea patimilor şi a plăcerilor. Domnul, având 
preoția în EI Însuși, a făcut-o veșnică prin moartea Lui 
şi a rămas „de-a pururi“ (Er. 7, 3) singurul Arhiereu, 
ale Cărui închipuiri sunt arhiereii şi preoţii. Așa cum 
spune Apostolul Pavel, Evanghelia şi prorociile, EL stă 
ca arhiereu cu mâinile înălțate şi poate să înalțe şi ru- 
găciunile şi jertfele noastre la Jertfelnicul ceresc. EI este 
mijlocitorul, El este înainte-mergătorul, EI este Cel 
prin care ne înălțăm şi noi (cf. Evr. 4, 14-15). 

Fiindcă Hristos S-a jertfit, trebuie ca şi eu să mă fi 
jertfit deja, ca să pot fi preot. Altfel, nu am dreptul să-mi 
exercit calitatea mea de preot. Dar jertfa mea, moartea 
mea se referă la patimile şi la plăcerile mele. Dacă sunt 
preot, înlăuntrul meu nu trebuie să se miște nimic păti- 
maș, nu trebuie să fiu un om care nu se poate echilibra, 
care nu-şi poate controla blândeţea sau mânia, pacea 
sau bucuria, moralitatea sau iubirea sa. Adică nu pot 
ca pe unul să-l iubesc şi pe celălalt să nu-l iubesc; nu 
pot să simt astăzi că îi iubesc pe toţi şi mâine să nu pot 
să văd pe nimeni. Nu e cu putinţă așa ceva! Trebuie ca 
înlăuntrul meu patimile să fi murit. Atâta vreme cât se 
mișcă patimile, eu sunt în stare de robie şi, prin urmare, 
vrăjmașul mă poate conduce; mă atacă şi nu pot să ştiu 
ce mi se va întâmpla peste puţin timp. 

În viaţa noastră de zi cu zi, când este vorba despre pa- 
timi, arătăm, la nevoie, o anumită îngăduinţă şi spunem: 
„Cel puţin să nu le punem în lucrare!“ De exemplu, te-a 
jignit cutare, şi tu nu mai poţi să te porţi cu el firesc. 
Atunci îţi spun: „Dacă nu te poţi purta firesc cu el, cel 
puţin nu-l osândi, nu-i răspunde înapoi, nu i te împotri- 
vi!“ Aceasta este o dispoziţie de dăruire a fiinţei mele, este 
o arătare a faptului că nu-mi accept patima, recunosc că 
este un păcat. Dar, în realitate, ar fi trebuit să fi murit 
față de patimi, adică faţă de cele pe care, fie şi fără să 
vrem, le găsim înlăuntrul nostru şi ne îmboldesc la rău. 

În ceea ce privește plăcerile, Cuviosul Teognost 
înelege, pentru început, păcatele mari, care provin 
dintr-o înclinaţie spre plăcere a omului, așa cum sunt 
îmbuibarea pântecelui, desfătarea gâtlejului, căderile 
morale, egoismul, iubirea de sine şi multe altele. Toate 
acestea pornesc de la mulţumirea sinelui meu. Dar ceea 
ce mă mulțumește trebuie să dispară din viaţa mea. 

Aici se află punctul de pornire al ascezei. Asceza nu 
este lepădarea lucrurilor păcătoase, ci a celor îngăduire. 
Este îngăduit să mănânc, dar eu postesc. Nu-mi impune 
nimeni să jertfesc ceva din odihna mea, din puţinul meu, 
să fiu junghiat în fiecare zi (cf. Ps. 43, 24; Rom. 8, 36), 
să îi slujesc pe cei care nici nu ştiu că îi slujesc. În felul 
acesta însă mă lepăd de mine însumi, lepăd ceea ce mi 
se cuvine sau îmi place. Prin urmare, asceza este respira- 
ţia Sfântului Duh, dar şi organul de respiraţie al omului 
duhovnicesc. 

Așadar, nu poate fi concepută existenţa, la un preot, 
a imboldului spre rău şi către ceva care îmi place şi mă 

îndulceşte. ar când spunem „preot“, înţelegem și preo- 
ţia liturgică, şi preoţia tuturor credincioşilor. 

În Vechiul şi Noul Legământ este interzis ca fe- 
meia să exercite preoţia liturgică (cf. leş. c. 28-29; 
1 Cor. 14, 34-35), cu excepţia diaconiţelor, pe care 
Biserica le-a rânduit să slujească în anumite situaţii 
care nu erau potrivite pentru un bărbat. Rânduiala 
diaconiţelor a fost o excepţie şi, de aceea, în cele din 
urmă, nu a dăinuit în Biserica noastră, de altfel au 
dispărut şi vechile motive ale existenţei diaconiţelor?. 

Femeia însă are putinţa să-şi ofere mult mai profund 
şi mai ușor inima ei, iubirea ei şi afierosirea ei faţă de 
Dumnezeu. Lucrul acesta îl vedem la Maria Magdalena, 
în timpul vieţii Domnului, precum şi la toate celelalte 
femei mironosiţe, care privegheau şi au avut îndrăzneala 
şi curajul să meargă noaptea la mormântul Domnului, 
în timp ce apostolii erau ascunși în foișorul de sus. Dar, 
mai ales, vedem lucrul acesta la Născătoarea de Dum- 
nezeu, care a fost cea mai frumoasă făptură din întreaga 
omenire a tuturor veacurilor. 


* Potrivit manuscriselor bizantine, hirotonia diaconiţelor se făcea 
asernănător cu cea a diaconilor, însă ele nu aveau nicio slujire în sfân- 
tul altar. La fel, nu predicau, nici nu botezau, ci doar le ajutau pe 
femei în timp ce erau botezate, duceau Sfânta Împărtășanie femeilor 
bolnave și, în general, aveau o activitate misionară, o lucrare careherică 
şi pedagogică între femei, precum și de educare a orfanilor. Mai mult, 
îi vizitau pe bolnavi, pe cei necăjiţi, pe femeile sărace şi pe cele aflate în 
temniţă. Referitor la aceasta, a se vedea E. 'Theodoru, Froine 4/e iubirii 
creștine, Atena, 1949. Prima mărturie despre acestea, în Rom. 16, 1. 

Vedeţi că Dumnezeu a limitat, pe de o parte, posi- 
bilităţile liturgice ale femeii, dar i-a dar o înălţime în 
inima şi drepturile ei. A cinstit-o într-un fel deosebit 
datorită tocmai superiorității Preasfintei Născătoarei de 
Dumnezeu, care a ajuns mai cinstită, mai presus şi mai 
strălucitoare decât heruvimii, decât serafimii şi decâr 
toate cetele nevăzute din cer şi de pe pământ. Așadar, 
ca să putem aduce jertfe preoțești, trebuie să fim morţi 
faţă de orice lucru care ne emoţionează. O singură emo- 
ţie să avem: simțământul sufletesc al Domnului. Atunci 
vom putea Îndrăzni să ne atingem ge jertța cea vie şi 
înfiicoșată, adică de Dumnezeiasca Euharistie, pe care o 
săvârșim noi, preoţii, şi de care ne împărtăşim cu toţii, 
iar apoi de jertfa care este o simţire a lui Dumnezeu. 

Jertfa pe care o aducem este vie nu numai pentru că 
ne dă viaţă, ci şi pentru că este neîncetată în Biserica şi 
viaţa noastră, ÎI face prezent pretutindeni pe Hristos 
cel viu. Când săvârşim Dumnezeiasca Liturghie, nu ÎI 
jerrfim pe Hristos, ci Îl facem prezent pe Cel care S-a 
jertfit şi a înviat şi, prin urmare, este viu. Același lucru îl 
facem şi la rugăciunea minţii, pentru că este o comuni- 
une deplină cu Domnul, dar şi în întreaga viaţă mistică, 
împlinită pe calea arătată de Părinţii Bisericii noastre şi 
care ne face şi pe noi fiinţe îndumnezeite. 

Și aşa să îndrăznești să te atingi. Verbul npooănroual, 
„a se atinge“, înseamnă „mă înclin spre cineva“, „mă 
apropii de cineva, având mai ales dispoziţia de a mă lipi 
de el“. „Lipesc“ înseamnă că apropii un obiect de altul, 
le unesc şi ele devin una. Prin urmare, jertfa noastră, 
adică rugăciunea noastră şi orice lucrare preoțească de-a 

noastră, este o atingere, o unire, o apropiere, o lipire, o 
amestecare cu Dumnezeu. Ne amestecăm cu Dumnezeu. 

Femeia cu scurgere de sânge (cf. Mt. 9, 20-22), dar 
şi fiecare om cu o hemoragie, precum şi toţi oamenii 
care ÎL înconjurau pe Hristos puteau doar să se prindă 
de marginea veșmântului Său sau să-L, atingă sau să se 
îmbulzească în jurul Lui şi să ÎI îmbrâncească, fiindcă 
erau foarte mulți, dar nu puteau să devină una cu EI, să 
se lipească de LI. Noi putem să ne atingem, să ne lipim 
de Hristos şi să fim uniţi cu Hristos. Dar trebuie ca noi 
să fi murit faţă de patimi şi plăceri. Altfel, suntem în 
primejdie ca Dumnezeu să Se răzbune pe noi, potrivit 
judecății şi simţirii omeneşti, fiindcă Dumnezeu nu Se 
răzbună şi nu nedreptăţeşte niciodată. Ne aflăm în pri- 
mejdia de a fi arşi ca o materie inflamabilă, cz o materie 
care arde ușor. Așa cum uscăturile se aprind imediat, tot 
așa şi noi vom fi mistuiţi de focul Dumnezeirii, şi nu 
vom fi luminaţi de lumina Ei. În foc există lucrarea lui 
Dumnezeu. Prin foc Hristos Îşi arată voia Lui, anume 
că S-a jertfit de bunăvoie pe Sine Însuși şi că devine de 
bunăvoie jertfă înlăuntrul nostru. EI ne dă şi focul, FI 
ne dă şi jertfa pe care o vom jertfi. 

Ca o materie care arde uşor. Cuviosul foloseşte aici, în 
mod foarte reușit, cuvântul emenoros, „care arde ușor“. 
Adjectivul sunenoros provine de la verbul ziuenpu, 
care are atât un înţeles activ („fac ceva să se aprindă”), 
cât şi unul medio-pasiv („mă aprind“, „sunt aprins“). 
Aşa este şi cel care aprinde cu uşurinţă un foc, dar şi cel 
care se aprinde cu ușurință. Cuviosul Teognost vrea, în 
mod evident, să spună prin expresia c4 0 materie care 

arde ușor că nu ne este de folos să săvârșim lucrările pre- 
oţești dacă nu ne asigurăm viaţa. Fie suntem foarte cu- 
raţi şi avem parte cu Hristos, fic nu suntem, iar atunci 
să nu îndrăznim să ne înfăţişăm înaintea Lui. Dar a 
nu îndrăzni să ne înfăţişăm înaintea Lui prin rugăciu- 
ne şi prin slujbă înseamnă a nu-L avea pe Dumnezeu. 
Înţelesul este că ne vom înfăţişa, dar trăind în Domnul 
şi fiind morţi faţă de orice patimă şi orice păcat. 


998 


Pentru a accentua şi mai mult caracterul înfricoşător şi 
viu al jertfei, precum şi faptul că omul necurat, dacă aduce 
jertfa, arde ușor, Cuviosul Teognost folosește o imagine pe 
care o cunoaștem din chemarea prorocului Isaia. 


Căci dacă serafimul n-a îndrăznit să se atingă de căr- 
bunele dumnezeiesc Jără cleşte (Cf. Is. 6, 6), cum te vei 
atinge tu Țără nepătimire? 


Chemarea Prorocului este descrisă în cel de-al şaselea 
capitol al cărţii sale, unde se vede bunăvoința lui Dum- 
nezeu şi atenţia omului la Domnul și dispoziţia inimii 
lui. Colaborarea omului şi a lui Dumnezeu, faţă către 
față (cf. 1 Cor. 13, 12), dă naștere la chemarea dumne- 
zeiască. Dumnezeu nu îi cheamă decât pe cei care vor 
şi îşi exprimă voia lor prin neîncetata înfăţişare înaintea 
Lui, cu smerenie şi pocăință. 

Isaia, în vedenia lui, a văzut slava lui Dumnezeu în- 
trecând acoperișul templului, iar Prorocul s-a cutremurat 


-69- 


TÂLCUIRE LA CUVIOSUL TEOGNOST 


tot, a căzut plângând şi a zis: „O, nenorocitul de mine! 
Sunt pierdut, fiindcă sunt un om păcătos şi am buze ne- 
curate, şi totuşi L-am văzut pe Domnul!“ (cf. Is. 6, 1). A 
spus lucrul acesta deoarece Vechiul Legământ învăţa că 
oricine Îl vede pe Dumnezeu va muri (cf leș. 33, 20). lar 
Dumnezeu l-a chemat tocmai atunci când s-a smerit şi 
a mărturisit că este cel mai mare păcătos, şi l-a chemat 
cinstindu-i personalitatea şi întrebându-l: „Cine acceptă 
să Mă slujească?“, ceea ce înseamnă: „Cine acceptă să slu- 
jească poporul Meu?“ lar Prorocul a răspuns: „Fu, Dum- 
nezeul meu!“ Astfel, bunăvoința omului şi îmbrăţișarea 
lui Dumnezeu au dat naștere la chemarea dumnezeiască. 

Dumnezeu v-a chemat în același fel şi pe voi. Dacă 
n-aţi fi alergat de mici copii la altar şi la spovedanie şi 
pe la mănăstiri, dacă nu i-aţi fi citit de mici pe Sfântul 
loan Gură de Aur, pe Marele Vasile, pe Grigorie Ieo- 
logul, cărţile noastre teologice şi ascetice, nu aţi fi fost 
astăzi monahi, ci vi s-ar fi părut grea călugăria, așa cum 
li se pare tuturor oamenilor. Voi însă aţi alergat așa cum 
aleargă căprioarele şi cerbii, cu inima deschisă, şi sunteţi 
miraţi când auziţi cum spun oamenii că e greu la mănăs- 
tire. Ce percepție diferită! Bunăvoinţa inimii ni le face pe 
toate ușoare, iar chemarea lui Dumnezeu se potrivește 
cu existenţa noastră, așa încât să fim cei care cuprind şi 
înţeleg, (cf. Mt. 19, 12), adică înlăuntrul sufletului nostru 
să încapă Dumnezeu întreg și cunoștința Lui. 

În uimitoarea sa vedenie, Isaia nu L-a văzut doar 
pe Dumnezeu, ci şi pe serafimi. Unul dintre serafimi 
s-a atins de buzele lui, a pus pe buzele şi pe limba lui 
un tăciune aprins. Vedenia vrea să ne arate că, atunci 

când slujim, când facem oricare dintre lucrările noas- 
tre preoțești, trebuie să ştim că nu noi suntem cei care 
acţionează şi jertfesc, ci noi suntem părtași unei vieți, 
unei jertfe, unui trup, al cărui simplu mădular suntem, 
ba chiar cel de pe urmă şi, am spune, cel mai pătimaș, 
oricât am pune în lucrare preoţia noastră. Dar şi cine 
a ajuns la cea mai înaltă măsură de dreptate trebuie să 
simtă că este un rob netrebnic (cf. Le. 17, 10). 

În acest caz, cine sunt cei care săvârşesc, în esenţă, 
taina pe care, la arătare, o săvârșesc eu, preotul, zicând: 
„Şi fă pâinea aceasta... f, sau aprinzând, ca credincios, 
o lumânare? Sunt serafimii şi heruvimii, acești slujitori 
preaînalţi, fiinţele slujitoare, cum îi numește Psalmistul 
(sf. Pss1:03405): Împreună cu ei sunt, desigur, şi sfinţii, 
dar aici Cuviosul Teognost îi aminteşte pe serafimi, ca 
să vezi tu, preotule, unde intri, ce loc ocupi prin lucra- 
rea ta preoțească sau prin tot ce facem noi, monahii, zi 
de zi. Fără preoţie, nu am fi putut să fim monahi. 

Prin urmare, noi suntem doar părtași la o jertfă. 
Suntem uniţi cu o litanie, cu o sărbătoare la care stau 
de jur împrejur heruvimii şi serafimii, sfinţii şi toţi în- 
gerii, la care am venit şi eu. Eu nu sunt un văzător al 
Domnului, ci sunt cel ce împreună-privește. Eu sunt 
cel care sunt îndrumat, sunt iniţiat şi făcut desăvârșit 
de către sfinţi, de către heruvimi şi serafimi, de către 
îngeri şi arhangheli. Vedeţi ce semnificaţie universală 


1 Sfântul loan Gură de Aur, Dzpnezeiasca Liturghie, la shnţirea 
Cinstitelor Daruri. 

are, în mănăstire şi, în general, în viaţa noastră, fiecare 
lucrare preoțească? 

În vedenia lui Isaia, de jur împrejurul lui 
Dumnezeu, deasupra şi dedesubt, în dreapta şi în 
stânga se aflau heruvimii şi serafimii (cf. Is. 6, 2). Toa- 
te acestea sunt locul nostru de vicţuire zilnică, atunci 
când trăim cât de cât preoţeşte. Prorocul Isaia însă, 
înainte să fie trimis la popor, a trebuit să fie curăţit. 
Aşadar, un serafim s-a dus şi s-a atins de buzele lui cu 
un cărbune aprins, care este preînchipuirea Dumne- 
zeieștii Împărtăşanii şi a numelui lui lisus Hristos şi, 
în general, a vieţii mistice a Bisericii noastre. Punând 
numele lui lisus pe buzele şi pe limba noastră, reuşim 
să avem comuniune cu Hristos, așa cum avem şi prin 
Dumnezeiasca Împărtăşanie. 

Serafimul pe care Dumnezeu l-a folosit ca să-l cure- 
şe pe Isaia ar fi putut lua cărbunele de pe jertfelnic cu 
mâna lui, pentru că nu se temea să se ardă. Dar nu l-a 
luat de pe jertfelnic cu mâna lui, ci a luat cărbunele cu 
cleștele şi l-a pus în mâna sa, ca să arate că jertfelnicul 
este înfricoşător, că nu te poţi juca cu el. Altceva este 
Dumnezeu, Care vine la mine, Care vine în mâinile 
mele, în gura mea, în inima mea, şi altceva caracterul 
înfricoşător al jertfelnicului. Îndată ce serafimul s-a 
atins de buzele Prorocului, s-a auzit glasul lui Dum- 
nezeu: „Pe cine voi trimite şi cine va merge la poporul 
acesta?“ (Is. 6, 8) Prin aceste cuvinte Dumnezeu îl adu- 
ce pe popor aproape de jertfelnic, aproape de marea Lui 
slavă. Aceasta arată că jertfa noastră îl unește pe popor 
cu Dumnezeu. 

Așadar, dacă serafimul, adică cel curat, nu a îndrăz- 
nit să ia cărbunele aprins cu mâna sa, ci l-a luat în mod 
simbolic cu cleștele, atunci cum noi, oamenii, oricât am 
fi de neprihăniţi, de curaţi și de neîntinaţi, putem să ne 
apropiem de Dumnezeu? Serafimul, îngerul purtător de 
foc și cu totul neîntinat, se temea de Dumnezeu. Cum 
putem noi să nu ne temem de El? Cum pot eu să mă 
rog, să intru în biserică şi să mă închin lui Dumnezeu, 
dar fără să mă fi cercetat pe mine însumi şi fără să fi făcut 
cotul, până la moarte, ca să fiu vrednic de Dumnezeire? 

Cum te vei atinge tu fără nepătimire? Prin această ex- 
presie înţelegem că Cuviosul Teognost consideră fapta 
serafimului un simbol al nepătimirii. Așadar, este vorba 
despre nepătimire, de aceea adaugă fără patimi şi plă- 
ceri. Atâta timp cât nu suntem nepătimași, cât simțim 
că suntem târâţi uneori de ceva, că ceva ne atrage în- 
lăuntrul nostru, atâta timp cât simţim că înlăuntrul 
nostru se mișcă un interes omenesc, o poftă şi o chema- 
re omenească, să nu dăm somn ochilor noștri, pleoa- 
pele să nu se închidă de moleșeală şi să nu dăm odihnă 
tâmplelor noastre (cf. Ps. 131, 4) dacă nu ajungem la 
această nepătimire. Dacă însă ne îndreptăţim, dacă 
spunem că e de vină unul sau altul, nu vom ajunge 
niciodată la nepătimire, nici la sfinţenie, şi nici nu vom 
avea îndrăzneală înaintea lui Dumnezeu. 


Prin care |nepătimire] vei avea limba sfințită şi bu- 
zele curățite, şi sufletul nepribănit împreună cu trupul, şi 
înseși mâinile mai strălucitoare decât aurul, ca slujitoare 
ale jertfei şi ale focului celui mai presus de fiinţă. 


-73- 





TÂLCUIRE LA CUVIOSUL TEOGNOST 


Isaia a fost curăţit cu cărbunele. Noi suntem curățiţi 
prin nepătimire, care se realizează prin trezvie, prin ru- 
găciune şi prin isihie, ceea ce înseamnă că avem isihia 
şi înăuntrul nostru, şi în afara noastră, pentru ca toate 
să fie liniștite şi senine. Prin nepătimire ni se vor sfinţi 
şi limba, şi trupul nostru, şi sufletul, şi mâinile noastre. 
Cuviosul 'Teognost se referă la mâini pentru că mâinile 
exprimă puterea lui Hristos. Când noi, preoţii, pentru a 
săvârși o Taină, ne punem mânecuţele, mărturisim pu- 
terea lui Hristos, putinţa şi dreptul pe care ni le-a dat ca 
să-L atingem. De obicei, cu mâinile săvârșim jertfa de 
seară şi de dimineaţă, ne înălțăm mâinile, potrivit tra- 
diţiei, ca să ne rugăm. „Ridicarea mâinilor mele, jertfă 
de seară“ (Ps. 140, 2) cântăm la fiecare Vecernie. 'Iot de 
mâini ne folosim şi atunci când vrem să ne împărtăşim. 

Cei din vechime, atât mirenii, cât şi clericii, luau 
Dumnezeiasca Euharistie în mâini, şi așa se împărtășeau. 
Biserica nu a vrut să așeze Dumnezeiasca Euharistie nici 
în hârtie, nici în vase de aur sau de argint, ci numai şi 
numai în mâna omului, care este sfinţit de Dumnezeu. 
Această tradiţie se păstrează încă în Biserica noastră prin 
preoți. Așadar, prin nepătimire vor fi curăţite şi mâinile 
noastre, şi vor ajunge mai strălucitoare decât orice aur, 
dar se vor curăți şi gura noastră, buzele noastre, sufletul 
nostru, întregul nostru trup, pentru că toate acestea slu- 
jesc focul şi jertfa cea mai presus de ființă. 

Hristos este focul care intră în jertfă. În Vechiul Le- 
gământ, jertfele constau din viței, oi, porumbei. În Noul 
Legământ, sunt pâinea şi vinul, numele lui lisus, tămâ- 
ia, untdelemnul, ceara. Loate aceste jertfe sunt lucrări 

preoțești. Cum aduce mireanul tămâie şi untdelemn? 
Ca preot. Cum ne închinăm la Dumnezeu când spu- 
nem: „Veniţi să ne închinăm şi să cădem la Însuşi Hris- 
tos, Împăratul şi Dumnezeul nostru!“ (cf. Ps. 94, 6)? 
Numai ca preoţi putem să ] ne închinăm! Așadar, să 
ştim că mădularele trupului nostru sunt slujitoare ale 
lui Dumnezeu celui mai presus de ființă, mai presus de 
orice esenţă, Dumnezeu Care, pentru om, devine, după 
lucrare, foc şi jertfă. Vedeţi la ce înălţime ne cheamă 
Dumnezeu? Ne cheamă să fim slujitori ai jertfei şi ai 
focului celui mai presus de fiinţă. 

Dar şi focul care arde înlăuntrul nostru nu este al 
nostru, este al Sfântului Duh. De aceea Sfânta Scriptură 
spune că „Duhul Se roagă pentru noi cu suspine negră- 
ite“ (Rom. 8, 26). Adică duhul nostru, unit cu Sfântul 
Duh, strigă: „Avva, Părinte!“ (Gal. 4, 6). În Sfântul Duh 
strigăm, ca preoţi, şi zicem: „Doamne lisuse Hristoase, 
miluieşte-mă pe mine, păcătosul!“ Însă darul pe care îl 
aducem este esențialmente darul sinelui nostru, al mă- 
dularelor trupului nostru. 


908 


Înțelege cu tărie puterea celor spuse, anume că în fieca- 
re zi priveşti acea mântuire a lui Dumnezeu pe care, după 
ce a văzut-o o dată bătrânul Simeon, s-a minunat şi s-a 
rugat pentru slobozire (cf. Le. 2, 29). [14] 


Vreau, zice Cuviosul Teognost, să înţelegi şi să simţi 
foarte bine puterea celor spuse. Cuvântul cz tărie (&zmpiE) 

înseamnă „ceva săvârşit“, „ceva definitiv“. De exemplu, 
te prind cu putere, ca să nu poţi să-mi scapi, sau îţi dau 
una şi te azvârl cât colo. Înge/ege cu tărie puterea celor spu- 
se, adică înţelege o dată pentru totdeauna puterea celor 
spuse, anume că în aceste taine se ascunde o putere care 
este Însuşi Dumnezeu. Această putere o primeşti tu. 
Dacă omul duhovnicesc nu are înlăuntrul său putere, 
ci este un nenorocit, un strâmtorat, un neputincios, un 
smiorcăit, spune mereu: „Nu pot, obosesc, sunt bolnav, 
sunt neputincios... “, când îl vezi, îţi vine să-i spui: „leşi 
afară! Nu spurca şi restul adunării bisericeşti!“ Așadar, cz 
tărie înseamnă ca toate puterile noastre să fie unite in- 
separabil, că viaţa noastră se îndreaptă ca un glonţ către 
Hristos. Cu o astfel de putere să mergem să jertfim! 

De unde provine această putere şi cum se numește 
ea? Această putere provine din faptul că în fiecare zi, şi 
la Liturghie, şi la rugăciunea personală, și la Rugăciunea 
lui Lisus şi în toate, vezi unul şi același lucru: mântuirea 
Iui Dumnezeu. La această mântuire se reteră şi David 
(cf. Ps. 39, 11). Aici, Cuviosul a luat expresia din cuvin- 
cele bătrânului Simeon (cf Le. 2, 30). Simeon a văzut 
un Prunc, dar pe faţa Pruncului a recunoscut şi a pipăit 
mântuirea lui Dumnezeu, pe Mântuitorul, mântuirea 
noastră. A înţeles că Pruncul este Dumnezeu, Care Se 
ascundea sub această stare de prunc. Aceasta înseamnă 
că trebuie să înţelegi şi tu că, în timp ce faci chiar şi cel 
mai neînsemnat lucru — de exemplu, când îţi faci sem- 
nul crucii — priveşti mântuirea lui Dumnezeu, ÎL priveşti 
pe Hristos, pe Care, după ce L-a văzut o dată bătrânul 
Simeon, s-a minunat şi s-a rugat pentru slobozire. 

Când Simeon L-a văzut pe Hristos, a rămas uimit. Plin 
de uimire trebuie să stai şi tu înaintea Dumnezeirii, îna- 
intea serafimilor şi heruvimilor. Atunci, Simeon a spus: 
„Acum slobozește pe robul Tău, Srăpâne!“ (Lc. 2, 29), in- 
fluențat, pe de o parte, de Vechiul Legământ, care a spus: 
„IDacă-L vezi pe Dumnezeu, vei muri“ (Ieș. 33, 20), iar pe 
de altă parte, pentru că i-a fost satisfăcut cel mai adânc dor 
al său: să-L vadă pe Dumnezeu. Ceea ce Simeon a văzut 
o dată, tu priveşti în fiecare zi. Și s-a rugat pentru slobozire. 
Cel mai profund înţeles al acestei propoziţii este că Simeon 
a simțit că a intrat în locul în care va putea să fie, de acum 
încolo, nedespărţit de Dumnezeu. Adică L-a întrevăzut pe 
Cel ce fiinţează cu adevărat, pe Însuși Dumnezeu. 

Putem şi noi să spunem în fiecare zi: „Acum slobozeş- 
ze pe robul Tău, Stăpâne, după cuvântul Tău, în pace, că 
văzură ochii mei mântuirea Ta!“ Fiind morţi prin Botez 
şi prin nepătimire, trebuie să fim gata să murim în fiecare 
zi, cum zice Apostolul Pavel (cf 1 Cor. 15, 31). Pentru 
că ce să facem cu această viață când Îl vedem pe Hristos 
şi când știm că ne așteaptă să-L vedem faţă către faţă 
(cf. 1 Cor. 13, 12)? Cea mai mare deșertăciune a vieţii 
noastre este faptul că trăim în această lume. Dumne- 
zeu ne-a născut ca să intrăm în Împărăţia cerurilor, ur- 
mându-l legile. Nu există niciun alt motiv pentru care 
am venit în această viaţă! Dar, pentru că EI a cunos- 
cut mai dinainte învârtoşarea inimii noastre, ne lasă să 
fim încercaţi aici, pe pământ, ca să ne maturizăm şi să 
ajungem pregătiţi lângă EI. 

Simeon L.-a văzut o singură dată pe Hristos şi nu a 
vrut să mai trăiască. Noi însă ÎI vedem în fiecare zi şi 

mistic, în inima noastră, şi prin lainele din adunarea 
noastră de slujbă — Hristos a spus: „Unde sunt doi sau 
trei adunaţi în numele Meu, acolo sunt şi Eu în mijlocul 
lor“ (Mt. 18, 20)—, şi totuși vrem să supraviețuim, ne te- 
mem de bolile noastre, ne întrebăm dacă nu cumva vom 
muri. Înţelegeţi cât de naivi ne dovedim, cât de departe 
ne găsim de iubirea lui Dumnezeu? Doar ca muribund 
poate să se înfățişeze cineva înaintea lui Dumnezeu. De 
aceea şi pe Hristos au vrut să-L omoare încă din pruncie, 
iar rod a omorât mii de prunci cu scopul de a-L omori 
şi pe EL (cf Mr. 2, 7 ş.u.). Hristos a trăit ca unul gata de 
moarte. La fel şi Pavel, şi toţi apostolii, şi sfinţii. 


Și dacă nu ai fost înștiințat de către Dubul Sfânt că 
ești primit ca mijlocitor între Dumnezeu şi oameni, ca 
unul egal cu îngerii, să nu îndrăzneşti să te arunci în 
primejdia înfricoșătoarei, preacuratei şi sfintei săvârşiri a 
celor dumnezeieşti! 


Verbul xemuariGoua, „a înştiinţa“, provine de la sub- 
stantivul Xofijua, iar acesta, de la verbul xeâuou. Aici, ver- 
bul xenuaritouau înseamnă: „primesc o înştiinţare pro- 
ferică, o prezicere, primesc un cuvânt de la Dumnezeu. 
Prin urmare, dacă nu ai fost înștiințat de către Duhul 
Sfânt înseamnă: dacă nu te-a încredinţat Sfântul Duh, 
dacă nu te-a înştiinţat că eşti primit ca mijlocitor între 
Dumnezeu şi oameni. Preoţia este o mijlocire între oa- 
meni şi Dumnezeu, iar Hristos este mijlocitorul nostru. 

Dacă nu ai fost înștiințat. Ai primit înştiinţarea de la 
Sfântul Duh? Nu are importanţă faptul că eşti bun, că 

ai chemare, că ţi-a spus mitropolitul să te faci preot. Im- 
portanță are dacă di fost înștiințat de către Duhul Sfânt că 
eşti primit ca mijlocitor între Dumnezeu şi oameni, adi- 
că dacă ţi s-a descoperit că eşti primit să mijloceşti ca 
unul egal cu îngerii. Dacă nu ai primit înştiințarea, dacă 
nu ţi-ai asigurat încredințarea că Dumnezeu te primeşte 
ca preot, atunci nu poţi să slujești. Preoţia este un lucru 
înfricoşător! Așadar, nu fi îndrăzneţ, nu te dovedi ușura- 
tic şi superficial! Eşti superficial şi naiv când nu simţi că 
Taina pe care o săvârșești este înfricoşătoare şi preacurată. 

Dacă nu ai fost înștiințat de către Duhul Sfânt că ești 
primit ca mijlocitor între Dumnezeu şi oameni, atunci 
să nu îndrăzneşti să te apropii nici de Dumnezeiasca 
Împărtăşanie, nici de slujbă, nici de rugăciune, nici de 
nimic altceva! Ce înseamnă aceasta? 

Dumnezeiasca Liturghie este un dar, o jertfă a sine- 
lui nostru și a darurilor pe care I le aducem lui Hris- 
tos. La fel şi vinul, pâinea, ceara, untdelemnul, apa, 
agheasma, tunderea noastră monahală sunt simboluri 
ale morţii noastre. Când botezăm un copilaș şi îndată îi 
tăiem părul, arătăm prin aceasta moartea, anume că de 
acum încolo nu mai trăieşte doar ca să trăiască, ci ca să 
„moară în fiecare zi“ (Rom. 6, 3). La fel facem şi noi la 
tunderea noastră. Şi centura de piele pe care o purtăm 
simbolizează moartea. Dar toate acestea nu sunt decât 
niște reprezentări ale morţii noastre. Așa cum Hristos 
le-a unit prin moartea Lui pe cele despărțite, cerul şi 
pământul, pe omul păcătos cu Sfânta 'reime, tot așa 
şi noi, credincioşii, aducând jertfe preoțești, devenim 
mijlocitori între Dumnezeu şi oameni. 

Mai cu seamă noi, monahii, care ne petrecem ziua și 
noaptea în rugăciune, postind şi priveghind, suntem în 
fiecare clipă mijlocitori între Dumnezeu şi oameni, Îl 
unim pe Dumnezeu cu oamenii. Dar lumea naivă, sub 
influența Apusului, întreabă: „Ce folos aduc monahii?“ 
Iar noi, ca Biserică, facem uncori greşeala să răspundem 
foarte naiv: „Săvârşesc o lucrare filantropică, fac diferite 
activităţi.“ Nu, răspunsul acesta nu este corect! Marea 
misiune a monahului este să-i unească pe toţi cu Dum- 
nezeu. Monah înseamnă două mâini care Îl unesc pe 
Dumnezeu cu păcătoşii şi cu toţi care nu-L cunosc pe 
Dumnezeu, cu toţi care nu-L înţeleg şi se rostogolesc 
în mocirla păcatului. Hristos Şi-a întins mâinile şi pal- 
mele Sale pe Cruce şi a unit marginile pământului. Pe 
toate le-a făcut un mic nod în palma Sa. Loate sunt 
în mâna lui Hristos! Lucrul acesta îl face şi monahul. 
Aceasta este misiunea lui, aceasta este lucrarea lui! 

Cu câţiva ani înainte, Biserica Greciei, influenţată de 
Occident, vrând să arate că monahismul are valoare, a 
stabilit ca fiecare nouă mănăstire să precizeze în regula- 
mentul ei şi scopul pentru care este întemeiată. Am pro- 
testat mult atunci şi, în cele din urmă, proiectul de lege 
a fost abandonat, dar, cu toate acestea, a influenţat regu- 
lamentele multor mănăstiri noi. Regulamentul unei mă- 
năstiri spunea: „Scopul nostru este arta meşteşugărească 
al altei mănăstiri: „Vom organiza o şcoală.“ Acestea sunt 
concepţii occidentale! Monahul este un mijlocitor între 
Dumnezeu şi oameni. Mulţi oameni înţeleg aceasta, pen- 
tru că poporul nostru încă păstrează tradiţiile Răsăritului. 
Dacă în pământul grecesc nu s-ar afla seminţele şi oasele 

răsăritenilor, Grecia n-ar mai fi vic astăzi, am fi ajuns cu 
toții mâncare pentru viermi! Din Răsărit vine mireasma 
Sfântului Dub! Toţi Părinţii noștri au fost fie răsăriteni, 
fie au crescut în Răsărit, fie au fost influenţaţi de Părinţii 
care au trăit în Răsărit. Aţi văzut însă cum se transmite 
binecuvântarea lui Dumnezeu dintr-un loc în altul? În 
zilele noastre, Dumnezeu a îngăduit ca Răsăritul să cadă 
în islamism şi în alte lucruri şi mai rele, deoarece creștinii 
nu se ridică la înălţimea la care îi vrea Dumnezeu. Şi-au 
părăsit izvoarele lor naturale şi încearcă să se adape din alte 
izvoare, din alte albii. Dar Dumnezeu nu acceptă lucrul 
acesta, nu poate să accepte măsluirea! 

De ce închinătorii ne roagă pe noi, monahii, să ne 
rugăm pentru ei? Îşi dau seama că aceasta este viața 
noastră, Că aceasta este măreţia noastră, că acestea sunt 
proviziile pentru Împărăţia cerurilor, ale noastre și ale 
acestui popor care depinde de noi. 

Dacă nu ai fost înștiințat de către Duhul Sfânt că 
eşti primit ca mijlocitor între Dumnezeu şi oameni. Aşa- 
dar, dacă Sfântul Duh nu te-a rânduit mijlocitor între 
Dumnezeu şi oameni şi dacă viaţa ta nu a ajuns atât 
de puternică şi de frumoasă, așa încât să fii un înger în 
trup, nu lua asupra ta slujirea preoțească! Fii sincer! Ori 
spune: „Nu “Ie vreau, Dumnezeul meu!“, ori să fii un 
adevărat copil al lui Dumnezeu, fiindcă nu le putem 
împlini pe amândouă! Ori voi fi deopotrivă cu îngerii, 
şi atunci ne vom ruga şi vom liturghisi, ori nu voi fi! 


Și îngerii cinstesc slujirea preoțească], şi mulţi dintre 
sfinţi s-au tras înapoi, plini de evlavie, ca de la un lucru 

de neatins, pentru ca nu cumva, asemenea lui Zan acela, 
să te pierzi părându-ți că faci un lucru bun. 


Slujirea preoțească este cinstită şi de către îngeri. 
Mulţi dintre sfinţi se temeau să devină preoţi pentru că 
ştiau ce lucru înfricoşător este preoţia. 

Pentru ca nu cumva, asemenea lui Lan acela, să te pierzi 
părându-ți că faci un lucru bun. Este vorba de Uza, potrivit 
cu textul Sepruagintei (cf 2 Împ. 6, 5-7). Imaginea de aici 
este luată din relatarea aducerii chivotului la Ierusalim de 
către David. Filistenii răpiseră chivotul şi l-au ţinut la ei 
timp îndelungat (cf 1 Împ. 4 lliGia5=60507442,). Asvenit 
însă clipa când David a vrut să ia înapoi această comoară 
de mare preț: prezenţa lui Dumnezeu. 

David era insuflat de Dumnezeu şi îşi ieșea din 
sine înaintea slavei lui Dumnezeu. Așadar, a adunat 
şaptezeci de mii de tineri puternici, dar şi capabili să-L 
cinstească pe Dumnezeu. Chivotul se afla sus, pe un 
deal, în casa lui Aminadav. David s-a dus să-l ia şi l-a 
pus pe Uza, fiul lui Aminadav, să mâne carul în care au 
așezat chivotul. Fraţii lui Uza însoțeau carul, mergând 
înainte cu evlavie şi cuviință. La un moment dat, carul 
era să se răstoarne din cauză că boii s-au speriat. Uza, 
temându-se ca nu cumva chivotul să cadă, şi-a întins 
mâna ca să-l sprijine. De îndată Dumnezeu l-a omorât. 
David s-a îngrozit şi nu a mai dus chivotul acasă la el, 
în cetatea lui David, ci l-a dus în casa lui Obed-Edom 
Gateanul. Apoi însă, a fost înştiințat că Dumnezeu l-a 
binecuvântat pe Obed-Edom şi s-a dus şi a luat chivo- 
tul de acolo (cf. 2 Împ. 6, 1-12), 

Care a fost păcatul lui Uza, pentru ca Dumnezeu 
să-l omoare? Faptul că a atins chivotul fără să fie preot. 
David a greşit, dar Dumnezeu a îngăduit să fie pedepsit 
Uza, pentru ca David să fie vădit, fiindcă David fusese 
uns, fusese rânduit să-L slujească pe Dumnezeu, să pre- 
gătească cele pentru construcţia templului, așa încât să 
vină apoi Solomon şi să desăvârşească cultul iudeilor şi 
să pregătească cultul Bisericii noastre. 

Vechiul Legământ interzicea cu stricteţe atingerea 
chivotului, aceasta fiind îngăduită numai preoţilor 
(cf. Deut. 10, 8 ş.a.). Prin urmare, David trebuia să rân- 
duiască preoţi şi leviţi care să ducă chivotul. Atunci cu 
ce a fost de vină Uza, care s-a atins de chivot din iubire 
şi din cinstire? Dumnezeu, pe de o parte, l-a scăpat pe 
David, l-a păzit şi l-a dat ca exemplu, însă fără a-l ne- 
dreptăţi pe Uza. Uza a păcătuit cu adevărat, pentru că 
s-a atins de chivot fără să fie preot. 

Dar de ce spunem că nu era preot? Nu suntem cu 
toţii preoţi? Noi, creştinii, suntem cu toţii preoţi da- 
zorită părtăşiei noastre la preoţia Domnului, în nume- 
le Căruia suntem botezați. ludeii însă nu erau cu toţii 
preoţi. Când unii s-au împotrivit lui Moise, zicând: 
„Nu suntem toţi preoţi?“, atunci de îndată Dumnezeu 
i-a ars pe unii, iar pe alţii i-a înghiţit pământul care s-a 
deschis (cf. Num. 16, 1). 

Dumnezeu nu acceptă încălcarea legii Lui. Desigur, 
Uza a acţionat cu intenţie bună, dar în niciuna dintre 
acţiunile noastre sociale nu este avută în vedere intenţia, 
ci legea lui Dumnezeu. De exemplu, îţi spun ceva, iar 
tu te întristezi. Sunt vinovat, am ajuns un diavol. Dar 

ţi-am spus-o ca să te ajut, ţi-am spus-o ca să te sfătuiesc. 
Da, bun lucru, dar importanţă are rezultatul, cum l-ai 
realizat. Dumnezeu nu vrea să ne amestecăm în viaţa al- 
tuia, ci doar să i ne închinăm în calitatea lui de chip al 
lui Dumnezeu. Aceasta o spune şi legea monahală. Ceva 
asemănător este valabil pentru orice fel de lege. 

Legea nu poate fi încălcată, este mai presus de părerile, 
de cunoștința, de intenţia şi de dispoziţia noastră. Nouă 
însă diavolul ne spune de fiecare dată să urmărim ce dis- 
poziţie avem, şi așa cădem loviți de demoni. Păcătuim şi 
spunem că am făcut-o cu scop bun sau din iubire. Toate 
acestea ne pun pe noi, preoții, în situaţia lui Uza. 

David s-a îngrozit de moartea lui Uza, dar a înţeles 
că e nevoie de cleşte, la fel ca serafimul, pentru a se 
apropia cineva de jertfelnic, de Dumnezeu. Altceva 
este familiaritatea lui Dumnezeu faţă de noi, şi altceva, 
caracterul înfricoşător al jertfelnicului. David a înţeles 
aceasta şi şi-a conștientizat păcatul, anume că trebuia 
să-i pună pe leviţi să ridice chivotul. Chivotul avea niște 
pârghii (cf. leş. 25, 12-13) pe care le ţineau cu mâinile 
lor leviţii când ridicau chivotul şi îl transportau. David, 
din pricina entuziasmului, a bucuriei şi a iubirii lui pen- 
rru Dumnezeu, a uitat lucrul acesta. Dumnezeu omorâse 
şi în alte dăţi mii de oameni de-ai lui David, dar nu pe el 
însuşi, pentru că era slujitor al iconomiei dumnezeiești, 
prin el urma să fie izbăvit poporul lui Israel. Ceilalți însă 
nu au fost nedreptăţiţi. Au păcătuit şi au fost omorâţi. 

În Vechiul Legământ, preoții erau numiţi „sfinţi“. De 
aceea şi noi, pentru că suntem cu toţii preoţi, ne numim 
„sfinţi“, şi trebuie să fim. Așadar, Cuviosul Teognost 

spune: Fii atent ca nu cumva să păţești şi tu ce a păţit 
Uza! Uza a crezut că ceea ce dorea să facă, adică să spri- 
jine chivotul, era un lucru bun, dar era un păcat. Să nu 
crezi şi tu că faci vreun bine când, fără să ai simţământul 
că trebuie să fii sfânt, aduci jertfa. Trebuie să te sfințești 
ca să aduci jertfe. Cuvintele Cuviosului sunt înfricoşătoare 
şi măsurate. Şi propovăduirea cuvântului lui Dumnezeu, 
şi împărtăşirea de cele sfinte, şi rugăciunea sunt foc, Dar 
noi pe toate acestea le facem având numai „aparenţa bine- 
lui“. Nu! Să facem binele cu adevărat! 


8008 


la aminte la tine însuţi, potrivi! cu cel ce a spus 
(cf. leş. 23, 21), întotdeauna să proscomideşti mai întâi 
pentru păcatele tale, așa încât, chiar dacă s-a ivit în tine 
mai înainte vreo întinăciune din cauza neputinței, să fie 
mistuită de focul dumnezeiesc. [15] 


Ia aminte la tine însuţi — a spus-o mai întâi Moise, 
iar mai apoi Marele Vasile a rostit o omilie referitoare 
la această expresie a lui Moise. la aminte, zice Cuviosul 
Icognost, la tine însuţi, ca nu cumva să mai ai vreo ră- 
mășiță pătimașă sau păcătoasă sau nu cumva să mai ai 
vreun interes, vreo neputinţă a voinţei tale, a inimii tale, 
a minţii tale, ca nu cumva, din neatenţia ta, să lucreze 
înlăuntrul tău vreun lucru păcătos, ceva care nu este ne- 
prihănit şi curat! Dacă se află înlăuntrul tău vreun păcat 
vechi sau nou, trebuie să-l arzi în focul dumnezeieștii iu- 
biri, aducând jertfele preoțești mai întâi pentru păcatele 

tale. Apostolul Pavel spune, în Episzo/a către Evrei şi în 
alte locuri, că Hristos nu S-a adus ca jertfă pentru Sine 
Însuși, ci pentru lume (cf. Evr. 9, 11-12). Arhiereul sau 
preotul însă aduce jertfa pentru sine însuși, şi apoi, pen- 
tru popor. Şi mai concret, o aduce pentru propriile sale 
păcate şi pentru cele din neștiinţă săvârșite de popor”. 
Adică cele ale preoților sunt păcate mari, în timp ce cele 
ale poporului sunt din neştiinţă. 

De aceea, potrivit cu pilda Părinților, a Sfântului Isaac 
Sirul şi a altor Părinţi ascetici, când începem canonul nos- 
tru, lucrarea noastră ascetică, obișnuim ca, mai întâi, să 
îngenunchem şi să ne rugăm cu lacrimi pentru păcatele 
noastre, Dar, pentru ca rugăciunea pentru iertarea pă- 
catelor noastre să aibă greutate, trebuie să depunem 
toată strădania, așa încât să nu existe înlăuntrul nos- 
tru nimic păcatos. Nu putem juca un rol dublu: pe de 
o parte, să ne îndreptăm spre patimi, spre interese şi 
pofte, iar pe de altă parte, să spunem „Doamne lisuse 
Hristoase, miluiește-mă!“. Lucrul acesta este o luare în 
râs, o batjocorire a lui Dumnezeu! 


Pentru că astfel te vei putea preface într-un vas folo- 
sitor al alegerii, de același preț cu argintul sau cu aurul, 
curat şi vrednic de o astfel de jertfă, chiar dacă au fost în 
tine unele părți de lemn sau de lut, numai să îndupleci 
plecarea ui Dumnezeu asupra ta prin îndrăzneală. 


* Sfânta Liturghie, rugăciunea proscomidiei. 

Sfântul Apostol Pavel spune, în Epzszolz căzre Timotei, 
că fiecare dintre noi este ceva: unul este un vas de lemn, 
altul de lut, altul de argint sau de aur (cf 1 Tim. 2, 20-21). 
Adică curăţia vieţii fiecăruia dintre noi nu este la fel. Unul 
poate să se asemene cu paiele, altul cu lemnul sau cu lutul. 
Cuviosul Teognost spune că trebuie să fim cel mai bun 
vas, să fim un vas folositor al alegerii, aşa cum i-a spus Hris- 
tos lui Anania despre Pavel (£f E A. 9, 15), să fim vrednici 
să ne aleagă Dumnezeu. În vasul nostru să intre jertfa, 
adică Hristos. Nu poţi să Îl pui înăuntru pe Hristos dacă 
nu eşti un vas vrednic de EI, potrivit şi încăpător pentru 
toate arătările dumnezeiești. 

Numai să îndupleci aplecarea lui Dumnezeu asupra ta 
prin îndrăzneală. De aceea trebuie să trăieşti o astfel de 
viaţă, încât să-l spui cu îndrăzneală lui Hristos: „Dum- 
nezeul meu, vino! Intră în inima mea, Dumnezeul meu!“ 
Nu putem să-L chemăm pe Dumnezeu dacă nu avem 
îndrăzneală, şi mai ales o astfel de îndrăzneală, încât 
Dumnezeu să Se plece înaintea frumuseţii sufletului nos- 
tru şi înaintea glasului inimii noastre, să Se aplece asupra 
noastră şi să intre înlăuntrul nostru, așa cum se pleacă 
norii şi slobozesc ploaia, dimineaţa şi seara, şi astfel avem 
roadele pământului. Viaţa noastră să fie atât de curată, 
iar sufletul şi duhul nostru atât de puternice, încât Dum- 
nezeu să fie silit să Se plece din ceruri şi să coboare la noi. 
Aşa cum L-am ales noi, să poată şi EI să ne aleagă. 


Pentru că acolo unde Dumnezeu este gata spre ascul- 
tare nu mai este nicio piedică pentru prefacerea dintr-o 
stare într-alta. 

Mai întâi, Hristos a ascultat de Tatăl şi de Legea 
mozaică. Dar ascultă şi de noi, oamenii, atunci când 
dobândim curăţia. Prin urmare, nu există nicio piedică 
să devenim vase strălucitoare, să-L. primim pe Hristos şi 
să fim prefăcuţi în Hristos. Iar atunci, dacă unii seamă- 
nă cu vase de lemn sau de lut, noi, preoţii, putem să-i 
prefacem în vase de argint sau de aur. 


Vezi de câtă cinste deopotrivă cu îngerii te-ai învred- 
nicit și silește-te să rămâi nepătat în treapta în care ai fost 
chemat, prin toată virtutea şi curăția! [16] 


Ai fost învrednicit să devii Hristos, să devii lumină, 
să fii ipodiacon, diacon, preot sau episcop. Prin cuvân- 
cul treaptă înţelege treptele preoţiei, de la cea mai de jos 
până la cea mai înaltă. De aceca silește-te în orice fel cu 
putință să fii nepătat, să nu te atingă nimic, nici vreo do- 
rinţă, nici vreo întristare, nici vreo voire, nici prejudecăţi, 
nici gânduri, mintea ta să nu se gândească la nimic! Jar 
lucrul acesta îl poți realiza prin virtute şi prin curăţie. 


Î ştii pe Luceafărul care a căzut şi, din ce era, ce a ajuns, 
din cauza mândriei; să nu pățeşti și tu la fel, închipuindu-ți 
lucruri mari despre tine, ci socotește-te pe tine însuți pământ 
şi cenușă (cf. 1 Cor. 4, 4), şi gunoi, şi un câine. 


Ştii, spune, că Lucifer era cel mai mare arhanghel şi 
a ajuns demon. Ai grijă să nu păţeşti şi tu la fel, părân- 
du-ţi-se că eşti ceva! Să te socotești pe ține însuţi pământ 
şi cenușă! Fiţi atenţi că nu spune „să fii“ pământ şi cenușă, 

ci socoteşte-te pe tine însuţi pământ şi cenușă! Adică să fii 
cu totul curat, neîntinat, luminos, să fii desăvârșit, dar 
să te socotești că ești pământ şi cenușă, un gunoi şi un 
câine. Spune-ţi ţic însuţi: „Nici câine nu mă pot numi!“ 
De câtă smerenie este nevoie! 

Dar când să simţim lucrurile acestea? Nu când sun- 
tem într-adevăr așa, ci când suntem sfinţi. Ce sens are să 
spun: „Doamne Lisuse Hristoase, miluieşte-mă pe mine, 
păcătosul!“ şi să fiu păcătos? Nu! Să fiu sfânt şi să simt că 
sunt păcătos, cum făcea Pavel. Apostolul Pavel spunea: 
„Nu mă ştiu vinovat cu ceva“ (1 Cor. 4, 4), nu am nimic 
pentru care mă poţi acuza, dar „sunt primul dintre cei 
păcăroși“ (1 Tim. 1, 15). El credea aceasta. De ce? Pentru 
că odinioară Îl prigonise pe Hristos, Biserica lui Hristos, 
chiar dacă încă nu avea cunoştinţa (cf. L Cor. 15, 9). Dar 
şi încălcările legii, săvârșite din neștiinţă, din alunecare, 
din neputinţă şi din neatenţie, sunt păcate. Dar pentru 
că noi le îndreptăţim cu mintea şi cu purtarea noastră, 
cu propria noastră atitudine, pentru că noi aranjăm şi 
îmbrobodim încălcările noastre de lege, aceasta nu în- 
seamnă că ele nu sunt păcate. Importanță are ca toate să 
fie făcute după cum le vrea Dumnezeu. 


Să plângi pururea! 


Aici, Cuviosul “leognost înţelege plânsul omului 
sfânt, şi nu plânsul oamenilor care plâng ca să nu piar- 
dă vreun lucru omenesc sau al celor care plâng pentru 
păcatele lor. Dacă trăiesc o viaţă de păcat, de îndată mă 
întristez. Toţi păcătoşii sunt niște oameni trişti. Şi fiecare 

om trist este păcătos, păcătuieşte față de Dumnezeu, nu 
Îl slăveşte pe Dumnezeu. Cine este împrăștiat cu min- 
tea şi inima încolo şi încoace este un nefericit, are parte 
mereu de întristări, nu poate duce o viaţă firească. Poate 
să-şi găsească vreodată echilibrul cineva care are dorin- 
ţe? Dorinţele sunt de nesăturat! Unul ca acesta nu va 
spune niciodată „Slavă Ție, Dumnezeule!“, iar dacă o 
va spune, va suna fals. Așadar, când Cuviosul Teognost 
spune să plângi pururea, înţelege prin aceasta plânsul 
pe care îl dă Sfântul Duh în sufletul bucuros şi foarte 
curat, așa cum era, de exemplu, Sfântul loan Scărarul, 
al cărui plânset se auzea de departef. 


[Să plângi pururea] cz să ze învredniceşti de 
împărtăşirea dumnezeiască şi ca să fii chemat la rudenie 
de negrăita iubire de oameni a lui Dumnezeu şi de nespusa 
Sa bunătate, prin mânuirea celor sfinte ale înfricoșătoarei 
slujiri sfinte. 


Fraza aceasta adevereşte ceea ce am spus mai înain- 
te, anume că doar un sfânt poate să plângă. Pentru că 
eu, atunci când mă întristez, când sufăr sau am grcu- 
tăți, înseamnă că nu ÎL iubesc pe Dumnezeu. Când mă 
enervez împotriva aproapelui, când am pretenţii și 
probleme, atunci plâng pentru mine însumi, nu pentru 
Dumnezeu. Acest plâns nu are nicio valoare. Dar dacă 
sunt sfânt şi singura mea preocupare este Dumnezeu, 


* Gf Viaţa scrisă de Daniil din Rait, PG 88, 600C-601A. 

atunci înlăuntrul meu stăpânesc două trăiri: faptul că mă 
împărtăşesc de Dumnezeu, adică devin una cu Dumne- 
zeu, şi faptul că mă desfătez de înrudirea mea. „Înrudire“ 
înseamnă faptul că eu şi Hristos, care suntem diferiţi, 
devenim de un neam, un neam dumnezeiesc-omenesc. 
Pământ şi cer, Dumnezeu şi om, devenim o Biserică şi, 
prin urmare, putem să avem o comuniune neîntreruptă. 
lar aceasta se datorează negrăitei iubiri de oameni a lui 
Dumnezeu şi bunătăţii Lui nespuse. 


Cel preoţit trebuie să se curățească de toate patimile, 
dar mai ales de desfrânare şi de ținerea de minte a răului, 
să nu aibă nici măcar vreo simplă imaginaţie, dacă nu 
vrea să se atingă de Trupul împărătesc schilodit sau cu 
fața întinată şi, de aceea, să fie respingător şi scârbos. [17] 


Ştim că, în textele ascetice, cuvântul „desfrânare“ nu 
are sensul special de „curvie“ sau de „adulter“. Are, în 
mod evident, şi înțelesurile acestea, dar are mai ales sen- 
sul amestecării cu oameni şi cu lucruri, faptă care nu este 
potrivită cu un om sfinţit. De exemplu, amestecarea mea 
cu tot felul de interese, de voiti, de dorinţe, cu bărbaţi, cu 
femei, cu orice pot dobândi o anume comuniune. Am o 
comuniune şi cu gândurile mele, atunci când le urmez. 
Am comuniune şi cu cele din mintea mea, cu ideile mele. 

Și de ținerea de minte a răului. Ţinerea de minte a 
răului are sensul de egoism sau, mai bine-zis, de iubire 
de sine, şi este opusul lepădării de sine. 'Ţinerea de min- 
te a răului este dificultatea pe care o resimt în relaţiile 
mele cu oamenii, fiindcă sinele meu este stăpânit de 

anumite principii, păreri şi idei. loate acestea mă îm- 
piedică să pot avea o legătură bună cu oamenii. Cuvio- 
sul leognost foloseşte expresia ținerea de minte a răului 
ca să arate că trebuie să fiu în armonie cu oamenii, fără 
răutate şi fără de păcat. Neţinerea de minte a răului este 
legătura firească, tihnită şi duhovnicească cu oamenii. 
De asemenea, Cuviosul Ieognost spune să mă curăţ şi 
de imaginaţie. Nu numai să nu am dorințe şi vise, păreri şi 
cunoștințe, argumente şi obiective, ci să nu am nici măcar 
o simplă imaginaţie. Simplă imaginaţie: de exemplu, şed şi 
mi se pare că au trecut niște oameni. Este un păcat? Nu, 
dar Cuviosul spune să nu ţi se întâmple nici măcar aceasta. 
Imaginaţia ta să nu se îndrepte nicăieri, să nu-ţi imaginezi 
nimic! Pentru că chiar şi faptul că cugetul tău a plecat, 
dar mai ales că imaginaţia ta ţi-a zugrăvit ceva, este ceva 
înfricoşător. Dacă nu am obiective de atins, Dumnezeu 
îmi dăruiește starea lipsită de lucrarea imaginaţiei. Altfel, 
este ca şi cum m-aș înfățișa lepros înaintea lui Hristos sau 
cu fața mânjită, iar El, atunci, nu-mi va da nicio atenţie. 


Mai întâi, albește-te mai mult decât zăpada prin 
şiroaie de lacrimi, şi așa, cu o conştiinţă înălbită prin cu- 
răție, atinge-te de cele sfinte. [18] 


Să re atingi de orice lucru sfânt — de exemplu, nu- 
mele lui Hristos, rugăciunea etc. — după ce te-ai curățit 
mai înainte prin râuri de lacrimi şi ai ajuns mai curat 
decât zăpada! Conştiinţa ta să fie atât de curată, încât să 
nu găseşti în ea nimic, nici tu, nici diavolul. În acest fel, 
drumul tău spre Cer va fi deschis. 

Dar când noi stabilim propriile noastre criterii şi do- 
vezi de sfinţenie sau de păcătoșenie, atunci greșim. Păcă- 
tosul care nu vrea să ajungă desăvârşit se îmbrobodeşte 
pe sine însuşi în așa fel încât să se ierte pe sine însuşi de 
păcat şi să simtă că este desăvârșit. 

De exemplu, întârzii la biserică pentru că, atunci 
când a bătut clopotul, am avut o oarecare indispoziţie şi 
mi-am spus că n-o să mă culc, ci numai mă voi odihni 
puţin după privegherea din chilie. Dar preotul dă bi- 
necuvântarea, Flristos mă așteaptă şi eu întârzii să vin, 
pentru că am fost puţintel cuprins de slăbiciune sau 
pentru că m-am gândit la ceva. Dacă eu hotărăsc că în 
această situaţie îmi este îngăduit să întârzii la biserică, 
cine mă va mai putea convinge că ceea ce am făcut nu 
este corect? Nimeni. „Nu mă convingi, chiar dacă mă 
convingi”, pentru că eu am propriul meu criteriu. Și 
Uza avea criteriul lui. Cu inimă sinceră şi-a întins mâna 
ca să scape chivotul de la cădere, dar a fost pedepsit de 
Dumnezeu. Da, pentru că trebuie să lucrăm potrivit 
cu criteriile lui Dumnezeu. Adică nu te poţi înfăţişa 
înaintea lui Dumnezeu ca păcătos, ci numai ca sfânt, 
simțind însă că ești păcătos. 


Atinge-te astfel de cele sfinte, ca un sfânt, arătând, prin 
albirea cu înfățișare îngerească de dinafară, frumusețea 
dinlăuntru a sufletului. 


” Aristofan, Bogăția, v. 600. 

Imaginea este luată din cult. Veşmintele preoţilor erau 
odinioară albe, simple şi din pânză de in. Culoarea albă 
arată lucrarea luminoasă a lui Dumnezeu, lumina necre- 
ată. Treptat, Biserica a îngăduit ca preoţii să folosească şi 
alte pânzeturi. La început, veșmintele arhiereilor, apoi şi 
cele ale preoților, au fost împodobite cu culori străluci- 
toare, ca să arate slava lui Dumnezeu, dar culoarea tradi- 
ţională este albul, care este potrivit în biserică. 

Veşmintele simbolizează faptul că eu, ca preot, ca 
tip al lui lisus Hristos, iau asupra mea firea omenească. 
Așa cum Hristos a luat firea omenească şi a unit-o cu 
firea Lui, tot așa şi eu iau acum asupra mea firea ome- 
nească. Şi pentru că trupul are, de obicei, culoarea albă, 
îmbrăcăm un stihar alb. Dar veșmintele simbolizează 
că eu, preotul, mă îmbrac, ca om, cu Dumnezeirea, iar 
atunci şi eu sunt jertfă, foc şi jertfitor, adică cineva aflat 
între heruvimi şi serafimi. Când îmi pun epitrahilul, 
care arată harul lui Dumnezeu, mânecuţele, care arată 
puterea, bederniţa, care arată slava, biruinţa şi învierea 
lui Hristos, arăt îmbrăcarea firii omeneşti cu Dumneze- 
irea, comuniunea dintre Dumnezeu şi om. Adică toate 
ale Domnului se recapitulează în mine. Felonul arată 
strălucirea Dumnezeirii şi desăvârşirea înveşmântării. 
Acum Hristos şi omul devin una. 

Noi, monahii, purtăm îmbrăcăminte neagră, dar 
şi aceasta arată mortificarea, adică curăția, faptul că 
ne-am curăţit de orice întinăciune şi, prin urmare, 
putem să spunem că, după cum îmbrăcămintea noas- 
tră simbolizează curățirea, tot așa şi sufletul nostru 
trebuie să fie curat. 

Vezi să nu fii plin numai de predaniile de la oameni în 
sfințita săvârșire a celor dumnezeieşti! 


Este înfricoşător ceea ce spune aici Cuviosul Teo- 
gnost! Când săvârșești Liturghia, precum şi celelalte 
taine cerești şi dumnezeiești, să nu le săvârșeşti doar 
potrivit cu cele pe care ţi le-au predanisit oamenii, să 
nu te rezumi la acestea! În acest întreg univers ceresc 
şi, în același timp, omenesc intri ca unul ce slujește cele 
sfinte. Nu poţi să fii un instrument pasiv. Plinătatea 
săvârșirii celor sfinte de către tine trebuie să fie şi o re- 
velaţie nemijlocită, o legătură nemijlocită, trebuie ca şi 
tu să simţi şi să cunoşti cu mâinile tale. 

Părinţii ne-au predanisit un anumit tipic liturgic, 
cum să săvârşim Liturghia, cum să spunem rugăciunea, 
cum să tămâiem, cum să aprindem lumânările, cum să 
facem prescurile. Loate acestea sunt tradiţii pe care ni 
le-au lăsat Părinţii, Biserica noastră. Părinţii sunt Bise- 
rica noastră însăşi. 

Cuviosul nu înţelege că trebuie să lăsăm la o parte 
aceste tradiţii ale Părinților, ci, după cum Domnul a 
spus că dreptatea noastră trebuie să o depășească pe cea 
a oamenilor sau a fariseilor (cf. Mt. 5, 20), tot aşa și noi 
trebuie să facem nu numai cele pe care ni le-a predat 
Biserica noastră, să nu ne restrângem înţelegerea Iaine- 
lor doar la ceea ce am auzit de la Părinţii noștri, de la 
Biserica noastră. Această depășire nu înseamnă încălca- 
rea sau schimbarea tradiţiilor. Şi noi trebuie să ne rugăm 

așa cum liturghisea Sfântul loan Gură de Aur, așa cum 
se ruga Sfântul Isaac Sirul, Cuviosul Teognost, Cuviosul 
Isihie, toţi sfinţii Bisericii noastre. Dacă nu facem ceea ce 
au făcut aceia, vom rătăci calea. Dacă socotim că putem 
deschide drumuri noi, ne vom chinui toată viaţa. 

Vom face Rugăciunea lui lisus așa cum spune Sfân- 
tul loan Scărarul, Sfântul Calist, Sfântul Nicodim 
Aghioritul sau alţi sfinţi. O vom face pe respiraţie, prin 
inspiraţie şi expiraţie, prin oprirea răsuflării, cu mintea, 
cu gura. Vom lua învăţătură de la sfinţi, nu-i vom trece 
cu vederea. Dar noi, când ne rugăm, dincolo de cele 
ce ne-au învăţat aceia, vom ajunge şi la propria noastră 
înştiinţare, pe care ne-o va da Dumnezeu prin înrudi- 
rea pe care am dobândit-o cu EI, prin comuniunea şi 
unirea cu El. Prin rugăciune ne împărtăşim de Sfân- 
tul Duh, de întregul har dumnezeiesc al Treimii. Prin 
urmare, trebuie să urmărim ce ne spune Sfântul Duh. 
Trebuie să devenim primitori şi încăpători ai străluciri- 
lor Sfântului Duh, așa încât să nu fim doar nişte fiinţe 
pasive, ci să fim cei ce acţionează. 

Prin urmare, vom păzi tradiţia Părinților. Ei litur- 
ghiseau când vedeau că sunt curaţi. Lucrul acesta îl 
vom face şi noi. Se rugau, plângeau şi vărsau lacrimi 
ca şi cum ar fi fost cei mai mari vinovaţi. Lucrul acesta 
trebuie să-l facem şi noi. Când venea momentul prefa- 
cerii pâinii şi vinului, dacă nu-L vedeau pe Sfântul Duh 
pogorându-Se, nu înaintau cu Liturghia. Dacă nu ve- 
deau înlăuntrul lor curăţie şi îndrăzneală, nu mergeau 
să se împărtăşească. Dacă nu s-au cercetat şi verificat 
pe ei înşişi, așa cum spune Apostolul Pavel — „mai întâi 

să se cerceteze omul pe sine însuşi, şi așa să mănânce 
din Pâine şi să bea din potir“ (1 Cor. 11, 28) —, nu se 
împărtăşeau. Noi, chiar dacă suntem supăraţi pe cine- 
va, se întâmplă să mergem să ne împărtăşim! Se poate 
să fim trişti, şi să ne împărtăşim! Se poate să fim absor- 
biţi de ceva, şi să mergem să ne împărtăşim! loate aces- 
tea sunt străine de Biserică. Noi îi vom urma pe Părinţi. 


Dar să ai şi barul care să-ți facă înţelese, în chip ascuns 
şi tainic, cele mai înalte lucruri. 


Dar nu ajunge să îi urmăm pe Părinţi. E nevoie ca le- 
gătura şi comuniunea noastră cu Dumnezeu să fie plinite 
prin harul ascuns şi tainic. Duhul nostru să fie deschis 
pentru harul dumnezeiesc, așa încât harul să ne poată 
înţelepţi, să ni le descopere, în mod tainic şi ascuns, pe 
cele mai înalte. Adică să ne descopere tainele cele mai 
înalte şi cereşti în care au fost iniţiaţi cuvioșii, prorocii 
şi sfinţii Bisericii noastre. Pentru că „Duhul Sfânt vă va 
arăta tot adevărul“ (In. 16, 12), Duhul le arată şi le dez- 
văluie pe toate. Nu trebuie să ne limităm numai la ceea 
ce am citit, am învăţat, am înţeles, ci să fim deschişi față 
de Sfântul Duh, ca să ne poată vorbi personal, să poată 
intra înlăuntrul nostru şi să ne pună în rânduială. 

Când ne vizitează o persoană importantă, vin mai 
întâi delegaţii lui, ca să vadă unde va sta, dacă nu cum- 
va trebuie să schimbe ceva. Tot așa şi Sfântul Duh tre- 
buie să poată să vină înlăuntrul meu şi, prin arătări- 
le Lui, prin insuflările Lui, prin aplecările Lui, să-mi 
rânduiască terenul ca să intre Hristos şi Tatăl ceresc. Pe 

toate acestea le rânduieşte Duhul şi le descoperă în du- 
hul meu. Astfel, fiind sfinţi, suntem sâinţiţi şi mai mult; 
având o măsură de duhovnicie, ne înduhovnicim și mai 
mult; având o măsură de cunoștință duhovnicească, ne 
umplem și de altă cunoștință. „Lot celui ce are i se va da 
şi îi va prisosi“ (Mt. 25, 29). 

Acest cap se referă la marile descoperiri ale Sfântului 
Duh şi la marile harisme şi virtuţi pe care le primesc de 
la Dumnezeu în legătura mea mistagogică cu EI. În clipa 
în care slujesc la altar sau fac Rugăciunea lui lisus, sunt 
un conducător al săvârșirii celor sfinte, poruncesc îngeri- 
lor, sfinţilor, lui Dumnezeu, tuturor. Cu toţii ascultă de 
mine, sunt un conducător de oști. Dar sunt şi cel care 
Îl înduplec pe Dumnezeu să Se aplece asupra mea, așa 
cum Cuviosul 'Teognost ne-a spus în capul 15, iar când 
Se pleacă asupră-mi, îmi şi spune ceva. Să înţeleg ce îmi 
spune, unde îmi corectează viaţa, ce îmi dezminte, ce 
îmi tâlcuiește, ce îmi descoperă! Este ceea ce spunem 
şi noi, că în slujirea preoțească ne vădim şi noi, ni Se 
descoperă şi Dumnezeu. În acest fel sfinţii au formulat 
dogme, în acest fel au primit înştiințări de la Dum- 
nezeu. În acest fel ne-au lăsat cuvântul lor apostolii şi 
evangheliştii, în acest fel ne-au predat învăţătura lor 
loan Gură de Aur, Vasile, Grigorie Teologul, toţi Părin- 
ţii. Toate erau niște revelații primite în vremea Litur- 
ghiei, în timpul slujirii lor preoțești. 

Dumnezeu ne iniţiază în taine, ne deschide ochii 
ca să învăţăm, să vedem, să desluşim, să înţelegem şi 
să ne bucurăm de Dumnezeu şi de cele dumnezeiești. 
Întru lumină vedem lumina. De aceea spune: „Da, să 


-98- 








CAPUL. 18 


le săvârşeşti pe cele sfinte, să slujeşti ca preot, dar tre- 
buie să fii deschis pentru harismele mai mari.“ 

Vă amintiţi de Dreptul Zaharia, care tămâia în tem- 
plu, iar poporul se ruga afară (cf Lc. 1,9 ş.u.). Atunci i 
s-a înfăţişat îngerul Domnului şi i-a spus: „Rugăciunea 
ta, Zaharia, a fost ascultată, şi femeia ta va naște un 
fiu!“ lar Zaharia, preamarele Zaharia, care cu lacrimi 
în ochi se rugase ani la rând să-i dea Dumnezeu un 
copil, când a auzit că femeia lui va naște, i-a răspuns 
îngerului împotrivindu-se: „Cum să nască, de vreme ce 
eu sunt bătrân şi femeia mea înaintată în vârstă?“ Nu 
era pregătit pentru mistagogia Sfântului Duh. De aceea 
slujba lui şi Părinţii noștri, tâlcuind această întâmplare, 
spun că Zaharia a adus tămâia cu conștiința că o aduce 
pentru păcatele sale şi pentru cele ale poporului. Prin 
urmare, când a văzut acea vedenie minunată, îngerul, 
el se aștepta să i se spună: „i-au fost iertate păcatele!“ 
sau „Dumnezeu a iertat poporul!“. 

Dar îngerul i-a spus altceva, iar acest „altceva“ era 
un înţeles, o înţelepţire, o revelare a unei taine de mai 
înainte de veci, îngerul i-a descoperit adâncurile Du- 
hului. Trebuia ca loan să se nască dintr-un tată bătrân 
şi dintr-o mamă stearpă, pentru ca Hristos să Se nască 
dintr-o Fecioară, iar apoi să vină Sfântul Duh şi să desă- 
vârșească legătura dintre Dumnezeu şi om. Zaharia nu 
a putut să priceapă în acel moment că Dumnezeu i-a 
descoperit cele de dincolo de catapeteasmă şi, de aceea, 
îngerul i-a spus: „De acum vei fi mut, până când vei ve- 
dea şi vei înţelege cele care se vor petrece.“ Într-adevăr, 
a venit clipa în care Zaharia L-a mărit pe Dumnezeu, 

aşa cum, mai apoi, L-a mărit şi Maica Domnului când 
a văzut că avea un Prunc în pântecele ei. 

Aşadar, noi vom lua ca o întrarmare necesară toate 
cele pe care ni le-a predat Biserica. Dar când intrăm în 
această înălţime a stării cerești, în mijlocul serafimilor 
şi al heruvimilor, vom înţelege că suntem luminaţi de 
jur împrejur de harul dumnezeiesc. Harul plouă asu- 
pra noastră şi ne scaldă în mod ascuns şi tainic. Nu ne 
dă înştiinţări şi cunoștințe înalte, ci tainice, care cu- 
prind în ele Dumnezeirea, ceva care iese din Dumne- 
zeu. La rugăciune, la Liturghie, la slujirea noastră pre- 
oțească, harul dumnezeiesc ne înţelepţeşte, adică ni le 
împărtăşeşte pe cele mai înalte. 

Verbul ovverito, „a face pe cineva să înţeleagă“ — dar 
să ai şi barul care să-ţi facă înţelese (ovvezizovoa) [...] cele 
mai înalte lucruri —, înseamnă că dau cuiva înţelegere, 
că îl fac înţelept, şi provine de la substantivul ovwveotc, 
„înţelegere“, iar acesta, de la verbul ovwvinuu, iar verbul 
înuu înseamnă „a arunca“. Dumnezeu întreg cade peste 
noi şi Se lipeşte de noi şi ne dăruieşte cunoștință, dis- 
cernământ, înştiinţare, tâlcuire, tot ce avem nevoie. Ne 
descoperă tainele. Prin urmare, înţelegerea este simţul 
care discerne şi priceperea care ne arată cum trebuie să 
trăim, cum trebuie să credem şi să simțim. În mod pre- 
cis, el înseamnă identificarea vieţii şi a cugetului nostru 
cu cugetul şi cu viaţa lui Dumnezeu Însuşi. Este o întâl- 
nire, o unire cu Dumnezeu. 

Vedeţi că înţelegerea are o legătură puternică cu unirea 
cu Dumnezeu, iar unirea aceasta, căderea lui Dumnezeu 
peste noi, este înțelepţirea noastră. De altfel, fără această 

comuniune dintre pământ şi cer, dintre mine şi Dumne- 
zeu, nu voi fi niciodată înţelept, ci întotdeauna voi greşi, 
întotdeauna voi aluneca spre greşeală, întotdeauna voi fi 
în primejdie, îmi voi trăi viaţa sub o necontenită ame- 
ninţare, în timp ce rugăciunea îmi poate dărui această 
înţelegere, această plinătate a îndumnezeirii în existenţa 
mea, precum şi cunoașterea celor negrăite ale lui Dumne- 
zeu. Această înţelegere, această mistagogie, această desco- 
perire în inima noastră, în mintea noastră, în cugetul nos- 
tru, în conștiința noastră, a ceca ce e dincolo de tradiţiile 
Bisericii, o face pretutindeni şi întotdeauna Dumnezeu. 
Pe cei nebuni, îi face înţelepţi. Cu atât mai mult pe noi, 
care în fiecare zi suntem la jertfelnicul inimii noastre şi al 
bisericii noastre, sub ploaia lui Dumnezeu. 

Să nu credem că Dumnezeu este surd şi mut! Dum- 
nezeu este Cel care lucrează. De aceea să ne întristăm 
când nu ni Se descoperă, dar să nădăjduim întotdeauna 
în bunătatea Lui! Atunci, nădejdea noastră va deveni o 
înşfăcare a ceea ce dorim. Desigur, nu-l vom cere să ne 
dăruiască harisme, ci vom crede că adevărata noastră 
comuniune cu Dumnezeu va fi o înţelegere, în felul în 
care am tâlcuit-o. Dacă văgăunile şi mările se umplu de 
harul lui Dumnezeu, cu cât mai mult noi! 

Nu vom cere ca Dumnezeu să ne dea harisme, pen- 
tru că lucrul acesta este mândrie, este cugetare semea- 
ță. Omul trebuie să cadă la pământ şi să se roage ca 
un păcătos, ca o cenușă, ca un câine. În acest fel arată 
că nu așteaptă harismele, ci că inima lui este deschisă 
pentru Sfântul Duh. Dorinţa după marile harisme se 
întâlneşte la cei cu cugetare semeaţă, la complexaţi, la 

cei care îşi slujesc sinele. Fiindcă nu se pot ruga, pentru 
că nu au pace, viaţa lor este dusă de volburi de colo 
până colo şi, pentru că au tot felul de preocupări şi simt 
că ceilalţi nu îi înţeleg, că nu îi iubesc, că nu îi preferă, 
vor să aibă şi ei unele semne că sunt de valoare. 

Cu cât suntem mai neîmpliniţi, fiindcă nu ne stăpâ- 
nim pe noi înşine şi nu ne smerim înaintea lui Dumne- 
zeu, cu atât vrem să arătăm că suntem mari şi, de aceea, 
cerem cele mai mari harisme. Dar Apostolul Pavel spu- 
ne că cele mai mari harisme sunt credința, nădejdea şi, 
mai ales, iubirea (cf. 1 Cor. 13, 1). „Credinţă“ înseamnă: 
acolo unde nimic nu e sigur, tu să simţi că „eşti pe pia- 
ură“. „Nădejde“ înseamnă: să văd şi să mă ating de cele 
veșnice ca şi cum le-aș avea pe pământ. Îngerii, sfinţii, 
mântuirea, toate cele care aparţin viitorului sunt o stare 
pe care omul poate să o dobândească aici, pe pământ. 
lar „iubire“ înseamnă: jertfă de sine, uitarea sinelui pro- 
priu, să lucrez numai pentru celălalt, cum îi place celui- 
alt, cum vrea celălalt, cu neajunsurile celuilalt, cu prefe- 
rinţele celuilalt, şi nu cu ale mele. Pe cât mă uit pe mine 
însumi, pe atât mă desfât de cele mai mari harisme. Pe 
cât caut harismele, pe atât ajung un nefericit. 

De asemenea, când văd pe cineva că are virtuţi sau 
când citesc vieţile sfinţilor şi văd că au ţinut posturi as- 
pre şi încerc şi eu să-i imit, se poate să nu reușesc, pen- 
tru că nu toate sunt pentru toţi. Noi să întrebăm dacă 
putem să imităm o formă sau alta de asceză a sfinţilor. 
Să nu facem nimic, nici măcar virtute, fără binecuvân- 
tare! Nu trebuie numai să ne dezvăluim toate gându- 
rile noastre, ci trebuie ca şi orice lucru să fie făcut cu 

binecuvântare. Să nu avem încredere în noi înşine, ci 
să ne abandonăm Duhului Sfânt, Care suflă în Biserica 
noastră, noul Sion! 

Un nou Sion a fost şi Constantinopolul. Toată slava 
Bisericii primelor veacuri s-a adunat la Constantino- 
pol. Desigur, au rămas şi locurile pe unde au pășit Tatăl 
cel fără de început şi Fiul cel împreună-veşnic cu E], fă- 
cut om — Sinaiul și altele —, dar toată slava, experienţa şi 
chintesenţa Bisericii s-au strămutat în Bizanţ. Bizanțul 
era o anticameră, un loc de trecere către lerusalimul cel 
de Sus, către Împărăţia cerurilor. Această Împărăţie se 
află în inimile noastre, în Biserică, şi cuprinde cerurile 
şi pământul, duhul şi trupul nostru, moaștele sfinţilor 
şi aripile arhanghelilor. 

În acest întreg minunat ne-a cuprins Dumnezeu şi 
pe noi, pentru a-i fi mădulare cinstite. De aceea întot- 
deauna să gândim așa, şi când lucrăm, şi când obosim, 
şi când mâncăm sau bem, şi când ne odihnim sau 
ostenim în rugăciune, şi în priveghere, şi în postiri. Nu 
există cer fără pământ, nici pământ fără cer! Pe toate 
le-a unit Dumnezeu, iar inima noastră le cuprinde pe 
toate în chip minunat. 








L-am prăznuit astăzi pe Sfântul loan Gură de Aur, 
iubitul nostru sfânt care a unit făptuirea cu contemplaţia 
și a cinstit, ca puţini alții, preoţia. În această seară, înce- 
pem prăznuirea Apostolului Filip. Troparele slujbei sale, 
cel puţin stihirile Vecerniei, au caracter dogmatic, cu un 
conţinut profund, care dezvăluie modul în care acest om 
atât de simplu, consătean al apostolilor Andrei şi Petru, a 
trăit contemplaţia şi făptuirea. L-a cunoscut în persoana 
lui Hristos pe Însuși Tatăl (cf. In. 14, 7) — Hristos este 
pecete întocmai a Tatălui! — şi i L-a descoperit celui mai 
bun prieten al său, Natanail (cf: In. 1, 4-6), iar apoi po- 
poarelor la care a propovăduit. Este unul dintre oamenii 
şi apostolii subţiri, una dintre cele mai nobile persoane, 
şi el ne deschide ușa Postului Naşterii Domnului. 

Este necesar ca fiecare dintre noi să intre cu seriozitate 
în înţelesul Postului Naşterii Domnului. Dacă „începutul 


' Anaforaua Liturghiei Sfântului Vasile. 

este jumătate din întreg, atunci, dacă începutul nu e bun, 
nu poate fi vorba să străbatem un post plin de rod. Dacă 
începem bine, există nădejdea să continuăm şi mai bine. 

Desigur, nu e problema Stareţului să ne amintească de 
începutul fiecărui Post Mare sau al fiecărei perioade litur- 
pice de peste an sau să ne îmboldească spre nevoinţa din 
aceste răstimpuri. Fiecare dintre noi este răspunzător pen- 
cu el însuși şi îndreptăţit să cultive şi să dezvolte acest dar 
adevărat al postului pe care ni-l dăruiește Dumnezeu. Să 
nu nivelăm lucrurile! De-a lungul anului, Dumnezeu ne 
dă bucuria Paştilor, apoi ne dă prilejurile de bucurie de 
la Nașterea Domnului. Praznicul Nașterii Domnului cere 
osteneală, implică treburi, dar fiecare sărbătoare ne înalță. 

Postul Nașterii Domnului este o înaintare spre Hris- 
tos, Îi cuprinde pe toţi prorocii care au prorocit întruparea 
Lui. Începând cu Apostolul Filip, care a înţeles prorociile 
lui Moise, le-a cuprins în fiinţa lui şi le-a transmis apoi mai 
departe, continuăm apoi să-i prăznuim pe aproape toți 
prorocii mici. Toate sărbătorile de până la Nașterea Dom- 
nului sunt grăitoare. După Naşterea Domnului urmează 
iarăși sărbători mari, iar apoi marii sfinţi, dintre care mulţi 
poartă şi numele de „Mare“: Vasile cel Mare, Teodosie cel 
Mare, Antonie cel Mare, Atanasie cel Mare, Eftimie cel 
Mare. Îi prăznuim, de asemenea, şi pe Sfinţii Trei lerarhi. 
Fiecare zi a lunii ianuarie este un ospăț. 

Februarie ne introduce într-o altă atmosferă şi ne 
conduce spre lriod. Anul acesta, Tiiodul începe din 
prima săptămână, iar prima zi din Postul Mare cade în 
februarie. Vrem, nu vrem, fiecare detaliu ne îndeamnă 
să intrăm în atmosfera Triodului. Dacă participăm la 

ciclul liturgic al anului, această lucrare unică pe care 
o săvârșim în fiecare zi ne înnoieşte şi ne ajută să ne 
adâncim în tainele lui Dumnezeu. 

Aş vrea însă să continuăm tâlcuirea Czpezelor Cuvio- 
sului Teognost. Cuvântul lui este autentic, greu, puter- 
nic şi plin de adevăr. Îşi spune adevărul. De aici încolo, 
zice, fă ce vrei! 


Dacă iubesti nestricăciunea şi nemurirea, împărtășeşte-te 
cu credință, cu sfială şi evlavie de viaţă făcătoarele şi nestrică- 
cioasele [Iaine], dorind şi plecarea de aici, ca unul desăvârşit 
prin credință. [19] 


Substantivele „nestricăciune“ şi „nemurire“ au, în 
esenţă, același înţeles. Adăugând însă conjuncţia și, Cu- 
viosul 'Teognost vrea să arate că nestricăciunea este pre- 
misa nemuririi. Cuvântul „nestricăciune“, provenit de la 
verbul „a (se) strica“, este folosit aici de Cuviosul 'Ieo- 
gnost cu un înţeles aparte: „să nu te strici pe tine însuţi 
ca să nu mori“. Cuviosul îl pune pe om într-o legătură 
duhovnicească cu nestricăciunea şi cu stricăciunea, legă- 
tură cunoscută şi din viaţa morală a omului. Când o fată 
a căzut în păcat, spunem că s-a stricat sau că s-a stricat 
omul acesta sau acest vas, iar atunci bărbatul acela nu 
mai poate fi preot, iar fata nu poate să ajungă preoteasă. 

Prin urmare, cuvântul „nestricăciune“ ajunge să însem- 
ne „neprihănire, faptul ca cineva să rămână cu totul curat, 
neatins“, nu numai trupește, ci şi duhovniceşte. Adică să 
nu existe în fiinţa ta elemente care strică trupul şi sufletul, 
să nu existe nimic care te întinează şi te deprimă. Să fii plin 

de sănătate în viaţa ta duhovnicească. Să nu ai înclinații 
sau interes pentru fapte stricăcioase, pentru gânduri sau 
dorinţe, pentru că toate acestea te omoară. Prin urmare, 
nestricăciunea are înțelesul de „nepătimire“. 

Cuvântul „nemurire“ nu are sensul că cineva nu va 
mai muri — pentru că va avea loc învierea morţilor —, ci 
echivalează cu expresiile „impreună cu Dumnezeu” şi 
„alături de Dumnezeu“. De asemenea, nu are înţelesul 
că iadul nu există, pentru că cei din iad vor fi şi ei ne- 
muritori, iar stricăciunea şi moartea oamenilor păcătoşi, 
adică iadul, vor fi veşnice. Nemurirea este faptul de a 
fi alături de Dumnezeu, ceea ce are tocmai înţelesul de 
„feciorie“. Prin urmare, dacă vrei să fii nestricat, nea- 
tins şi nemuritor, adică să fii împreună cu Dumnezeu, 
atunci împărtășește-te cu credință, cu sfală şi evlavie de 
viață făcătoarele şi nestricăcioasele [Taine]. 

În viaţa de zi cu zi folosim verbul uertoyouau cu sen- 
surile de „a practica“, „a profesa o meserie“, „a folosi“, 
dar aici înseamnă „înaintez tot mai mult“. Prin urmare, 
expresia împărtășește-te cu credinţă, cu sfială şi evlavie în- 
seamnă să înaintezi mereu cu sfială şi evlavie în chema- 
rea şi apostolia ta preoțească, să dobândeşti o experienţă 
mai înaltă, adică să îi urmezi pe Părinţi şi pe cele pe care 
ţi le spune Sfântul Duh. Să fii un vânător, să cauţi un 
lucru, apoi altul, după aceea pe al treilea! Privegherea 
ta, munca ta, evlavia ta, înaintarea în cele ale preoţiei 
tale să fie ceva neîntrerupt, o vânare duhovnicească a 
lui Dumnezeu. 

În plus, dorind şi plecarea de aici, să tânjeşti după clipa 
în care vei pleca din această viaţă! Întâlnim şi la Sfântul 

Apostol Pavel verbul „a dori fierbinre“ (1 Tes. 2, 8). Ştim 
cu câtă duioșie îşi iubea fiii duhovniceşti şi suferea de 
dor după ci. Cu un astfel de dor, cu o astfel de dorire 
să călărorești şi tu spre moarte! Să simţi moartea drept 
consecinţa cea mai firească a iubirii tale pentru Dum- 
nezeu! Să vrei să pleci din această lume mincinoasă, 
pentru că toate cele ale lumii sunt nişte închipuiri ale 
realităților de Sus. Nu se poate ca cineva să fie un preot 
autentic dacă îl frământă gândul ca nu cumva să moară, 
nu cumva să-şi piardă sănătatea. 

Ca unul desăvârşit prin credință. Sintagma aceas- 
ta nu înseamnă că am ajuns deja la desăvârșire. Aici, 
Sfântul vorbeşte cu nobleţe, ca să nu ne rănească. În 
realitate, ne îndeamnă să ajungem la desăvârșire. Par- 
ticipiul desăvârşit are înţelesul că suntem purtaţi către 
o „pradă“ bogată, către desăvârşirea definitivă. Cuvio- 
sul mai adaugă şi cuvintele prin credință, deoarece cre- 
dinţa este „fiinţarea celor nădăjduite, dovada lucruri- 
lor nevăzute“ (Evr. |], 1). Credinţa le face prezente 
pe cele nădăjduite şi sigure pe cele nevăzute. Aşadar, 
prin credinţă nu înseamnă doar faptul că cred, ci că le 
trăiesc ca pe o realitate pe toate cele a căror nostalgie 
o am şi pe care le aştept să le trăiesc în cealaltă viață. 
Toate cele de dincolo de această viaţă, desăvârșirea, 
iubirea, cele cerești, sunt pentru mine săvârșite, le cu- 
prind dintr-o singură privire, le adun în jurul meu. Să 
le adunăm înaintea noastră pe toate cele viitoare ca şi 
cum ar fi reale! Nu „ca şi cum“, ci pentru noi să fie 
reale. Așadar, prin credință înseamnă fiinţare, prezență 
a celor veșnice. 

Iar dacă te temi de moarte, încă nu te-ai unit prin 
iubire cu Hristos, pe Care te-ai învrednicit să-L jertfeşti cu 
mâinile tale şi cu al Cărui Trup te-ai îndestulat. 


Spuneţi-mi dacă este vreun cuvânt în plus! Dacă 
însă te temi de moaite înseamnă că încă nu ai ajuns 
una cu Hristos, nu te-ai unit cu El. Când turnăm vi- 
nul şi apa în Sfântul Potir, se realizează în acea clipă 
unirea celor două în Potir. Dacă nu te-ai împlinit prin 
unirea cu Hristos, atunci doar spui că Îl iubeşti pe 
Hristos. Toate cele pe care le spui sunt o nădejde fără 
nădejde. Dacă te temi de moarte, trebuie să înţelegi 
că trăieşti o viaţă trupească, să înţelegi că nu-L iubeşti 
pe Hristos, pe Care te-ai învrednicit să-L jertfești cu 
mâinile tale. Cu mâinile tale ÎL jerrfeşti pe Însuşi Hris- 
tos, prin amestecarea vinului cu apa, cu pâinea şi cu 
sfintele miride înfăţişezi unirea ta cu Hristos, iar tu 
rămâi nepărtaş la ca? Atâr de orb ești? Acât de lipsit 
de înţelegere? 

Încă nu te-ai unit (...) cu Hristos, pe Care te-ai învred- 
nicit să-L jertfeşti cu mâinile iale şi cu al Cărui Trup te-ai 
îndestulat. Verbul tuqpogoîuau, „a se îndestula“ — format 
din prepoziţia &v (în) şi verbul qtow (a aduce) — în- 
seamnă „mă umplu“. Dacă mâncăm mult, simţim că 
ne crapă stomacul, iar ideea aceasta o arată şi verbul 
&upogoipat. Cuviosul vrea să spună: Mănânci Trupul 
lui Hristos, ţi-ai umplut pântecele cu Trupul şi Sângele 
lui Hristos şi încă nu te-ai unit cu Hristos? Omul nu 
poate să exprime prin cuvinte cât de mult simte Trupul 
lui Hristos şi Sângele Lui atunci când se împărtăşeşte 

sau când face potrivirea?, Potrivirea este un lucru mă- 
reţ. Întreg acest Hristos intră în măruntaiele tale. De 
accea Cuviosul Teognost este uimit şi zice: Ţi se umple 
pântecele, ţi se umplu măruntaiele, iar tu încă nu ai fost 
în stare să devii una cu EI! 


Pentru că, dacă s-ar fi întâmplat aceasta, te-ai fi sârgu- 
ît să mergi acolo unde este Cel iubit, nemaipunând niciun 


preţ pe viață şi pe trup. 


Dacă ai fi devenit cu adevărat una cu Hristos, dacă 
L-ai iubi cu adevărat, te-ai grăbi către Cel dorit. Nu ai 
da nicio importanță la această viaţă trupească, lumească 
şi omenească, nu ai avea nicio sensibilitate sau dragoste 
pentru ea, ci viaţa ta ar fi Hristos şi viaţa veșnică. 

Să trecem la capul 20. 


Ajungând jertfitor al Trupului lui Dumnezeu şi păr- 
taș al Lui prin împărtăşire, te-ai îndatorat să fii împreu- 
nă-sădit cu El prin asemănarea morţii Lui, nemaitrăind 
ție, potrivit Apostolului (cf. Gal. 2, 20), ci Celui care S-a 
răstignit şi a murit pentru tine. 20] 


Dacă ești preot, ești un jertfitor al Trupului lui Hris- 
tos, cu înseşi mâinile tale Li jertfești Irupul. „Jertfește-Se 


2 Prin „potrivire“ este denumită consumarea, la proscomidiar, 
de către preot sau diacon, a Sfintelor Taine rămase după termina- 
rea Sfintei Liturghii. (n.tr.) 

Mielul lui Dumnezeu, Cel ce ridică păcatul lumii“ — spui 
la Proscomidie când tai cruciş agneţul. Îl jertfeşti, Îl 
junghii pe Hristos şi, în același timp, devii părtaş Lui 
prin Împărtăşire. În Vechiul Legământ, preoții mâncau 
jertfele, iar acum tu Îl junghii, tu Îl mănânci pe Hristos. 
Pe toate le faci, oarecum, pentru tine, dar să nu uităm 
că lucrul acesta se petrece în toate lucrările noastre preo- 
ţeşti. Să nu ne restrângem doar la preoţia liturgică. 

Dar dacă ÎI jertfeşti pe Hristos şi te împărtășeşti de 
EI, Îi datorezi ceva: să fi împreună-sădit cu EI prin ase- 
mănarea morţii Lui. Aceste cuvinte ne sunt cunoscute 
din epistolele Sfântului Apostol Pavel. În Epistola că- 
tre Romani spune: „Dacă am fost împreună-sădiţi cu 
EI prin asemănarea morţii Lui, atunci vom fi părtaşi 
şi ai învierii Lui“ (Rom. 6, 5). Foarte frumos se expri- 
mă Sfântul Pavel! Hristos a fost junghiat. Tu nu ești 
junghiat. Nu-ţi taie nimeni capul, nici n-o să-ţi spună 
cineva că ţi-l va tăia ca să te sfinţești. Pentru tine este 
valabilă asemănarea morţii. 

Prima asemănare a moiţii pe care Sfântul o subînţe- 
lege aici, referindu-se la Apostolul Pavel, este Botezul. 
Moartea pe care o trăim la Botez este o faptă de fiecare 
zi. Pentru noi, monahii, aş spune că avem cu mult mai 
mult asemănarea morţii la tunderea noastră, pentru că 
Botezul a avut loc în pruncie, când nu eram conștienți, 
în timp ce „al doilea Botez“, tunderea noastră, l-am făcut 
în deplina cunoștință a făgăduinţelor pe care le dăm şi a 
obligaţiilor pe care ni le asumăm înaintea lui Dumnezeu. 

A treia asemănare a morţii este fiecare spovedanie pe 
care o facem, când este sinceră şi adevărată. A patra ase- 

mănare este fiecare faptă de-a noastră prin care ne le- 
pădăm de noi înşine, prin care ne junghiem sinele şi îl 
dispreţuim; este fiecare tăgăduire a sinelui nostru. Dar 
murim noi oare în fiecare zi şi ceas? Există unii privile- 
giaţi care se învrednicesc „să fie imitatori ai Domnului“ 
(cf. E£. 5, 1) şi care mor de o junghiere adevărată, într-un 
martiriu adevărat. Aceştia sunt niște privilegiați. Imita- 
torii lor sunt monahii şi cuvioșii Bisericii noastre prin 
martiriul lor zilnic. Prin urmare, avem multe feluri de 
asemănare cu moartea. 

Hristos, din nemărginita Sa iubire față de om, S-a 
răstignit, a murit, S-a pogorât la iad și apoi a înviat. Noi 
nu suntem junghiaţi şi nu intrăm în iad. Noi suferim cu 
dispoziţia lăuntrică, la nivelul conștiinței — aceasta în- 
seamnă „martiriul conștiinței“ —, dar vom fi părtași cu 
adevărat la înviere. Deși la moartea lui Hristos suntem 
părtași printr-o asemănare a morţii, totuși, când vom 
învia, vom învia cu adevărat, şi nu printr-o asemănare 
cu învierea. Adică Dumnezeu ne dă niște asemănări ale 
morţii ușor de împlinit, pe care dacă le primim, El con- 
sideră că am murit cu adevărat şi, de aceea, ne va învia, 
aşa cum a înviat şi El; vom primi un ipostas duhovnicesc 
şi vom deveni lumină, așa cum este EI Însuşi, ne vom 
desfăta cu adevărat de învierea noastră, şi cu trupul, şi 
cu duhul nostru. Aceasta arată smerenia lui Dumnezeu, 
îndelunga Lui răbdare. Așadar, trebuie să ne sădim îm- 
preună cu Hristos „prin asemănarea morţii Lui“, să ne 
dăm pe noi morţii, să intrăm în pământ. Dar tot ce intră 
în pământ putrezește. Prin urmare, trebuie să putrezesc şi 
eu, să mor la nivelul dispoziţiei mele lăuntrice. 

Adjectivul „împreună-sădit“ (owpurpuros) are şi altă 
semnificaţie, însemnând că ceva se naște, că se naște o 
nouă plantă, o nouă viaţă. Prin urmare, ca să pot spune 
că am murit prin asemănarea morţii lui Hristos, trebuie 
să dovedesc că am o viaţă nouă. Dacă viaţa mea este cam 
aceeași ca în trecut, dacă acum am problemele pe care le 
aveam înainte cu cinci ani, dacă am gândurile şi patimile 
pe care le-am avut, dacă sunt şi acum ceea ce eram când 
eram mic copil şi Îl iubeam pe Hristos şi mergeam la ora 
de religie, sau dacă sunt şi acum, ca monah în schima mică 
sau în schima mare, așa cum eram ca frate de mănăstire, 
înseamnă că nu pot să spun că sunt „impreună-sădit. 

Trebuie să ajung un om nou, să aibă loc schimbarea 
mea în această viaţă. Trebuie să „umblu întru înnoirea vie- 
ţii“ (Rom. 6, 4) ca să pot să spun că sunt împreună-sădit 
cu Hristos, că sunt adică deja amestecat, unit cu E], că 
sunt de un neam cu El. Unul este Iatăl meu şi al Domnu- 
lui, din aceeași spiţă sunt şi eu, suntem fii ai Aceluiași Tată, 
ai Tatălui ceresc. Prin urmare, eu şi Hristos umblăm îm- 
preună întru moarte, întru înviere, „întru înnoirea vieţii”. 
Acest înţeles îl are adjectivul „împreună-sădit“. 

În acest fel se umple viața omului. Așa cum de fieca- 
re dată când preotul face „potrivirea“, îşi amintește de 
versetul din Psalmi „să se umple gura mea de lauda Ta“ 
(Ps. 70, 9) şi spune: „Să se umple gura mea de bunătatea 
Ta, de a Trupului Tău şi de a Sângelui Tău“?, tot astfel și 


3 Cf Liturghia Sfântului loan Gură de Aur, Rugăciune la potri- 
virea Sfintelor Iaine. 

adevăratul monah, ca preot şi jertfitor, trăieşte în fiecare 
zi un „să se umple“, iar inima lui saltă de aceste umpleri, 
având, potrivit Apostolului, ca singură grijă şi preocupa- 
re, pe Hristos cel răstignit şi înviat (cf. 1 Cor. 2, 2). 


Jar dacă trăieşti pătimaş, pentru trup şi pentru lume, 
pregăteşte-te ca, prin moarte, să ajungi la pedeapsa fă- 
ră-de-moarte, dacă nu te vei opri de bunăvoie înainte de 
sfârșit de la jertța cea fără-de-sânge. 


Dar dacă, spune Cuviosul, tu continui să trăieşti 
pătimaș, dacă te atrage lumea şi cugetul lumesc şi nu 
vrei să te desparţi de această viaţă, ci lupţi ca să supra- 
vieţuiești, atunci pregătește-te ca, prin moarte, să ajungi 
la pedeapsa fără-de-moarte. lrebuie să fii gata pentru 
pedeapsa fără-de-moarte dacă nu te opreşti înainte de 
moarte de la săvârșirea jertfei nesângeroase. Vai ţie dacă 
ești pătimaș, închinător la trup, iubitor de viață şi Îl 
junghii în fiecare zi pe Hristos şi, în timp ce-L junghii 
pe Hristos, nu vrei să fii junghiat şi tu, nu vrei să mori! 
Opreşte-te de la slujirea preoțească, pentru a nu fi pe- 
depsit veşnic! Adică nu sunt la mijloc doar așa-numitele 
impedimente pentru slujirea preoțească, ci sunt şi pati- 
mile, legarea de lume care împiedică preoţia. De altfel, 
preoţia este universală, nu este numai preoţia liturgică, 

Prin urmare, dacă suntem preoţi, trebuie să fim pre- 
oţi autentici. Altfel, fie ne oprim de la lucrarea preoţi- 
ei, fie este ca şi cum am spune: „Dumnezeul meu, Ie 
urăsc, pentru că eşti aspru! Seceri de unde n-ai semănat 
şi ceri mai mult decât pot!“, așa cum a spus şi acea slugă 

(cf. Mr. 25, 24). Dar Dumnezeu nu cere nimic peste 
măsura putinţelor noastre. 


Mulţi dintre cei ce săvârșesc aici cele sfinte cu nevred- 
nicie, find răpiți pe neaşteptate de moarte, au fost trimiși 
la locul de judecată şi de pedeapsă de acolo. 


Mulţi care nu au fost atenţi cu felul în care trăiau 
şi slujeau cu nevrednicie au murit năprasnic şi za fost 
trimisi la locul de judecată şi de pedeapsă de acolo. Nu 
spune că au fost trimiși la tribunal, ci la locul în care se 
aplică dreptatea şi pedeapsa, acolo unde Li se va răsplăti, 
unde vor primi hotărârea cea dreaptă. 


Un oarecare preot, care era totodată şi monah, având 
faimă de evlavie şi fiind socotit de mulţi cinstit datorită 
înfățișării din afară, dar înlăuntru, pe ascuns, fiind des- 
frânat şi întinat, pe când săvârșea odată dumnezeiasca şi 
sfânta slujbă, când s-a apropiat de cântarea heruvicului, 
plecându-și grumazul înaintea Sfintei Mese ca de obicei şi 
citind „Nimeni nu este vrednic... *, s-a aflat dintr-odată 
mort, sufletul părăsindu-l într-o înțăţișare ca aceasta. [21] 


Uh oarecare ieromonah avea faima de om evlavios şi 
mulţi îl cinsteau. Deși era socotit un mare părinte şi un 
preot minunat, totuși se întina înlăuntrul său, pe ascuns, 
cu gânduri de desfrânare, în timp ce liturghisea. Desfrâ- 
narea are atât înţelesul aparte de necurăţie morală, cât şi 
un înţeles duhovnicesc, cum ar fi, de exemplu, acela de 
mândrie, de slavă deșartă, de îngâmfare. În timp ce psalții 

cântau imnul heruvic, el a început să spună rugăciunea 
„Nimeni nu este vrednic...“ şi în acel moment a murit. 

În acest cap, Cuviosul 'leognost arată zbuciumul, 
groaza, sfâşierea personalităţii omului sau a preotului 
care, deși a primit pecetea lui Hristos, adică harisma 
preoţiei, a Împărăției şi a prorociei, totuşi nu este ade- 
vărat şi unit în mod real cu Domnul. Din cauza egois- 
mului său, se teme să renunţe la preoție, adică vrea să-şi 
păstreze personalitatea, prestigiul, înfăţişarea, felul în 
care simte şi cum vrea să-l simtă ceilalţi. Dar în aceste 
situaţii sufletul gâfâie, este zdrobit. 

Preoţii care au impedimente pentru slujire plâng, sunt 
o privelişte înfricoşătoare. Sufletul lor suferă și vrea să-şi 
înlocuiască durerea cu vreun zâmbet exterior, cu vreo reu- 
şită, cu vreun das, cu vreo poezie, cu vreo artă, cu alte feluri 
de jertte, cu implicarea în lucrarea misionară, cu vizite pe 
la casele oamenilor, prin însingurare şi petrecerea de unul 
singur. Dar sufletul lor nu-şi află odihna, este zdrobit, este 
înfrânt. Vrea să se despartă de trup, pentru că, trăind în 
fiecare zi jertfa lui Hristos, simte că înșală Biserica. 

Sufletul părăsindu-l într-o înfățișare ca aceasta. Prin 
urmate, în acel moment sufletul l-a părăsit, a plecat. Așa 
cum îţi înşfac mâna, ţi-o tai şi o arunc, adică mâna ta nu 
a opus rezistenţă şi s-a separat de restul trupului, tot așa 
şi sufletul tău se frânge, iar din cauza acestei frângeri rupe 
orice legătură cu trupul şi pleacă. Asta a păţit şi sufletul 
preotului mai sus amintit: nu a răbdat acest martiriu şi, 
în momentul când s-a aplecat, sufletul i-a părăsit trupul. 

Nimic nu este mai folositor decât cuvântul drept şi de- 
cât cunoștința, pentru că de aici vine frica de Dumnezeu 
şi dorul după EI, prima curățind prin evlavie şi sfială, 
iar celălalt desăvârşind prin deprinderea cu iluminarea şi 
prin discernământ şi făcând mintea să călătorească întru 
înălțimi prin înalta contemplaţie şi înălțare. D2) 


Nu există nimic mai frumos, mai puternic şi mai 
de trebuinţă decât cuvântul drept şi decât a avea con- 
ştiinţă şi rațiune dreaptă. Nu trebuie să ne conducem 
cuvântul, gândul nostru după bunul plac, ci să avem un 
cuvânt drept, cuvântul Domnului. Același lucru este 
valabil şi pentru cunoștința dreaptă. Dobândesc frica 
de Dumnezeu şi dorul după El doar când îmi unesc cu- 
vântul şi cunoştinţele cu toate cele spuse de Dumnezeu. 
Frica, pe de o parte, este folositoare deoarece ne curăță 
fiinţa, atâta timp cât, desigur, trăim cu evlavie, adică 
cinstit şi sincer, şi stăm înaintea lui Dumnezeu cu o 
oarecare sfială. Pe de altă parte, dorul după Dumnezeu 
ne desăvârşește, ne maturizează. 

Când nu suntem cinstiţi cu Dumnezeu, când nu Îl 
iubim, ci vrem propria noastră înălţare — eu să primesc 
daruri de la Dumnezeu; pe mine să mă iubească Dumne- 
zeu; să-mi dea cutare lucru sau să-mi împlinească o cerere; 
să-mi dea harisme —, aceasta nu este dor după Dumnezeu, 
este dor după propria noastră slavă. Dorul nu ne desăvâr- 
şeşte cu astfel de aspirații, ci ne maturizează prin deprin- 
derea cu iluminarea şi prin discernământ, prin iluminările 
succesive ale lui Dumnezeu şi prin discernământ. Discer- 
nământul cântărește în ce măsură s-a realizat deprinderea 

cu iluminarea. Când omul primeşte har de la Dumne- 
zeu, când Dumnezeu îi dă gânduri dumnezeiești, tihnă, 
bucurie, pace, când îi descoperă taine, dacă omul nu are 
discernământ, va cădea şi se va zdrobi. Discernământul 
este termometrul care arată până unde trebuie să urcăm 
sau să coborâm. Când dorul îl desăvârșește în acest fel 
pe omul sfinţit, atunci face mintea să călătorească întru 
înălțimi, întraripează mintea, o face să zboare mai pre- 
sus de ceruri, să străbată cerurile. 

Cuviosul Leognost se referă în acest cap la suișurile 
minţii şi ale inimii şi unește taina cu viaţa mistică, pen- 
tru că, de obicei, slujirea preoțească nu îi împărtăşeşte 
omului astfel de stări. Acestea le aduce frica de Dumne- 
zeu şi adevăratul dor. Cuviosul vrea să spună: Nu poţi 
fi preot şi să nu fii, în același timp, şi un jertfitor mistic, 
să nu ai o viaţă mistică. Devii un călător întru înălţimi, 
adică mintea ţi se înalță, prin înalta contemplaţie şi 
înălțare, la fel ca a Apostolului Pavel şi a tuturor sfinţi- 
lor. Cu toţii avem, în fiecare zi, înălțări duhovniceşti, de 
la cele mai mici până la cele mai mari, numai că nu le 
preţuim sau devin un prilej pentru a ne îndeletnici din 
nou cu sinele nostru. 


Vino şi dă-mi crezare, cel ce doreşti cu ardoare şi sta- 
tornic mântuirea! Aleargă până ce vei primi, căutând cu 
durere, cerând neîncetat şi bătând cu răbdare până ce vei 
reuşi, așezând credința şi smerenia ca temelie tare. [23] 


Vino, spune Cuviosul, tu, care într-adevăr nu te 
împotriveşti spuselor mele şi care nu le simţi dificile, 

ci le dorești în inima ta! Le doresc, cu siguranţă, atunci 
când mă gândesc la Dumnezeu. Dar când mă gândesc 
la mine însumi, ele mi se par dificile şi împovărătoare. 
"Tot ceea ce mi se pare împovărător, dificil, dezamăgitor, 
obositor şi deznădăjduitor se datorează faptului că mă 
iubesc pe mine însumi. DDe aceea sufletul şi trupul meu 
sunt apăsate. Dimpotrivă, când Îl iubesc pe Dumne- 
zeu, dacă aud aceste lucruri, mă bucur şi pot ajunge la 
ele. Nu mă cred în stare, dar Dumnezeu mi le va da, 
pentru că cred în EI şi ÎL iubesc. 

Vino şi dă-mi crezare, cel ce doreşti cu ardoare şi stator- 
nic mântuirea. Adverbul „statornic“ (&vaoroxros) în- 
seamnă „urmăresc şi iar urmăresc un scop“, adică nu-mi 
abandonez scopul până ce îl voi atinge. L-am urmărit o 
dată, şi nu l-am atins. L-am urmărit a doua oară, a treia 
oară, dar nu mă voi opri până când îl voi atinge. Iu, 
zice Cuviosul, care Îl doreşti neîncetat pe Dumnezeu, 
aleargă cu multă răbdare până ce vei reuși! Vei reuși 
cândva, este de ajuns să te gândeşti la Dumnezeu şi să 
pui ca temelie credinţa ta puternică şi smerenia. Vreau 
să ai aceste două virtuţi, nu îţi cer nimic altceva, celelal- 
te vor veni singure. 

Şi, pentru a înţelege dacă am primit comorile haru- 
lui, Cuviosul ne dă o dovadă. Nu cumva aceea că am fi 
ajuns până la al treilea cer? Nu, Cuviosul spune altceva: 


Atunci vei primi ceea ce doreşti, nu când vei primi 
doar iertarea păcatelor, ci când nu te vei mai speria, nici 
nu te vei mai teme de răscoala vreunei patimi, despărțin- 
du-te de trup fără frică şi cu îndrăzneală. 

Am primit, zice, comorile harului atunci când nu 
ne temem că, în clipa în care ne vom despărţi de trup, 
se va răscula vreo patimă de-a noastră. Vedeţi cum Bi- 
serica noastră consideră curăţia, nepătimirea drept cea 
mai mare binefacere a lui Dumnezeu? Nepătimirea este 
darul care le desăvârșeşte pe toate. Citiţi-l pe Sfântul Si- 
meon Noul 'leolog şi veţi vedea că nepătimirea este o 
virtute fundamentală! Mulţi o contestă şi spun că omul 
nu poate să o atingă. Această părere este, după Sfântul 
Simeon, panerezief. Iu însă, când vei vedea nu numai că 
nu ai patimi, ci şi că nu te mai temi ca vreo patimă să se 
miște înlăuntrul tău atunci când sufletul ţi se va despărţi 
de trup, să fii sigur că ai dobândit nepătimirea. 


Caută cu multe lacrimi să primesti înştiinţare, dar nu 
înainte de moarte, dacă esti smerit la cuget, ca nu cumva mai 
pe urmă să te porţi disprețuitor, ca unul Jără-de-grijă. (24) 


Dar cum să primesc Înştiinţarea şi să fiu sigur că am 
ajuns într-o stare în care pot spune: „Sunt pregătit, pot 
să mor acum şi voi merge la Dumnezeul“? Înştiinţarea 
o voi primi prin multe lacrimi. Nu cu lăudăroşenii, nu 
scriind şi iarăși scriind ce trebuie să fac ca să reușesc. Dar 
nu îndinte de moarte, dacă ești smerit la cuget, ca nu cumva 
mai pe urmă să te porţi dlisprețuitor, ca unul fără-de-grijă. 
Tâlcuirea care se dă, de obicei, unor astfel de fraze este: 
să cauţi înştiinţarea cu multe lacrimi, dar nu înaintea 


1 Cateheza 29, SC 113, v. 137. 

ceasului morţii; adică trebuie să te apropii de moartea 
ta, Dacă eşti smerit, să nu ceri încă de pe acum această 
mărturie, pentru ca nu cumva, fiindcă încă nu mori şi 
anii continuă să treacă, să cazi în lipsa de grijă şi să dis- 
preţuiești înştiinţarea şi pe Dumnezeu, şi să cazi. Aceasta 
este o tâlcuire. Există însă şi una cu totul diferită. 

Dar nu înainte de moarte — înseamnă să nu aștepți 
să vină moartea. Să nu spui: „Mai întâi să îmbătrânesc, 
mai am încă ani de trăit!“, ci să cauţi să verși în fiecare 
zi lacrimi, ca să primeşti înştiinţarea mai repede. Nu e 
raţional să trăim fără să avem nicio siguranţă despre vi- 
itoarea noastră legătură cu Dumnezeu. David, imediat 
după ce şi-a spovedit păcatele, a înţeles că şi-a restabilit 
legăturile cu Dumnezeu şi a primit „bucuria mântuirii“ 
(Ps. 50, 14). lar el a trăit cu o mie de ani înainte de 
Hristos! Noi, creștinii, putem să trăim fără să ştim unde 
vom merge după moarte? Acesta e un lucru înfricoşăror! 
Nimeni nu poate rămâne liniștit. 

În fiecare zi, când ne culcăm, ne amintim de moar- 
tea noastră şi o preînchipuim şi, prin urmare, trebuie să 
fim pregătiţi în fiecare zi pentru Hristos. Dar cum vom 
sălta pentru moantea noastră dacă nu ne-am asigurat 
viaţa viitoare? Așadar, să nu aştepţi moartea, ci să ceri 
în fiecare zi, cu lacrimi, înştiințarea că după moarte vei 
merge la Dumnezeu! Dar să ai smerită-cugetare, pentru 
că, altfel, există pericolul să cazi în nepăsare, în lipsa de 
grijă şi în dispreţuire. 


Unde mergi, nenorocitule, fără arvună și fără înştiinţarea 
neîndoielnică şi mântuitoare dăruită prin Dubul? 

Unde re duci, nenorocitule, zice Cuviosul 'leognost, 
fără să fi primit arvuna, adică chezășia de la Hristos că, 
dacă mori astăzi, vei merge în Cer? Ce viaţă este aceasta 
pe care o duci, dacă nu ai o neindoielnică înştiinţare că vei 
merge în Cer? Nu înştiinţarea pe care o zămislește inima ta 
când spui: „Vai de mine! Eu de mic copil am muncit pen- 
cu Hristos, m-am făcur monah, şi să nu ajung în Cer?" 
Nu o astfel de înştiinţare! E. nevoie ca Duhul Sfânt să-ţi 
spună înlăuntrul tău că vei merge într-adevăr în Cer. 


Dacă doreşti nepătimirea îndumnezeitoare, află mai 
întâi prin ascultare şi smerenie lucrul dorit, ca nu cumva, 
umblând pe altă cale, să-ţi pricinuiești osteneli. [25] 


Când doreşti cu adevărat nepătimirea îndumnezei- 
toare, să nu le faci pe cele pe care ţi le spune egoismul 
tău: să postesc în fiecare zi, să fac mii de metanii, să mă 
zăvorăsc într-o peşteră. Ceea ce-ţi trebuie, în primul 
rând, este ascultarea şi smerenia. Nepătimirea îndum- 
nezeitoare pe care trebuie să o câştigăm în această via- 
ţă are nevoie de smerenie şi de ascultare. Să ajungi un 
schelet ambulant prin post, să faci minuni şi să înviezi 
morţi nu sunt lucruri importante pentru tine. 

De cele mai multe ori, indiferent ce asceză facem, 
o săvârşim ca să înlocuim absenţa adevăratei ascultări 
şi smerenii. Cercetaţi-vă cu mâna pe inimă — eu o fac 
primul — şi veţi vedea că așa este! Și pe cât cere cineva 
harisme şi mari reușite duhovniceşti, o face deoarece 
simte că nu le are pe acestea două, ascultarea şi sme- 
renia, şi le înlocuieşte cu alte lucruri. Cine a păcătuit 

mult sau a îmbătrânit în lume şi apoi a venit la mănăs- 
tire, sau a dorit de mic să ajungă monah şi, totuși, n-a 
făcut-o, când o să vină în cele din urmă la mănăstire, 
îi va spune Stareţului: „Părinte, vorbiţi despre harisme, 
dar dacă nu voi merge într-o peşteră, voi întârzia să 
le dobândesc!“ Daţi-mi voie să vă spun că majoritatea 
celor care vin să se facă monahi gândesc astfel. Ceilalţi 
nu că nu ar avea aceste gânduri înlăuntrul lor, dar nu 
îndrăznesc să le spună. 

Cuviosul însă spune: „Dacă, pentru a ajunge în rai, vrei 
să urmezi altă cale decât nepătimirea dumnezeiască — în 
această viaţă ea este raiul —, îţi vei pricinui osteneli, vei os- 
teni în această viaţă, vei avea dureri, vei cădea, te vei zdro- 
bi, vei păcătui, dar nu vei ajunge niciodată la nepătimire. 
Lasă harismele, pleacă-ţi capul şi fii ascultător!“ Nu cu 
spun aceasta, ci le spune Sfântul! Dar cine este nepătimaș? 


Nepătimirea a dobândit-o nu acela care uneori este 
supărat de patimi, iar alteori este liniştit şi se odihneşte, 
ci acela care se desfătează necontenit întru nepătimire, ră- 
mânând nemișcat chiar şi când pricinile patimilor sunt 
de față; dar mai ales acela care nu pătimeşte nici faţă de 
reprezentările mentale ale acestora. 


Nu suntem nepătimași dacă astăzi ne bucurăm, iar 
mâine ne întristăm; dacă astăzi sunt bun și zic: „Da, Pă- 
rinte, să fie binecuvântat!“, iar mâine, dacă mă necăjeşti 
puţin, mă voi posomori, mă voi întrista, voi căuta altă 
soluţie. De asemenea, nu sunt nepătimaș dacă uneori 
sunt strâmtorat, mă mânii, mă înfurii, mă mândresc, 

iar alteori sunt calm, liniştit şi senin. Liniștită este ma- 
rea care nu se teme de furtună. 

Prin urmare, cine poate spune că a dobândit nepăti- 
mirea? Cel care se desfătează neîncetat pe metereze, dar 
nu ale războiului, ci ale bucuriei şi ale dulceţii nepăti- 
mirii. Are nepătimire cel care se desfărează neîncetat 
în nepătimire chiar şi când există cauzele patimilor; cel 
care rămâne neinfluenţat de patimile lui chiar şi când 
au loc sminteli. 

Nu înseamnă că eşti nepătimaș dacă nu înjuri când 
nimeni nu te înjură. De asemenea, nu e lucru mare 
să postești când şi celălalt postește. Când celălalt mă- 
nâncă zece porţii, tu să postești! Când celălalt merge să 
doarmă şi sforăie, iar tu îi auzi sforăitul, tu să priveghezi! 
Când el nu se roagă, tu să te rogi! Când toţi intră şi ies 
ca şoriceii din biserică, tu să stai în biserică nemișcat! 
Când cauzele, smintelile răului şi ale împătimirii sunt 
prezente, când rămâi neclintit de patimi chiar şi în mij- 
locul focului, atunci ești nepătimaș. Noi însă, ca să fim 
nepătimași, vrem ca ceilalți să nu ne creeze probleme. 
Nepătimirea nu se câștigă vrând să îi corectăm pe cei- 
lalţi. Când vreau ca ceilalți să fie cuminţi ca să nu-mi 
creeze probleme, nu voi ajunge nepătimaș. Când există 
piedicile, atunci ajung nepătimaș. 

Dar mai cu seamă este nepătimaș cel care nu înclină 
nici măcar către reprezentările mentale ale patimilor. 
Adică nici nu îşi închipuie că ar putea să se mânie, să 
se înfurie, să spună minciuni, să se prefacă, să iasă în 
evidenţă, să se îndreptăţească. Înlăuntrul său nu există 
nicio imagine a patimilor. 

Fie ca Dumnezeu să ne învrednicească să dobândim, 
slujind ca preoţi ziua şi noaptea, această nepătimire! 
Cereţi-o de la Dumnezeu, după ce aţi crezut că puteţi 
să o dobândiţi, şi, dacă încă nu aţi câștigat-o, veniţi de 
mă spânzurați, aşa cum l-au spânzurat pe Sfântul Cos- 
ma Etolul de platan. 

Dacă cineva doreşte nepătimirea şi dacă o doreşte cu 
adevărat, în acest duh al Cuviosului Teognost, şi dacă 
Dumnezeu nu i-o dă, înseamnă că Dumnezeu este min- 
cinos. Dar pentru ca „Dumnezeu să Se îndreptățească în 
lucrurile Sale şi în cuvintele Sale“, merită ca noi să facem 
asceza smereniei şi a ascultării şi a credinţei întru nepă- 
timire şi întru strălucirea vieții duhovnicești şi sfinte, ca 
să-l dăm dreptate lui Dumnezeu prin viața noastră. Pen- 
tru că, în fiecare zi, slăbiciunea noastră, caracterul nostru 
bolnăvicios, patimile noastre îi fac pe oameni să spună: 
„Unde este Dumnezeul tău? (cf Ps. 44, 4); eu nu cred în 
Dumnezeu, eu îmi trăiesc viaţa. Eu am nevastă, copii, 
bani. Tu Îl ai pe Hristos? Unde este Hristosul tău, dacă 
nu ai nepătimirea?“ 

Să-L îndreptăţim, așadar, pe Dumnezeu prin viața 
noastră! 





Am ajuns la preafrumoasele zile de sărbătoare ale 
Naşterii Domnului, pe care le așteptăm tot anul. Vine 
Hristos să Se nască! Naşterea Lui ne amintește de naște- 
rea noastră, pentru că este o putere care zdrobește orice 
împotrivire de-a noastră. Întruparea lui Dumnezeu și în- 
dumnezeirea noastră zdrobesc orice neputinţă şi proble- 
mă a caracterului nostru și ne înalţă la o nouă viaţă, care, 
dacă suntem atenţi la ca, vedem că este o nouă naștere. 

În acelaşi timp, schimbarea anului face sufletul 
omului să simtă că şi el s-a schimbat. În aceste zile, 
toată lumea obișnuiește să-şi facă bilanţul și planurile 
de viitor, nu numai în domeniul economic, nu numai 
în domeniul lucrărilor săvârșite, ci și în cel al realizări- 
lor duhovnicești, al împlinirilor duhovnicești și al legă- 
turilor noastre cu Dumnezeu. 

În această perioadă, e important să ne facem acest 
bilanţ. Nu înţeleg prin aceasta că trebuie să începem să 
scriem şcolăreşte greșelile pe care le-am făcut sau ho- 
tărârile pe care le-am luat — o asemenea faptă nu are 

niciun sens practic —, ci trebuie, în mod obligatoriu, 
să privim adânc în noi înşine şi să ne cercetăm sinele 
în general, nu în toate detaliile, ca să vedem ce nu mai 
trebuie să se întâmple de acum încolo şi ce trebuie să se 
adauge, începând cu acest an. De exemplu, când începe 
noul an, iar cel vechi se duce, nu se poate să nu te ho- 
tărăști pentru pocăință. E cu neputinţă ca, atunci când 
cineva se gândeşte că Hristos Se naște, să nu-și cerceteze 
legătura sa cu Hristos și să vadă dacă este „bine îndrep- 
tat“ (Lc. 9, 62) în călătoria spre îndumnezeirea sa. 

Această schimbare, această pocăință este ceva care 
trebuie să ne preocupe și să fie, dacă e cu putinţă, pre- 
ocuparea decisivă a vieţii noastre. Să avem o astfel de 
pocăință, încât să nu mai fim apoi în primejdie de a că- 
dea iarăși în păcat! Să dobândim o legătură profundă şi 
puternică cu Hristos, „înşfăcarea“ lui Hristos pe care o 
vom face să fie definitivă! Iar când spun „pocăință“, nu 
înţeleg, pur şi simplu, spovedania sau enumerarea păca- 
telor noastre, fiindcă, de cele mai multe ori, enumera- 
rea şi referirea la păcatele noastre este o căldură a inimii 
noastre, o deschidere prin care scăpăm de răspunderea 
spovedaniei, simţim că ne-am spovedit. Aceasta este o 
stare jalnică pentru un om. 

Pocăinţa nu înseamnă nici să mă refer la păcatele 
mele, nici să le enumăr. Înseamnă ştergerea greșelilor. De 
acum încolo făgăduiesc că nu voi mai face acele păcate şi 
că nu voi mai favoriza nimic din cele de care m-am po- 
căit. Aceasta este cea mai bună pocăință! E foarte ușor să 
vii şi să îmi povestești câte minciuni ai tras... Vei simţi că 
te-ai spovedit, că I le-ai spus pe toate lui Dumnezeu, că 

ești sincer şi cinstit. Lucrul acesta seamănă cu o poveste. 
Cel mai bun lucru pe care îl poţi face este să nu te vadă 
nimeni că te mânii, că vorbeşti în deșert sau că ieși în evi- 
denţă, ci să-ţi potrivești purtarea cu ceea ce vor ceilalți, 
dar cu înţelepciune şi curăţie a inimii. 

În aceste zile Îi vom sluji lui Dumnezeu, vom dăn- 
ţui în jurul cortului sfânt şi, ca început al sărbătorilor, 
m-am gândit să continuăm cu tâlcuirea din scrierea 
Cuviosului Teognost, care, așa cum v-aţi convins, este 
limpede, nu te încurcă, nu-ţi spune multe, este cuprin- 
zător şi dens în idei, te pune să-L ţinteşti neîncetat pe 
Dumnezeu prin rugăciunile tale. Tragi acolo neîncetat. 
Este ca şi cum i-ar da un telescop fix, şi nu poţi să te 
uiţi unde vrei, ci priveşti doar spre Cel sfânt, care este 
înaintea ta, spre Hristos. Să citim câteva capete, ca să 
vedem ce ne poate oferi Cuviosul Teognost, așa încât să 
ştim cum putem să-l slujim lui Dumnezeu şi în ce fel 
Se naște Hristos înlăuntrul nostru. 

Să începem de la capul al 27-lea. 


Să nu te tragă la pământ dorul după cele trecătoare, pe 
tine care le cugeți pe cele cereşti. [27] 


Dorinţa după lucrurile stricăcioase, trecătoare, lumești 
nu poate să te tragă la pământ atunci când mintea și inima 
ta sunt înălțate la cele cerești. Nicio robie vremelnică și 
omenească nu te va putea coborî pe pământ; ajunge ca 
mintea ta să fie sus, în Cer. Așadar, nu-ţi lăsa mintea să se 
îndrepte spre lucrurile despre care se vorbeşte și se aude, la 
cele despre care scriu ziarele și vorbesc vecinii. 

lar dacă te leagă [de pământ] vreo împătimire pentru 
cele pământeşti, te asemeni unui vultur care are piciorul 
prins în laţ şi e împiedicat de la zborul întru înalturi. 


În viaţă are mare importanță să ne gândim doar 
la cele cerești, pentru că atunci, chiar dacă încă mai 
avem înlăuntrul nostru vreo dorință omenească, o 
vom depăși prin acest fel de gândire. Mintea noastră 
dă putere dorințelor noastre. Dar când ea se îndreap- 
tă spre cele cerești şi nu o lăsăm să cultive o dorință 
stricăcioasă, atunci dorinţa stricăcioasă se stinge. Așa 
cum dacă nu uzi un pomișor, se va usca, tot aşa se 
întâmplă și cu dorinţa, când nu ai împătimire pentru 
cele pământeşti. 

Împătimire (nQoox&6eo) înseamnă să te preocupe 
ceva, să arăţi un interes pentru ceva pământesc, ba chiar 
şi pentru ceva dumnezeiesc, care însă, în realitate, nu 
este Dumnezeu. Împătimire este şi grija pentru mân- 
carea noastră, pentru chiliile noastre, pentru toate câte 
ţin de lumea aceasta. Vreme de multe secole, numeroşi 
monahi au trăit în pustictăţi, în peşteri, în temnițe, în 
exiluri. Omul poate să trăiască oriunde. Dar când ai 
tihna ta, începi să cultivi diferite feluri de împătimire, 
iar atunci împătimirea te leagă, te trage la ea, şi nu spre 
o înţelegere duhovnicească. Așadar, când ai împătimire, 
semeni cu un vultur care a fost prins de picior într-o 
cursă și nu mai poate zbura sus. Chiar și o singură îm- 
pătimire dacă ai, nu mai poţi să zbori la cele cerești! 
Un zbor către cele cerești este şi sărbătoarea Naşterii 
Domnului. 

Așadar, să le ai pe toate și să le socoteşti drept gunoaie 
(cf. Flp. 3, 8), în nădejdea celor mai bune. Dar, după ce 
te separi de trup, când vine vremea, să urmezi îngerului 
lui Dumnezeu care te smulge [din el]. 


Cuviosul se referă aici la trupul nostru, pentru că 
cele mai multe griji ale omului obișnuit sunt legate de 
trup, de sănătate, de mâncare, de odihnă. Trupul însă, 
cu toate că este de preţ, fiind templu al lui Dumnezeu 
(cf. 1 Cor. 6, 19), totuşi nu este dumnezeu. Nu trupul, 
ci Duhul Sfânt ne face dumnezei, atunci când se sălăș- 
luieşte în noi. Trupul, zice Cuviosul, când va veni acea 
clipă, să fii gata să-l scuturi de la tine! Cum? Cu o boală, 
cu mai mult post, cu durere, cu osteneală, cu priveghe- 
re, cu o întâmplare neașteptată care va da peste tine. 

Noi însă ce facem? Tocmai dimpotrivă! Ne îmbol- 
năvim? Întoarcem lumea pe dos ca să nu pierdem tru- 
pul. Postim şi vedem că ne-a cuprins puţină slăbiciu- 
ne și că nu mai putem umbla ca până acum? Îndată 
ne apucăm să mâncăm, ca să umblăm voiniceşte. Ne 
loveşte o mașină? Oricui vine să ne viziteze îi poves- 
tim cum a fost cu accidentul, în loc să-i spunem: „Nu 
există accidente, ci numai pronia şi grija lui Dumne- 
zeu, iubirea, tandreţea şi îmbrăţişarea lui Dumnezeu!“ 
Până şi noi, care suntem suflete afierosite lui Hristos, 
dacă ne va vizita cineva, vom începe să-i spunem cum 
s-a întâmplat accidentul, că şoferul n-a fost atent și 
ne-a lovit. Ne va vizita apoi oa doua persoană, a treia, 
a patra, iar noi vom spune aceleași lucruri, nu ne vom 
linişti până ce nu o să afle toată lumea de întâmplare. 

Nu-L îmbrăţişăm pe Hristos, îmbrăţişăm trupul! Însă 
Cuviosul leognost spune: 

Das, după ce te separi de trup, când vine vremea, să urmezi 
îngerului lui Dumnezeu care te smulge [din el]. „A smulge“ 
(2x0n60) înseamnă, de exemplu, îţi înşfac degetul, îl rup, 
ţi-l smulg din trup și-l arunc pe jos. Cu aceeași dispoziţie 
sufletească şi tu, zice Cuviosul, când va veni vremea, să le- 
pezi trupul și să îi urmezi îngerului lui Dumnezeu! Persoa- 
na ta este îndumnezeită, pentru că duhul tău are legătură 
cu Duhul Sfânt şi te face părtaş Dumnezeirii. lar pentru că 
Dumnezeirea este lumină şi sfinţenie, Fa luminează, sfin- 
ţește şi face să strălucească şi trupul tău, fiindcă şi el este 
de preţ, ca unul creat de Dumnezeu. Așadar, separarea de 
trup și lepădarea lui nu arată că el ar fi ceva rău, ci arată 
că trupul trebuie să meargă mai repede spre destinaţia sa. 
Când vrei să mergi undeva, te silești să ajungi la timp. Şi 
trupul urmărește să ajungă la Dumnezeu cât poate mai 
repede. Toate lucrurile caută să ajungă la scopul lor. 

După ce te separi de trup [...] să urmezi îngerului lui 
Dumnezeu. Un înger vine de faţă ca să-ţi scoată sufletul 
din trup, atunci când va veni momentul. Tiupul se va 
destrăma în pământul din care a fost luat, iar sufletul 
tău va merge în Cer, ca să pregătească învierea trupului 
însuși. Tu să-l urmezi pe îngerul lui Dumnezeu, care 
te-a scos din trup și acum te duce să te unească cu Înge- 
rii şi cu sânţii! Imaginea și expresiile pe care le folosește 
Cuviosul sunt minunate! 


Așa cum este cu neputinţă ca banul care nu are chipul 
împăratului să fie pus în vistieriile împărăteşti împreună cu 

cei obișnuiți, tot aşa este cu neputinţă să primească cineva 
arvuna fericirii de acolo Jără cunoștință dreaptă şi nepătimire 
și să iasă cu îndrăzneală şi înştiinţare din cele de aici spre cele 
nădăjduite şi să fie asezat împreună cu cei aleși. [28] 


Aşa cum o monedă falsă, adică fără efigia împăratu- 
lui, nu este pusă în vistieria împărătească, tot așa este 
cu neputinţă ca, fără cunoștință dreaptă şi nepătimire, 
să avem 4rvuna fericirii de acolo şi să ieşim cu curaj şi 
înştiinţare lăuntrică, cu pace şi seninătate, cu încredere, 
bucurie și fără nicio frică din această viață către bunu- 
rile nădăjduite și să fim așezați împreună cu cei aleși. 
Arvuna fericirii de acolo înseamnă că am garanţia faptu- 
lui că, după moarte, voi locui în sălaşurile cereşti. Toate 
cele pe care le primesc în sufletul meu vor influența 
adevărata mea fericire din veacul viitor. Adică înţeleg 
încă de acum unde voi merge atunci când voi părăsi 
această viaţă. Înţeleg dacă atunci voi fi fericit sau voi 
plânge împreună cu acel bogat, în timp ce săracul Lazăr 
se află în raic(ef le 16,25): 

Dar este cu neputinţă să primesc arvuna dacă nu 
am cunoştinţă dreaptă şi nepătimire. Expresia cunoștin- 
pă dreaptă nu înseamnă cunoştinţă filozofică, ci să am 
o justă apreciere a lucrurilor, aşa încât judecata despre 
mine însumi sau cunoştinţa pe care o voi avea despre 
mine să fie înţeleaptă şi cumpătată. De exemplu, sunt 
cu adevărat sfânt sau nu sunt? Sunt smerit sau nu? Sunt 
blând sau nu? Strigărele pe care le-am scos ieri veneau 
din iubire? Veneau din pace lăuntrică? Erau expresia li- 
bertăţii sau a mâniei și a furiei? 

Trebuie să avem cunoștință dreaptă în orice lucrare! 
De exemplu, să ştim cu precizie ce înseamnă moarte. 
Moartea este un pas către Hristos. Boala este vehiculul 
cu care Dumnezeu ne transportă la El. Așa cum, mai 
demult, mirele își lua mireasa într-o trăsură și mergeau 
la biserică pentru cununie, tot așa și boala este vehicu- 
lul în care ne pune Hristos ca să ne cunune întru iu- 
birea veșnică a Împărăției cerurilor. Așadar, dacă avem 
cunoştinţă dreaptă, cunoaştem ce este fiecare lucru, fie- 
care taină care ne uneşte cu Hristos. 

Fără nepătimire. Nepătimirea înseamnă să nu mă 
aflu în pericolul să fac, dintr-un moment într-altul, 
greșeli; să nu fiu în primejdie să cad în neputinţe; să nu 
fiu în primejdie de a fi părtinitor; să nu fiu în primejdie 
să judec lucrurile potrivit cu judecata mea, cu dragostea 
mea şi cu părerea mea. Să fiu fără greșeală, să nu greşesc. 
Fără judecată dreaptă și nepătimire, nu pot să am ar- 
vuna fericirii de acolo şi, prin urmare, nu voi fi rânduit 
împreună cu cei aleși, impreună cu sfinţii. 


Jar cunoştinţă (Vo) nu numesc înțelepciunea, ci 
ştiinţa (elomouc) fără rătăcire a lui Dumnezeu şi a celor 
dumnezeieşti. 


În această propoziţie, Cuviosul ne tâlcuiește cuvântul 
cunoştinţă şi ne spune că aceasta nu este o înţelepciune 
omenească, ci ştiinţa fără rătăcire (axriavnis) a lui Dum- 
nezeu şi a celor dumnezeiești. Cunoştinţă înseamnă să-L. 
cunosc limpede şi adevărat pe Dumnezeu și tainele dum- 
nezeiești, să știu ce sunt îngerii, judecata cerească, ce sunt 

heruvimii și serafimii, care este rolul lor, cum sunt cetele 
sfinţilor sus, în Cer, cum este Jertfelnicul ceresc. Adică 
să fiu familiarizat cu Dumnezeu și cu lucrurile dumne- 
zeiești. Când vine un prieten de-al tău, ai curaj faţă de 
e] şi îi vorbeşti cu îndrăzneală. Dar când vine un necu- 
noscut, nu ştii cum să începi, te prefaci că tușești ca să 
câştigi timp să te gândeşti ce să spui. Așa vom face și noi 
cu sfinţii și cu Dumnezeu dacă nu avem cunoștință. lar 
cunoştinţa şi îndrăzneala iau naștere din cele pe care ni 
le spune aici Cuviosul Teognost. Să-L. rugăm pe Dum- 
nezeu și să urmărim prin studiu duhovnicesc (ueh&rn) și 
rugăciune, care ne descoperă tainele, să avem o cunoș- 
tință nerătăcită a lui Dumnezeu şi a celor dumnezeieşti! 


[Prin știința fără rătăcire a lui Dumnezeu și a celor 
dumnezeiești], iubitorul de Dumnezeu este înălțat spre 
îndumnezeire, prin barul Dubului, Jără să fie tras în jos 
de patimi. 


Prin cunoștința fără rătăcire a lui Dumnezeu şi a ce- 
lor dumnezeieşti cel care-L iubeşte pe Dumnezeu este 
înălțat, chiar dacă mai are unele patimi, pe care este 
firesc să le mai avem acum, întrucât Dumnezeu nu ne 
curăţă dintr-odată, ci ne îndepărtează patimile treptat. 
Acele câteva patimi pe care le avem, datorită îndelun- 
gii-răbdări a lui Dumnezeu, și nu din cauza voinţei sau 
a vinovăţiei noastre, nu ne vor împiedica să ne înălțăm. 
Aşadar, chiar și patimi dacă am, şi păcate dacă am, ele 
nu mă vor împiedica să fiu condus la îndumnezeire, 
câtă vreme eu mă înalţ cu iubire către Dumnezeu. Așa 

cum s-a petrecut întruparea lui Hristos, Dumnezeu 
adică îmbrăcându-Se cu omul, tot așa voi fi îmbrăcat şi 
eu cu Dumnezeu prin barul Duhului; adică voi intra în 
Dumnezeu şi voi fi inundat de EI. 

Acest cap vorbește despre îndumnezeirea omului și 
despre îndrăzneala lui înaintea lui Dumnezeu. Despre 
aceeași temă vorbesc şi marile sărbători ale Nașterii 
Domnului, Tăierii-împrejur şi Teofaniei. 


9029 


Chiar dacă ai străbătut toată făptuirea, să nu te în- 
crezi în tine că ai ajuns la nepătimire şi, de aceea, să stai 
cu desfătare şi fără de grijă în lume, ca nu cumva, încăr- 
cându-te de aici cu întipăriri ale patimilor, să-ți fie grea 
iesirea. [29] 


Să nu te mulțumești, zice, cu făptuirea ta zilnică! 
Faptul că îmi împlinesc slujirea, că merg la biserică, 
că fac ascultare, că arăt iubire, că mă smeresc în faţa ce- 
luilalt, că cedez înaintea părerii lui, că urmez ideile lui 
şi că nu îl duc eu acolo unde vreau — toate acestea ţin 
de făptuire. Desigur, fără ele nu există îndumnezeire. 
Dar numai acestea nu sunt de ajuns ca să ajungem la 
îndumnezeire. Aşadar, dacă îţi faci rugăciunea cu meta- 
nii, dacă îţi împlineşti canonul, dacă mergi la slujbă, să 
nu îţi afli mulţumire în acestea spunând: „Acum sunt 
în regulă, mi-am asigurat raiul!“ 

A sta cu desfătare (Eupioxoe) în lume înseamnă 
să îmi placă viaţa prezentă, mă aranjez în viaţa aceasta, 

mă bucur de ea fără griji și probleme. Când te bucuri 
gândindu-te că: „Sunt monah, am Starețul meu, chilia 
mca, toate sunt așa cum le vreau!“, atunci înseamnă că 
stai cu desfătare în lume. 

Dar, stând cu desfătare în lume, te afli în pericolul 
să se lipească de tine unele întipăriri ale patimilor, să se 
amestece cu mintea ta, cu inima ta, cu iubirea ta pentru 
Hristos unele interese, unele întipăriri pătimașe. Să luăm 
un exemplu! Merg la biserică, dar vreau să şed. Aceasta 
este o întipărire pătimaşă, pentru că „merg la biserică“ 
înseamnă că sunt un înger care priveghează, că mintea 
mea s-a înălțat la Cer. Când şed, mintea mea nu poate 
fi în Cer. Mă concentrez oarecum trupește, dar, pentru 
că trupul se odihneşte, sufletul şi mintea mi se moleșesc, 
şi sunt ca adormit. Prin urmare, faptul că vreau să şed 
în biserică este o urmă, o întipărire a unei patimi, a pa- 
timii trândăviei. Sau mergi să te împărtăşeşti, dar nu îţi 
faci pregătirea cuvenită. Faptul că nu iei în serios acest 
element deosebit al vieţii tale duhovnicești este o urmă 
lăsară de o patimă, de o obișnuinţă rea. 

Aşadar, fii atent ca nu cumva să se lipească de via- 
ţa ta duhovnicească de zi cu zi şi unele obișnuinţe rele! 
De exemplu, trăiesc atent, dar, când întâlnesc o anumită 
persoană, fiindcă am suferit o traumă în copilărie din 
partea lui, îl osândesc. Aceasta este o urmă lăsată de o 
patimă. Sau mă duc undeva ŞI, dacă se poartă cu mine 
cu iubire şi preţuire, mă simt bine şi mă port, la rândul 
meu, frumos, le spun cuvinte duhovnicești. Dar când nu 
sunt atenţi cu mine, încerc să găsesc un motiv ca să plec, 
deşi m-am dus acolo ca să rămân un timp. Și aceasta 

este o urmă lăsată de o patimă. Adică s-a lipit de mine 
un cusur, a căzut peste mine o creangă care s-a desprins 
dintr-un pom rău. Acest cusur mă face ca, atunci când 
alţii se poartă bine cu mine, să pot şi eu să mă port bine; 
iar când nu se poartă bine, să nu pot nici eu să mă port 
bine. Desigur, toate îmi îndreptăţesc sinele. 

Sau sunt monah, şi cineva mă întreabă provocator: „Ce 
faceţi voi, monahii?“ Atunci eu încerc să apăr monahis- 
mul folosind toată filozofia şi logica, în timp ce, de fapt, 
ar trebui să dau importanţă acestui om, să fiu de acord cu 
el, pentru că argumentele lui s-ar putea să aibă o anumită 
rațiune, un anumit element pozitiv. Așadar, în loc să folo- 
sesc argumentele lui și să accentuez elementul lor pozitiv, 
iar când vine momentul potrivit să îi spun: „Dar nu e nu- 
mai aceasta, mai există și aspectul acesta, și celălalt... “, eu 
încerc să mă împotrivesc lui cu cele pe care le ştiu. 

Uităm că trăim „ca străini și călători“ (1 Pur. 2, 11), ca 
niște prigoniţi şi morţi. Mortul nici nu se apără, nici nu 
vorbește, nici nu așteaptă ceva, nici nu se împotriveşte la 
descompunerea trupului său. Lot așa să fim și noi! Dar 
când ai întipăriri ale patimilor, astfel de cusururi în viața 
ta, atunci, când vine momentul vreunei boli sau al morţii, 
începi să te temi, să te rogi, să-l implori pe Stareţ să trăieşti 
ca să te pocăiești. Tocmai acum vrei să te pocăieşti? Aceas- 
ta este iubire pentru Hristos? Aceasta este frică! Ie temi de 
viitorul tău. Nu te grăbești la Hristos. 


Ci pururea fiind călăuzit de frică, îngrijeşte-te de firea 
ta schimbătoare şi nestatornică. Depărtează cu înţelepciu- 
ne pricinile patimilor! 

Trebuie să te călăuzeşti pe tinc însuţi prin frica dum- 
nezeiască, să te îngrijeşti de firea ta care tinde spre rău 
şi să o schimbi. Neîncetat să o faci mai curată și mai 
frumoasă. De asemenea, să eviţi cu înţelepciune cauzele 
patimilor. Pricini nemijlocite ale patimilor sunt: părerile, 
dorinţele, felul în care simt situaţiile şi persoanele. Simt 
nevoia să şed, simt nevoia să plec. Simt că trebuie să-ţi 
vorbesc frumos, simt că nu trebuie să-ţi vorbesc frumos. 
Simt că trebuie să merg la această muncă în comun a 
obștii, simt că nu trebuie să merg. Simt că trebuie să mă 
rog, simt că trebuie să mă odihnesc. De asemenea, o pri- 
cină nemijlocită este şi voinţa omului. Al doilea rând de 
cauze ale patimilor sunt cele care provin din obiceiurile 
noastre și de la oameni, adică patimile care au ca pricină 
gura noastră, discuţiile noastre şi influenţa celorlalți asu- 
pra noastră. Nu trebuie ca celălalt să ne influenţeze. 


Nu dori nepătimirea înainte de vreme, ca să nu păţești 
ceea ce a păţit primul zidit, împărtășindu-se fără vreme 
din pomul cunoștinței (cf. Fe. 3, 6). [30] 


Cuviosul continuă cu învățătura despre nepătimire. 
Nepătimirea, spune, este calea ta și pecetea ta, cartea ta 
de identitate şi elementul care dovedește că L-ai iubit 
pe Dumnezeu şi că Dumnezeu te-a auzit. Dar singur 
nu poţi să ajungi nepătimaș. Singur poţi, dacă vrei, să 
nu păcătuiești, să nu cedezi în fața păcatului, să nu te 
porţi cu trufie; poţi să nu judeci, să nu furi, să nu cleve- 
tești, poţi să eviţi toate relele. Chiar şi cu ajutorul raţi- 
unii drepte şi filozofice poţi să le împlineşti pe acestea. 

Nepătimirea însă este răspunsul lui Dumnezeu la pro- 
pria ta iubire și încredere faţă de El. Dar fii atent, zice 
Cuviosul, 24 dori nepătimirea înainte de vreme! Fiecare 
lucru are sorocul lui firesc. 

Aţi observat că, atunci când Dumnezeu vrea să ne ia 
de aici, ne smerește, puţin câte puţin, și ne pregătește. 
Astăzi ne dă o durere, apoi durerea crește, după aceea 
mergem la medic, iar el ne spune îngândurat: „Vino pes- 
te şase luni!“ După cele şase luni, ne spune: „Nu e nimic! 
O să faci o mică operaţie şi te vei face bine!“ Apoi, dacă 
ne însănătoşim şi ieşim din spital, el ne spune: „Dacă vei 
avea dureri, să vii să-mi spui!“ EI ştie, desigur, că vom 
avea iarăși dureri. Încet-încet, trec cinci-şase luni, doi 
ani, trei ani, atâţia câţi e nevoie ca să fim pregătiţi. Cu 
cât suntem mai tari la cerbice, cu atât Dumnezeu ne face 
să întârziem în această viaţă. Cu cât suntem mai pregătiţi 
pentru Hristos şi avem hainele de nuntă gata, cu atât și el 
ne ia mai repede, cu multă iubire şi tandreţe. 

Orice lucru din viaţa noastră are nevoie de un anu- 
mit răstimp pentru a se realiza. La fel se întâmplă şi cu 
păcatele și cu patimile noastre. Nu le putem elimina pe 
toate deodată, ci Dumnezeu ni le va îndepărta treptat. 
Acum voi îndepărta, cu ajutorul lui Dumnezeu, furia, 
apoi mânia, apoi mândria. Ceea ce este mai dificil are 
nevoie de timp mai mult. Așa şi nepătimirea, pentru a 
o dobândi, trebuie să treacă un anumit timp. Așadar, 
nu te grăbi să ajungi la nepătimire, pentru că atunci te 
gândeşti la tine, şi nu la Dumnezeu! Dacă Dumnezeu 
face cumva greșeala să-ţi dea nepătimirea mai repede, 
vei păţi ce a păţit omul întâi-zidit, care a mâncat din 

rodul pomului cunoștinței înainte de vreme, înainte să 
se maturizeze duhovnicește, şi a murit. Dumnezeu ne 
dăruieşte timp, ne dă argumente și dovezi, ne dă desco- 
periri numai şi numai ca să ne maturizeze, așa încât să 
ajungem la nepătimire. 


Ci lucrând cu răbdare prin înfrânare cuprinzătoare şi 
prin cerere stăruitoare şi păzind cele înfăptuite prin prihă- 
nirea de sine și prin desăvârșita smerită-cugetare, așteap- 
ză după acestea, la vremea potrivită, barul nepătimirii şi, 
după multa furtună şi tulburare, limanul de odihnă. 


Dar nu cumva trebuie să fac și eu ceva ca să do- 
bândesc nepătimirea? Da, mai întâi voi lucra cu multă 
răbdare, în toţi anii vieţii mele, înfrânarea atotcuprin- 
zătoare. Mă voi înfrâna de la mâncare, de la statul pe 
scaun în biserică, de la odihnă, de la vorbe, de la somn, 
de la desfătări. În toate voi exersa înfrânarea. Înfrânarea 
atotcuprinzătoare este înfrânarea care cuprinde semin- 
țele tuturor virtuţilor. “Toţi Părinţii pustiei accentuau 
înfrânarea trupească. Sufletul nostru are nevoie de aten- 
ţie, iar trupul de înfrânare. 

Dar și sufletul are nevoie de înfrânare. De exemplu, 
mă înfrânez de la bucurie, de la întristare, de la speran- 
țe. Nu cultiv speranţe, nu vreau să am multe bucurii. 
Am înlăuntrul meu, în duhul meu, o bucurie negrăită 
şi duhovnicească și, de aceea, nu am nevoie de bucurii 
exterioare și de râsete. Voi primi o veste tristă despre un 
cunoscut de-al meu? N-o să încep să strig; „Vai, săracul, 
ce-a păţit!“ Dar când îmi vor da vreo veste bună? lot 

așa, voi fi un om liniștit, înfrânat. Nici prea mult în sus, 
nici prea mult în jos! 

Când medicul îmi consultă inima sau creierul şi îmi 
găseşte ceva, spune: „O, săracul de el!“ Așa şi noi sun- 
tem niște nenorociţi când ne aflăm când sus, când jos! 
E nevoie de înfrânare și pentru trup, şi pentru suflet, și 
pentru purtarea noastră, și pentru toate ale vieţii noas- 
tre. În înfrânarea cuprinzătoare se află toate seminţele 
sfințeniei şi ale nepătimirii. 

Și prin cerere stărnitoare. În al doilea rând, pentru a 
dobândi nepătimirea, trebuie să mă rog neîncetat, ru- 
găciunea mea să nu se oprească nicicând. Mă voi ruga 
oriunde voi sta, oriunde mă voi afla. Pe lângă aceasta, 
voi păzi prihănirea de sine şi desăvârșita smerită-cuge- 
tare, adică voi simţi întotdeauna că eu, prin mine în- 
sumi, sunt un păcătos. Voi şti cum trebuie să lucrez 
prihănirea de sine şi smerenia ca să păstrez în vistieria 
cerească tot ceea ce am câștigat. Dacă nu voi avea sme- 
renie şi prihănire de sinc, atunci le voi pierde pe toate. 
Dar când voi lucra aceste două virtuți, atunci, /4 vremea 
potrivită, Dumnezeu îmi va da nepătimirea. Așa cum 
la spital nu ţi se pune termometrul când vrei tu, ci știu 
medicii la ce oră trebuie să ţi se ia temperatura, tot aşa 
şi Dumnezeu știe când este vremea potrivită ca să-ţi dea 
barul nepătimirii. 

Aşteaptă, [...] după multa furtună și tulburare, li- 
manul de odihnă. Dumnezeu va lăsa să te tulburi, să te 
întristezi, să suferi, să fii prigonit, să fii clevetit, să fii 
disprețuit, să nu ţi se dea importanţă. Dacă nu vei tre- 
ce prin furtună, dacă nu te vei tulbura, dacă nu te vei 

dovedi vrednic în clipele dificile, nu te vei desfăra de li- 
manul de odihnă. Mai întâi „trebuie să pătimească [...], 
iar apoi să învie“ (Mc. 8, 31). Irebuie să suferim, să fim 
puși la încercare. 


Pentru că Dumnezeu nu este nedrept, așa încât să nu 
le deschidă, atunci când trebuie, uşa nepătimirii celor ce 
au umblat drept. 


Dacă umblaţi corect, zice Cuviosul, Dumnezeu nu 
este nedrept, așa încât să nu vă deschidă ușa nepătimirii 
în momentul în care trebuie. Cu toţii avem dreptul la 
ușa nepătimirii, dacă le împlinim pe toate cele la care 
ne-am referit mai înainte, fără ca aceasta să însemne că 
Dumnezeu este obligat să ne dea nepătimirea. Gândul 
acesta este egoism. Dumnezeu ne va da nepătimirea da- 
torită dreptăţii Lui. 


Vrei să-ți arăt și altă cale de mântuire, mai bine-zis, de 
nepătimire? [32) 


Să-ţi spun acum, zice Cuviosul, și o altă cale care 
duce la mântuire sau, mai bine-zis, la nepătimire? Mai 
înainte am vorbit despre răbdare, smerenie, despre 
faptul că trebuie să sufăr, să mă înfrânez. Dar când 
vezi că trec anii și n-ai realizat nimic — totuşi trebuie să 
treacă mulţi ani, și nu să ai pretenţia ca, după patru ani 
de Rugăciune a lui lisus, să vrei să-ţi coboare mintea 
în inimă; poate că cei patru ani au nevoie să devină 
patruzeci —, când vezi, așadar, că nu înaintezi, dar ÎI 

iubeşti şi Il vrei pe Dumnezeu, îţi recomand şi accastă 
metodă, această intrare secundară: 


Sileşte-L cu toată puterea pe Ziditorul prin rugăciuni, 
ca să nu dai gres de la lucrul căutat, Inându-ţi totdeauna 
ca mijlocitori spre EI toate puterile cereşti şi pe toți sfinţii, 
împreună cu Preacurata Maică a lui Dumnezeu. 


Sileşte-L pe Ziditorul prin rugăciuni. Cuviosul Leo- 
gnost nu spune să forțezi ușa nepătimirii, ci să-L, sileşti 
pe Ziditor. Adică nu voi privi spre nepătimire, ci voi 
privi la Hristos. Așa cum Hristos i-a spus Bisericii din 
Laodiceea că stă la poartă şi bate (cf. Apoc. 3, 20), tot așa 
să bat și eu la poarta lui Hristos. lar dacă văd că nu-mi 
deschide, înseamnă că vrea să silesc, pe cât pot, poar- 
ta prin rugăciunile mele, aducând ca mijlocitori toate 
puterile cerești, pe toţi îngerii şi pe toţi sfinţii. Vrea să 
mă întorc cu totul spre EI prin mijlocirile și rugăciunile 
stăruitoare ale arhanghelilor, ale îngerilor, ale sfinților 
și ale Maicii Domnului. Cuviosul vrea să-i pun înainte 
pe Maica Domnului, cetele arhanghelilor și ale sfinţilor, 
așa încât Preacurata, împreună cu aceștia, să vorbească 
despre mine. Aşa cum ostașii, în vremea luptei, au pri- 
virile aţintite la dușman şi nervii încordaţi ca să-l urmă- 
rească, fără să se mai îngrijească nici de unghiile lor, nici 
să ceară de mâncare, ci se aruncă în luptă, „he pe scut, 
fie sub scut“, tot așa şi eu am nevoie de o „expediţie“ de 


! Plutarh, Scrieri morale 2, 41. În Sparta, atunci când mama îi 

rugăciune împreună cu toţi sfinţii. Este cea mai frumoa- 
să și mai înaltă viaţă pe care o putem duce! 


Să ai însă şi lucrarea ascunsă care slujeşte mai ales lui 
Dumnezeu, precum și cuvintele unor taine ascunse către 
EI, care te îndumnezeiesc, în care Se îndulceşte şi spre care 
Se pleacă Dumnezeirea. 


În afară de rugăciunea pe care o vei face şi prin care 
vei primi putere de la îngeri, de la sfinţi și de la Maica 
Domnului, să foloseşti, zice Cuviosul, şi câteva secrete 
pe care ţi le-a dat Dumnezeu Însuşi. De exemplu, vine 
un mitropolit, arhondarul îl primeşte şi află cu multă 
cuviinţă că acesta este arhiepiscop într-o Biserică cu- 
noscută. Atunci îi spune: „Înaltpreasfinţia Voastră, 
am auzit de dumneavoastră!“ Mitropolitului îi place. 
Lucru omenesc, desigur, doar suntem oameni! Apoi 
arhondarul nu mai are nimic să-i spună, îi dă o gus- 
tare, mitropolitul spune și el două vorbe. După aceca 
ce va face? Va pleca. Dar dacă arhondarul o să-i spună: 
„Inalrpreasfinţia Voastră, v-am citit cărțile şi mi-au plă- 
cut foarte mult! Aţi mai scos ceva nou? Cum merge că- 
minul arhiepiscopiei dumneavoastră? Cum se descurcă 
fundaţiile dumneavoastră?“, atunci mitropolitul se va 
simţi de îndată mai apropiat și își va deschide întreaga 
inimă. Adică aceste mijloace omenești au importanță 


dădea fiului ei scutul, îi spunea: „Fie cu acesta, fie sub acesta!“, adică 
fie să te întorci învingător cu acesta, fie să te aducă mort deasupra lui. 

în legăturile tale cu oamenii. La fel se întâmplă și în 
legăturile tale cu Dumnezeu. 

Să ai însă şi Iucrarea ascunsă care slujeşte mai ales lui 
Dumnezeu. În afară de mijlocirea heruvimilor şi a se- 
rafimilor, a Maicii lui Dumnezeu și a sfinţilor, trebu- 
ie să ai şi o anumită lucrare ascunsă care să slujească 
legăturile tale cu Dumnezeu, precum și cuvintele unor 
taine ascunse care te îndumnezeiesc. Dumnezeu dă fie- 
cărui om anumite insuflări şi experienţe. De exemplu, 
călătoreşti cu mașina, care cade în prăpastie, mor toţi 
pasagerii și scapi numai tu. Aceasta este o trăire adân- 
că. Sau te rogi, ca și cum ai fi pierdut şi deznădăjduit, 
şi spui: „Dumnezeul meu, n-am ce face, nu pot să Ie 
silesc, Tu eşti Dumnezeu, iar eu sunt un om nevrednic! 
Voi îngenunchea și o să-Ţi făgăduiesc că voi posti şi mă 
voi osteni, dar Te rog, când mă ridic, dă-mi dorul după 
Tine, iubirea 'Ta, încrederea în line!“ 

După această rugăciune, acolo unde te aflai ca un 
mort, ca un bolnav, ca un zdrobit, gata să-ţi dai suflarea, 
deznădejdea ta fiind adâncă şi de nesupoitat, se risipesc 
toate, se înnoiesc ca ale vulturului tinereţea şi inima ta 
(cf. Ps. 102, 5), te umpli de bucurie, prăznuieşti, ochii 
tăi varsă lacrimi pline de iubire dumnezeiască, de bucu- 
rie şi de nădejde. Durerea de cap pe care o aveai dispare, 
întristarea se risipește, pleacă orice necaz şi izbucnești 
într-un strigăt de biruință. Aceasta este o trăire. Sunt 
cuvinte pe care ţi le-a şoptit Dumnezeu, lucruri de tai- 
nă, pe care nu le știe nimeni, doar tu le știi. Sunt anu- 
mite legături tainice ale noastre cu Dumnezeu, ceva pe 
care nu nădăjduiam să-l dobândim, pe care l-am cerut, 

iar Dumnezeu ni l-a dat. Este ceva pe care ni l-a arătat 
în ceasul rugăciunii. Fu am zis: „Dumnezeul meu, eu 
fac această lucrare și Te rog să-mi descoperi voia Ta!“. 

Desigur, Dumnezeu îmi va descoperi voia Lui când va 
exista un motiv real. Dar când spui: „Dumnezeule, Dum- 
nezeul meu, descoperă-mi dacă trebuie să mă smeresc eu 
sau celălalt să cedeze!“, Dumnezeu n-o să-ţi descopere ni- 
mic, pentru că există o singură soluţie: să te smerești tul 
Dacă vin dușmanii şi-ţi cer capul pe tipsie, adică vor 
să te omoare, nu trebuie să-L întrebi pe Hristos ce să 
faci. Dacă te prigonesc, fă ce a făcut Hristos! Când a 
venit ceasul, S-a predat. La Sfânta Liturghie spunem: 
„Pe Sine Însuşi S-a predat.“ EI S-a predat pe Sine 
Însuşi la moarte, iar tu vrei să scapi? Dacă Dumnezeu 
vrea, te va scăpa. Nu e nevoie să-L întrebi. Dar când 
este o situaţie pe care, într-adevăr, nu o întâlnesc în 
Evanghelie sau în experienţa sfinţilor, pe care nici cu 
însumi nu pot să o soluţionez, atunci Dumnezeu îmi 
descoperă voia Lui. 

„Irebuie să minţi, altfel te-ai ars!“, îţi zice avocatul. 
Dar Noul Legământ spune: „Să nu minţi!” (Col. 3, 9). 
Prin urmare, problema s-a terminat: nu vei spune min- 
ciuni. Nu poţi să ÎI întrebi pe Dumnezeu pentru acest 
lucru. Dacă spui adevărul, poate că judecătorii vor fi 
impresionați, vor preţui fapta ta şi te vor achita. Dar 
se poate ca adevărul să fie începutul unui martiriu. 
Creştinii spuneau adevărul: „Sunt creştin!“ și ajungeau 
martiri. Și noi propovăduim adevărul când spunem că 
suntem creștini. Dar sfinţii nu au spus că sunt creștini 
în speranţa că judecătorilor le va fi milă de ci şi o să-i 

ierte. Mergeau plini de bucurie pentru că vor ajunge 
martiri, pentru că-și vor vărsa sângele. Așa trebuie să 
gândim și noi: vărsarea sângelui nostru! 

Prin urmare, Dumnezeu ne insuflă sau ne descoperă 
anumite lucruri până într-acolo încât să ne strămute 
și inima, și mintea în Cer. Acestea, fe că sunt mici, 
fie că sunt mari, fie că sunt de obște, fie că sunt perso- 
nale, sunt taine, care uneori provin de la Dumnezeu, 
iar alteori ţâşnesc dintr-odată din inima noastră. Inima 
noastră izbucnește şi spune: „Cum m-am gândit la așa 
ceva și l-am spus-o lui Dumnezeu? Cum am rostit o 
astfel de rugăciune? Cum de I-am făcut acea făgăduin- 
ță?“ Acestea sunt taine între inimă şi Dumnezeu, între 
inimă şi Ziditorul ei, între copil și Părinte! Pe acestea să 
le folosim foarte mult! Și pentru că provin din inima 
noastră şi sunt rostite către Dumnezeu sau Dumnezeu 
le rostește către noi, Dumnezeu este mulţumit cu ele şi 
Se pleacă spre noi. 


200 


Luptă-te să iei arvuna mântuirii în chip ascuns înlă- 
untrul inimii tale, cu o neîndoielnică înştiinţare, ca să nu 
găseşti, în vremea ieșirii, tulburare şi înspăimântare! Dar 
ai luat atunci când nu mai ai inima osândindu-te pentru 
lipsuri şi conştiinţa înțepându-te pentru mânieri. [33] 


Luptă-te, zice, să primeşti arvuna mântuirii cu 0 
neîndoielnică înştiinţare, ca să nu te temi de nimic în 
vremea ieșirii tale! 

Dar când avem siguranţa că vom merge în rai? În 
primul rând, când inima noastră nu ne osândește pentru 
că am avea unele lipsuri; dimpotrivă, ne înștiinţează că le 
facem pe cele pe care Dumnezeu ni le cere. De exemplu, 
mă rog cât pot, priveghez cât pot, mă jertfesc cât pot, fac 
ascultare până la moarte. Am smerenie, îmi plec capul şi 
nu răspund înapoi. Le fac pe toate. Mi se spune să dau 
o mână de ajutor, ajut. Dar eu nu cer niciodată să fiu 
ajutat. Dau, însă nu iau nimic de la nimeni. Dacă sunt 
întrebat ceva, sunt atent la ce voi răspunde, nu întreb 
pe nimeni. Altul este criteriul după care mă port eu cu 
alţii și altul după care se raportează alţii la mine. Așadar, 
conştiinţa nu mă osândește că aș avea lipsuri. 

În al doilea rând, avem siguranţa că vom merge în 
rai când conștiința nu ne înţeapă pentru mânieri. Ce în- 
seamnă aceasta? Putem să dăm două tâlcuiri: de exem- 
plu, conștiința mă înţeapă când mă înfurii. Furia este o 
aprindere sau o izbucnire. Dintr-odată îmi pierd încre- 
derea şi bucuria, pacea şi liniștea, nepătimirea şi isihia, 
obosesc și spun: „Nu mai pot“. Sau cineva este bolnav, 
îl ajut, îi arăt iubire, îi dau tot ce îmi cere. Dar după un 
timp spun: „Nu mai pot, nu se satură niciodată!“ Cu 
aceste cuvinte le-am pierdut pe toate. Zicerea: „Să nu 
fericeşti pe nimeni înainte de sfârșit“ (lis. Sir. 11, 28) 
este valabilă și în cazul meu. Sfârșitul a arătat inima 
mea. Așadar, izbucnirea — care vine după o oarecare 
perioadă în care am făcut răbdare, am îndurat și am 
avut pace —, osteneala, greutăţile şi nerăbdarea sunt ma- 
nifestările furiei, adică puncţii prin care ţâşneşte puro- 
iul din organism. 

Să dăm un alt exemplu. Îmi dai întâlnire la ora cinci, 
ca să mergem la plimbare. Ora cinci trece, eu aștept, 
aștept, nu apari. Încep să mă înfurii. Vii la şapre. „Bi- 
ne-ai venit! Este ora cinci? Este şapte!“, îţi spun furios. 
Greșeala este a mea, este o înfuriere. Dacă mă respect, 
de vreme ce mi-ai spus că ne vom întâlni la cinci pentru 
plimbare, te voi aștepta cel mult cinci minute, iar apoi 
voi pleca la ale mele. Sau, dacă ne întâlnim, îţi voi spu- 
ne: „Îmi pare foarte rău, dar pentru că a trecut timpul 
și a intervenit ceva, nu mai pot veni să ne plimbăm.“ 
Când promiţi ceva, trebuie să-ţi ţii cuvântul. 

Să ne păstrăm demnitatea, dar să fim oameni sme- 
riţi. Când celălalt nu te bagă în seamă, tu să-i dai 
atenţie, să i te închini, dar să nu ai încredere în el, să 
nu colaborezi cu el, decât acolo unde ţi se porunceș- 
te. De exemplu, cineva lucrează împreună cu mine la 
aceeaşi slujire. Voi face tot ce îmi spune. În acest caz, 
nu se pune problema cinstirii lui de către mine, pentru 
că este o chestiune de supunere şi de ascultare. Dar în 
viaţa mea liberă, în propriile mele legături sociale, îmi 
voi rândui lucrurile astfel încâr să nu fiu în pericol. Văd 
că eşti un om ciudat. Tot ce îţi spun întorci pe dos. 
Într-un fel îţi spun eu, într-alt fel pricepi tu. Îţi vor- 
besc limpede, iar tu-mi spui că n-ai înţeles. Cum pot să 
mă înţeleg cu tine? Îţi voi spune două vorbe, un „Bună 
ziua!“ şi un „Bună seara!“, ca să-mi asigur liniştea şi se- 
ninătatea. Adică să ne păzim pe noi înşine, așa încât să 
nu ajungem să ne aprindem și să obosim, iar apoi să 
ne întristăm. Viaţa noastră să fie liberă, neatinsă de oa- 
meni. Vor să mă omoare? Să mă omoare! Vor să-mi dea 

una? Să mă lovească! Vor să-mi ia banii? Să-mi ia banii, 
dar nu şi drepturile lui Dumnezeu! Nu pe cele pe care 
inima noastră le păzeşte pentru Dumnezeu. 

Așadar, prima tâlcuire a expresiei şi conștiința 
înțepându-te pentru mânieri se referă la experienţa 
lăuntrică personală, iar cealaltă tâlcuire se referă la situ- 
aţia concretă, adică dacă Dumnezeu îngăduie să dai de 
greutăţi, iar tu le simţi ca pe o mânie a lui Dumnezeu. 
De exemplu, vreau să fac un pelerinaj la Sfântul Necta- 
rie. Îl întreb pe Stare, iar el îmi spune să merg la primă- 
vară. Dar primăvara încep niște furtuni înfricoşătoare, 
şi nu pot să merg. Sau merg, Stareţa lipseşte, iar para- 
clisul unde se află moaștele Sfântului este închis. Mă în- 
torc şi simt ca și cum Dumnezeu ar fi mânios pe mine. 
Același lucru îl simt şi când am probleme cu sănătatea 
sau cu orice altceva. Dar nu aşa trebuie să reacţionez, 
ci să înfrunt cu liniște aceste probleme. În astfel de gre- 
utăţi, conştiinţa să nu te mustre. Prin urmare, vrem să 
ştim în mod sigur că vom merge în rai? Putem înţelege 
aceasta din faptul că nu avem lipsuri în legăturile noas- 
tre duhovniceşti cu Dumnezeu și, în al doilea rând, din 
faptul că nu ne atinge nimic, ci rămânem, În toate situ- 
aţiile, plini de pace şi de bucurie. 


[Atunci ai primit...) când să/băticia patimilor s-a îm- 
blânzit prin barul dumnezeiesc, când izvorăsc lacrimi de 
mângâiere şi mintea se roagă curat şi fără împrăstiere. 


Acum, Cuviosul 'Leognost trece la etapele care con- 
duc la nepătimire. Când patimile tale, zice, şi-au pierdut 

sălbăticia şi poţi să le ţii în frâu, este deja un progres. De 
exemplu, sunt egoist. Îndată ce-mi spui ceva, îmi ies din 
minţi. Acum însă m-am obișnuit şi nu mă mai mânii. 
Tac, ca să nu mă înfurii. Această tăcere nu este nepăti- 
mire, pentru că nu decurge din iubirea lui Dumnezeu, 
ci din egoismul meu. Mă închid ca să nu mă mânii. Este 
însă o luptă. Un alt semn este rugăciunea neîmprăștiată, 
mintea este curată și se roagă fără împrăștiere. 


Și când primeşti cu mulțumire, întru pregătirea îni- 
mii, moartea, de care cei mulţi fug și se tem. 


Cuviosul Teognost vorbește din nou despre moar- 
te. Cel mai mare semn că Îl iubeşti pe Dumnezeu 
şi că Dumnezeu te-a privit cu propria Lui iubire şi că 
te-a ajutat să înaintezi spre nepătimire este atunci când 
ajungi într-o stare în care, cu dor şi bucurie, cu prăznuire 
a inimii şi cu zâmbetul pe buze, aștepți moartea, pe care 
alţii o socotesc înfricoşătoare şi vor să scape de ea. „Sca- 
pă-mă de moarte, Hristoasel“, spunem noi. Dacă, pen- 
tru tine, moartea este un lucru dulce după care tânjești, 
atunci aceasta este o mărturie că vei dobândi raiul. Dacă 
te temi de ea, ce progres duhovnicesc ai? 

Faptul de a dobândi dorul după moarte ţine de noi. 
Acest dor pătrunde, încet-încet, odată cu legătura noas- 
tră cu Dumnezeu şi cu nepătimirea. Loate contribuie, 
dar nepătimirea este pecetea. Când scriem o scrisoa- 
re, mai întâi facem o ciornă, apoi o dactilografiem și, 
dacă trebuie, o corectăm de două-trei ori, după care o 
semnează Starețul, o ştampilează, iar apoi o expediem. 

Nepătimirea este ultimul element. Printre primele se 
numără dorinţa după moarte, mai ales lipsită de frică, 
și să îndepărtăm de la noi orice împătimire faţă de ceva, 
aşa cum spune imnul heruvic: „Ioată grija cea lumească 
să o lepădăm!“. 


Cuvintele vieții veşnice, pe care corifeul apostolilor a 
mărturisit că le are Dumnezeu-Cuvântul, sunt raţiunile 
celor făcute de El, pe care cel ce este iniţiat tainic de El, 
ca un neîntinat, le-a dobândit încă de aici, dimpreună cu 
viața veşnică, cu arvuna Duhului şi cu nădejdea neruşi- 
nată a mântuirii. Dar nu se învredniceste de acestea cel ce 
prețuieşte mai mult trupul decât sufletul şi are împătimire 
faţă de cele pământeşti şi e legat de ele. (34) 


Cândva, cuvintele lui Hristos au părut grele unora 
dintre ucenicii Săi, care I-au spus: „Greu este cuvântul 
acesta!“ (In. 6, 60) şi au plecat. Atunci Hristos S-a întors 
spre cei doisprezece ucenici ai Săi şi le-a spus: „Nu vreţi şi 
voi să vă duceți? Desigur, Eu v-am chemat, şi voi aţi venit 
cu Mine. Dar nu cumva acum vreţi şi voi să vă duceţi?“ 
Atunci Petru a răspuns: „Doamne, la cine ne vom duce? 
Tu ai cuvintele vieţii veșnice!“ (cf. In. 6, 68). Oare de câte 
ori nu spunem sau simţim şi noi, când citim texte ca ale 
Cuviosului Teognost, că sunt grele şi aspre! Nu repetăm 
cuvintele lui Dumnezeu, ci ale ucenicilor. 

Dumnezeu ne-a lăsat cuvintele Sale duhovniceşti şi 
făgăduinţele Lui. Dar, pentru că noi suntem întotdeau- 
na greoi la inimă şi ascultăm şi asimilăm cu greu cuvin- 
tele lui Hristos, Cuviosul Teognost zice că Hristos le-a 

scris în rațiunile celor făcute de El. Aşa cum evreii au scris 
cuvintele lui Dumnezeu pe marginea veșmintelor lor, 
pe ziduri, pe mâinile lor, peste tot, ca să le vadă și să își 
amintească de ele (cf. Lev. 6, 8-9), tot aşa și Dumnezeu 
le-a scris pe cele făcute de El. Cuvintele vieții veşnice |...] 
sunt raţiunile celor făcute de EL. Adică până şi în făpturile 
dumnezeieşști Dumnezeu a cuprins raţiunile Sale. Când 
privesc la cer, la pământ, la mare, când văd bolile, moar- 
tea semenilor, bucuriile lor, când scrutez munţii, văile, 
soarele şi orice altceva, fiecare lucru îmi vorbește despre 
Dumnezeu şi îmi aminteşte cuvintele Lui. 

Dacă sunt curat și vreau să fiu iniţiat în taine de 
către Hristos, atunci nu găsesc doar în Sfânta Scrip- 
tură cuvintele lui Dumnezeu, ci le găsesc și în mediul 
în care trăiesc, la Starețul meu, la rugăciune, în ini- 
ma mea. Le găsesc și când mi le şopteşte Dumnezeu 
în mod tainic în inimă, aşa cum a spus mai înainte. 
Atunci dobândesc şi nădejdea mântuirii, şi arvuna Du- 
hului, şi viaţa veșnică. 

Dar dacă preferăm trupul, adică odihna, și dacă 
avem legătură și împătimire faţă de vreun lucru pă- 
mântesc, atunci nici îngerii, nici sfinţii, nici cerul, nici 
pământul, nici Evanghelia, nici Maica Domnului, nici 
Sfânta lreime nu pot să ne ajute. O oarecare înclinaţie, 
legătură sau împătimire faţă de ceva pământesc înăbuşă 
toate graiurile celor creare. Adică „nu se aud graiurile 
lor“ (Ps. 18, 4), ale aștrilor, ale Apostolilor, ale Părinţi- 
lor, ale lui Dumnezeu? Nu, nu se aud, oricât ar fi de pu- 
_ternice! Auzim sunetele telefonului, glasurile animalelor 
şi ale păsărilor, vuietul mării, auzim gemetele semenilor 

noştri şi ale inimii noastre, dar nu auzim strigătele lui 
Dumnezeu! Când se întâmplă astfel? Când avem vreo 
legătură şi vreo împătimire faţă de ceva pământesc. 

Să ne pregătim pentru praznicul Nașterii Domnu- 
lui, să cerem de la Dumnezeu — adică noi să vrem şi să 
dorim — să dobândim nepătimirea, arvuna fericirii din 
veacul viitor! Să-L dobândim pe Dumnezeu, Care este 
Tatăl nostru, şi să-l auzim glasul înlăuntrul inimii, chiar 
şi când este subţire ca o „adiere de vânt“ (3 Împ. 19, 12)! 
Să auzim glasurile sfinţilor şi ale îngerilor, care coboară 
din cer ca nişte doxologii sau ca nişte rugăciuni, se unesc 
cu ale noastre şi, toate împreună, se înalță iarăşi acolo 
sus! 'Loate câte ies din noi și toate câte vin de la Dum- 
nezeu se întorc iarăși la Dumnezeu. Pentru mine, Hris- 
tos este Alfa și Omega. Un astfel de praznic al Naşterii 
Domnului să izbutim să avem în acest an! 








Viaţa noastră este frumoasă și când sunt munci în 
comun, și când sunt sărbători, și când sunt zile de rând! 

Un vizitator care a fost găzduit în mănăstirea noas- 
tră mi-a spus: „Când m-am dus, la miezul nopţii, să 
mă odihnesc, la început n-am putut să adorm. Apoi, 
nu-mi dădeam seama dacă dormeam sau dacă eram 
treaz şi am văzut un nor foarte lat care se înalță la cer. 
Pe măsură ce se înălța, se micșora, iar la sfârșit a luat 
formă de limbă, care se înălța la cer. M-am întrebat ce 
ar putea fi acest lucru, și îndată mi-a venit gândul că 
sunt rugăciunile fraţilor.“ 

Este adevărat că rugăciunile voastre se înalță la cer. 
În ciuda slăbiciunilor care există, harul lui Dumnezeu 
nu se schimbă atunci când vine, ci continuă să se înalțe 
şi, primind toată puterea de la Dumnezeu cel Preaînalt, 
coboară din nou la voi. Viaţa voastră zilnică este o mi- 
nunc. Când spun „viaţă zilnică“, înţeleg viaţa voastră 
duhovnicească personală, hrana cerească primită prin 
studiul vostru duhovnicesc, prin rugăciunea voastră, 

prin asceza voastră, dar și celelalte lucruri materiale și 
trupești care au legătură cu viaţa de zi cu zi. 

Prin bunătatea Domnului, ajungem la schimbarea 
anului, când vi se vor schimba și slujirile în mănăstire. Să 
vedem unde se va afla fiecare dintre voi. O slujire nu este 
ceva definitiv. Elementul statornic este că în fiecare an 
are loc o nouă împărţire a slujirilor şi astfel putem să îm- 
plinim tradiţia Părinților ascetici ai Bisericii noastre, care 
schimbau slujirile. Această schimbare este un element im- 
portant, pentru că slujirile, mai întâi, urmăresc temelui- 
rea mai adâncă a vieţii noastre duhovnicești și o realizare 
mai reuşită a rugăciunii şi a trezviei. Niciun om nu este la 
fel cu ceilalți, ci este cu totul diferit. De asemenea, niciun 
om nu rămâne întotdeauna același. Survine o schimbare, 
fe din motive de sănătate sau de vârstă, fie din cauza con- 
juncturilor, a condiţiilor de trai, a condiţiilor climaterice 
bune sau rele — toate îl influenţează pe om. 

Ceea ce avem noi nevoie este să ne amintim că slujirea 
noastră trebuie să adape mănăstirea și cu lacrimile, și cu 
sudoarea noastră. Dacă este uşoară şi nu obosește, nu am 
realizat nimic. Numai să nu depășească puterile noastre 
şi limitele de timp ale programului mănăstiresc. Slujirea 
este urmarea zilnică a lui Hristos. Schimbarea slujirilor 
este foarte folositoare deoarece condiţiile vieţii noastre 
nu sunt întotdeauna aceleași. De slujirile noastre depin- 
de noaptea noastră, iar de noapte depinde ziua noastră. 

"Toate harismele Sfântului Duh şi toate darurile pe care 
Dumnezeu ni le dăruieşte prin mijlocirea îngerilor, a sfin- 
ţilor sau a oamenilor ni le dăruiește având ca scop tocmai 
cutăția vieţii noastre de zi cu zi, rugăciunea duhovnicească 

şi slujirea fraţilor noștri. Nimic nu va merge bine vreo- 
dată dacă rânduim la slujiri oameni din afara mănăstirii 
sau dacă ne punem încrederea în soluţii lumești sau so- 
ciale, fiindcă nicio astfel de temelie nu rezistă în faţa lui 
Dumnezeu. Singurul lucru care rezistă este sufletul curat, 
care „s-a încrezut în Dumnezeu“ (Ps. 10, 1), sufletul care 
crăieşte ca o pasăre și pe toate le așteaptă de la Dumne- 
zeu. Nici raţiunea noastră, nici concluziile noastre, nici 
ostenelile noastre nu rodesc, pentru că „nu este nici de 
la cel ce vrea, nici de la cel ce aleargă, ci de la Dumnezeu 
Care miluieşte“ (Rom. 9, 16). Doar această așezare a vieţii 
noastre înaintea lui DD)umnezeu are valoare. 

Dacă, în caz de cutremur, suntem liniștiți şi senini, 
Dumnezeu ne va ocroti. Intervenţiile omenești rămân pe 
un plan pământesc, nu sunt nimic altceva. Nu putem să 
sprijinim nimic pe factorul omenesc. Factorul omenesc 
vine în viaţa noastră de la Dumnezeu. Chiar dacă toate 
sunt greşite, când noi suntem linişciţi, senini, ne rugăm, 
nu ne părăsim adevărata noastră misiune, care este ru- 
găciunea, Dumnezeu preface greșelile noastre în bine. 
Istoria Bisericii noastre mărturisește acest lucru. 

Mănăstirea noastră nu poate trăi, nici supraviețui 
dacă nu suntem păsări ale lui Dumnezeu. Păsările, pri- 
vighetorile, rândunicile, toate zboară fără griji încolo 
și încoace, cântă, obosesc, se odihnesc, dar Dumnezeu 
are grijă de toate. Așa trebuie să fim și noi, pentru că 
Dumnezeu are grijă și de viaţa noastră. Lot ce semănăm 
înlăuntrul nostru va rodi în viitorul mănăstirii. De „as- 
tăzi“-ul nostru depinde dacă poimâine această mănăsti- 
re va fi vie sau moartă. De noi depinde dacă vom avea 

sau nu probleme, dacă oamenii ne vor iubi sau nu, dacă 
ne vor bârfi sau dacă ne vor lăuda. Nu putem arunca 
răspunderea pe umerii altora și să protestăm pentru că 
se poartă astfel sau pentru că s-a întâmplat un lucru sau 
altul. O astfel de atitudine nu are niciodată rezultate. 


Astăzi îl prăznuim pe Sfântul Simon Izvorâtorul de 
mir!. Sfântul izvora mir! Poate cineva să ajungă de la el 
însuși izvorâtor de mir? Cu neputinţă! Sfântul Simon 
s-a gândit vreodată că va izvori mir? Şi-a închipuit vre- 
odată că este sfânt? EI trăia în peșteră, iar după ce a 
făcur mănăstirea, a rămas în continuare în peşteră, un 
întraripat, un ocean de iubire pentru Dumnezeu. lu- 
birea lui semăna cu o mare care se ridică și coboară pe 
aripile îngerilor și ale sfinţilor. 

Ca să rămânem în această atmosferă, în acest spaţiu 
strâmt, în această vistierie, în acest vas păstrător de apă 
vie, în această raclă care nu are doar moaște, ci conţi- 
ne comorile Bisericii noastre, urmele Sfântului Duh, 
m-am gândit să continuăm cu tâlcuirea capetelor Cu- 
viosului Teognost. Cuvântul Cuviosului este plin de 
viaţă, fără să ne scoată din cadrele noastre, ne face să ne 
adâncim şi mai mult în cele care ne preocupă. 


! Viaţa Cuviosului Simon Izvorâtorul de Mir, în: lerom. Macarie 
de la Simonos Petra, Sinaxzrul. Vieţile sfinților, Volumul IV Luna De- 
cembrie, trad. rom. de Ioana Căpităneanu, Andreea Ionescu și Elena 


Soare, Ed. Sfântul loan Casian, București, 2015, pp. 354-357. 

Am prăznuit în aceste zile Nașterea lui Hristos, iar 
în zilele următoare vom prăznui Tăierea împrejur și Bo- 
tezul Său. Toate acestea împreună cu schimbarea anu- 
lui ne invită la un nou an în care trebuie să izbutim 
ceva esenţial. Omul fără rod, omul care nu a izbutit 
nimic este aspru și se plânge, e antipatic și netrebnic, 
cu toate că el crede că este cel mai de folos. Acest om 
se împotriveşte lui Dumnezeu, deoarece cade într-un 
complex de inferioritate din cauza egoismului său și nu 
poate sta în faţa realităţii. 

Omul fără rod nu este un simbol al Bisericii, nici al 
pântecelui Maicii Domnului, nici al pântecelui Tatălui 
ceresc, Care ÎI naște veşnic pe Fiul, nici nu este un tip 
al Fiului Însuși, Care, de la începutul veacurilor, L-a 
trimis pe Sfântul Duh în lume, la început ca să pregă- 
tească universul pentru noi, iar acum ca să ne slujească 
şi să ne netezească drumul vieţii, pentru a dobândi viaţa 
veşnică şi a ajunge în sânul Sfintei Treimi. Mintea noas- 
tră nu poate cuprinde cele pe care le face ID)umnezeu cu 
noi și în noi. Putem însă să înţelegem ceva din aceste 
taine atunci când rodim. Să vedem această rodire în 
capetele Cuviosului Leognost! 


Credinţa și nădejdea nu sunt un lucru simplu şi întâm- 
plător. Ci credința are nevoie de un suflet statornic, iar nă- 
dejdea, de o gândire dreaptă şi de o inimă dreaptă. [41] 


Trăim cu credinţă și nădejde, al căror pisc este iubirea. 
Credinţa și nădejdea, zice Cuviosul Ieognost, nu sunt zz 
lucru simplu, ceva sec şi neroditor, nici ceva întâmplător 

și superficial. Credinţa are nevoie de un suflet statornic. 
Când astăzi sunt așa, iar mâine altfel, astăzi plâng, mâine 
râd, astăzi accept, mâine refuz, astăzi obosesc, mâine nu 
obosesc, astăzi mă rog, mâine nu mă rog, dovedesc prin 
această stare că nu am credință. Statornicia sufletului este 
premisa credinţei. Vrei să arăţi că crezi în Dumnezeu? 
Trebuie să fii un om statornic! Întotdeauna să fii același 
înaintea lui Dumnezeu! Nu se poate ca azi să te bucuri, 
şi mâine să te întristezi! Nu se poate ca azi să te plângi, 
şi mâine să-L. slăveşti pe Dumnezeu! Nu se poate ca azi 
să-L rogi pe Dumnezeu să ţi-L trimită pe Duhul Sfânt, şi 
mâine să te îndeletniceşti cu lucruri străine! Aşa ceva este 
cu neputinţă, e nevoie de statornicie. 

Jar nădejdea [are nevoie] de o gândire dreaptă şi de o 
inimă dreaptă. Ca să avem nădejde, trebuie să avem o 
gândire dreaptă, un simţ adevărat de-a lungul întregii 
noastre vieţi. Să nu spun astăzi un lucru, şi mâine con- 
trariul! Să nu spun astăzi că rugăciunea este cea care 
mântuie, iar mâine să spun că mai e nevoie și de edu- 
caţie, că e necesar și activismul, că sunt necesare şi alte 
lucruri! În acest caz, nu există gândire dreaptă. Există 
multe cunoștințe, însă toate acestea la un loc nu for- 
mează o gândire unitară, ci dau naștere la o revărsare şi 
la o dezbinare a gândirii persoanei, deoarece gândirea 
noastră depinde de conţinutul cel mai profund al sufle- 
tului nostru, de cât Dumnezeu avem înlăuntrul nostru. 

Prin urmare, în orice lucru drept şi adevărat în care 
credem astăzi trebuie să putem crede şi când vom creş- 
te, şi când vom îmbătrâni, şi în ceasul morţii noastre. 
Când vedeţi un om care uneori spune un lucru, iar 

alteori contrariul — astăzi, când este bolnav, vorbeşte 
într-un fel, iar mâine, când se face bine, vorbeşte în 
alt fel; astăzi este bucuros și vede lucrurile într-un 
fel, iar mâine, când alţii îl vor amări, își va schimba 
părerea —, acest om nu este statornic şi nu are putere să 
stea ferm înaintea viitorului. 

De aceea Cuviosul spune că nădejdea [are nevoie] 
de o gândire dreaptă şi de o inimă dreaptă, nădejdea 
are nevoie de dreptatea inimii şi a alegerii cumpănite. 
Adică nu avem viitor, suntem niște oameni cu totul 
superficiali când nu avem o gândire statornică şi o ini- 
mă dreaptă, când gândirea și inima noastră nu sunt 
armonizate cu gândirea și cu inima lui Dumnezeu. 
Inima lui Dumnezeu esce milostivirea Lui, iubirea Lui 
de oameni și iconomia Lui. Inima Domnului bate în 
ritmul iubirii Lui de oameni. Dumnezeu are, încă de la 
început, o viziune statornică despre om. Astfel, și noi 
trebuie să avem o viziune statornică despre Dumne- 
zeu, dar mai ales asupra vieţii noastre. 


Cum va crede cineva cu ușurință, fără har, în cele care 
nu se văd? 


Dar cum putem să credem ușor în cele nevăzute dacă 
nu avem harul dumnezeiesc? Statornicia credinței, a gân- 
dirii şi a inimii este necesară pentru a avea dumnezeies- 
cul har. Când noi ne tot schimbăm, nu putem avea harul 
dumnezeiesc. Să luăm un exemplu simplu! Astăzi sunt 
foarte bine, mă bucur și spun: „Vreau să mă rog, să fac 
metanii, să duc o viață aspră, să dorm pe jos, să postesc, 

să stau în picioare la slujbe!“ Mă îmbolnăvesc puţin, și 
gândurile mi se schimbă. Omul, zic, are nevoie şi de 
odihnă, şi de iubire, și de aceea încep să mă împotri- 
vesc: „Nu ești atent cu mine, ai întârziat cu mâncarea! 
Nu te gândeşti şi la mine?“ Zicând sau gândind aceste 
lucruri, nu mai am harul... Harul a plecat pentru că 
gândirea mea, cugetul meu, echilibrul meu înaintea lui 
Dumnezeu s-au pierdut. Plecând harul dumnezeiesc, 
îmi pierd şi credinţa în cele nevăzute. 


Dar cum va nădăjdui în lucrurile viitoare, nearătate, 
dacă nu va avea vreo experiență a barisnelor Domnului 
primită prin dreptate? 


De asemenea, cum pot să nădăjduiesc că voi dobân- 
di bunurile viitoare, pe care nu le am și care sunt neară- 
tare? Cum pot să fu sigur de cele nearătate şi cerești, pe 
care nici ochiul nu le-a văzut, nici inima nu le înţelege 
(cf. 1 Cor. 2, 9), dacă nu am experiența harismelor Dom- 
nului? Domnul însă dă experienţa harismelor sale doar 
inimilor care sunt aşa cum am spus. Marea nu poate 
fi un soclu pe care să pui ceva. Dacă acel lucru este 
ușor, ea îl va duce încolo şi-ncoace, iar dacă este greu, 
îl va înghiţi în adâncuri. Apa curgătoare nu poate fi un 
suport. La fel se întâmplă și când nu avem experiența 
harismelor Domnului. În acest caz, nu putem să le trăim 
şi să le simţim pe cele cerești și viitoare. 


[Harisme] prin care primeste adeverirea acelora ca şi 


cum ele ar fi de faţă. 

Când Dumnezeu îmi dă harisme, pentru că am în- 
totdeauna o singură credinţă, un singur fel de gândire, 
o singură simţire, Dumnezeu mă înştiinţează din aceas- 
tă viaţă despre tainele viitoare şi le trăiesc ca şi cum ar fi 
prezente. Trăiesc pacea, trăiesc bucuria, trăiesc senină- 
tatea, trăiesc asprimea vieţuirii sfinţilor, trăiesc dispre- 
ţuirea, pălmuirile, scuipările, bătăile pe care le-a suferit 
Hristos, trăiesc pacea Tatălui. Ştiu că Duhul Sfânt mă 
ascultă, înţeleg toate trăirile duhovnicești. 

Când însă spunem „trăiri“, nu înţelegem să căutăm 
crăirile, ci să căutăm să avem 6 credinţă, un singur fel 
de gândire şi 6 inimă. Așa cum, dacă închid fereastra, 
nu mai am lumină, nu mai văd nimic, dar dacă o des- 
chid, intră lumina și văd, tot așa şi când îmi împlinesc 
îndatoririle, trăirile vin ca o urmare firească. lar atunci, 
plecând de la această lumină materială, mă gândesc 
cum va fi lumina cerească şi înțeleg că lumina materială 
este nimic faţă de strălucirea Soarelui ceresc, a Soarelui 
răsăritului răsăriturilor. În acest fel, le am pe toate la 
îndemână și le pot pipăi cu inima și cu duhul meu, le 
por simţi. Dar nu pot ca eu să cer lumina. Ceea ce pot să 
fac este să deschid fereastra. Aceasta este lucrarea mea. 
Aceasta o spune aici și Cuviosul. Ne arată cum putem 
să deschidem fereastra, iar atunci harul lui Dumnezeu 
va intra în mod firesc înlăuntrul nostru. Astfel, cunoaș- 
tem mai dinainte tainele cereşti şi ne desfătăm, încă din 
această viaţă, de cerescul ospăț, cel bogat şi îmbătător. 

Rodul adevăratei virtuţi este fie cunoștința, fie nepăti- 
mirea, fie amândouă. (42) 


Ca să am aceste lucruri despre care Cuviosul Leo- 
gnost tocmai ne-a vorbit, adică credinţă și nădejde, su- 
fet statornic, o gândire și o inimă dreaptă, trebuie să am 
o anume virtute. Virtutea este lucrarea lui Dumnezeu 
trimisă în viaţa mea, dar care depinde și de capacitatea 
de primire a inimii mele. Virtutea o câștig, prin această 
statornicie a mea și, astfel, ajung smerit, plin de pace, 
om al rugăciunii și dobândesc multe virtuţi. Cu toţii 
avem o anume virtute, naturală, moştenită sau dăruită 
de Dumnezeu, care sporeşte tot mai mult prin voinţa 
noastră şi binecuvântarea lui Dumnezeu. Dar cum pot 
să ştiu că virtutea mea este adevărară? Cum pot să apre- 
ciez dacă rugăciunea pe care o fac, dacă iubirea pe care 
o arăt, dacă cuvintele pe care le spun sunt autentice? 

Să luăm un exemplu! Sunt monah. Mă rog, cinci-şase 
ore, mă rog toată noaptea. Fac lucrul acesta în fiecare 
noapte. Ziua, ca și cum aş fi un căţel credincios stăpâ- 
nului meu, fac tot ce mi se spune. Când am vreo durere, 
nu-mi schimb modul de viaţă: când ceilalți îmi arată 
iubire, nu mă mândresc, când ei mă umilesc, nu mă 
întristez. Sunt toate acestea un lucru autentic? Trebuie 
să văd dacă am una dintre cele două caracteristici: fre 
cunoştinţa, fie nepătimirea. 

Ce înseamnă cunoștință și nepătimire? Dumnezeu, 
potrivit cu ceea ce a ştiut dinainte în iconomia Sa cea 
mai înainte de veci, îl face pe fiecare om capabil să pri- 
mească — să zicem așa omenește — o „cantitate“ de har. 

Eu, o măsură, tu, altă măsură; eu, un fel de har, tu, 
alt fel. Nu numai cantitatea este diferită, ci și calitatea, 
felul harului lui Dumnezeu, potrivit cu ceea ce îmi este 
de folos. Cuviosul Teognost îi împarte în două catego- 
rii fundamentale pe oamenii care au primit harul lui 
Dumnezeu și lucrează virtutea: cei care au nepătimire 
şi cei care au cunoștință. 

Am nepătimire când am dobândit o deplină liniște 
şi o autoritate autentică asupra inimii mele, asupra vo- 
inței mele şi a întregii mele vieţi. Fac tot ce vreau, ceea 
ce vrea cugetul meu duhovnicesc, cugetul meu purtător 
de Dumnezeu, adică acţionez potrivit cu voia lui Dum- 
nezeu. Dacă vreau să zâmbesc, voi zâmbi. Dacă vreau să 
plâng pentru păcatele mele, voi plânge din iubire pentru 
Dumnezeu, pentru că El Și-a dat sângele pentru mine 
și, în timp ce El îmi face atât de mult bine, eu ce fac? 
Dacă Îi dau cinci sau şase ore din noapte și dacă nu mă 
înuristez când celălalt mă jigneşte, reușita aceasta nu în- 
seamnă nimic. Problema este să pot să-mi îndrept sinele 
încotro vreau, să pot tăia un drum peste orice înălțime şi 
să aruncun pod peste orice prăpastie, așa încât viaţa mea 
să fie dreaptă înaintea lui Dumnezeu (cf. Is. 40, 3-4), 
adică să am statornicie şi să ştii cine sunt, să nu mă tem 
că mă voi sminti de ceva când merg undeva. Dacă mă 
smintesc înseamnă că nu sunt nepătimaș. 

De asemenea, când lucrurile sunt dificile, nu trebuie 
să mă tăzvrătesc, pentru că răzvrătirea este dovada faptu- 
lui că nu mă controlez. Când toate merg bine, nu trebuie 
să mă bucur, iar când am greutăţi sau obosesc, nu trebuie 
să deznădăjduiesc, să mă întristez și să îmi schimb felul 

de gândire şi să spun: „Ce să mă fac, ce soluţie să găsesc?“ 
Așa cum Domnul, de la naștere până la răstignire, a avut 
gândul îndreptat spre Ierusalim, adică la ucigașii care îşi 
pregăteau săgețile, săbiile şi crucea ca să-L. dea mor- 
ţii, tot aşa şi eu trebuie să rămân statornic. Hristos nu 
numai că avea gândul îndreptat la Ierusalim, ci Se şi 
grăbea la Ierusalim, adică la moaste (cf Mt. 16, 21). 
Avea un singur mod de viaţă, era același. Dumnezeu Îi 
îndrepta paşii (cf. 1 Cor. 2, 9). Aşa trebuie să fim și noi! 

Prin urmare, o harismă este nepătimirea, adică fap- 
tul de a nu mă schimba, de a nu fi silit de ceva ca să 
cedez. Să fiu întotdeauna liniștit, senin, bucuros, să nu 
mă împiedic de nimic, să mă adaptez oriunde. 

Cealaltă harismă este cunoștința. Cunoştinţa este o 
harismă generală. Este darul atotcuprinzător al Sfântului 
Duh din care îi vin omului diferite binefaceri, a căror 
rezultantă este o capacitate de contemplare a lui Dum- 
nezeu, adică omul are suișuri ale minţii şi extazuri ale 
inimii. De asemenea, omului care are curăţia inimii sau 
lacrimi Dumnezeu îi poate da o iluminare lăuntrică, așa 
încât să perceapă tainele viitoare, să vadă îngerii și sfinţii, 
să îi caute şi să îi găsească. Aceasta se poate întâmpla și cu 
cineva care este păcătos, dar se luptă, cu cineva care nu 
este nepătimaș, dar se dăruiește pe sine lui Dumnezeu. 

Prin urmare, 0 categorie de oameni este aceea a celor 
nepătimași. lar cealaltă este a oamenilor pe care Dum- 
nezeu îi ţine înjugaţi la carul Său, adică îi ţine aproape 
de EI prin darurile dumnezeiești şi iluminările pe care le 
dă în inima şi mintea lor. Se poate însă ca cineva să aibă 
amândouă harismele, să aibă şi cunoştinţa, şi nepătimirea. 


-108- 


CAPUL 42 


Situaţia aceasta este mult mai bună. Dumnezeu nu ne- 
dreptăţește pe nimeni. Câte lacrimi vărsăm, atâtea roade 
ale Sfântului Duh secerăm. 


lar de nu le avem pe acestea, ne ostenim în zadar, 
şi virtutea pe care credem că o avem nu este adevărată. 
Pentru că dacă ar fi fost, ar fi avut şi roade, nu doar 
frunze, în timp ce acum este mincinoasă şi neplăcută lui 
Dumnezeu, fiindcă este târâtă fie de dorința de a plăcea 
oamenilor, fie de plăcerea de sine, fie de altceva din cele 
care nu-l plac lui Dumnezeu. 


Dacă nu am aceste două harisme sau una dintre ele 
înseamnă că trec zadarnic prin viaţă, pentru că virtutea pe 
care o exersez, de exemplu smerenia, bucuria, rugăciunea, 
participarea la slujbe, nu este adevărată. Este falsă, intră în 
ea egoul meu, intră alte elemente strâmbe și străine. 

Dacă virtutea mea era adevărată, atunci, în mod si- 
gur, ar fi avut (îx6ua) şi roade. Veibul nouă înseamnă, 
literal, „a avea un păr bogat“, „a purta coamă“ şi, prin 
extensie, înseamnă „a fi bogat, frumos“, „a avea roade“. 
Aşadar, când virtutea mea este adevărată, nu am numai 
frunze, adică numai manifestări ale virtuţilor, ci am şi 
virtuţi reale. De exemplu, se poate ca cineva să mă în- 
jure, iar eu să mă bucur, dar aceasta să nu fie smerenie, 
ci să fie doar o stare liniștită pe care am moștenit-o de 
la tatăl sau de la mama mea, ceva în care am crezut și 
pe care îl împlinesc. Când cred ceva, când vreau ceva, 
îl fac. Dar are importanţă de ce îl vreau, are importan- 
ţă rădăcina dinlăuntrul meu, dispoziţia mea, pentru că 

aici, în esenţă, nu vorbim de viaţa noastră exterioară, ci 
de legătura noastră cu Dumnezeu. 

În aceste legături ale noastre cu Dumnezeu este 
întotdeauna luată în considerare inima noastră, rărunchii 
noștri, în timp ce, pentru legăturile noastre cu aproapele, 
în general, nu dispoziţia noastră este luată în considerare, 
ci felul în care o percepe celălalt, măsura în care mă lepăd 
de mine însumi şi mă jertfesc pentru celălalt, în care mă 
nedreptăţesc pe mine însumi, ca să aibă dreptate şi să 
se bucure celălalt, măsura în care sărăcesc eu, ca să se 
îmbogăţească aproapele meu. 

Prin urmare, dacă am nu numai frunze, ci am şi virtu- 
te, atunci virtutea mea este adevărată. Altfel, se poate ca 
înlăuntrul meu să pătrundă p/ăcerea oamenilor, dispoziţia 
de a fi pe placul oamenilor, sau să intre plăcerea de sine, 
faptul de a vrea propria mea odihnă. Spunem: „Eu așa 
simt lucrul acesta, așa îl înțeleg. Tu să-mi spui ce să fac?“ 
Bineînţeles că tu îmi vei spune ce să fac, şi nu eu voi hotări! 
Eu trebuie doar să nu ţin cont de mine însumi. Așadar, 
când am fie dorința de a plăcea oamenilor, fe plăcerea de 
sine, fie altceva din cele care nu-l plac lui Dumnezeu, atunci 
virtutea mea nu este plăcută lui Dumnezeu, este falsă. 


Noi însă, după ce am îndreptat cauza, vom dobândi, 
fără îndoială, ceea ce este spre folosul nostru, barul bu- 
nului nostru Dumnezeu, care aduce, când trebuie şi cât 
trebuie, şi cunoştinţa, şi nepătimirea. 


Dacă ne dăm seama că virtutea noastră are vreo urmă 
de a fi pe placul oamenilor sau de plăcere de sine sau ceva 

care nu e autentic și corect, nu trebuie să deznădăjduim, 
ci să ne îndreptăm greșeala. De exemplu, vreau să fiu în 
fiecare zi un ucenic adevărat, pentru că m-am încredinţat 
că Starețul îi iubeşte pe cei smeriți și care fac tot ce le spu- 
ne. Vreau să mă iubească şi pe mine. Prin urmare, fac as- 
cultare, dau dovadă de smerenie, mă ostenesc. Sunt bune 
şi acestea, dar e nevoie de o corecție. Adică trebuie să le 
fac pe toate acestea, dar nu ca să fiu iubit şi eu de Stareţ, 
aşa cum ești iubit tu, ci să le împlinesc trecându-mă cu 
vederea şi uitându-mă pe mine însumi. 

Când îmi corectez criteriile şi scăderile, voi realiza, 
fără îndoială, nu numai ce îmi este de folos — pentru că 
fiecare virtute, smerenia, ascultarea şi oricare alta, este 
bună și folositoare —, ci voi smulge, voi atrage în mine 
harul dumnezeiesc, iar harul îmi va da şi cunoștința, 
şi nepătimirea. Însă mi le va da când trebuie să mi le 
dea şi pentru atâta timp cât am nevoie. Ce dragoste, 
ce iubire de oameni are Dumnezeu! Câr de mare este 
înălțimea iconomiei Lui! Nu putem să o cuprindem. 
Dumnezeu caută drahma cea pierdută (cf Le. 15, 8), 
oaia cea pierdută (cf Lc. 15, 4-6), pe văduvă și pe orfan 
(cf. Ps. 145, 9), adică pe cel uitat şi pierdut în viaţă. 

Așadar, Dumnezeu îi dă omului virtuos fie o haris- 
mă, fie cealaltă, fe pe amândouă. Dar când cineva a 
căzut într-o greşeală şi o corectează, pentru că se sme- 
reşte de bunăvoie şi îşi schimbă viaţa, i le dă pe toate la 
un loc, îi dă şi nepătimirea, şi cunoștința. L)e aceea îi 
vedem pe marii păcătoşi — de exemplu, desfrânatele sau 
cei care s-au lepădat de Hristos, iar apoi s-au pocăit și 
au ajuns martiri — că Dumnezeu le dă buna mireasmă 

duhovnicească, le dă roade duhovnicești, îi slăveşte. Cu ce 
daruri nu l-a îmbogăţit pe prigonitorul Pavel! De ce? Pen- 
tru că era prigonitor, şi-a înţeles greșeala, s-a îndreptat pe 
sine și criteriile lui. Așa și nouă, când ne corectăm, Dum- 
nezeu ni le dă pe toate, ajunge să nu aşteptăm harismele, ci 
harul. Iar harul, când va fi nevoie să ne dea ceva, ni-l va da. 


80% 


Să înţelegi, prin lumina barului, gândurile care vin de 
la vrăjmaşul şi, aruncându-te pe tine înaintea lui Dum- 
nezeu cu plâns, vestește-] neputința ta, socotindu-te pe 
tine însuți un nimic, chiar dacă înșelătorul te-ar convinge 
să ţi se pară că ești ceva. [43] 


Fii atent, zice, ce fel de reprezentări mentale se miș- 
că înlăuntrul tău, pentru că vrăjmașului nostru îi este 
ușor să te târască la gânduri deșarte, care îţi vor netreb- 
nici viaţa. De cele mai multe ori, când avem o oareca- 
re strâmtorare sau melancolie, vreo greutate sau păcat, 
dacă suntem atenţi la noi înşine, vom vedea că avem 
o oarecare așteptare, că ne credem ceva, că ne preocu- 
pă ceva. L)e exemplu, mă întreb: „De ce nu mi-a dat 
Dumnezeu această harismă? Se vede că nu mă lupt des- 
tul și că am apucat-o pe un drum greşit!“ Ce este acest 
gând? Este bucurie? Este pace? Este desfătare? Este ceva 
măreț? Îşi dă cerul? Nu. Îţi coboară inima, este demo- 
nic. Să fii atent la gândurile vrăjmașului, pentru că el le 
înveşmântează într-o îmbrăcăminte creștină și plăcută 
lui Dumnezeu ca să te înșele. 





CAPUL 43 


Prin urmare, când vezi că în mintea ta se mișcă ceva 
şi că inima ta nu este liniștită, ci strâmtorată, atunci ves- 
teşte neputinţa ta, mărturiseşte că eşti bolnav sufletește, 
duhovniceşte şi trupește. Simţi strâmtorare? Obosești? 
“le cuprinde neputinţa, melancolia? Ieri te bucurai, iar 
astăzi nu te mai bucuri? Eşti bolnav! Mărturiseşte îna- 
intea lui Dumnezeu și înaintea oamenilor: „Gheronda, 
sunt bolnav, sufletul meu este bolnav!“ 

De ce spune aceasta Cuviosul Teognost? Pentru că, 
dacă eu îşi zic: „Copilul meu, eşti bolnav!“, din acea cli- 
pă tu mă vei urî. Mai întâi trebuie să te iau cu binișorul, 
ca să-ți pot spune adevărul. De aceea spune tu adevărul, 
fă-te tu ca un vierme și spune: „Nimic nu sunt!“, chiar 
dacă înşelătorul, adică diavolul, te înşală zicând: „Ai fă- 
cut cutare lucru, l-ai făcut pe celălale, ai făcut și cealaltă 
faptă, ai această măreție, această virtute, toţi au încre- 
dere în tine, toţi te iubesc!“ Toate acestea sunt nimic. 
Problema este dacă am nepătimirea şi cunoștința sau, 
cel puţin, una dintre acestea două. 


Nu cere nici să te învredniceşti de încununarea cu 
harisme, decât dacă sunt pricinuitoare de mântuire şi pă- 
zitoare ale smeritei-cugetări. 


Dar să fii atent la încă un lucru! Mintea ta este în- 
dreptată către har? Este îndreptată către smerenie? Simţi 
că ești un bolnav? Sau spui: „Acum, pentru că voi plân- 
ge, Dumnezeu îmi va da şi mie harisme!“? Când mintea 
ni se îndreaptă către harisme, şi nu spre har, atunci nu 
suntem copii adevăraţi ai lui Dumnezeu, suntem falși, 

încercăm să-L batjocorim şi să-L înşelăm pe Dumne- 
zeu, ne interesăm de noi înşine. Pot însă să cer unele 
harisme care îmi sunt de trebuinţă pentru mântuire şi 
care păzesc smerita-cugetare. De exemplu, vreau să fac 
ascultare, dar mi se pare de nesuportat. Por, atunci, să-l 
cer lui Dumnezeu să-mi dea harisma ascultării, pentru 
că, fără ascultare, nu există smerită-cugetare. Sau nu am 
pace. Trebuie să cer pacea, pentru că, fără pace, cum 
este cu putință să mă mântuiesc? Hristos este pacea pe 
pământ (cf. Le. 2, 14). Dacă nu am pacea, nu am ni- 
mic. Această harismă pot să o cer, dar nu harismele care 
ne slujesc pe noi și ne fac să ne simţim că am fi ceva. 


Cere însă cunoştinţa care nu îngâmfă ca pe una ce este 
pricină a cunoașterii lui Dumnezeu și lroagă-te] să nu fii 
stăpânit până la sfârșit, ca de niște tirani, de patimi, ci să 
ze desfăci de trup prin nepătimire sau, mai smerit, prin 
mila Lui faţă de greșelile tale. 


Şi să nu ceri, zice Cuviosul Teognost, cunoștința 
care te face să te mândrești, ci să ceri cunoștința de care 
ai nevoie, adică înţelepciunea lui Dumnezeu, care ne 
iniţiază în tainele cerești ca să putem rezista în viaţă. 

În acest cap, Cuviosul arată, mai întâi, ce daruri 
suntem îndreptăţiţi să cerem de la Dumnezeu când 
ne smerim, când plângem, când credem că suntem 
un nimic şi bolnavi. Dacă nu există aceste condiţii, 
nu pot să cer ceva de la Dumnezeu. Orice I-aş cere va 
fi mincinos, fals. Dar când împlinesc aceste condiţii, 
atunci îi voi cere lucrurile care îmi sunt de trebuință 

pentru mântuire și pentru a-mi păzi smerenia. Impor- 
tanţă are ca eu să rămân smerit. 

În al doilea rând, am dreptul să cer cunoştinţa 
de la Dumnezeu, ca să pot comunica cu El. Nu voi 
cere cunoştinţa tainelor pe care am citit că a primit-o 
cutare sfânt. 

În al treilea rând, [roagă-te] să na fii stăpânit până la 
sfârșit, ca de nişte tirani, de patimi: voi cere ca Dumnezeu 
să-mi dea o anume izbăvire de patimile care mă stăpânesc 
ca niște tirani. Așa cum tiranii transformă în martiriu via- 
ţa supușilor lor, tot așa şi patimile care ţâşnesc dinlăuntrul 
nostru — de exemplu patima mândriei, a nesimţirii, a gân- 
durilor necurate, a ţinerii de minte a răului — fac din viaţa 
noastră un martiriu. Aceste patimi sunt niște titani, niște 
despoţi. Să-L rugăm pe Dumnezeu: „Dumnezeule, pen- 
tru că sunt atât de nevrednic şi de neputincios, dăruieş- 
te-mi nepătimirea măcar Înainte de moarte, ca să înţeleg 
şi eu că merg la Tine! Iată vin, Doamne (cf In. 17, 11)! 
Dar cum să vin cu patimile mele?“ 

Sau prin mila Lui faţă de greşelile mele. „Sau, cel pu- 
ţin, Dumnezeul meu, dacă sunt atât de rău, dacă în 
toată viaţa am semănat în mine stricăciune, moarte și 
osândă, ajută-mă acum, arată-mi mila Ta, făcându-mă 
să-mi recunosc greșelile, să-Ț'i cer iertare şi să mă pocă- 
iesc!“ Şi chiar numai faptul că voi cere iertare de greșeli 
de la Dumnezeu arată o smerenie sau o smerită-cuge- 
tare sau o cădere de bunăvoie înaintea lui Dumnezeu. 

În următorul cap, Cuviosul Teognost ne vorbeşte 
despre condiţiile pe care, dacă le implinim, putem să 
nădăjduim că vom dobândi bunurile viitoare. 


Așa cum nu se poate zbura întru cele înalte fără aripi, 
tot așa nu se poate ajunge la cele nădăjduite fără înştiinţare 
neîndoielnică încă de aici. lar înştiințarea vine din desă- 
vârșita smerită-cugetare, fie din barul Sfântului Dub în 
cei împăcaţi pe deplin cu Dumnezeu, în care se află, desi- 
gur, şi nepătimirea, fie în parte, fie mai deplin, potrivit cu 
măsura împăcării şi a curăţiei. lar cei care se despart altfel 
de trup, ca unii ce se află încă în iarna patimilor sau în 
sâmbătă (Cf. Mt. 24, 20), se află sub judecată şi cercetare, 
ca nişte vinovaţi în vremea răsplătirii. [44) 


Poţi, zice, să zbori la ceruri dacă nu ai aripi? Dacă nu 
ai aripi, nu numai că nu poţi să te înalţi la cele de Sus, 
ci eşti greu și când umbli pe pământ. În același fel, nu 
poţi să le dobândeşti pe cele nădăjduite dacă nu dobân- 
deşti, măcar înainte de moarte, înştiinţarea lipsită de 
îndoială că le vei dobândi. 

Dar ca să primeşti o astfel de încredințare, trebuie să 
ai o desăvârșită smerită-cugetare, să te smereşti pe tine 
însuţi sau să ai harul pe care îl dă Dumnezeu oameni- 
lor care își schimbă în mod definitiv viața, care pără- 
sesc păcatul, lucrează virtutea și cer iertare, spunând: 
„Dumnezeul meu, Îţi mărturisesc că am făcut cutare 
şi cutare păcate, că sunt aşa cum sunt, dar nu voi mai 
repeta păcatele!“; și, într-adevăr, nu le mai repetă. Nu să 
spun aceste lucruri și apoi să fac din nou păcatele sau să 

le spun ca să mă liniștesc sau ca să-şi dea Starețul seama 
cât de mult mă doare, cât de mult trudesc, ce luptă duc. 
Schimbarea mea trebuie să fie deplină, schimb păcatul 
cu harul lui Dumnezeu. Spun aceste lucruri şi nu mă 
dezic de mărturisirea mea, de făgăduinţa pe care l-am 
făcut-o lui Dumnezeu. Îţi dau niște bani, iar tu îmi dai 
un toiag. Nu mai pot să-ţi spun: „Dă-mi banii înapoi şi 
ia-ţi toiagul!“ Dacă mă împac definitiv cu Dumnezeu, 
adică dacă am o pocăință definitivă, Dumnezeu îmi va 
dărui, cu siguranţă, nepătimirea parţială sau deplină. 
Aceasta va depinde de măsura în care împăcarea şi cu- 
răţirea inimii mele sunt depline sau parţiale. 

Oamenii care nu au dobândit împăcarea şi curățirea 
se aseamănă, la moarte, cu cei care călătoresc în toiul 
iernii. Când călătoreşti iarna prin munţi, pe unde nu 
trec utilaje pentru deszăpezire ca să deschidă drumu- 
rile, poţi fi sigur că-ţi vei duce la bun sfârșit călătoria? 
Fie te vei afunda undeva în zăpadă, fie vei cădea în vreo 
prăpastie, fie te vei înzăpezi. Tot aşa, când nu te izbă- 
veşti de patimi, nu ştii ce vei întâlni în calea ta de la pă- 
mânt la cer, până să ajungi la poarta Apostolului Peru, 
unde ţi se va cere să dai socoteală, 

Dacă mori având patimi este ca și cum ai pleca din 
viaţă în zi de sâmbătă, adică fără să fi pus în lucrare vir- 
tuţile. Iarna este simbolul patimilor. Patimile mele sunt 
zăpada şi gheaţa peste care voi cădea şi mă voi sfărâ- 
ma. Sâmbăta era o zi de odihnă, iudeii nu făceau nimic. 
Pentru noi, credincioșii, sâmbăta este simbolul lipsei de 
rod, înseamnă că sunt neroditor sau împătimit și că nu 
m-am pocăit, şi de aceea nu e cu putinţă să am siguranţa 


-177- 


TÂLCUIRE LA CUVIOSUL. TEUGNOST 


că voi merge în Cer. Înseamnă că sunt s4b judecată şi 
cercetare, că în acea zi Dumnezeu mă va judeca. 

Dar nu numai Dumnezeu mă va judeca, ci și demo- 
nii, pentru că le-am slujit şi i-am ascultat de fiecare dară 
când mă întristam, când oboseam, de fiecare dată când 
eram rănit şi mă plângeam, când eram nemulţumit, 
când eram indiferent şi când dormeam la priveghere. 
Toate acestea sunt lucrări demonice. Și demonii au 
drepturi, şi Dumnezeu. De aceea ei vor protesta atunci, 
zicând: „Acum vrei să-mi scapi? Până mai ieri mi-ai slu- 
jit, şi acum vrei să mă părăsești?“ Dar și Dumnezeu are 
drepturi, pentru că EI ne-a făcut. 

Aşadar, ne vor judeca doi judecători, ca pe niște vi- 
novaţi în vremea răsplătirii. Dacă însă vrem să murim 
nejudecaţi, așa cum spune Hristos (cf. In. 5, 24), adică 
dacă nu vrem să fim judecaţi în ziua aceea, trebuie să 
câştigăm de aici mântuirea, adică să credem în Hristos. 
Alefel, vom da răspuns la amândoi judecătorii. Şi unde 
vom merge atunci? De ce să avem acel zbucium? 


Fiind mântuit în dar, multumeşte-l Mântuitorului 
Dumnezeu. lar de vrei să-l aduci şi daruri, adu cu recu- 
noştință cei doi bănuţi din sufletul tău văduvit (cf. Mc. 
12, 41-43), zic de sinerenie şi de iubire; şi ştiu bine că le 
va primi pe acestea... [45] 


Dar mântuirea noastră nu vine din faptele noastre, 
nici din virtuțile noastre, ci vine numai de la Dumnezeu, 
Care ne-o dă în dar. De aceea trebuie să-l mulţumești. 
Dacă însă vrei să Îi dai și daruri, au cu recunoștință cei 

doi bănuţi din sufletul tău văduvit. Cuviosul Ieognost fo- 
loseşte pilda văduvei care a aruncat în vistieria Templului 
doi bănuţi. Aceşti doi bănuţi sunt smerenia și iubirea. 
Dă-L, aşadar, lui Dumnezeu smerenia și iubirea, și te asi- 
gur că Dumnezeu va primi aceste daruri! 


Chiar dacă vei avea trebuinţă, ca Lazăr, de înviere 
după ce ai fost omorât de patimi, trimite aceste [două vir- 
tuţi], cz pe niște surori bune, ca mijlocitoare către EI, şi 
vei dobândi, cu siguranță, ceea ce cauţi. 


Dacă însă patimile te-au omorât, ca pe Lazăr cel 
mont de patru zile și care deja mirosea, şi dacă nu poţi 
să-l dai nimic lui Dumnezeu, dacă viaţa ta duhnește, 
chiar şi atunci Îi eşti dator lui Dumnezeu cu smerenia 
şi iubirea câştigate prin lepădarea de tine însuţi. Irimi- 
te aceste două virtuţi ca pe nişte mijlocitoare înaintea 
lui Dumnezeu, pentru că sunt surori bune! Aşa cum 
Marta şi Maria au mers înaintea celorlalţi şi I-au spus 
lui Hristos: „Fratele nostru a adormit“ (In. 11, 1 ş.u.), 
adică s-au dus plângând ca să mijlocească pentru fratele 
lor, tot așa și aceste două virtuţi vor mijloci pentru noi. 


Doar prin împlinirea făptuirii nu vei putea să te apro- 
pii de nepătimire, așa încât să te rogi curat şi neimprăşti- 
at, dacă nu vor veni în minte, una după alta, contempla- 
piile cunoștinței duhovniceşti luminătoare şi ale înțelegerii 
lucrurilor, prin care, întraripându-se şi iluminându-se, 
[mintea] se îna/ţă în întregime prin iubirea pentru ade- 
vărata rugăciune, zburând întins către luminile înrudite 

ale cetelor netrupeşti de Sus, și de acolo este dusă, pe cât e 
cu putință, spre marea lumină şi spre Soarele în trei stră- 
luciri al Treimii dumnezeieşti. [46] 


Nu ajunge făptuirea, zice Cuviosul Teognost, adi- 
că slujbele, Rugăciunea lui isus cu metaniile, virtuţi- 
le, canonul, programul, viaţa zilnică, pentru a străbate 
distanţa care ne desparte de nepărimire şi pentru a reuși 
să ne rugăm neîmprăștiat. Trebuie să vină, una după 
alta, şi contemplaţiile duhovnicești ale minţii. Cu alte 
cuvinte, când încep să urmăresc trezvia şi rugăciunea 
neîmprăștiată și nu mă rezum doar la smerenie sau la 
canon — Starețul mi-a spus să fac două mii de rugă- 
ciuni, eu fac trei mii; el mi-a spus să fac cinci mii, eu 
fac şapte mii —, atunci mintea mi se umple de valuri 
de contemplaţii, de cunoaştere a lui Dumnezeu şi de 
înţelegere a celor create. ÎI cunoaștem pe Dumnezeu, 
înțelegem adevărul lucrurilor şi ştim ce înţeles duhov- 
nicesc se ascunde în spatele fiecărui lucru. 

Prin urmare, când avem la rugăciune astfel de în- 
țelesuri duhovnicești — pe acestea ni le dăruiește harul 
lui Dumnezeu, nu le câştigăm singuri —, atunci mintea 
capătă aripi şi zboară, şi este luminată neîncetat, și se 
înalță prin iubirea pentru adevărata rugăciune, și tinde 
căure luminile înrudite ale cetelor îngerești de Sus și, de 
acolo, este purtată spre lumina Ireimii dumnezeiești. 

În acest moment, mintea noastră se unește cu Sfân- 
tul Duh și devine duh. Dar, pentru că este un duh şi 
dumnezeiesc, şi omenesc, pe de o parte primeşte infor- 
maţii de la această lume, iar pe de altă parte, se unește cu 

Dumnezeu, pentru că mintea are putinţa să se unească 
cu Dumnezeu. Apoi, după ce mintea devine duh şi 
lumină, pentru că şi Dumnezeu este lumină, începe să 
le găsească pe cele înrudite cu ea. Rudele noastre nu sunt 
tatăl şi mama care ne-au născut, ci sunt sfinții şi îngerii 
şi, mai ales, Sfânta Treime. De aceea Dumnezeu este nu- 
mit Tatăl nostru, iar noi, fiii Lui. Şi Hristos spune: „Nu 
vă mai numesc slugi, ci prieteni şi fraţi“ (cf. In. 15, 15). 
Suntem fraţii lui Hristos şi fiii lui Dumnezeu. 

Dar, pentru a descoperi adevărata noastră familie, 
trebuie să părăsim tată, mamă, fraţi, surori, rude, pri- 
eteni, cunoscuţi, dorinţe, „ba chiar şi sufletul nostru“ 
(Lc. 14, 26). Adică trebuie să părăsim tot ce am iubit în 
viaţă sau am putea să iubim. Cea mai mică iubire faţă 
de ceva pe care am făgăduit să-l părăsim ne lipsește de 
rudenia cerească. În acelaşi loc nu pot încăpea şi lumi- 
na, și întunericul; şi negarea, și afirmarea. 

Să presupunem că îmi iubesc sora și că mă întreb ce 
mai face, dacă nu cumva s-a căsătorit. Apoi îngenunchez 
și mă rog: „Hristoase, le rog, să se căsătorească surioara 
mea...!“ Îndată pleacă îngerii, pleacă sfinţii, le pierd pe 
toate. Dar nu este numai sora mea. Chiar și o mică în- 
tristare sau dorinţa ca Starețul să se poarte cu mine așa 
cum se poartă cu celălalt sau să vreau ca mâncarea să fie 
mai bună sau gândul la sănătate sau frica de moarte, toa- 
te acestea sunt o iubire pentru lumea aceasta, iar eu sunt, 
atunci, un om trupesc. Dar când mă despart de tot ce 
este pământesc și tind spre cele înalte şi sunt purtat către 
luminile cetelor netrupeşti, atunci nu sunt doar o lumini- 
ţă, ci devin părtaş la viaţa îngerilor și la stăpânirea lor, la 

şederea lor alături de Dumnezeu, la însuşirea lor de fiinţe 
slujitoare şi la strălucirea lor. 


9909 


Nu vom fi pedepsiţi în veacul viitor pentru că am 
păcătuit, nici nu vom fi osândiţi pentru aceasta, de vreme 
ce am primit o fire nestatornică şi schimbătoare, ci pentru 
că, după ce am păcătuit, nu ne-am pocăit. [47| 


Acum, Cuviosul Teognost ne readuce în această lume. 
După ce ne-a înălțat până la îngeri şi la Sfânta Treime, 
coboară acum împreună cu noi, fiindcă înlăuntrul nostru 
fierb poftele şi fiindcă păcătuim. Ne înalță mai presus de 
ceruri, ca să ne spună care este viaţa noastră şi care este 
casa noastră, iar apoi, pentru că încă ne aflăm în străină- 
tate, robi ai păcatului, ne spune: „Dumnezeu nu ne va 
pedepsi, nici nu ne va judeca pentru că am păcătuit, de 
vreme ce firea noastră este înclinată spre păcat, ci ne va 
judeca pentru că am păcătuit și nu ne-am pocăit.“ 

În acest cap, Cuviosul ne îndulceşte inima. Într-ade- 
văr, „m-am botezat“ înseamnă „m-am pocăit“. M-am 
spovedit o dată, de două, de trei, de cinci ori, aceasta 
înseamnă că m-am pocăit. Dar unde îmi este pocăinţa? 
Dacă mă pocăiesc din nou, asta înseamnă că nu m-am 
pocăit cu adevărat. Să luăm un mic exemplu! M-am 
supărat pentru că te-ai purtat cu mine urât. Dar de câte 
ori am tot spovedit lucrul acesta! Aceasta înseamnă că 
încă nu m-am pocăit, că nu mi-am schimbat dispoziţia 
inimii, orientarea, căutările sufletului meu. 

[Vom fi pedepsiţi pentru că, după ce am păcătuit,] 
nu ne-am întors către Domnul de la calea cea rea, deşi am 
primit putere şi vreme de pocăință, aşa încât să arătăm că 
Dumnezeirea este bună, şi nu, dimpotrivă, pătimaşă, ca 
una care ne pedepseşte şi Se mânie. 


Această parte a textului este înfricoşătoare. De multe 
ori o spunem și noi, o spune acum şi Sfântul. Nu spunem 
ceva pe care nu l-au spus sfinţii. Citind textele Părinților, 
putem să apreciem corectitudinea cugetului nostru. De 
exemplu, cineva te urăște, şi tu te răzbuni. ÎL slăveşti în 
felul acesta pe Dumnezeu? Și mirenii se împotrivesc celor 
care îi urăsc. Sau te întristezi. De ce te întristezi? De ce 
te descurajezi sau de ce te împărtăşeşti de răul celuilalt? 
Cineva îţi vorbește despre o altă persoană, şi tu consimţi. 
În loc să-i spui: „Înapoia mea, satano!“ (Mr. 4, 10), eşti 
târâc şi tu? Astfel ÎI slăvești pe Dumnezeu? Nu. Îl osân- 
dești. Este ca și cum ai spune că Dumnezeu nu poate să-i 
schimbe pe oameni. Dacă nu te poate îndrepta pe tine, 
care ești monah, cum îi va putea îndrepta pe oamenii din 
lume, pe necredincioși, pe atei? ar atunci unde este slava 
pe care ţi-o dăruiește Dumnezeu? 

Din cauza noastră, a creştinilor, numele lui Dumne- 
zeu este hulit (cf. Rom. 2, 24), fiindcă nu ne-am schim- 
bar calea. Continuăm să fim și acum în mănăstire tot 
aceiași care am fost acum doi, cinci sau zece ani. Pati- 
mile noastre sunt aceleași, grijile noastre, îndreptăţirile 
noastre, preocupările noastre, scăderile noastre, căută- 
rile noastre sunt, toate, aceleași. Mi-ai cerut ceva acum 
cinci ani și tot același lucru mi-l ceri și acum. Mi te 

plângeai că un anume frate nu te înţelege, tot același 
lucru mi-l spui și acum. Ţi s-a refuzat ceva, iar tu încă 
te mai întristezi. Deşi am primit putere şi timp de po- 
căinţă, deși Dumnezeu ne-a dat puterea Lui, puterea 
dreptei Lui, puterea de a ne pocăi, de a ne schimba cu 
totul viaţa, totuși noi rămânem lipsiţi de pocăință. 
Dacă noi nu ne putem schimba viața, dacă nu putem 
să ne smerim, să ascultăm, să ne bucurăm, să fim plini 
de dulceaţă, să ne lepădăm de noi înşine şi să ridicăm 
crucea lui Hristos (cf. Mr. 16, 24), dacă patimile noastre 
nu dispar înseamnă că, pentru noi, Dumnezeu a mu- 
rit în zadar, că în zadar a înviat, că în zadar mijlocește 
sus, în Cer. ÎL osândim pe Dumnezeu şi ÎI înjosim în 
faţa îngerilor, a sfinţilor şi a dușmanilor lui prin propria 
noastră neputinţă. Pentru că atunci când oamenii păcă- 
toși, dar şi demonii, văd neputinţa noastră, se bucură, 
prăznuiesc și zic: „Aşa sunt și călugării, așa sunt şi preo- 
ţii! Noi de ce să ne schimbăm?“ Prin lipsa noastră de po- 
căinţă ÎI osândim pe Dumnezeu, ÎI zdrenţuim. Deşi am 
primit putere și timp ca să ne pocăim, noi nu o facem. 
Trebuie să ne pocăim, ca să dovedim că Dumnezeu 
este bun. Când noi nu ne schimbăm, când noi nu deve- 
nim oameni noi, când noi una promitem şi alta facem, 
când oglinda noastră nu este slujba noastră de călugărie, 
înseamnă că am dovedit zadarnică lucrarea lui Hristos. 
Dar, pentru că nu Îl urmăm pe Hristos cu fapta, vom su- 
feri consecinţele. Adică încălcarea voii dumnezeiești este 
o chestiune juridică între om şi Dumnezeu? Nu. Legătu- 
ra noastră cu Dumnezeu este fie participarea reală la EI, 
fe absenţa reală. Când le împlinesc pe cele pe care le-am 

făgăduit ca monah, când sunt nepătimaș şi om duhovni- 
cesc, Îl primesc pe Dumnezeu în mine, fără ca aceasta să 
însemne că Dumnezeu îmi datorează ceva sau că cu sunt 
bun sau că l-am dat ceva şi El îmi va răsplăti. 

Das, când nu am virtute, sunt lipsit de lumina haru- 
lui, singur închid fereastra, și lumina nu mai poate intra. 
Neavând însă lumină, aer curat şi căldură, umiditatea 
stăpânește şi mă îmbolnăvesc. De aici se declanșează bo- 
lile trupeșşti, sufletești și duhovniceşti. Să presupunem că 
mă întristez fiindcă Starețul nu-mi recunoaște meritele, 
şi atunci voi începe să sufăr cu capul, cu inima, cu plă- 
mânii, cu stomacul, cu ochii, mă vor durea șalele, îmi 
vor tremura picioarele. Voi lua aspirină, apoi alte medi- 
camente mai puternice, dar nu vor avea niciun rezultat. 
De asemenea, fața mea tristă, caracterul veşted al perso- 
nalităţii mele, tristețea mea, nemulţumirea mea vor ară- 
ta, toate, că sunt un nefericit, un om bolnav, pentru că 
L-am închis pe Dumnezeu în afara inimii mele. 

Există însă multe feluri prin care ÎL închidem pe 
Dumnezeu în afara inimii noastre. De exemplu, cineva 
trăieşte printre oameni păcătoși şi imorali şi săvârşeş- 
te şi el păcate de natură morală. Eu, monahul, trăiesc 
împreună cu Fratele meu, care este puţin cam ciudat, și, 
când acesta se poartă cu mine ciudat, mă indignez. Şi 
el, şi eu Îl închidem pe Dumnezeu în afara inimii noas- 
tre. Greutatea fărădelegii este aceeași pentru amândoi. 

Alt exemplu. Cineva nu apucă să spună rugăciunea 
pentru că are opt copii şi trebuie să lucreze zi şi noap- 
te. Eu, monahul, nu pot să spun rugăciunea pentru că 
vreau neapărat să repar motorul care s-a stricat și, de 

aceea, las deoparte rugăciunea. Fiecare dintre noi ÎI lasă 
pe Dumnezeu afară, dar astfel suntem nefericiţi, ne îm- 
bolnăvim, iar atunci oamenii spun că Dumnezeu vrea 
să trăim ca nişte nenorociţi, în mijlocul patimilor, al 
neputinţelor, al bolilor, nefericiți. Atunci, zic ei, la ce ne 
trebuie un astfel de Dumnezeu? De ce să credem în El? 
De ce să-L iubim? De ce să ne jertfim viaţa pentru EI? 

Noi, credincioșii, prin viaţa noastră Îl tăgăduim pe 
Dumnezeu și îi convingem pe oameni că sunt niște 
proşti dacă ÎI vor iubi pe Dumnezeu sau dacă | se vor 
dărui. Noi, credincioşii, trebuie să Am oameni plini 
de viaţă. Strălucirea feţei noastre, a inimii noastre şi a 
ochilor noştri, a sfințeniei noastre şi a nepătimirii noas- 
tre, a prăznuirii şi a bucuriei sufletului nostru să arate 
că Dumnezeu este bun, că Îşi răspândește cu iubire vis- 
tieriile Sale și că nu ne lipseşte de ele. 

Dacă nu suntem atenţi la acest lucru, oamenii și popoa- 
rele care văd nenorocirea și nefericirea noastră vor spune: 
„Dumnezeirea este [...] pătimașă, ca una care ne pedepsește 
şi Se mânie. Copiii lui Dumnezeu au un Dumnezeu aspru, 
rău și mânios. La uitaţi-vă cum Se înfurie, cum îi pedepseş- 
te şi cum se răzbună pe ei!“ Dar și noi, când păcătuim și ne 
îmbolnăvim, spunem că Dumnezeu S-a mâniat pe noi, că 
mă pedepseşte din cauza păcatelor mele. 

Dumnezeu însă nici nu Se răzbună, nici nu este un 
tiran, Dumnezeu nu Se mânie niciodată. Dar roadele 
păcatului sunt stricăciunea şi moartea (cf. Rom. 6, 23). 
Aşa cum nu Dumnezeu este de vină dacă ajungi un 
tuberculos pentru că locuieşti într-o casă fără încălzire, 
în care nu intră soarele şi care este plină de igrasie, ci tu 

eşti de vină pentru că ţi-ai ales această casă, tot aşa se 
întâmplă și în cazul nostru. Noi facem nişte netrebnici 
din noi înşine, niște resturi ale vieţii, iar atunci ceilalți 
spun că Dumnezeu este aspru. 

Dar şi noi, monahii, spunem uneori: „De ce mă ti- 
ranizează Dumnezeu? De ce, după douăzeci de ani de 
rugăciune, încă nu mi-a dat şi mie rugăciunea minţii?“ 
De ce i-ar da-o, când tu pierzi atâtea ceasuri ca să-l 
convingi pe fratele tău că modelul acesta de aparat este 
mai bun decât celălalt? Ce vrei? Rugăciune vrei să-ţi dea 
Dumnezeu? Cu ce te îndeletniceşti, aceea şi agonisești! 


Dar E pedepseşte răutatea, şi nu pe noi, pentru că El este 
în afară de orice patimă și de orice pedeapsă, deși se zice că Se 
face, pe măsura faptelor şi dispoziţiilor noastre, ca o oglindă 
dreaptă, dând fiecăruia potrivit cu cele făcute în viaţă. 


Dumnezeu, zice Cuviosul Teognost, nu Se mânie îm- 
potriva noastră, ci împotriva răutăţii, pentru că este liber 
de orice patimă şi răzbunare. Nu ai parte de iubirea Lui 
când îşi închizi ferestrele sufletului. Desigur, mulţi cred 
că Dumnezeu Se conformează cu faptele şi cu dispoziţi- 
ile noastre şi că răsplăteşte fiecăruia după faptele lui. De 
exemplu, cineva moţăie, iar un altul spune că Dumnezeu 
nu i-a dat putere ca să privegheze. Nu încearcă să afle 
cauza moţăielii, ci o pune în seama lui Dumnezeu. Ni se 
întâmplă unele lucruri pe dos, și o punem și pe aceasta 
în seama lui Dumnezeu. Ne îmbolnăvim? Spunem: „De 
ce, Dumnezeul meu, să mă îmbolnăvesc iarăși?“ Nu ex- 
plicăm bine lucrurile care ni se întâmplă. 

Ca să înţelegem aceasta, Cuviosul Teognost foloseş- 
te un exemplu, zicând: cz o oglindă dreaptă. Dacă stau 
zâmbind în faţa oglinzii, oglinda mă va arăta zâmbind. 
Dacă stau încruntat, mă va arăta încruntat. Cam așa 
simţim că Se poartă cu noi și Dumnezeu. Când ne pur- 
tăm bine cu EI, simţim că Dumnezeu ne dă bucurii. 
Când nu ne purtăm bine cu EI, simţim că ne pedep- 
seşte, că trimite rele asupra noastră, că Se poartă cu noi 
așa cum ne purtăm noi cu El. Dar concepţia aceasta nu 
este corectă, pentru că Dumnezeu este nepătimaș, are 
o singură voinţă, o singură dispoziţie. Mânia lui Dum- 
nezeu este percepţia noastră subiectivă a îndepărtării de 
iubirea Lui. Dumnezeu nu Se mânie, ci noi simţim că 
Se mânie. Așa cum starea sufletească antrenează și tru- 
pul, iar cea trupească sufletul, tot așa şi comportamen- 
tul nostru, credinţa noastră, smerenia noastră, iubirea 
noastră au urmări fireşti în viaţa noastră. 

Probabil că aţi observat că, atunci când cuiva i s-a 
întâmplat să aibă probleme de câteva ori, de obicei în- 
treaga sa viaţă o ia razna, şchiopătează şi merge anapo- 
da. De exemplu, la mănăstire suntem mulţi. Eu m-am 
îmbolnăvit de stomac, în timp ce stomacul tău este 
sănătos. Mă îmbolnăvesc de rinichi şi ajung să spun: 
„Dumnezeul meu, mai dă şi altuia boli, nu numai mie!“ 
Să presupunem că are loc un cutremur la care casa mea 
se năruie, iar a ta rămâne în picioare. Într-o astfel de 
situaţie, lumea spune: „Ce ciudat! Dumnezeu pune în 
cârca lui toate poverile.“ În realitate, noi ne facem pe 
noi înşine primitori ai binelui sau ai răului, ai bucuriei 
sau ai amărăciunii. Singuri conducem sinele nostru şi îl 

îndreptăm încotro dorim. Noi ne creăm viitorul. Dum- 
nezeu Îşi trimite lumina și iubirea Sa, iar noi luăm cât 
vrem. Dumnezeu doar iubeşte, doar luminează. 


Când te clatini dintr-o stare mai bună, nu te tulbura, 
ci corectează-te, alergând mai degrabă la starea de dinainte 
cu întristare şi mâbnire şi cu multă prihănire de sine. [48] 


Mai înainte ne-a spus că nu poate fi vorba să fim păgu- 
bişi când păcătuim, ci când ÎI batjocorim pe Dumnezeu 
şi Îl compromitem în faţa îngerilor, a oamenilor şi a de- 
monilor, rămânând nepocăiţi. 

În acest cap, Cuviosul 'Teognost spune altceva. Dacă 
viaţa ta de până acum a fost frumoasă, puternică, mi- 
nunată, bucuroasă înaintea lui Dumnezeu şi toţi se bu- 
curau de tine, dacă ai avut roade şi bucurie, iar acum 
ai păţit ceva omenesc, fie din egoism, fie din invidie, 
fie dintr-o influență omenească, pa te tulbura, nu te 
înspăimânta, nu te speria, ci asumă-ţi problema ca să o 
rezolvi şi întoarce-te cât mai repede cu putinţă la starea 
ta de dinainte! De vreme ce Dumnezeu te-a binecu- 
vântat şi ai ajuns la o oarecare stare duhovnicească, vei 
ajunge din nou la ea mult mai repede dacă te întorci 
de îndată. Expresia cz înzristare şi mâbnire şi cu multă 
prihănire de sine nu înseamnă să ne întristăm şi să ne 
chinuim, ci să simţim că suntem un nimic. 


Dar să verşi şi lacrimi destule întru zdrobirea duhului. 
Jeșind prin acestea din căderea ce ți s-a întâmplat, vei veni 
în valea bucuriei mântuitoare, având siguranță de acum 

înainte, cu toată puterea, pentru ca nu cumva, mâniindu-L 
iarăși pe Judecător, să-ţi trebuiască lacrimi și strâmtorare 
pentru împăcare. lar de nu se va întâmpla aceasta aici, 
atunci în veacul ce va să fie cu siguranță vei fi pedepsit. 


Prin urmare, să nu te sperii atunci când păcătuiești! 
Înaintează cu curaj şi bucurie, cu încredere și nădej- 
de, cu credinţă și iubire în Dumnezeu, şi spune-i ţie 
însuţi: „Mă voi întoarce la virtutea pe care am avut-o, 
voi dobândi iarăși starea mea de dinainte!“ Dacă faci 
aceasta, te vei ridica din cădere — oameni suntem, une- 
ori se întâmplă să cădem — şi vei merge acolo unde 
Domnul dă bucuria. 

Fii însă atent să nu-L. mânii iarăşi pe Domnul, pentru 
că atunci când cazi prima oară te ridici foarte uşor, dar 
când cazi pentru a doua, a treia, a patra oară — cu cât mai 
mult cazi, cu atât te faci mai greoi — va fi nevoie să verşi 
multe lacrimi şi să treci prin multe necazuri. Atunci nu 
mai e valabil cuvântul 72 fe r4/bura, adică să nu te sperii, 
pentru că frica acum începe. 

Oamenii care făgăduiesc, dar nu-şi ţin făgăduinţa, 
sau cei care cad din nou în aceleași păcate, pentru a putea 
face ceva, intră în multe necazuri cu caracter pedagogic. 
În măsura în care omul nu le are în mintea şi inima lui 
pe cele ale lui Dumnezeu, ci pe cele pe care le simte 
inima lui, cu atât toate i se întâmplă pe dos şi simte 
mereu nevoia să plângă, să citească paraclise, să alerge 
pe la sânţi, să se roage: „Hristoase, Maica Domnului, 
ajutaţi-mă! Toate mi se întâmplă pe dos!“ Toate ţi se vor 
întâmpla pe dos pentru că, dacă Dumnezeu Se oprește 

să ţi le servească pe dos, îndată vei cădea și mai jos; în 
timp ce lacrimile, problemele și necazurile te ţin treaz 
înaintea lui Dumnezeu şi cauţi pocăinţa. Dacă nu te vei 
înţelepţi prin necazuri şi prin lacrimi, cu siguranţă că 
vei pierde şi viaţa de aici, şi pe cealaltă. 

Vedeţi câr de frumos ne arată Cuviosul Teognost că 
toate ne sunt la îndemână, că toate sunt simple! Dumne- 
zeu ne-a întins masa și patul în chip foarte frumos, îm- 
bătăror, ca să putem să mâncăm și să ne odihnim. „Și Eu 
vă voi odihni pe voi“ (Mr. 11, 28). Dacă noi nu vom fi 
copiii lui Dumnezeu cei bucuroși şi dătători de viaţă, cei 
plini de viaţă şi izvorârori de viaţă, vom fi nefericiţi. Prin 
ce ne vom deosebi atunci de necredincioși şi de atei? Prin 
nimic. Necazuri au și aceia, necazuri vom avea şi noi. 

Dimpotrivă, doar puţin îşi mişti mâna şi primeşti 
toate bunătăţile lui Dumnezeu, până şi nepătimirea şi 
darurile cele mai frumoase, te împărtăşeşti de bunurile 
îngerilor şi ale arhanghelilor, ale heruvimilor și ale se- 
rafimilor. Dumnezeu ne face mai presus de heruvimi 
şi de serafimi, pentru că nouă ne-a dat posibilități pe 
care nu le-a dat heruvimilor și serafimilor. Pentru noi 
S-a născut, pentru noi a înviat, pentru noi S-a înălțat. 
Pentru noi trăieşte şi împărăţeşte, ca să fim împărați. 

Dar de ce noi trăim adeseori absolut diferit? 

Pentru că nu vrem să acceptăm adevărul, ci vrem să 
supravieţuim. Dacă vom vrea să trăim adevărat, se va 
vedea că ne prăbuşim, că suntem un nimic. Irăind însă 
aşa, simţim că suntem ceva, că viaţa noastră cunoscută 
de până acum se înveşniceşte, rămâne şi se lărgește. 
Dacă acceptăm adevărul, trebuie să ne schimbăm în 

întregime viața. Rămânând așa cum suntem, putem să 
supravicţuim aproximativ așa cum am învăţat de mici. 
Avem însă posibilitatea să le dăm bucurie până și înge- 
rilor, care sunt lumină și Îl bucură pe Dumnezeu. 

Tot răul se află în faptul că nu vrem să ne pierdem 
sinele nostru, nu vrem să ne schimbăm. Vrem să se în- 
tâmple ceea ce urmărim. Nu acceptăm condiţiile noas- 
tre zilnice ca pe un tron al lui Dumnezeu, așa încât 
să spunem: „Acesta este tronul lui Dumnezeu, trebuie 
să învăţ cum se foloseşte şi, atunci, voi şedea odihnin- 
du-mă pe el.“ Nu facem asta, ci așa cum am învăţat să 
şed, tot așa vreau să şed şi acum. Și acum vreau să fie 
tot așa cum am simţit şi am trăit până acum, cum am 
crezut și mi s-a părut, cum am înţeles eu că va fi la mă- 
năstire, cu fraţii mei şi cu slujba ei. [Dar acestea nu sunt 
așa şi, de aceea, se produce înlăuntrul meu o dezbinare. 

Alteori, spunem din nou că ne lipseşte experienţa şi că, 
de aceea, nu se vede puterea lui Dumnezeu. În realitate, 
noi respingem adevărul, pentru că, dacă îl acceptăm, 
avem răspundere. L)e exemplu, sunt psalt. Citesc o carte 
despre rugăciunea minţii şi vreau să o dobândesc și eu. 
Dar cântarea mă împiedică, pentru că mă tulbură, mă 
strâmtorează, mă obosește, îmi face probleme, fiindcă 
apar între noi neînţelegeri la strană şi nu putem fi una. 
De aceea hotărăsc să abandonez slujirea de psalt. Pără- 
sindu-mi însă locul, se dovedește că încerc să câștig ceva 
care mi se pare că are strălucire. Nu mă întemeiez pe așe- 
zarea mea duhovnicească de la început, nu caut să păs- 
trez tradiţia mănăstirii mele, care spune să te jeitfeşti pe 
tine însuţi, să oboseşti, să cânţi în locul altuia — el cântă 

repede? Vei cânta și tu repede. Cântă lent? Vei cânta şi 
tu așa încât să existe armonie —, ci spun: „loate acestea 
sunt obositoare, mă fac să uit rugăciunea.“ L.aşi deoparte 
tradiţia mănăstirii şi te sprijini pe propria ta „tradiţie“. 
Într-o Zi, vei ajunge jucăria dracilor. Și strana o vei părăsi, 
și nici rugăciunea n-o vei învăţa, pentru că rugăciunea 
cere lepădarea egoului, în timp ce faptele tale sunt afir- 
marea egoului, dar le înveleşti cu un gând, cu un înţeles 
mincinos, ca să te poţi îndreptăți. Așa facem în toate pri- 
vinţele. Orice cerem ascunde acest secret. Cerem să nu 
ne schimbăm noi, ci toţi ceilalţi și toate celelalte lucruri. 

Uneori spunem, desigur, că urmărirea rugăciunii min- 
ţii ne aduce și trezvie. Dar trezvia ne face îngeri, ne face să 
uităm de noi înşine şi să ne gândim numai la Dumnezeu. 
Trezvia însă nu se poate dobândi fără făptuire și lepădare. 
Acestea premerg, iar trezvia le urmează. Lrezvia se sprijină 
pe acestea. Fiecare lucru vine la vremea lui. 





După cum am spus deja, capetele Cuviosului 'Leo- 
gnost îi privesc nu numai pe preoţi, ci şi pe întreg poporul 
lui Dumnezeu, pe toţi cei care sunt părtași vredniciilor 
lui Hristos. Dar când cunoaștem viaţa liturgică a Biseri- 
cii noastre, pe cele sfinte, cum se spune, ne cutremurăm 
şi suntem mișcaţi, dar există şi primejdia ca, încet-încet, 
să ne obișnuim. Ca să evităm acest pericol, să continuăm 
cu tâlcuirea capetelor Cuviosului Teognost. Cuviosul a 
intercalat multe capete despre făptuire, contemplaţie şi 
curăţire, așa încât aproape că am uitat că vorbeşte despre 
preoţie. Acum se întoarce la cele din Despre preoție. 


Iarăşi ne este cuvântul despre cinstita preoție, ca una ce 
are trebuinţă de o rânduială îngerească şi curățire şi, după 
acestea, de mai multă siguranță şi cugetare feciorelnică de- 
cât înainte. [49] 


Cuvântul despre preoţie, spune, este foarte înalt, în- 
trucât preoţia pretinde o rânduială îngerească şi curăţire. 

Prin aceasta nu vrea să ne spună că vrednicia preoţiei este 
la o înălţime şi treaptă îngerească, pentru că, în acest caz, 
nu ar fi adăugat şi curățirea. Spunând o rânduială îngereas- 
că şi curățire, ne arată cum să trăim această vrednicie. Prin 
urmare, putem înţelege că aici ne vorbește despre ordine, 
despre faptul că toate trebuie să se facă „cu cuviinţă şi după 
rânduială“, precum spune Apostolul Pavel (1 Cor. 14, 40). 
Adică toate să se facă potrivit cu tipicul Bisericii, potrivit 
cu tradiţia și cu rânduiala Sfinţilor Apostoli. 

Curăţia are legătură cu cugetul şi cu imaginaţia, cu 
inima, cu trupul și cu sufletul, cu toate ale omului. Este 
cu neputinţă să se apropie cineva de cele sfinte, adică 
de slujba Bisericii, de preastintele jertfe de tămâie şi ale 
celor aduse la altar, fără să aibă curăţie. 

Prin expresia rânduială îngerească, Cuviosul Leognost 
mai înţelege, pe lângă ordine, încă ceva. Așa cum împă- 
ratul ia împreună cu sine şi scutierii, care sunt garda lui, 
însoțitorii lui, tot așa și cei care ÎI însoțesc pe Domnul, 
primii preoţi, primii slujitori ai Celui Preaînalt, sunt în- 
gerii. Lrebuie să înţelegem și noi că, mergând la biserică 
și participând la slujbă, suntem simboluri ale îngerilor, 
care, zi şi noapte, intră și ies cu Hristos la Jertfelnicul ce- 
resc. Așadar, să simţim că suntem o prezenţă îngerească 
şi că suntem îngeri, şi de aceea nu putem să stăm în mod 
nepotrivit. Nu numai în mod exterior trebuie să simţim 
că Îl însoţim pe Domnul ca niște scutieri — așa cum spu- 
ne Liturghia noastră —, ci și lăuntric, prin curăţia pe care 
trebuie să o avem. 

Și, după acestea, de mai multă siguranță şi cugetare fe- 
ciorelnică decât înainte. Cu cât trece timpul, trebuie să 

adăugăm mai multă siguranţă şi feciorie fiinţei noastre, 
adică sfinţenia şi curăţia noastră să nu fie statice, pentru 
a ne asigura locul nostru înaintea lui Dumnezeu. Fiindcă 
dacă îngerii, care erau și ei duhuri slujitoare, au căzut, cu 
cât mai mult noi, întregul popor al lui Dumnezeu, pu- 
tem să cădem din postul nostru de slujitori înaintea lui 
Dumnezeu. De aceea trebuie să trăim în cea mai mare 
feciorie, adică cu un duh pregătit, cu discernământ, 
cu înțelepciune şi cu desăvârșită atenţie. Cugetarea fe- 
ciorelnică este cunoștința faptului că stăm înaintea lui 
Dumnezeu cu o curăţie trupească şi duhovnicească. Cu 
cât înaintăm în viaţa liturgică, cu atât trebuie să fim mai 
luminoși şi mai plini de siguranţă. Adică trebuie să ştim 
că suntem vrednici să Îl însoţim pe Hristos. 

Dacă însă nu suntem atenţi la viaţa noastră, iar min- 
tea și cugetul nostru nu sunt îngereşti, dacă prețuirea 
noastră şi demnitatea noastră, noblețea şi seriozitatea 
noastră, purtarea noastră şi starea noastră în picioare, 
precum și felul în care şedem în biserică, dacă acestea 
toate nu sunt îngerești şi dacă nu suntem şi noi fecio- 
relnici, atunci le întinăm pe cele sfinte, așa cum spune 
în continuare Cuviosul Teognost. 


Căci dacă cel întinat poate să ajungă curat întrucâtva, 
atunci cel curat cum se va mai întina oare? 


Să luăm un exemplu. După ce mâncăm, spălăm cu 
grijă şi curăţim lingura şi farfuria, ca să putem mânca 
şi altădată, deși nu există niciun motiv să ne preocu- 
păm de aceasta atât de mult. Desigur, toţi cei care sunt 

făpturi bolnave spală și tot spală vasele, fiindcă tremură 
ca nu cumva să păţească ceva, nu cumva să se îmbolnă- 
vească. Le e groază de microbi, suferă din cauza acestei 
stări psihoparologice. Însă nimeni nu păţeşte nimic, ci 
curăţenia este o ordine, o măsură de siguranță pe care 
ne-o luăm în general. 

Așadar, zice Cuviosul, dacă spălăm un lucru murdar, 
întinat, ca să devină curat, atunci cum este cu putință 
ca noi să întinăm ceea ce este foarte curat? Ce/ curat 
cum se va mai întina oare? Cum este cu putinţă ca acest 
vas, trupul meu — pe care îl port şi care este un templu 
al lui Dumnezeu (cf. 1 Cor. 3, 16-17) —, să nu fie pe 
deplin curat? Și cum se poate ca adunarea noastră de 
slujbă să nu fie cu totul curată? 


Altfel, dacă amestecăm întunericul cu lumina şi 
duboarea cu mirul, vom moşteni, cu siguranţă, acel „vai“ 
şi pierzania, ca nişte profanatori, asemenea lui Anania şi 


Safe [0 Alisa). 


În afară de cazul în care, zice Cuviosul Teognost, 
vrem să cădem în judecata și osânda lui Anania şi Safi- 
ra, care au participat la adunarea de slujbă cu Apostolul 
Petru, dar au întinat-o. Nu numai că nu se găseau la 
înălțimea îngerească cerută, ci au și căzut cu totul, până 
acolo încât au fost găsiți vinovaţi de moarte. Îndată ce 
au adus o parte din banii primiţi pentru țarina vândută, 
unul după altul au căzut morţi, pentru că au necin- 
stit adunarea îngerească, au zădărnicit lucrarea Biseri- 
cii, acea adunare de slujbă. Deși ar fi putut cu ușurință 

să spună adevărul — „Sfinte Apostole şi iubiţi fraţi, am 
vândut țarina noastră cu atâţia bani, dar pentru că sun- 
tem și noi oameni, ne trebuie o parte și, de aceea, vă 
vom da doar atât!“ —, ei au spus minciuni și în acest fel 
au întinat adunarea de slujbă. 

Vom cădea și noi în această stare când amestecăm 
în slujbă neatenţia şi ncorânduiala noastră, zâmbetele și 
privirile noastre, când amestecăm întunericul cu lumina, 
duhoarea cu mirul. Nu spune că amestecăm mirul cu 
duhoarea, ci 4uhoarea cu mirul, pentru că slujba noastră 
este lumină şi mir, iar noi aruncăm în ea întuneric și du- 
hoare şi, astfel, ajungem niște profanatori. Când inima 
noastră nu este curată, suntem nişte profanatori. 


Dintr-un vas de pierzanie și netrebnic [cum erai] — chiar 
dacă crezi, poate, că, datorită unei mici curăţii, te-ai 
înălțat cu vrednicie la preoția cea întocmai cu îngerii şi 
cerească — te-ai făcut vas al alegerii şi de bună trebuinţă 
pentru Domnul, potrivit lui Pavel (cf. 2 Tim. 2, 21), şi de 
aceea ține neîntinată cinstea de care te-ai învrednicii. [50] 


Acest cap este valabil mai ales pentru cei care au 
preoția liturgică, dar aceasta nu înseamnă că ceilalţi au 
o răspundere mai mică, întrucât cu toții participăm 
la demnitatea preoțească. Cu toţii suntem răspunză- 
tori înaintea lui Dumnezeu. Câră vreme ne înfăţișăm 
înaintea lui Dumnezeu, nu putem să fim necuraţi. 
Nu are nicio importanţă dacă nu ştiam lucrul acesta, 
dacă nu l-am înţeles, dacă nu am ştiut că prin Botez 
devenim şi preoţi. 

Ce spune pilda? „Mergeţi la răspântiile drumuri- 
lor şi prin pieţele cetăţii“ şi adunaţi-i pe toţi! Cu toate 
că slujitorii i-au adunat şi i-au adus chiar şi cu forţa, 
cei chemaţi trebuiau să aibă haină împărătească, să fie 
îmbrăcaţi de nuntă şi pentru ospăț (cf. Mr. 22, 9 ş.u.). 
Nu poţi să mergi pătat la o nuntă împărătească, iar slujba 
bisericească este, cu siguranţă, o nuntă împărătească. 

Cuviosul 'leognost spune așadar: „Nu ştiu dacă 
sunteţi vrednici sau nu, nici nu vreau să întru În viaţa 
voastră, dar ceea ce are importanţă este că acum sunteți 
preoți.“ Într-adevăr, ce eram înainte ca Dumnezeu să ne 
cheme la Botez, iar pe noi, monahii, la tunderea călugă- 
rească? Nişte gunoaie! Chiar şi botezați cum eram, ce am 
trăit în lume? Deșertăciunea! Ce am jertfit? Nimic! Ce 
am primit la mănăstire? Plinătatea Dumnezeirii! Acum 
toate sunt ale noastre! Intrând în biserica lui Dumnezeu 
şi apropiindu-ne de coarnele altarului, ne schimbăm din 
ceea ce am fost și, dintr-un vas de pierzanie și netrebnic, 
devenim unul de bună trebuinţă. Eram niște oameni de 
nimic, niște oi pierdute, și ne-am întors. Ce am făcut? 
Am bătur drumurile şi pieţele, am mers pe la şcoli şi 
am învăţat carte. În realitate, am fost netrebnici şi acum 
ne-am învrednicit să primim preoția cea întocmai cu în- 
gerii şi cerească cu mica curăţie pe care am avut-o. 

Dar tu poate că îţi spui în sinea ta: „Eu am fost cu- 
rat şi vrednic, şi de aceea mitropolitul m-a chemat, de 
aceea conștiința mea m-a chemat, de aceea m-au socotit 
vrednic să fiu preot.“ Chiar dacă crezi că ai ajuns cu 
vrednicie preot, întrucât, comparându-te cu lumea, a 
cărei viață este întinăciune și duhoare, ţi se pare că eşti 

curat, totuși înaintea lui Dumnezeu ce eşti? Pe tine, care 
te apropii de adunarea de slujbă, nu te va judeca după 
prisosul de curăţie pe care îl ai faţă de mireni și oamenii 
păcătoşi care umblă prin locurile de păcătuire şi de des- 
frânare, ci te va compara cu sfinţenia şi curăţia Lui și a 
sfinţilor și a îngerilor care înconjură Jertfelnicul ceresc. 
Lucrul acesta trebuie să îl înțelegeţi, zice Cuviosul. 

Dintr-un vas de pierzanie şi netrebnic [cum erai]... 
te-ai făcut vas al alegerii şi de bună trebuință pentru 
Domnul, potrivit lui Pavel. Aşa cum Apostolul Pavel a 
ajuns un vas ales după ce mai înainte fusese prigonitor, 
tot așa și tu, cu toate că, în realitate, erai un vas ne- 
trebnic, după ce Hristos te-a primit și te-a făcut preot, 
înseamnă că acum ești un vas ales al Domnului. Dar, 
mai cu seamă, ești un vas de bună trebuință pentru că 
în fiecare zi ești de folos la slujbă. Prin rugăciunea ta, 
prin cântarea ta, prin faptul că ești paracliser sau ușier 
sau preot sau orice altceva se vede că ești un vas de bună 
trebuinţă. Aşadar, dacă ai ajuns preot, fine neîntinată 
cinstea de care te-ai învrednicit. 

Cuvântul „neîntinat“ (&xpuvrog) are, în cele din 
urmă, înţelesul de „neamestecat“, „cu totul curat“, 
adică înseamnă că ai un suflet cu totul alb. La început 
însă, verbul oaivw, din care derivă acest adjectiv, avea 
sensul că „mă apropii cu multă grijă de ceva“. Nu mă 
apropii de un loc și, cu atât mai puţin, de o persoană 
în mod nechibzuit, fără un scop sau în mod ușuratic, ci 
merg, cu multă înţelepciune, cu ştiinţă și discernământ, 
Acest înţeles al adjectivului „neîntinat“ echivalează cu 
elementele pe care trebuie să le aibă oricine se apropie 

de Jesttelnicul ceresc. Prin urmare, Cuviosul Teognost 
vrea să spună că noi, preoții, ne apropiem de ceva care 
are nevoie de multă atenţie. Nu ne apropiem de ceva la 
întâmplare, nu ne apropiem de ceva care nu ne priveş- 
te, ci ne apropiem de slujirea noastră. 

Neîntinat — în cazul nostru, preotul — este cel care 
se separă de cele exterioare, se osebeşte de societatea 
oamenilor, nu se îndeletniceşte cu ce se îndeletnicesc 
oamenii din lume. Miseanul este un meseriaș, lucrează 
ca să poată trăi el și ca să slujească societatea. Dar cel 
neîntinat, preotul, se ţine deoparte de comportamentul 
lumesc și de societate, își schimbă felul de a fi, îşi schim- 
bă vestimentația, îşi schimbă înfăţişarea şi făgăduinţa. 
Nu mai este cel care se interesa de lucrurile lumești şi 
sociale, de cele profesionale sau de orice altceva, ci ştie 
că ÎI slujeşte pe Hristos. 

Dar când cineva se apropie de Hristos în acest fel 
înseamnă că se apropie de EI nu ca să dobândească vre- 
un rod sau vreun folos sau ceva cate îi va da prestigiu, 
bani sau vrednicie, ci o face pentru însuși Izvorul de 
care se apropie, Prin urmare, se dăruiește pe sine însuşi 
și nu primeşte. Este cel care nu câștigă, care nu simte că 
este preot, ci simte că este cel pierdut. Este cel care nu 
are multe legături nici cu lucrurile, nici cu oamenii, ci 
aparţine unei cete cu totul separate. Nu are familiaritate 
cu nimeni, nici prietenii, nici tovărăşii, nici aranjamen- 
te cu oamenii. Loate aceste înţelesuri sunt exprimate în 
terminologia noastră bisericească prin cuvântul „neîn- 
tinat“. Este un cuvânt foarte frumos! Nu ating nimic, 
nu vatăm nimic, nu iau nimic, ci doar stau cu frică și 

cu cutremur înaintea celor sfinte, așa cum îi vedem pe 
îngeri în icoanele noastre bizantine. 

Prin urmare, adjectivul „neîntinat“ — „nespurcată, 
nepătată, nestricată, neîntinată, curată Fecioară“! — ara- 
tă separarea noastră, izolarea noastră de toți şi aplecarea 
noastră asupra celor sfinte cu toată adunarea minţii și a 
inimii, pentru cele sfinte, și nu pentru noi înşine, şi de 
aceea acest adjectiv ajunge să-l caracterizeze pe cel care 
se apropie cu curăţie. 


[Ține neîntinată cinstea de care te-ai învrednicit] 
păzind darul dumnezeiesc ca pe lumina ochilor, pentru ca 
nu cumva, întinându-te din neatenţie, să fii aruncat de 
la înălțime în prăpastie şi cu anevoie să mai găsești calea 
de întoarcere. 


Cinstea de care te-ai învrednicit este să te înfăţişezi îna- 
intea lui Dumnezeu. Preoţia, zice Cuviosul Teognost, 
pe care ţi-a dat-o Dumnezeu, fie în virtutea botezului 
tău, fe prin preoţia specială, trebuie să o păzești ca pe 
lumina ochilor. Aşa cum îţi poţi pierde ușor vederea, tot 
așa de ușor poţi să pierzi şi cinstea pe care ai primit-o, 
aceea de a te înfăţişa înaintea Împăratului, fiindcă este 
cu putinţă să te întinezi, să ajungi necurat. Evreii nu se 
apropiau de cel care ajungea în starea de necurăţie, ci îl 
izolau. Aşadar, fii atent ca nu cumva să facă așa cu tine și 


! Rugăciune către Preasfânta Născătoare de Dumnezeu de la 
Pavecernița mică. 


-203- 


TÂI CUIRE LA CUVIOSUI, TEOGNOST 


Dumnezeu, ca nu cumva îngerii şi sfinţii să nu mai vrea să 
stea în preajma ta, ca nu cumva să te lepede! Este un lucru 
înfricoşător să nu fii un preot vrednic! Adică trebuie să fii 
nu un simplu preot, ci un preot neîntinat. Dar dacă, din 
neatenţie, ajungi necurat, atunci de la înălțimea cinstei 
pe care ţi-a dat-o Dumnezeu vei cădea în prăpastie, într-o 
groapă în care viaţa ta se va spurca cu totul, și vei merge 
din spurcăciune în spurcăciune. 

Când cineva disprețuiește neprihănirea jertfelnicului, 
a preoţiei sfinţilor, atunci, din cauza acestei purtări ne- 
bunești, Dumnezeu nu îl mai poate apuca de nicăieri, 
pentru că s-a dezobișnuit să mai trăiască cu cele sfinte, şi 
singura soluţie este ca Dumnezeu să-l lepede. Dumnezeu 
este îndelung-răbdător, bun, îngăduitor şi ne-a primit fie 
că am fost vrednici, fie că am fost vase ale pierzaniei, deși 
credeam că suntem curaţi. Am intrat cum am intrat în 
preoţie, dar acum suntem datori să fim curaţi, altfel ne va 
lepăda. Aceasta o va face din iubire, din bunătate şi din 
îngăduință, pentru că, altfel, vom fi nimiciţi. 

Pentru ca nu cumva |...) să fii aruncat de la înălțime 
în prăpastie. Această propoziţie este insuflată de du- 
hul Vechiului “Testament, unde toate sunt puse pe 
seama lui Dumnezeu, potrivit cu percepţia omeneas- 
că (cf. Is. 24, 17-18; ler. 31, 43-44). Noi simțim că 
Dumnezeu ne-a lepădat, dar Dumnezeu nu ne leapădă, 
ci noi singuri cădem. Se referă la prăpastie, pentru că 
este un loc în care cazi şi cu nevoie mai găseşti calea de 
întoarcere. Când cel care a primit vrednicia preoțească, 
adică orice credincios, începe să se dezobişnuiască de 
cele sfinte, Dumnezeu, „ca să nu i se întâmple ceva mai 

rău“ (In. 5, 14), îl lasă la voia întâmplării, adică în voia 
propriei lui purtări, din care foarte greu își mai revine. 

Cum va putea oare să se pocăiască omul care a pri- 
mit un anume dar de la Dumnezeu şi nu îl preţuieşte, 
dacă nu ÎL cinstește pe Dumnezeu care l-a cinstit prin 
acel dar? Unul ca acesta va cădea tot mai mult în gân- 
duri, îndreptăţiri, greşeli, neatenţii, nesiguranţă, care îl 
vor face netrebnic și pentru propria lui viaţă, şi pentru 
slujirea sfântă a lui Dumnezeu. 


208 


Înţelege, ca unul ce ai minte, că dacă Dumnezeu 
îndreptățește pe cineva, nimeni nu îl mai osândeşte 
(Rom. 8, 33-34). [51] 


După ce Cuviosul 'Teognost ne-a suit la înălțimile 
preoţiei, acum revine. Cuviosul, deși pare că este foarte 
aspru, de fapt este cald, vrea să ajute fiecare suflet. Așa 
cum aţi observat şi în alte capete, uneori te înalță la 
cele cerești, alteori te coboară pe pământ, ca să-ţi spună 
cum trebuie să umbli. Acum îţi vorbeşte despre iad, iar 
apoi îţi arată de îndată raiul. Acum îţi vorbeşte de po- 
căinţă, iar apoi îţi spune cât de uşor este. Le potrivește 
pe toate foarte frumos. lar acum ne spune: 

Înțelege, ca unul ce ai minte, că dacă Dumnezeu 
îndreptățește pe cineva, nimeni nu îl mai osândeşte. Până 
acum, spune, nu te-a osândit nimeni, dar nici Dumnezeu 
nu te-a osândit. Dacă Biserica ţi-a dat prin Botez preoţia 
generală sau prin hirotonie pe cea specială, nimeni nu 

poate să-ți spună că nu eşti preot. Suntem, într-adevăr, 
cu toţii preoţi. Cuvântul Apostolului Pavel: „Nimeni nu 
te osândește“ (cf. Rom. 8, 33-34) înseamnă că nimeni 
nu-l mai poate osândi pe cel căruia Dumnezeu i-a dat 
dreptate. ludaizanţii îi osândeau pe credincioșii care nu 
mai respectau Legea mozaică. Dar dacă Dumnezeu îi 
îndreptăţeşte pe aceştia, zice Apostolul Pavel, ei sunt în 
mod sigur drepți şi nu există niciun motiv de neliniște. 

Tot aşa şi noi suntem preoţi — Cuviosul vrea să 
simţim că suntem preoţi — și, prin urmare, trebuie să 
gândim ca niște preoţi, să avem un cuget preoţesc, să 
umblăm îmbrăcaţi în mantia, în veșmântul şi în hai- 
na curăţiei. Ca preoţi, ÎL purtăm înlăuntrul nostru pe 
Hristos şi ne apropiem de E] în fiecare clipă. Prin urma- 
re, nu putem fi altfel. De aceea Cuviosul spune: nimeni 
nu îl mai osândește, ci fii atent să nu ajungi tu, prin tine 
însuţi, vrednic de osândă. Şi continuă: 


Jar dacă ai fost chemat să intri în harul mai presus de 
lume al dumnezeieştii preoții, să nu-ți mai pese de viaţa ta 
de dinainte, chiar dacă, poate, te-ai întinat cumva. Căci 
prin Dumnezeu şi prin îndreptarea |vieţuirii tale] iarăși 
te-ai curățit. 


Dacă Dumnezeu te-a chemat și ai intrat la harul mai 
presus de lume al dumnezeieștii preoţii, să nu te gân- 
dești acum, zicându-ţi: „Nu cumva am avut ceva pentru 
care nu am fost vrednic să ajung preot? Nu cumva...? 
Nu cumva...?“ Vedeţi, deși este atât de aspru, totuși ne 
este şi atât de aproape. Nu te mai întoarce, zice, spre 

cele trecute! Dacă le-ai rânduit pe toate cu inimă curată 
și dacă i le-ai înfăţişat duhovnicului tău, odată ce ai fost 
chemat și ai intrat la preoţia cea mai presus de lume, 
adică ai devenit monah sau preot sau te-ai botezat, nu 
mai sta acum să scormoneşti trecutul, pentru că aceasta 
este o stare bolnavă. 

Oamenii bolnavi, deși s-au spovedit în mod repetat, 
când își amintesc ceva, vin zbuciumaţi, plini de tragism 
și nefericire, să-ți spună: „Mi-am amintit, Gheronda, 
Cape când aveam şapte ani, am făcut ceva și am uitat 
să vă spun!“ Desigur, altceva este dacă am ascuns vreun 
păcat mare şi înfricoşător şi nu l-am spovedit. Dar cel 
cate are o stare de boală spune și tot spune lucruri care 
nu dovedesc pocăință, ci boală şi întoarcere a minţii la 
păcate și îndeletnicire a inimii cu ele. Ne scormonim 
viaţa ca să ne jeluim, ca să ne văicărim și chiar ca să ne 
îndulcim de vechile noastre păcate. Această stare este de 
neîngăduit pentru un om serios. Dacă mă pocăiesc, mă 
pocăiesc! Chestiunea s-a terminat! 

Să nu-ţi mai pese de viața ta de dinainte, chiar dacă, 
poate, te-ai întinat cumva. Așadar, să nu te mai inte- 
reseze viaţa ta de dinainte, adică cea de dinainte de 
Botez, chiar dacă ai avut unele pete. Desigur că cei 
mai mulţi dintre noi am fost botezați în fragedă prun- 
cie, dar cuvântul acesta este valabil și pentru tunderea 
noastră, şi pentru fiecare situaţie în care ne-am hotărât 
să ne apropiem de Dumnezeu. Dar, chiar dacă viaţa 
noastră dinainte de a deveni preoţi nu a fost atât de 
curată, să nu ne apucăm acuma să o răscolim. Sigur 
că Cuviosul 'leognost nu se referă aici la păcatele care 

sunt impedimente pentru hirotonie, ci la lucruri mici 
și omenești. Acestea se curăţă prin îndreptarea vieţii 
noastre, adică prin pocăinţa noastră, prin lupta noastră 
şi prin ajutorul lui Dumnezeu. 


După aceea, să fii sârguitor şi cu trezvie, ca să nu în- 
negreşti harul. 


De acum înainte, după ce ai devenit preot, fii 
atent, pentru că nu poţi trăi după bunul plac! Da, pe 
de o parte, eu te izbăvesc de vinovăţii şi de josnicii, 
zicându-ţi să nu te uiţi la ce erai înainte de preoţie, 
dar, după aceea, să fii sârguitor şi cu trezvie, adică după 
ce ai primit preoţia, să te îngrijeşti de trezvie, așa încât 
să nu întuneci harul. 

Ce însemnează „sârguinţă”? Sârguinţa este ten- 
dinţa puternică a omului spre ceva, înclinația, graba, 
alergarea spre acel lucru, îndeletnicirea cu el. „Sârgu- 
inţă“ înseamnă râvnă, lucrare duhovnicească (petru), 
desfăzare, faptul de a-mi cinsti apostolia pe care mi-a 
încredințat-o Dumnezeu. Adică, acum viața mea trebu- 
ie să fie absorbită de preoţia mea, întreaga mea activi- 
tate să fie în slujba preoţiei. Dacă mă dăruiesc pe mine 
însumi și timpul meu, inima mea și mintea mea altor 
lucruri, m-am sfărâmat şi am eșuat. 

Când cineva vrea să studieze, va merge fie la Ate- 
na, fie la Paris, Be la Londra, fie în America, unde se 
duce doar pentru studii, nu pentru altceva. Tot așa 
și noi am mers pentru a studia preoţia, slujirea alta- 
rului lui Dumnezeu. Împreună cu sârguinţa, avem 

nevoie şi de neîncetata trezvie, pentru că nu trebuie 
să ne absoarbă treburile zilnice, mintea noastră tre- 
buie să fie cerească, 


Pentru că, şi dacă cineva s-ar îndoi nebunește de lucrarea 
ţa preoțească din cauza celor de dinainte [săvârşite de tine], 
va auzi glasul dumnezeiesc care spune: „Ceea ce Dumnezeu a 
Curăţit, tu să nu numeşti spurcat“ (Cf E A. 10, 15). 


Sintagma „lucrare preoțească“ se referă, mai întâi, la 
preot, care săvârşeşte slujba sa preoțească, dar şi la noi, 
întrucât cu toţii slujim preoţește şi cu toţii participăm la 
slujirea preoțească. În esenţă, cu toţii suntem același lucru, 
doar că preoții sunt întâi-stătătorii adunării de slujbă. 

Dar dacă vreun om s-ar îndoi nebunește de lucrarea 
preoțească — ceea ce se întâmplă adesea — și spune: „Este 
vrednic omul acesta să fie preot, să-l slujească în fiecare 
zi lui Dumnezeu la biserică? EI a făcut cutare fapte, s-a 
jucat cu noi, a râs, a cântat cu noi, iar acum, cum de 
a ajuns preot?" Dacă tu, preotul, ești curat, acel om 
va auzi glasul dumnezeiesc pe care l-a auzit Apostolul 
Petru: „Ceea ce Dumnezeu a curăţit, tu să nu numești 
spurcat“, când a văzut pânzătura în care se aflau toate 
animalele cu patru picioare, sălbăticiunile, târâtoarele și 
zburătoarele cerului. Dacă Dumnezeu te-a primit să fii 
preot înseamnă că ești primit de către Biserică. 


Usoară este vrednicia preoţiei, şi jugul, bun (cf. Mt. 1], 
30), dar dacă este ridicat și purtat cum se cuvine şi când 
harul Dubului dumnezeiesc nu a fost cumpărat. [52] 

După câte lucruri înfricoşătoare am auzit, să nu ne spe- 
riem şi să spunem: „Ce ne-a trebuit nouă să ne botezăm, ce 
ne-a trebuit să ajungem clerici, la ce mi-a trebuit să ajung 
paracliser, la ce bun că am ajuns psalt?“ Psalţii, paracliserii, 
ușierii, tipicarul sunt, cu toţii, clerici. Toate aceste îndato- 
riri sunt preoțești. Acestea presupun, de obicei, practicarea 
Rugăciunii lui lisus atunci când sunt săvârșite. Așadar, să 
nu spunem că am fost împovăraţi prin faptul că am ajuns 
preoţi, deoarece Cuviosul spune că zșozră este vrednicia 
preoţiei, şi jugul, bun. Dumnezeu ne-a făcut îngeri. Așa 
cum îngerii sunt foarte Ușori şi zboară în cer, tot așa de 
ușoară este şi vrednicia noastră, povara noastră. Jugul nos- 
tru este bun. Nu numai că nu este dificil, dar este şi bun, 
ne este folositor. Pentru noi este o cinste să fim prezenți 
la Liturghie, la privegheri şi la toate celelalte sfinte slujbe. 

Dar când este vrednicia preoţiei ușoară şi bună? 
Când cineva o ridică și o poartă așa cum trebuie. Ex- 
presia jug bun ne amintește de cunoscutul jug al boi- 
lor. De mijlocul jugului ţăranii prindeau axul central 
al căruţei sau al uneltei agricole pe care o trăgeau boii. 
Când înaintau cum trebuie, adică mergeau paralel, 
atunci munca se desfășura ușor. Dar când unul din boi 
se oprea, lucrarea se îngreuia. Tot așa ridicăm şi noi în- 
ur-un anume fel și tragem vrednicia preoţiei noastre, pe 
cele sfinte, procesiunea Bisericii. 

Ridicăm însă corect jugul preoţiei noastre când ne 
săvârșim lucrarea așa cum vrea și așa cum a rânduit Bi- 
serica noastră: adică Liturghia se săvârşeşte așa cum vrea 
Biserica noastră; la biserică mergem îngereşte; ne purtăm 
cum trebuie în tot timpul slujbei; psaltul cântă fără să se 

promoveze pe sine însuși sau ideile lui, ci îşi îndeplineşte 
cu simplitate slujirea pe care i-a încredinţat-o stareţul sau 
preotul; fiecare își împlineşte lucrarea sa. Atunci vredni- 
cia noastră preoțească, slujirea noastră preoțească, legătu- 
ra noastră cu Dumnezeu sunt drepte, merg bine și sunt 
reușite, iar noi suntem plini de bucurie şi de pace. 

Prin urmare, când sunt bucuros și binedispus, când 
tânjesc să merg la biserică şi când merg, alergând şi 
ajungând primul, atunci îmi ridic şi îmi port preoţia co- 
rect. Dar când câte unul îţi spune: „Am fost obosit, n-am 
putut să mă trezesc și, de aceea, am întârziat niţeluș!“ și 
îşi priveşte ceasul să vadă dacă apucă Psalmul 50 de la 
Utrenie, acest om va cădea din rău în mai rău, iar într-o 
bună zi va cădea cu siguranţă în prăpastie. Nu poate fi 
vorba să i se îndrepte vreodată viaţa. Dar când viaţa lui 
merge bine şi este reușită şi când el însuşi se bucură şi 
are pace, aleargă şi se sârguiește, atunci jugul este bun și 
povara lui ușoară (cf. Mr. 11, 30). 

Ca să ridicăm corect jugul preoţiei, mai e nevoie de 
încă ceva: să nu fi cumpărat preoţia, să nu facem parte 
dintre cei care au fost hirotoniți prin simonic — când Pa- 
rul Duhului dumnezeiesc nu a fost cumpărat. Aceştia nu 
au fost vrednici să ajungă preoţi, ci au dat bani mitro- 
politului sau l-au înşelat în alte feluri şi i-a făcut preoţi. 

Lucrul acesta este valabil și în cazul în care ai făgăduit 
că vei păzi credinţa ortodoxă și te-ai botezat sau când ai 
făgăduit că vei păzi jurămintele monahale şi te-ai făcut 
monah, iar apoi începi, încet-încet, să oboseşti şi spui: 
„Dar cum e posibil așa ceva? Dar pot oare să rabd cu- 
tare lucru? Pot oare să mă curăţesc atât de mult? Pot să 

mă rog, neîncetat sau să merg zilnic la biserică?“ Atunci 
toată răspunderea este a ta, pentru că nu ai fost atent 
şi nu ai cinstit harul, l-ai schimbat cu amărăciunea, cu 
durerea și cu neîncetata prăvălie în prăpastie. 

Aşadar, dacă din naivitate şi imaturitate, dacă fără 
înţelepciune şi înţelegere ai spus: „Da, Hristoase al 
meu, te voi urma!“, și L-ai urmat, și ai ajuns preot al 
Dumnezeului celui Preaînalt, ai ajuns „preoţie împă- 
rătească“ (1 Ptr. 2, 9), iar apoi ai început să ai greutăţi, 
acum ce te vei face? Fie te vei arăta vrednic de misiunea 
ta și te vei pocăi o dată pentru totdeauna, fie, dacă ești 
un om schimbător, adică tot cazi şi te tot pocăieșşti, eşti 
pierdut pentru tot restul vieţii. 


Dar dacă se cumpără cu sârguință omenească şi cu un 
dar stricăcios ceea ce nu trebuie să se neguțătorească, şi 
chemarea nu este de Sus, atunci povara este foarte grea, ca 
una ce este purtată Țără vrednicie şi mai presus de puteri. 


Unii, când vor să ajungă preoţi, dau dovadă de sâr- 
guinţă omenească, adică îi spun vorbe frumoase mitro- 
politului, îi scriu scrisori ca să-i facă preoţi sau monahi. 
Dar toate acestea nu sunt o chemare dumnezeiască și, 
de aceea, după ce ajung preoţi sau monahi, povara lor 
este exagerat de grea şi, atunci, cum o vor purta? Ce vor 
face acum? Dacă eşti preot, te vei lupta până la sânge 
(cf. Eve. 12, 4). Dacă ești monah, spune: „Slavă Ţie, 
Dumnezeule, că am fost cinstit cu acest har dumneze- 
iesc şi am ajuns şi eu un înger și un dumnezeu!“, şi arată 
silinţă dumnezeiască, nu omenească! Dacă nu ai fi fost 

monah, ai fi putut să te căsătorești, să 1 te închini lui 
Dumnezeu în lume sau să te îndeletnicești cu treburi 
lumești. Acum, că te-ai făcut monah, ai ajuns înger! 


Jar jugul este foarte aspru şi roade grumazul şi puterea 
celui care îl duce, dacă nu-l pune jos, până îl va slei şi-l va 
zdrobi cu desăvârşire. 


Continuă cu imaginea jugului. Când animalele nu 
înaintau, când își clătinau capul în dreapta şi în stânga, 
în sus și în jos, jugul, care era foarte aspru, le rodea 
grumazul. Acelaşi lucru îl păţim şi noi când chemarea 
noastră la preoție nu este de la Dumnezeu, ci noi am 
căutat-o, din îngâmfare omenească sau din naivitate. 
Atunci suntem răniţi, iar puterea noastră se împuţinează 
încet-încet şi piere, simţim că nu mai putem face nimic 
şi, în cele din urmă, ne pierdem. Numele nostru nu 
va fi aflat în cartea vieţii, nu vom ajunge respectaţi şi 
cinstiţi de toată lumea, ci vom fi unii care ne-am rătăcit 
prin împrejurimi. 

Se poate ca un monah să fie un uriaș tăinuit, dar, 
cândva, să i se pară grea viaţa monahală şi să spună: „Să 
merg, acasă, şi acolo o să fac Rugăciunea lui lisus, îmi 
voi ţine toate rânduielile, nu mă voi căsători.“ Cine îl 
va găsi acasă la el? Dumnezeu şi îngerul lui vor merge la 
mănăstire, acolo îl vor căuta, însă nu-l vor găsi! Se poate 
însă să lim în mănăstire, dar să nu ne aflăm în chilie, să 
fim pe drumuri sau numai pe la slujiri sau să trăncănim 
sau să fim oriunde altundeva. Nici atunci Dumnezeu 
nu ne va găsi. 

Luând jugul preoţiei cu îndrăzneală, îndreaptă-ți căile 
zale şi taie drept cuvântul adevărului, lucrând prin acesta, 
cu frică şi cutremur, mântuirea ta (cj. Flp. 2, 12). [53] 


Fie că ai fost atent, fie că nu ai fost, fie că ești vred- 
nic, fie că nu ești vrednic, fie că ai înţeles, fie că nu 
ai înţeles, dacă totuși ai îndrăznit și ai luat jugul pre- 
oţiei, dacă ai avut acest curaj și ai spus: „Da, Dum- 
nezeul meu, îmi jerifesc viaţa pentru Tine, vreau să 
mor înaintea jertfelnicului Tău!“, lucrul acesta a fost 
o îndrăzneală, o dorinţă puternică a inimii tale, un 
entuziasm, a fost o clipă în care viaţa ta era supusă 
judecății. De aceea, de acum încolo să urmărești ca 
drumul tău să fie drept, viaţa ta monahală sau mi- 
siunea ta preoțească să fie reușită. Fă ce poţi ca să 
reușeşti! Nu sta şi boci! 

Pentru preoţii care sunt în lume, Cuviosul Teognost 
adaugă: și taie drept cuvântul adevărului, pentru că pre- 
oţii din lume sunt şi predicatori. Verbul 9000706, „a 
tăia drept“, mai are încă un înţeles, care se referă la noi 
înşine, nu la altcineva. A tăia drept adevărul înseamnă: 
împlinesc în mod corect cuvântul adevărat, mă aliniez 
cu adevărul și vorbesc drept. Astfel, prin preoţia pe care 
ai primit-o, cu acest har şi cu această binecuvântare lu- 
crează la mântuirea ta! 


Pentru că Dumnezeul nostru este foc mistuitor 
(Deut. 9, 3). lar dacă te atingi de el, fiind aur sau argint, 
să nu te temi că vei arde, așa cum nici tinerii din Babilon 
nu s-au temut de foc (cf. Dan. 3, 17-18). 

Dumnezeu, spune Cuviosul, este foc. Dar dacă tu 
te cureţi şi te apropii în fiecare zi, ca aur sau ca argint, 
de cele sfinte, să nu te temi că vei arde! Să nu te temi, 
pentru că focul lui Dumnezeu te va face ncinflamabil, 
aşa cum nu s-au temut de focul cuptorului din Babilon 
cei trei tineri, pentru că acest foc este ca focul îngerilor, 
al heruvimilor și al serafimilor. 


Dar dacă eşti iarbă sau paie, materii uşor de aprins, 
pentru că ai cuget pământesc, atunci să tremuri ca nu 
cumva să fii ars de focul ceresc, dacă nu vei fugi, ca Lot 
(cf Fe. 19, 17-29), de urgie prin depărtarea de cele 


înfricoșătoare. 


Dar dacă aduci darurile la jertfelnic ca și cum ai fi 
trestie sau iarbă, care sunt cel mai ușor de aprins, iar 
aceasta o faci pentru că ai un cuget trupesc, tremură 
ca nu cumva să fii mistuit de focul ceresc! Numai dacă 
nu cumva vei reuși să scapi, ca Lot, de urgie, luându-o la 
fugă şi părăsind slujirea ta preoțească. Cuvântul acesta se 
referă şi la preoţii care au preoţie liturgică, și la noi toţi. 
Pentru noi, monahii, lucrurile stau altfel, pentru că, odată 
ce am luat jugul călugăriei, nu-l mai putem lepăda. Doar 
ne bucurăm și ne veselim de cinstea Domnului și de slava 
dumnezeiască cu care Dumnezeu ne-a înveşmântat. 

Dar, când ești preot, trebuie să te opreşti de la 
slujire. Dacă eşti un nenorocit, dacă nu aduci roadă 
duhovnicească, dacă nu propovăduiești, dacă nu te 
îndeletniceşti cu cele sfinte, dacă te ocupi de fleacuri, 
cu activisme şi lucruri de interes, cu femeia ta, cu copiii 

tăi, cu satul tău, sau dacă te deranjează un lucru sau 
altul, atunci oprește-te de la slujirea preoțească, pentru 
a nu fi ars. Fie ochii tăi, inima ta și timpul tău vor fi la 
jertfelnicul lui Dumnezeu, fie oprește-te să mai slujești 
la jertfelnic, pentru că aceasta nu este păcat, în timp ce 
toate celelalte sunt păcate. 


Nu ştiu dacă nu cumva sunt unele scăderi foarte mici, 
venite din slăbiciune, care să fie arse de acest foc dumneze- 
iesc în preasfânta slujbă. 


Aici, Cuviosul 'Teognost ne dă o nădejde. Nu sunt si- 
gur, zice, nu ştiu dacă păcatele tale sunt atât de mari și atât 
de dese, dar poate că ele sunt săvârșite din cauza slăbiciu- 
nii Arii tale și sunt foarte mici. Să spunem că mi-a scăpat 
un cuvânt nepotrivit. M-au întrebat unde este cutare, 
iar eu le-am răspuns că acolo, dar apoi mi-am amintit că 
respectivul plecase şi nu se mai afla acolo. Aceasta este o 
greşeală, o neatenţie. Astfel de păcate, zice Cuviosul, nă- 
dăjduiesc că le arde slujba, iar atunci vom A curăţiți. 

Preasfânta slujbă se săvârşeşte spre iertarea păcatelor 
preoţilor şi a greșelilor din neștiinţă ale poporului, dar 
şi pentru odihna celor adormiţi. Prin urmare, păcatele 
noastre mici, picioarele noastre întinate, le spală Dom- 
nul la Liturghie şi la priveghere, la Vecernie şi la Utre- 
nie, pentru că cerem neîncetat iertarea păcatelor noastre. 
Aceste păcate superficiale, mici — desigur că nu toate pe 
care le facem în mod superficial, întrucât superficialita- 
tea este un păcat mare, ci toate câte nu sunt păcate grele, 
toate câte nu au rădăcină sau nu sunt făcute din patimă, 

de bunăvoie sau din neatenţie, adică acelea care sunt niș- 
te scăpări de-ale noastre — cred că Liturghia le iartă pe 
acestea, zice Cuviosul. Câr de atent este! 


Așa încât tu să rămâi nears şi nevătămat de foc, ca 
ramurile lipsite de vlagă ale rugului (cf. leş. 3, 2). 


Aşa cum rugul lui Moise ardea neîncetat, dar nu se 
mistuia, tot așa şi Dumnezeu îţi va curăța neîncetat pă- 
catele când mergi să slujeşti. Dar trebuie să ştii că în 
acest fel Dumnezeu te cinstește şi, de aceea, trebuie ca 
şi cu să ÎI cinstești. 


809 


Dacă nu poţi să te desfaci de obişnuinţa pătimașă, ca 
un gonoreic, din cauza obiceiului îndelungat, cum de cu- 
rezi, nenorocitule, să te apropii de cele de neatins chiar şi 
pentru Îngeri? Așadar, Jie tremură şi îndepărtează-te, de 
acum, de dumnezeiasca slujire preoțească — iar în acest fel 
vei face Dumnezeirea să-ţi fie îndurătoare —, fie așteap- 
ță-te să cazi cu urgie în mâinile Dumnezeului celui viu, 
CA Un Hesimţit Şi ca un neîndreptat [...] pentru că ai în- 
drăznit să intri fără ruşine la nunta împărătească având 
sufletul şi haina întinate, deşi nu eşti vrednic nici măcar 


să întri (cf. Mt. 22, 12). [54] 


Aici lasă la o parte păcatele mici, despre care a vorbit 
până acum, și intră în alt subiect. Cel care merge să slu- 
jească trebuie să fie, în mod obligatoriu, cu totul curat. 

ÎI prezintă pe omul necurat referindu-se la două exem- 
ple: unul luat din slăbiciunea firii umane, iar celălalt, 
din slăbiciunea voinţei. 

Primul exemplu se referă la obişnzința pătimasă, ca un 
gonoreic. Scurgerea gonoreică e o boală a bărbatului, având 
un corespondent și la femei. La bărbat, dacă este bolnav, 
aceasta reprezintă o suferință organică, a firii: se poate ca 
sămânţa să i se scurgă, aşa cum se poate ca femeilor să li 
se scurgă sângele şi tot ce mai este de prisos în organism. 

Dacă nu poți să te desjaci de obisnuința pătimaşă, ca un 
gonoreic, din cauza obiceiului îndelungat. Expresia din ca- 
uza obiceiului îndelungat se referă la bărbatul neatent, care 
săvârșește orice fel de păcat, mai ales trupesc, și care a de- 
venit un obicei îndelungat. De exemplu, mânia, minciu- 
na, îndreptăţirea de sine, pretextele, furtul și orice altceva. 
Toate acestea sunt un obicei îndelungat. Adăugând însă 
cuvintele obisnuința pătimașă, care arată obiceiul de care 
sufăr, Cuviosul Ieognost înţelege starea bolnavă a omului. 

Prin urmare, când ai o oarecare patimă care a devenit 
obișnuinţă pătimașă, adică te-ai obişnuit cu ea şi nu mai 
poţi să o lepezi, te asemeni, în această situaţie, cu gono- 
reicul care vrea să meargă undeva, dar nu poate, pentru 
că e bolnav, Dar dacă nu ai curajul să te depărtezi de 
obiceiul pătimaş, caz de cutezi, nenorocitule, să te apro- 
pii de cele de neatins chiar şi pentru îngeri: 

Vă amintiţi de Uza, care s-a repezit să sprijine chi- 
votul, nu din patimă sau făcând vreun păcat, ci ca să-l 
scape, iar l)umnezeu l-a omorât (cf. 1 Paral. 13, 9-10). 
Când ţi se întâmplă astfel de lucruri, tremură și înde- 
părtează-te de dumnezeiasca slujire preoțească, teme-te şi 

nu te duce la biserică, până când ajungi curat! Adică 
preotul trebuie să se oprească de la slujirea preoțească 
atunci când nu are putinţa să-şi păstreze neprihănirea şi 
curăția minţii şi a cugetului, a duhului şi a trupului, iar 
credinciosul trebuie mai întâi să se curețe și după aceea 
să se apropie de cele sfinte. 

Fie asteaptă-te să cazi cu urgie în mâinile Dumnezeului 
celui viu, ca un nesimţit şi ca un neîndreptat. Dacă nu te 
oprești de la dumnezeiasca slujire preoțească, cel puţin re- 
cunoaște că ești nesimţit şi neindreptat şi așteaptă-te să cazi 
cu urgie în mâinile Dumnezeului celui viu. Dumnezeu nu 
Se mânie, dar noi ne vom duce spre mânia lui Dumnezeu 
și vom cădea din rău în mai rău pentru că avem cutezanţă, 
şi nu îndrăzneala cea bună înaintea lui Dumnezeu. 

Când nu te temi de Dumnezeu, când nu ÎI iei în 
socoteală, cazi, iar atunci I)umnezeu nu îţi mai poate 
arăta iubirea Sa de oameni, nici să te miluiască. Se poa- 
te ca duhovnicul tău să fie îngăduitor cu tine ca să nu 
ajungi mai rău, dar, când va veni ceasul, Dumnezeu te 
va pedepsi fără cruţare. Desigur, nu Dumnezeu pedep- 
seşte, ci noi provocăm pedeapsa, întrucât avem curajul 
să intrăm la nunta împărătească cu nerușinare, având 
astfel de patimi, cu sufletul și cu haina întinate, mânji- 
te, murdare. Şi, în timp ce suntem nevrednici să intrăm 
la nuntă, noi vrem să stăm la masa de nuntă. 


Am cunoscut pe unul dintre preoți care, îndrăznind să 
săvârsească cele dumnezeieşti cu nevrednicie, din cauza Că- 
derii în patima curviei, s-a îmbolnăvit mai întâi de o boală 
de nevindecat și cruntă, şi se apropia de moarte. [55| 

Eu, zice Cuviosul leognost, am cunoscut pe cineva 
care a îndrăznit să se apropie de cele sfinte, deși căzuse în 
desfrânare. Acesta, pentru că nu s-a oprit de la slujire, a 
căzut într-o boală incurabilă şi înfricoşătoare. Cuviosul 
spune foarte frumos că 4 căzu nu spune că Dumne- 
zeu l-a aruncat. Aici, Sfântul vorbeşte în sens propriu, 
în timp ce mai înainte a vorbit potrivit cu înţelegerea 
noastră, Preotul acela s-a aruncat, așadar, singur pe el 
însuși în boală şi s-a apropiat de moarte. 


După ce a făcut totul pentru tămăduirea bolii, dar nu 
s-a folosit cu nimic, ci boala se întindea şi mai tare, a con- 
ştientizat că este pe moarte din cauză că a slujit cele sfinte 
cu nevrednicie; îndată s-a oprit, cu jurământ, de la Sfânta 
Liturghie, iar apoi degrabă a început şi tămăduirea, încât 
nicio urmă de boală n-a mai rămas în el. 


Chiar dacă a făcut tot ce putea cu doctorii şi cu 
medicamentele, totuși nu a izbutit nimic, ci se apro- 
pia de moarte. La un moment dat, şi-a venit în fire şi 
a înţeles că moare fiindcă a liturghisit cu nevrednicie. 
Atunci a jurat să nu mai slujească Liturghia, și îndată 
a început să se facă bine. Cuviosul spune că z început, 
nu că „a urmat“ tămăduirea, arătând că Dumnezeu 
nu l-a făcut bine dintr-odată. Dacă s-ar fi făcut bine 
dintr-odată, ar fi putut spune că nu a fost nimic, căi 
s-a părut și ar fi început iarăşi să slujească. Dumnezeu 
însă, purtându-Se pedagogic cu el, l-a făcut bine trep- 
tat, așa cum şi el se aruncase pe sine însuşi în braţele 
Morţii. 

Luminoase sunt vrednicia şi veşmântul preoţesc, dar 
numai dacă au şi sufletul împreună-strălucind înlăun- 
tru prin curăție. Dar dacă se întinează din neatenție, iar 
conștiința, deşi mărturiseşte despre ruşine, este disprețuită, 
lumina devine întuneric şi pricinuitoare a întunericului 
veșnic şi a focului. În afară de cazul în care, părăsind 
această cale, prăpăstioasă în amândouă părțile, ne în- 
dreptăm spre altă cale, care conduce fără primejdie, prin 
virtute şi smerenie, la Împărăţia lui Dumnezeu. [56) 


În acest cap, Cuviosul Teognost se referă la preoţia 
livurgică, dar să nu uităm că Dumnezeu ne-a îmbrăcat 
pe toţi cu vrednicia și cu haina strălucitoare a preoţiei. 
Haina și vrednicia noastră sunt strălucitoare pentru că 
preoţia este veşmântul şi vrednicia Dumnezeirii, dar 
numai în măsura în care ne curăţim şi avem inima și 
sufletul nostru luminoase. 

Dar dacă tu ești necurat, adică nu ești atent la cu- 
vintele tale, la inima ta și la mintea ta, la privirile tale şi 
la întovărăşirile tale şi, deşi conştiinţa îţi spune: „Lucrul 
acesta este păcat“, totuși tu O dispreţuiești şi spui: „Ce? 
Păcat este acesta?“; sau ea îţi spune: „Lucrul acesta este 
o duhoare, nu este îngăduit!“, iar tu spui: „Nu, nu este 
de neîngăduit, e un fleac!“, atunci întunericul păcatului 
îţi întunecă sufletul şi cazi într-o „minte fără judecată“ 
(Rom. 1, 28) şi te zăpăceşti: nu mai ştii ce faci şi ce poţi 
să faci, cauţi soluţii, încerci să scapi. Pe de o parte, ai 
păcatul, iar pe de altă parte, neputinţa şi patima, obice- 
iul şi mulţumirea, pentru că până şi cel mai mic păcat 
îţi aduce o oarecare desfătare. 

Când spui o minciună, de ce o spui? Pentru că simţi 
o anumită bucurie, simţi că ai scăpat de ceva. Când 
trăncăneşti, simţi o tihnă, o îndrăzncală, o bucurie, o 
mulţumire. Orice lucru îţi produce o anumită simţire. 
Dar aceasta se transformă apoi în pierderea controlului, 
în nebunie, în întuneric sufletesc, lumina devine întu- 
neric şi produce întunericul veșnic şi focul veşnic. 

Să părăsim acest drum al păcatului, care are câte-o 
prăpastie de fiecare parte, și să ne îndreptăm spre cea- 
laltă cale, care conduce fără primejdie, prin virtute și 
smerenie, la Împărăţia lui Dumnezeu. În continuare, 
Cuviosul 'Teognost ne vorbeşte despre izbândă. 


Dobândirea mântuirii se face prin umilință şi virtute, nu 
prin slăvita preoție, care cere o viețuire ca a îngerilor. [57] 


Vrei să-ţi mântui sufletul? Dobândirea mântuirii tale 
se realizează prin umilinţă — prin smerenie — și prin vir- 
tute. Te mântuiești prin smerenie şi virtute, nu devenind 
preot. Aici, Cuviosul se referă la preoția liturgică, întru- 
cât preoţia generală o avem cu toţii. Să nu crezi că, dacă 
ajungi preot sau dacă te împărtăşeşti des, te vei mântui. 

Mă uimește că uneori, când vă dau canon să nu vă 
împărtăşiţi, ochii voştri ajung, ca ochii unui om plin de 
invidie, iar inima voastră, ca inima deșartă a oamenilor 
din lume. Aceasta arată cât de mult ne vatămă, adeseori, 
Dumnezeiasca Împărtășanie, participarea noastră la ai- 
nă. Ne-am familiarizat cu Dumnezeiasca Împărtășanie şi, 
în loc să ne bucurăm și să prăznuim pentru că Starețul, 
din multă tandreţe, din pogorământ şi cinstire faţă de 

noi, din sinceritate şi iubire, ne oprește de la împărtășanie 
sau ne spune să ne împărtăşim mai tar, noi începem cu 
„îndreptăţirile întru păcate“ (Ps. 104, 4): „Dar Sfânta 
Împărtășanie mă ajută! Dar când nu mă împărtăşesc 
cad în păcate, nu fac faţă, am greutăţi! Dar Sfânta 
Împărtășanie este hrană... Dar Sfânta Împărtășanie este 
Hristos, iar Părinţii spun să ne împărtăşim în fiecare 
zi...“ Loate acestea arată că vrem doar să ne continuăm 
viaţa noastră păcătoasă. Văzându-vă privirile pe care le 
aruncaţi când vă dau canon să nu vă împărtăşiţi, văd lu- 
crarea diavolului în viața voastră. Înfricoşător lucru! 

Slăvita preoţie pretinde o vieţuire deopotrivă cu cea 
a îngerilor. De aceea, fără această vieţuire, Dumneze- 
iasca Împărtășanie nu ne este de folos, ba nici chiar 
anafura, pentru că şi anafura este foc care ne aprinde, 
fiindcă ne atingem de un lucru sfânt. Dar nici măcar 
lumânarea sau tămâia nu ne sunt de folos, pentru că 
toate acestea au legătură cu preoţia. 


Așadar, ori fă-te nepătimitor ca îngerii, ca şi cum ai 
fi cu cugetul în afara lumii şi a trupului, şi așa pășește pe 
această scară cerească, ori, cunoscându-ți propria slăbiciu- 
ne, teme-te de înălțimea |preoţiei] de la care căderea este 
mare pentru cei ce calcă alături de ea. 


Fie ajungi nepătimaș, așa cum sunt îngerii, cu cugetul 
în afara lumii, şi astfel să urci pe această scară a slujbei 
dumnezeieşti, fie să înţelegi că eşti bolnav, iar atunci 
fii atent, pentru că, dacă necinstești slujba, slujirea lui 
Dumnezeu, căderea ta va fi înfricoşătoare. 


-223- 





TÂLCUIRE LA CUVIOSUL TEOGNOST 


Alege viețuirea pe care o urmează cei mulți şi care 
apropie de Dumnezeu nu mai puțin decât aceea a pre- 
oţiei]. Pentru că din aceasta, chiar dacă ţi se întâmplă 
să cazi, este uşor să te ridici prin pocăință, cu mila şi cu 
barul lui Dumnezeu. 


Aici, Cuviosul Teognost se referă la preoţia liturgică, 
dar cele spuse sunt valabile şi pentru vieţuirea monaha- 
lă, înainte ca cineva să ajungă monah. Preotul, înainte 
de hirotonie, trebuie să se gândească la ce spune aici Cu- 
viosul. Decâr să te faci preot, să preferi, zice Cuviosul, să 
rămâi mirean, pentru că preoţia nu te duce la Dumne- 
zeu mai repede sau în mai mare siguranţă. Mai bine să 
fii un meseriaș în lume decât un preot nevrednic. Acelaşi 
lucru este valabil și pentru cel care dorește să devină mo- 
nah. Mai bine să rămâi mirean, stare care este mai sigură 
pentru tine, decât să te faci monah și, apoi, să aduci 
„îndreptăţiri întru păcate“. 





Trupul şi sângele nu vor moșteni Împărăţia lui Dum- 
nezeu (cf. 1 Cor. 15, 50). Atunci tu, care te împărtăşești 
de Trupul şi de Sângele lui Dumnezeu, cum de nu te aci 
un trup cu El şi nu te amesteci cu Sângele Lui, având deja 
înlăuntru Împărăția cerurilor, ci încă eşti asediat de pati- 
mile trupului şi ale sângelui? [58] 


Trupul şi sângele nu pot să moștenească Împărăţia 
cerurilor. Cuvintele sunt ale Apostolului Pavel şi nu 
este nevoie să le mai tâlcuim. Așa cum trupul lui Hris- 
tos, după Înviere, s-a schimbat, s-a făcut nou, ca să se 
poată înălța sus, la Cer, şi să stea pe tron împreună cu 
"Tatăl, tot așa trebuie să se întâmple şi cu noi, trebuie să 
ne preschimbăm. 

DDupă citarea acestor cuvinte, Cuviosul Teognost în- 
treabă foarte simplu: Azunci zu, care te împărtășești de Tru- 
pul şi de Sângele lui Dumnezeu, cum de nu te faci un trup 
cu E] și nu te amesteci cu Sângele Lui, având deja înlăuntru 
Împărăția cerurilor, ci încă eşti asediat de patimile trupului 

şi ale sângelui? lu, zice, te împărtăşeşti de Trupul şi Sân- 
gele lui Hristos, te împărtăşeşti cu preacuratele Taine şi, 
mai ales, slujeşti Sfintele Taine ca unul ce apanţii cetei 
preoțești, în cele două înțelesuri pe care acest cuvânt le 
are, așa cum deja am tâlcuit. Dacă te împărtăşeşti, cum 
de nu ajungi un trup cu Hristos şi cum de sângele tău 
nu se amestecă sau, mai bine-zis, cum de nu te amesteci 
tu însuţi cu Sângele lui Hristos? Cum de nu ajungi una 
cu Sângele şi cu Trupul Lui? 

Aici Cuviosul nu se referă la darul prin excelenţă al 
preoţiei, la slujirea Dumnezeieştii Euharistii — întrucât nu 
există nicio îndoială că cele cu care ne împărtășim sunt 
Hristos, că sunt Trupul şi Sângele lui Hristos; este, am 
spune, o dumnezeiască energie care pătrunde înlăuntrul 
tău şi, prin urmare, te împărtăşeşti cu adevărat de Hris- 
tos —, ci vrea să spună că tu, care te împărtăşeşti, nu ajungi 
una cu adevărat cu Trupul şi Sângele lui Hristos. Adică 
Cuviosul se întreabă cum este cu putință ca Dumnezeiasca 
Împărtăşanie să nu aibă astfel de efecte asupra organismului 
tău, asupra inimii şi vieţii tale, așa încât voinţa ta, cuge- 
tul tău şi viaţa ta să fie cu adevărat una cu Hristos? Cum 
este posibil să nu se producă o unire adevărată, ontologi- 
că, vizibilă în întreaga ta persoană? Nu ajunge doar să mă 
împărtăşesc şi să devin un canal prin care a trecut Trupul şi 
Sângele lui Hristos, ci trebuie ca eu să devin Trup şi Sânge 
ale lui Hristos, eu să devin una cu Hristos, fiindcă deja am 
înlăuntrul meu Împărăţia cerurilor. 

Uimirea Sfântului este plină de semnificaţii şi arată că 
se poate să ne împărtăşim cu Tiupul şi Sângele lui Hristos, 
dar să nu-l dăm lui Hristos putinţa să lucreze înlăuntrul 


-226- 


CAPUL 58 


nostru ca să devenim un rezultat al lucrării Lui. Fapta s-a 
săvârşit, adică ne-am împărtăşit, dar rezultatul în inima 
noastră nu apare. Împăstăşindu-ne cu Hristos, Care este 
Împărăţia cerurilor, şi având înlăuntrul nostru Împărăţia 
cerurilor, nu trebuie să fim o persoană oarecare ce se 
împărtăşeşte, ci să fi devenit deja una cu Hristos. 

Ci încă ești asediat de patimile trupului şi ale sângelui? 
Deşi te împărtăşeşti, deşi ai adus înlăuntrul tău Împărăţia 
cerurilor şi pe toţi sfinţii, ceea ce înseamnă desăvârșita 
nepătimire, sfințire, de fapt încă mai ești stăpânit şi ase- 
diat de patimi? Cuviosul Teognost nu poate să creadă 
că e cu putinţă să ne împărtăşim şi să nu ne schimbăm, 
să nu ieșim din ceea ce suntem, să nu devenim cu to- 
tul alcfel. Ci încă ești asediat de patimile trupului şi ale 
sângelui? Adică trupul şi sângele tău, întreaga ta ființă 
încă mai este asediată de patimi? Irebuie ca, după ce te 
împărtăşeşti o dată, de două ori, de zece ori, să ajungi ne- 
pătimaș! Dar, din moment ce nu ai ajuns nepătimaș în- 
seamnă că te asediază patimile trupești, nu atât în sensul 
de păcate trupeşti, cât în înţelesul patimilor egoismului 
şi al tuturor patimilor sufleteşti care urlă în sufletul şi în 
mintea omului, în inima şi în voinţa lui. 

Dacă suntem asediați de patimi active, trebuie să 
înțelegem că avem o personalitate dezbinată. Adică 
fiecare dintre noi avem înlăuntrul nostru două lumi 
care nu se înţeleg, nu devin un singur lucru. În această 
situaţie, Cuviosul continuă: 


Mă tem că nu va rămâne în tine Duhul lui Dum- 
nezeu, ca unul ce eşti trupesc, şi vei fi tăiat în două la 

vremea Judecăţii, Inându-se de la tine cinstita preoție, ca 
unul ce eşti nevrednic de un astfel de bar, şi vei fi trimis 
în chinul cel veşnic. 


Mă tem ca nu cumva, zice Cuviosul, în timp ce tră- 
iești cele ale lui Hristos, liturghiseşti sau te împărtăşeşti 
cu preacuratele “Iaine, să te părăsească, la un moment 
dat, Duhul lui Dumnezeu, pentru că rămâi trupesc. 
Câră vreme ne va putea răbda Dumnezeu? 

Prin verbul ve; fi tăiat în două, Cuviosul exprimă uni- 
tatea pe care trebuie să o aibă omul când se împărtăşeşte 
şi când slujește. Verbul „sunt tăiat în două“ înseamnă 
că cineva mă taie pe la mijloc. Dar tâlcuirea pe care o 
dă Evanghelia este diferită. Vă amintiţi de pilda slugii 
înțelepte din Evangheliile după Matei și Luca, slugă pe 
care stăpânul său a pus-o să-i supravegheze pe slujitori 
şi să le dea hrana la vremea potrivită. Fericită va fi, zice 
Hristos, dacă, atunci când va veni stăpânul său, o va 
găsi împlinindu-şi lucrarea; altfel, o va tăia în două şi 
„partea sa“, locul său, va fi împreună cu necredincioșii 
(cf. Mr. 24, 45-46; Le, 12, 42-46). La acest text evan- 
ghelic face aluzie Cuviosul Leognost. 

Prin urmare, tăierea în două este o amputare, nu 
înseamnă că te voi împărţi în două, ci că te voi tăia cu 
totul de la întregul în care trăieşti. Acum, prin faptul 
că ești slujitor la altar sau prin faptul că te împărtăşeşti 
devii mădular al trupului Bisericii, al sfinţilor, eşti în 
Împărăţia cerurilor. Dar când te vei afla înaintea Dom- 
nului, la vremea Judecăţii, vei vedea că vei îi tăiat în 
două, că partea ta va fi împreună cu necredincioșii, 

pentru că ai primit harul cu nevrednicie. Nu ai putut 
să absorbi harul dumnezeiesc şi să fii pus în lucrare de 
către el din cauza patimilor tale. 

Prin urmare tăierea în două, despărţirea de întreg, 
are înţelesul că vom merge împreună cu necredincioșii, 
că vom fi trimiși în iad. Cuviosul nu foloseşte un verb 
care arată că doar te lepăd şi că te vei duce în alt loc, 
că vei merge cu păcătoşii, ci foloseşte un verb care în- 
seamnă „te tai“, „te retez definitiv“ de la trupul de care 
aparţii. Vedeţi cât de mult vrea Cuviosul ca noi să fim 
un om unitar, să ajungem la omul cel Unul, la Iisus 
Hristos (cf. Ef. 4, 13) 

Și vei fi tăiat în două la vremea Judecăţii, luându-se 
de la tine cinstita preoție. Prin urmare, dacă aici liturghi- 
seşti cu nevrednicie, când va veni ceasul Judecăţii — în 
care îndelunga-răbdare a lui Dumnezeu nu te va mai 
putea acoperi, pentru că nu va mai exista nicio posi- 
bilitate să te schimbi —, atunci va trebui să fie luată de 
la tine cinstita preoţie. Dumnezeu nu ne va lua acum 
preoţia. În realitate însă, există o luare a preoţiei atunci 
când ne despărțim de unicul 'Irup al lui Hristos, de 
Hristos Însuşi, de unicul Arhiereu, de a Cărui preoţie 
ne împărtăşim. Prin urmare, despărţindu-ne de Trupul 
lui Hristos, ne despărțim şi de preoţia noastră şi nu mai 
aparţinem de ceata preoțească. 


Pentru că înaintea ochilor tăi nu este frica de Dum- 
nezeu (cf. Ps. 35, 1), ţi se pare că e un lucru simplu să 
săvârşeşti cele sfinte cu nevrednicie, fiind amăgit de iubirea 
de sine şi imaginându-ţi, de aceea, că Dumnezeirea este 

bună. Aceasta au pățit-o odinioară şi Datan, şi Aviron, 
până ce i-a înghițit pământul (cf. Num. 16, 31-33). [59] 


Pentru că înaintea ochilor tăi nu este frica de Dum- 
nezeu — fe pentru că te-ai obişnuit, fie pentru că ești 
obligat să liturghisești sau să te împăstăşeşti cu Dum- 
nezeieștile “Taine —, dovedești în acest fel că se petre- 
ce cu tine un lucru foarte ciudat: ţi se pare că slujirea 
sfântă nu este ceva chiar atât de serios. În realitate, eşti 
înşelat de iubirea ta de sine şi spui că Dumnezeu este 
bun şi are îndelungă-răbdare. Dar aceasta nu se întâm- 
plă. Ca preot, ești sfânt, ești separat de orice nu intră 
în spaţiul sfinţeniei. Aici, Cuviosul Teognost vorbește 
despre impedimentele pentru preoţie întâlnite în viaţa 
noastră zilnică. Există impedimente înainte de hiroto- 
nie şi impedimente de după hirotonie, care, atâta timp 
cât există, împiedică slujirea celor sfinte. Primul fel de 
impedimente opreşte de la hirotonie pentru totdeauna. 
Să luăm un exemplu. 

Eşti epitrop al mănăstirii şi toată ziua lucrezi, alergi. 
Munca este o binecuvântare, ţi-a rânduit-o mănăstirea. 
Obosit, te duci să te culci. Dimineaţa, avem o Liturghie 
în sobor şi vii să slujeşti. Lucrul acesta este absurd. Ce 
legătură ai tu cu jertfelnicul, dacă toate cele 24 de ore 
ai fost absorbit de altceva? Desigur, asta nu înseamnă 
că trebuie să te oprești de la cele preoțești, dar înseam- 
nă că astăzi nu poţi liturghisi, fiindcă Liturghia presu- 
pune dobândirea Împărăției lui Dumnezeu în vremea 
nopţii, în ziua precedentă, în fiecare clipă în care te 
îndeletniceşti cu Dumnezeu. 

Ca să slujeşti când vrei, trebuie să ai Împărăţia ceru- 
rilor vie înlăuntrul tău, să umbli în ea şi să te mişti cu 
libertate, ca un împărat şi ca un proprietar al ci. Ju să fii 
proprietarul Împărăției, iar Împărăţia să fie proprietatea 
ta! Nu poţi liturghisi fără ca întreaga ta simţire să fie 
împărătească, fără să fie o simţire a Împărăției cerurilor. 
Dacă liturghiseşti fără acest simțământ, atunci cazi în 
păcatul lui Datan şi al lui Aviron. Vă amintiţi de cu- 
noscuta întâmplare cu Datan şi Aviron, de sacrilegiul 
pe care l-au săvârșit faţă de preoţie şi cum i-a înghiţit 
pământul. Lot aşa te va înghiţi şi pe tine pământul. Prin 
urmare, trebuie ca viaţa ta să fie nu doar curată, ci să 
fie şi o lucrare sfântă, ca să poţi lua parte la cele sfinte. 


Temându-te şi îngrozindu-te cu adevărat de Cel de 
care trebuie să-ți fie frică, înțelege măreția Iucrului, şi fie 
săvârşeşte cu vrednici şi curăţie, ca să nu zic ca un înger, 
lucrul dumnezeieştii preoții, fie opreşte-te, ca un înțelept, 
de la slujirea înfricoșătoare! 


Să te temi şi să tremuri de ceea ce au păţit Datan 
şi Aviron, anume că i-a înghiţit pământul, dacă ai cu 
adevărat frica de Dumnezeu! Mai înainte, Cuviosul a 
spus că, dacă nu există frica de Dumnezeu înaintea ochi- 
lor ăi, slujeşti cu nevrednicie. Acum, se referă la Datan şi 
la Aviron şi spune să te temi de păţania lor, ca să înţelegi 
ce lucru serios este preoţia. De aceea, fie să slujeşti preo- 
ţeşte cu vrednicie, cu curăţie şi ca un înger, fie opreşte-te 
definitiv sau pentru o vreme, până când vei ajunge vred- 
nic, ca un înger, să continui lucrările tale liturgice. 

Pentru ca nu cumva, disprețuind aceasta şi nesocotin- 
du-ți conştiinţa care te mustră, să zici cu durere, atunci 
când vei fi osândit şi când toate se vor judeca şi îndrepta: 
„Frica de care m-am temut a venit peste mine“ şi: „De ce 
m-am temut, aceea mi s-a întâmplat (lov. 3, 25). 


Dacă, zice, nu ești atent la acest lucru, îl dispreţu- 
ieşti şi treci cu vederea conștiința care te mustră, atunci 
va veni o clipă în care toate vor fi puse în rânduială 
şi întreaga lume va fi judecată, iar tu vei spune: „Iată, 
a venit frica pe care o aşteptam şi lucrul de care mă 
îngrozeam îl întâlnesc acum!“ Cuvintele acestea le-a 
spus lov când şi-a blestemat ziua în care s-a născut. 
Mai bine să-ţi iei măsurile de prevedere de pe acum. lar 
aceasta nu este o problemă doar pentru diaconi, pre- 
oţi sau episcopi, ci pentru toţi credincioșii, pentru că 
şi tămâia pe care o aducem, şi candela sau lumânarea 
pe care le aprindem, şi toate faptele noastre religioase, 
Chiar şi simpla rugăciune, sunt o slujire sfântă. Le vom 
săvârși ca niște slujitori, ca niște îngeri, ca niște preoți. 
Dacă nu am fi preoţi, nu am putea săvârşi nicio lucrare 
sfântă. Dacă avem în vedere această preoţie generală a 
noastră, atunci ni se potrivesc cu desăvârșire toate cele 
spuse de Cuviosul Teognost. 


808 


Adu mai întâi pentru tine, cu trezvie şi cu durere, 
cu zdrobire a inimii şi cu lacrimi, jertfa cea sfântă şi 
mântuitoare de lume, spre ispășire. [60] 

Mai întâi, zice Cuviosul, să aduci pentru tine 
însuţi slujirea sfântă, Liturghia ta, orice altă Taină, şi 
să le aduci cu trezvie, cu durere şi cu trudă. Adică 
trebuie să lupţi cu Dumnezeu (cf. Fc. 32, 24) ca să ai 
dreptul să te înfăţişezi înaintea Lui. De asemenea, să 
le aduci pe toate acestea cu zdrobire şi cu lacrimi, să 
faci ca fiinţa ta să iasă din egoul tău şi să se înalțe la 
Dumnezeu. Lacrimile sunt o dovadă a acestei zdrobiri 
a fiinţei tale. 


Pentru că pe cine vei avea ca să-l doară pentru tine în 
acest fel şi să aducă jertfă pentru tine după moartea ta? 


Ce aștepți? Să ajungi în pragul morţii? Când vei 
muri, pe cine o să-l doară pentru tine, cine te va mai 
pomeni? Cine va aduce, ca tine, slujba sfântă cu zdro- 
bire şi lacrimi? Cât suntem aici, pe pământ, putem să 
aducem jertfe de ispăşire pentru propriul nostru suflet. 
Biserica, desigur, prin parastase, prin rugăciuni, prin 
cereri strigă în fiecare zi pentru toţi cei vii şi morţi. Dar 
aceasta este lucrarea Bisericii. Tu însă trebuie să trudești 
pentru tine însuţi, pentru că tu îţi ştii problemele, ini- 
ma, slăbiciunile. 

Un mitropolit i-a spus preotului pe care l-a hiro- 
tonit: „Nu-ţi cer nimic altceva decât să te rogi pentru 
mine, mai ales la Liturghie.“ Preotul îl va pomeni? Îl 
pomenește? Se poate ca ceilalți să se roage, dar de câre 
ori se întâmplă să citim numele de pe pomelnice fără să 
fim atenţi! Așadar, pe nimeni n-o să-l doară ca pe tine 
însuţi pentru propria ta inimă. 

De aceea, |uând-o înainte ca unul ager la minte, în- 
groapă-te deja pe tine însuţi şi pomeneşte-te mai dinainte! 


Mulţi dintre sfinţi ştiau când vor muri şi, de aceea, 
îşi făceau rugăciunea cu şiragul de metanii şi citeau sluj- 
ba de înmormântare şi Psaltirea, rugându-i şi pe alţii să 
se roage pentru ei şi, astfel, erau gata de plecare. Lu- 
crul acesta îl arată gerunziul /pând-o înainte. Îmi prevăd 
moartea şi sunt gata să îmi dau sufletul. Dă şi tu dovadă 
de niţică istețime, zice Cuviosul, şi îngroapă-te pe tine 
însuți de mai înainte, dar nu în pământ, ci intrând în 
mod inteligibil, prin simţire şi trăire duhovnicească, în- 
tre cei morţi, unde vei ajunge cu siguranţă într-o bună 
zi. De ce să nu mori acum, prin propria ta putere? Dar 
mai ales începe de acum să te pomenești la rugăciune 
pe tine însuţi ca şi cum ai A mort, mort pentru lume. 
În acest fel, vei da rugăciunii tale puterea necesară ca să 
se înalțe la Jertfelnicul lui Dumnezeu. 


Punând înseși cele sfinte pe Sfânta Masă înaintea lui 
Dumnezeu, ca mnijlocire pentru mântuire, aducându-ţi 
aminte prin aceasta de junghierea Lui cea de bunăvoie şi 
de oameni iubitoare. 


Așadar, să te îngropi mai dinainte pe tine însuţi, 
aducând darurile pe jertfelnic ca pe o mijlocire pentru 
mântuirea ta, amintind prin ele junghierea cea de bu- 
năvoie şi de oameni iubitoare a Domnului. 

De nespus şi de netâlcuit este plăcerea sufletului care, 
având înştiințarea, se desparte de trup şi se dezbracă de el 
ca de o haină. [61] 


Această expresie se repetă în multe feluri în aproape 
toate capetele pe care le-am citit. Credinciosul adevărat, 
care a devenit un Trup cu Hristos şi a amestecat Sângele 
lui Hristos cu viaţa lui, nu se întristează, nu suferă, nu se 
zbuciumă pentru ca nu cumva să-i iasă sufletul din trup. 
Pentru că are o conștiință profundă şi o simţire a unirii 
trupului său cu Tiupul lui Hristos, vede în îngroparea 
sa propria sa înviere în Hristos şi, de aceea, pentru el, 
moartea este o plăcere de nespus şi de netâlcuit. 

Dacă mă tem cât de puţin de moarte înseamnă că 
nu sunt pregătit. Dacă însă am dobândit nepătimirea, 
atunci primesc înştiințarea că am ajuns în starea în 
care pot să-mi dau sufletul în mâinile lui Hristos, iar 
despărţirea sufletului de trup este atât de ușoară, ca şi 
cum mi-aş scoate haina. lar bucuria este de netâlcuit şi 
de nespus. Asta înseamnă vieţuire monahală! De aceea 
ne-am îngropat prin botezul nostru împreună cu Hris- 
tos (cf. Rom. 6, 4), de aceea ne-am îngropat iarăși cu 
EI prin tunderea noastră şi ne îngropăm împreună cu 
EI în fiecare zi, şi de aceea în mănăstire toate sunt niște 
simboluri vesele, vestitoare ale morţii noastre. 


Pentru că, dobândindu-le deja pe cele nădăjduite, lea- 
pădă |trupul] fără întristare. 

Când simt că le-am dobândit pe cele nădăjduite, 
atunci îmi lepăd fără înrristare trupul. Vedeţi la ce mă- 
sură ne cheamă Biserica prin nepătimire? Nu ne mai 
jucăm viaţa la zaruri, ci cunoaștem ce va fi mâine. Dacă 
vrem să călătorim cu vaporul, telefonăm cu o zi înainte 
în port ca să aflăm prognoza meteo şi să putem izbuti 
ceea ce ne-am propus în acea călătorie. La fel şi Dum- 
nezeu ne descoperă că cele nădăjduite nu sunt doar nă- 
dăjduite în mod simplu, ci deja se află în posesia noas- 
tră şi, în acelaşi timp, ne aşteaptă, şi de aceea putem să 
lepădăm trupul. lar aceasta o facem fără înzristare. 


Sufletul, despărțindu-se de trup în pace, se îndreap- 
ză către îngerul luminos şi vesel care vine din înălțime şi 
străbate neîmpiedicat, împreună cu el, văzduhul, fără să 
fie vătămat deloc de duburile răutăţii, şi se înalţă cu bu- 
curie şi cu îndrăzneală și cu glăsuiri de mulțumire până 
ce ajunge să se închine Făcătorului şi să primească de acolo 
hotărârea de a fi rânduit împreună cu cei asemenea şi de 
aceeași măsură a virtuţii, până la învierea cea de obşte. 


În acel ceas al morţii, vei simţi că vrei să sari ca să-l 
întâlneşti pe îngerul luminos, vesel şi bucuros, care vine 
din înălţime. Împreună cu el străbaţi fără nicio opreliște 
văzduhul, pentru că niciun duh necurat nu are drepturi 
sau influenţe asupra ta. Sufletul tău a pregustat siguranţa şi 
înştiințarea mântuirii lui încă de aici, şi de aceea se bucură, 
înălțându-se, chiar înainte de a primi hotărârea judecății 
particulare, pentru că cel ce ascultă de cuvântul lui Dum- 
nezeu şi crede în E nu este judecat (cf. In. 5, 24). Așadar, 

se înalţă cu bucurie, cu curaj şi cu glăsuiri de mulțumire 
până când va ajunge acolo Sus, nu pentru a fi judecat, ci 
pentru a sc închina Făcătorului. Şi, pentru că a primit încă 
de aici hotărârea Cerului că este mântuit, acum primește 
acolo cea de-a doua hotărâre, adică rânduirea sa cu cei ase- 
menea lui în virtute, până la vremea învierii de obşte. 


Îşi spun un cuvânt străin, şi să nu te minunezi: Chiar 
dacă nu ai dobândit nepătimirea din cauza prejudecăţi- 
lor care, poate, te-au stăpânit, dar dacă totuşi, în vremea 
ieșirii, te afli în adâncul smereniei, atunci vei fi înălțat 
mai presus de nori nu nai puțin decât cel nepătimaș. [62] 


Acum, zice Cuviosul, te previn, ca să nu te miri de 
ceea ce îţi voi spune, pentru că este un cuvânt uimi- 
tor, paradoxal, de nespus şi de taină, dar adevărat: chiar 
dacă încă nu ai ajuns la nepătimire pentru că eşti stăpâ- 
nit de prejudecăţi, dacă ai smerenie, vei fi înălțat. 

O) prejudecată este ceva pe care fie îl realizez eu di- 
nainte, fie îl primesc de-a gata şi, prin urmare, mă in- 
fuenţează, participă la viaţa mea. În viaţa bisericească, 
cuvântul „prejudecată“ are, în primul rând, înţelesul de 
„idee“, de „concepţie“ şi de „simţire“ care ne ocupă şi 
ne ia în stăpânire, iar apoi suntem conduși de ea. De 
exemplu, eu cred că monahismul se afirmă atunci când 
are activitate socială. Aceasta este o idee a mea, o teorie, 
o părere. Ea îmi conduce sufletul, îl duce undeva, şi, de 
aceea, încerc să găsesc în mănăstire modalităţi de acti- 
vism social, şi astfel viaţa mea intră pe un anumit fâgaș. 
Un alt monah are o altă concepţie. 

Aceste prejudecăţi, aceste idei, simțământul pe care îl 
avem înlăuntrul nostru, experienţele vieţii noastre, îngri- 
jorările care ne preocupă mintea, rațiunea, inima şi care, 
într-un anume fel, conduc într-o anumită direcţie fiinţa 
noastră, acestea ne tiranizează. Vin din lume la mănăstire 
deoarece cred că aici toate sunt sfinte. Văd însă că unul 
păcătuieşte, că altul minte, că celălalt este un păcătos, că 
un al patrulea este om rău, că un al cincilea se poartă urât 
cu mine. Atunci intru într-o criză şi spun: „Acesta-i mo- 
nahismul?“ Apoi însă, sunt târât şi eu. Aceasta este o pre- 
judecată. Chiar dacă nu ai dobândit nepătimirea. Chiar 
dacă nu ai ajuns sau nu ai reușit să ajungi la nepătimite, 
pentru că ești influenţat de demoni şi de patimile tale, de 
prejudecățile şi de ideologiile tale — prejudecata este, în 
special, cea mai profundă influenţă asupra părţii noastre 
irascibile, care ne îmboldește la rău şi ne face să vrem una 
şi să facem alta —, chiar dacă încă mai ai unele probleme, 
chiar dacă încă te mai chinuie ceva, tu ești de vină, pen- 
tru că nu foloseşti puterea slujirii sfinte. Cu toate acestea, 
dacă, în vremea ieșirii, te afli în adâncul smereniei, dacă te 
smereşti pe tine însuţi, ajungând în adâncul smereniei, 
vei fi înălțat mai presus de nori nu mai puţin decât cel ne- 
pătimaș. Prin urmare, Dumnezeu nu îi primește în Cer 
doar pe cei nepătimaşi, ne primeşte şi pe noi, care încă 
nu am dobândit nepătimirea, şi ne pune şi pe noi mai 
presus de nori, fiind de ajuns să ne smerim. 


Pentru că deşi comoara celor nepătimași a fost adunată 
din toate virtuțile, totuşi piatra de preț a smereniei este 
mai valoroasă decât toate. 


-238- 


CAPUL 63 


Omul nepătimaș şi-a adunat o comoară, iar co- 
moara lui este alcătuită din toate virtuțile. Dacă nu ai 
această comoară, ai totuşi piatra prețioasă a smereniei. 
Această piatră de preţ este mai valoroasă decât toate. Da, 
încă nu ai nepătimirea, dar ești vrednic şi foarte vrednic 
datorită smeritei tale cugetări. Prin urmare, cel puţin 
smerește-te, ca să fii înălţat! 


208 


Primind iertare de păcate de la Dumnezeu, slăveşte-L pe 
Cel care nu ţine minte răul şi nu are răutate, întărindu-te 
cu toată puterea împotriva greselilor săvârșite cu voia. [03] 


Atunci când, aducând rugăciuni şi jertfe de ierta- 
re lui Dumnezeu pentru propriile tale căderi, primeşti 
iertarea, atunci să-L slăvești pe Dumnezeu pentru că nu 
ţine minte relele tale, ci îţi primește smerita-cugetare. 
Dar fii atent să nu păcătuiești din voia ta! Aceasta este 
o condiţie peste care nu se poate trece. Viitorul tău, nu 
cel veşnic, ci cel de peste o clipă, este nesigur dacă păcă- 
tuiești din voia ta. Ai drepturi în Împărăţia lui Dumne- 
zeu numai dacă te străduieşti cz toată puterea să nu faci 
din voia ta nicio greșeală. 

De exemplu, ştiu că e păcat să mint. Dau însă peste 
O greutate şi, atunci, trag o minciună. Ce înseamnă 
asta? Înseamnă că nu am un loc lângă Dumnezeu fi- 
indcă păcătuiesc din voia mea. Mă târăști tu cu vor- 
băria ta. Eu pot să mă împotrivesc, pot să tac, pot să 
plec. Este foarte uşor să plec, dar totuși nu plec. Prin 

urmare, nu mă asigur pe mine însumi faţă de căderile 
de bunăvoie. Așadar, pot să fac greșeli, iar Dumnezeu 
să mă mântuic, când aceste greșeli sunt neștiute sau 
fară de voie, când sunt ceva care se săvârşeşte fără voia 
mea. Avem multe astfel de lucrări înlăuntrul nostru. Şi 
le vom avea în continuare, atâta vreme cât suntem atât 
de nedesăvârșiţi! 

Aceasta se întâmplă pentru că harul lui Dumne- 
zeu nu a putut să ne înşface, fiindcă nu l-am lăsat noi. 
Când ne înşfacă și ne ia în mâna Lui, devenim ușori. 
Nu cădem în stări în care suntem stăpâniţi de alții şi nu 
suntem duși în robie de ele. În viaţa zilnică, omul este, 
de obicei, stăpânit de alţii. Nu îţi spun, zice Cuviosul 
Teognost, despre cele pe care încă nu poţi să le ţii în 
frâu, chiar dacă greșeşti. Dar cele pe care le poţi înfrâna 
şi cele de care îţi dai seama trebuie să nu le faci. 


Pentru că deși există o ispășire de fiecare zi până la 
ieşire, totuși tu te arăţi nerecunoscător dacă păcătuieşti cu 
uşurinţă întru cunoştinţă. 


Cu toare că şi păcatele de voie se curăţă în fiecare zi 
până în ceasul morţii, totuși tu te arăţi nemulţumitor 
dacă păcătuieşti cu ușurință întru cunoștință. Elemen- 
tul care îmi arată că nu sunt recunoscător față de Dum- 
nezeu este faptul că păcăzziesc cu ușurință întru cunoș- 
tință. Adică, deşi ştiu că ceva este păcat, totuși îl fac. 


Când, fiind înrâurit de lucrarea dumnezeiescului bar, 
te afli în rugăciune, cu lacrimi, înaintea Îui Dumnezeu, 

cazi la pământ, întinzându-te în chipul crucii, şi, lovin- 


du-ți capul, cere dezlegarea din cele de aici. [64) 


Este foarte frumoasă această frază, potrivită cu du- 
hul Cuviosului Teognost! Când se întâmplă să treci prin 
momente în care ești luat în stăpânire de alții, când una 
vrei şi alta faci, atunci arată iubirea ta lui Dumnezeu, 
evitând tot ceea ce te îndepărtează de EI! Dar când lu- 
crează asupra ta harul şi te simţi ușor, atunci cazi la pă- 
mânt, întinzându-te în chipul crucii, şi, lovindu-ţi capul, 
cere dezlegarea de viaţa pământească! Spunând aceasta, 
Cuviosul nu vrea să arate durerea, cenușa şi haina de 
păr (cf. Cartea Esterei 4, 1-2; Mr. 11, 21) pe care o 
voi purta ca să-l arăt, oarecum, lui Dumnezeu dure- 
rea mea pentru păcatul săvârșit. Biserica nu îngăduie 
omului, în nicio situaţie, să fie trist sau, când este trist, 
să săvârșească fapte care îl aduc într-o stare şi mai rea. 
Când omul se bucură, poate să se pocăiască şi să plângă. 
Când se bucură, poate să-și apese sinele și să-l pogoare 
până în cele mai de jos ale iadului, poate să îşi sme- 
rească cugetul şi să aibă mintea sa în iad. Prin urmare, 
când trăieşti astfel de clipe, să cazi la pământ şi să ceri 
dezlegarea din cele de aici! Şi continuă: 


[Cere dezlegarea din cele de aici] ca pe o e/iberare de 
stricăciune şi o înstrăinare de ispite. Însă nu după cum 
voiești tu, ci după cum crede Dumnezeu: când şi unde 
vrea. Doreşti şi iubeşti deja plecarea de aici atunci când, 
odată cu lacrimile, ai plecat spre Domnul, în abisul sme- 
reniei, ca să stai Jără de grijă față de arderea dorului şi 

a rugăciunii. Dar încă mai rabzi amânarea, Dumnezeu 
prevăzând ceva mai bun (cf Evr. 11, 40). 


Cum vede lumea moartea şi boala, şi cum le vede 
Cuviosul! Le vede ca pe o eliberare de stricăciune şi ca 
pe o îndepărtare de ispite. Așadar, cere slobozirea ta, 
dar fii atent să nu o faci cu o voie încăpăţânată, ci așa 
cum vrea Dumnezeu, când vrea şi unde vrea! Lu doar 
să fii pregătit şi să ceri! Dar dorinţa ta de a pleca din 
această viaţă, de a te despărţi de trup să fie atât de mare, 
încât să semene cu o flacără, iar rugăciunea ta pentru 
plecarea din această viaţă să fie un incendiu şi să preferi 
să mergi la Domnul cu lacrimi. 

Aceasta înseamnă că, deşi trăieşti, totuși bunăvoința 
inimii tale şi voia ta sunt să părăsești viaţa, înseamnă 
că nu mai ai planuri pentru această viaţă, nu vrei să 
faci lucruri mari, „să scrii istorie“, nu ai nicio dispozi- 
ţie să faci ceva anume. Dispoziţia ta este dorul arzător 
după Dumnezeu. Le-ai mortificat faţă de orice altceva 
care încearcă să te atragă în viață. Aşadar, dacă preferi 
să mergi la Hristos, atunci să ceri dezlegarea din această 
viață, dar să nu te preocupe când vei pleca, cât te va mai 
ţine Dumnezeu aici. Să accepţi cu răbdare amânarea 
făcută de Dumnezeu în viaţa ta, pentru că El prevede 
pentru tine ceva mai bun. 


Dar să cauţi, cu silire şi cu jurământ, ceea ce încă nu 


qi reuşit, făcând şi zicând şi cercetând toate, ca să nu cazi 
de la Dumnezeu. 

Ceea ce încă nu ai reuşit este faptul că Dumnezeu 
încă nu te-a luat la EI, că nu te-a izbăvit din robia aces- 
tei vieţi. Scopul oamenilor este să trăiască ani mulţi. 
Pentru noi, nereușita este să rămânem în această viaţă. 
Cuvintele Apostolului Pavel, care spune că vrea „să se 
dezlege“ (Flp. 1, 23), nu sunt o figură de stil, sunt o 
trăire a Bisericii, a oamenilor care trăiesc cu adevărat 
cugetul 'Trupului lui Hristos. Nu pot să-L slăvesc pe 
Dumnezeu dacă încă mă tem de felul în care mă voi 
înfăţişa, acolo Sus, înaintea Lui. Nu pot să-L slăvesc pe 
Dumnezeu mai mult decât prin dezlegarea mea de via- 
ță, pentru că astfel particip la sfinţenia sfinţilor şi sunt 
faţă în faţă cu Dumnezeu (cf. 1 Cor. 13, 12). Slava mea 
cea mai mare este să reușesc această moarte, care este 
viaţa mea în Hristos. 

Așadar, să nu contenești să urmărești ceea ce încă nu 
ai izbutit! Pe de o parte, să aștepți cu răbdare şi să accepţi 
amânarea, când şi unde va vrea Dumnezeu să te ia, dar tu 
să te străduieșşti cu o silire duhovnicească să nu îţi ratezi 
țelul, care este moartea. Să le faci pe toate şi să I le spui 
pe toate lui Dumnezeu, așa încât să-l atragi iubirea și să 
te ia la EI. Să te preocupi cu Hristos de schimbarea fiinţei 
tale, ca să reușești strămutarea ta la Cer. 

Capul prezent se referă la bucuria şi la mulţumirea 
noastră pentru dezlegarea din această viață. Aceasta este 
viaţa monahală! Putem să apreciem singuri dacă suntem 
niște monahi împliniţi sau nu, dacă avem trăirile şi stri- 
gările de bucurie ale inimii despre care vorbeşte Cuviosul 
Teognost. Nu numai el vorbeşte despre ele. Toţi Părinţii 
ascetici spun aceleași lucruri. Ei spun şi repetă aceleași 

cuvinte, aceleași înţelesuri, pentru că acestea sunt „pâinea 
şi măslinele“ noastre. În lume se spune „pâine şi brânză“. 
Pâinea și măslinele sunt cele care ne hrănesc în fiecare zi. 

Multe suflete simple au aceste strigăte de bucurie în 
inima lor. La spovedanie varsă lacrimi, plâng, Cei mai difi- 
cili pentru a le trăi pe cele cerești sunt monahii. Proverbul 
care spune că „s-a înecat într-o lingură de apă“! este vala- 
bil pentru monahi. Nu există loc mai bun pentru mân- 
tuire decât mănăstirea! Dar, pentru că ne-am obișnuit cu 
cele sfinte, mintea noastră slăbește din cauza păcatelor de 
voie, care ni se par niște amănunte, niște mărunţișuri. În 
realitate, ele sunt niște submarine care scufundă corabia 
sufletului nostru. Ie aceea un monah se pocăiește foarte 
greu dacă nu s-a pocăit o dată pentru totdeauna. Când 
spovedește aceleași păcate pentru a doua, a treia sau a patra 
oară înseamnă că, de fapt, nu se pocăiește. 

Așadar, să fim atenţi! Acum, când am intrat în sfân- 
tul şi marele Post, dacă putem, să facem o nouă primă 
spovedanie! Nu o spovedanie în înţeles tipiconal, ci să 
mă spovedesc Domnului cu jurământ. Să jur, oarecum, 
lui Dumnezeu: „M-am schimbat, Dumnezeul meu, s-a 
terminat cu păcatul, nu mai pot să fac niciun păcat!“ 
Apoi se deschide drumul către nepătimire, către smere- 
nie, drumul împreună-strălucirii cu D)umnezeu. Deja 
dănţuim împreună cu Dumnezeu în lumina şi în iubi- 
rea şi în bucuria lui Dumnezeu! 


' Se spune despre cineva care are dificultăţi într-o chestiune 
foarte simplă. (n.tr.) 


Na 


Astăzi aş dori să continuăm capetele Cuviosului 'Te- 
ognost, capete care sunt atât de frumoase, iar limba lor 
este foarte simplă şi ușor de înţeles. 


Pentru că ești purtător de trup, să nu încerci să isco- 
esti cum sunt cele inteligibile, chiar dacă partea raţiona- 
Jă a sufletului tinde către acelea prin curăţie. [65) 


Pentru că eşti purtător de trup, să nu vrei să scotocești 
cerul, să-L. ispiteşti pe Dumnezeu ca să-ţi dea harisme 
mari şi descoperiri duhovnicești! Pentru că sufletul nos- 
cru este o materie inteligibilă (voeo& ovoia), are tendința 
să se îndrepte către prima Minte (zpârov Noîv), către 
Mintea fără de început, către Dumnezeu, să se îndrep- 
te spre cele cerești, dar lucrul acesta îl poate izbuti doar 
prin curăţie. Când sufletul se curăţă de păcatele de voie 
şi când patimile lui sunt şterse, atunci el devine prin firea 
sa un scrutător al celor cereşti. Dar tu, zice Cuviosul, să 
nu cauţi astfel de harisme! Verbul &vegewv& (a iscodi) 

este compus din adverbul &vo (sus) şi verbul Eoevv& (a 
cerceta), şi se referă la aceste înalte taine duhovniceşti. 


Căci, până ce partea netrupească amestecată cu sufla- 
rea și cu sângele nu se va desface de grosime şi nu va fi 
împreună cu cele inteligibile, nu poate să cugete la acestea, 
nici să le înțeleagă așa cum trebuie. 


Dacă, zice Cuviosul Teognost, partea inteligibilă a 
sufletului, care acum este împiedicată de răsuflare și de 
sânge, nu este slobozită de grosimea materiei și dacă nu 
se va găsi împreună cu cele inteligibile, nu va putea să 
se gândească la ele și nici să le înţeleagă așa cum trebuie. 

Care este sensul acestei fraze? Sensul este că sufletu- 
lui i se vor deschide înainte toate tainele numai atunci 
când va fi izbăvit de stricăciune și de veşmântul trupesc 
şi va merge în Cer. Când sunt curat, smerit și un om 
duhovnicesc, chiar dacă nu am nicio harismă a sim- 
ţirii şi cunoașterii duhovnicești, acolo Sus mi se vor 
descoperi toate, așa cum au fost descoperite și sfinților. 
Aici, Cuviosul Teognost vrea să micşoreze mândria şi 
curiozitatea omului. Încearcă să nu le lase să se înalțe 
la Dumnezeu. Ie cele mai multe ori, oamenii mici la 
suflet, cei mândri, cei care vor să placă lumii, rataţii, 
leneșii, palavragiii, cei care nu se interesează cu adevă- 
rat de Dumnezeu iscodesc tainele lui Dumnezeu și cer 
harismele cereşti. În general, aceștia sunt oamenii rataţi 
duhovnicește, monahii rataţi. 

Dar tu să nu vrei să le iscodești pe cele inteligibile, 
ci să nădăjduieşti în ele! Să ai siguranţa că toate aceste 

bunuri şi toate descoperirile le vei găsi în Cer, când ÎI vei 
întâlni pe Dumnezeu faţă către faţă (cf. | Cor. 13, 12). 
Acum însă ce vei face? 


Așadar, pregătindu-te să ieşi din materie către cele 
imateriale şi luminoase, ca dintr-un al doilea pântece în- 
tunecat al inamei, veseleşte-te slăvind pe Binefăcătorul, 
Care ne trece prin moarte către cele nădăjduite! 


Acum, zice Cuviosul, pregătește-te pe tine însuţi, 
înfrumuseţează-te! După cum mireasa se împodobeşte 
pentru mire, tot așa să-ţi împodobeşti şi tu sufletul, ca 
să fie gata în orice clipă să iasă din materie, din trup. 
Pentru că, aşa cum este nefiresc ca pruncul să nu iasă 
din pântecele mamei când se împlinesc cele nouă luni 
de sarcină — dacă nu iese, e în primejdie să moară și 
mama, şi copilul, şi să nu vadă niciodată lumina —, 
tot așa € vai de tine dacă timpul vieţii tale aici, pe 
pământ, se prelungeşte! Pământul este un pântece, un 
mitras din care trebuie să ieși ca să intri în lumina cea 
adevărată, 

De aceea preocuparea ta să fie înfrumusețarea, îm- 
podobirea sufletului tău, ca să fii pregătit să sari pe ma- 
lul celeilalte vieţi şi să mergi către cele imateriale. Iar 
aceasta să o faci cu bucurie, cu prăznuire, slăvindu-L pe 
Dumnezeu că te-a învrednicit să te împodobeşti pe tine 
însuți și să treci, prin moarte, la veșnicie. 

În primul rând, aşadar, să te pregăteşti pentru ca su- 
fletul tău să fie pus în rânduială pentru cealaltă viaţă şi 
să nu te intereseze când vei muri. În al doilea rând: 

Fii cu trezvie pururea din cauza demonilor necinstitori 
care umblă împrejurul nostru şi uneltesc pururea împotri- 
va bunei noastre voiri şi păzesc cu viclenie călcâiul nostru 
(cf. ke. 3, 15), adică sfârșitul vieţii! Tremură până la ieşi- 
re, pentru că viitorul este necunoscut, ca unul ce ești zidit 
schimbător şi nestatornic, datorită voinţei libere! 


Fii cu trezvie, să fii priveghetor! Este important 
lucrul pe care ni-l spune aici Cuviosul Teognost. Așa 
cum îngerul este duh, așa cum sufletul meu este duh 
şi fiecare dintre noi este o persoană, tot așa şi demonul 
este o persoană de natură duhovnicească, dar perverti- 
tă. Noi uităm că demonul este persoană, uităm că în 
spatele tristeţii noastre, în spatele frământărilor noastre, 
al egoismului nostru, al cuvintelor noastre, al ispitelor 
noastre, al căderilor noastre se află un demon. Nu există 
păcat fără demon, așa cum nu există fum fără foc şi foc 
fără o oarecare materie şi o anumită cauză care a aprins 
focul, cum ar fi, de exemplu, o rază puternică de soare. 

Cuviosul i-a caracterizat pe demoni drept necinszi- 
zori şi spune că umblă împrejurul nostru intrând şi 
ieșind din noi. În timp ce trăncănești cu altul şi caști, 
în timp ce eşti ispitit, în timp ce ai gânduri, în timp ce 
spui: „Nu contează, să trag un pui de somn!“, în acel 
moment chilia ta este plină de demoni. lar tu, ca şi 
cum n-ar exista niciun demon în chilia ta, spui: „Nu 
contează... . Vă daţi seama cât de stupizi suntem? Cât 
de orbi? Câr de lipsiţi de înţelegere? Nu înţelegem că 
viaţa noastră nu este doar cea dintre mine şi Dumne- 
zeu, ci de o parte este Dumnezeu și de cealaltă este 

demonul. Prin urmare, trebuic să știu că orice lucru 
care înclină spre păcat este de la demoni. 

Nu putem să trecem cu vederea învăţătura Bisericii 
noastre despre demoni, întrucât ea decurge din Sfân- 
ta Scriptură, din scrierile Părinților și din experienţa 
întregii Biserici. Și, după cum cred că Dumnezeu este 
prezent, trebuie să cred, la fel de tare, că sunt prezenţi 
şi demonii, nu numai unul singur. Demonii nu sunt o 
putere, ci sunt persoane. Ei, zice Cuviosul, uneltesc îm- 
potriva bunei noastre voințe. Când văd că pășim puţin 
mai bine, ne atacă şi păzesc cu viclenie călcâiul nostru. 
Pun neîncetat piedici strădaniei noastre de a trăi o via- 
ţă duhovnicească. Ba, mai mult, ne înţeapă cu viclenie 
călcâiul. Substantivul „călcâi“ are înţelesuri teologice 
minunate, dar nu le vom tâlcui. Este luat din Facere, 
unde se spune că Hristos va zdrobi capul demonului, 
iar demonul Îi va împunge puţin călcâiul, Îl va duce pe 
Hristos la Cruce (cf. Fe. 3, 15). 

Cuviosul dă acestui cuvânt un înţeles mistic. Deoa- 
rece călcâiul este ultimul element al trupului nostru, 
Cuviosul îl folosește ca imagine pentru desăvârşirea 
vieţii noastre, ca imagine a morţii. Cu această imagine 
vrea să ne spună: „Cu cât călătorești spre moarte, cu 
atât să-ţi sporești atenţia față de demoni! Cu cât trece 
timpul, cu atât mai mult să te temi și să crezi în lucrarea 
demonilor: să crezi că există şi că, dacă faci vreun rău, 
acesta este demonic. L)e exemplu, vii şi îmi spui: „Mă 
gândesc să...“ Nu tu te gândești, ci demonii ți-au spus 
lucrul la care te gândești! Te-ai mâniat, invidiezi, te-ai 
înfuriat, ai răstălmăcit cuvintele altuia, ai greșit — e clar 

că a intrat demonul în tine! De aceea spune că demonul 
va reuși să ne lovească puţin călcâiul. 

Să ne amintim un cuvânt al Domnului care cores- 
punde expresiei sfârșitul vieţii, cuvânt pe care Domnul 
l-a spus către ucenici cu puţin înainte de moartea Sa: 
„Voi sunteţi curaţi, însă trebuie să vă spăl doar picioa- 
rele, pentru că e firesc să aibă o oarecare întinăciune, 
de vreme ce umblaţi desculți“ (cf. In. 13, 10). Sensul 
cuvântului este că demonii nu au nicio putere asupra 
noastră, așa încât să ne netrebnicească. Noi ne supu- 
nem demonului şi ne netrebnicim. El poate doar să ne 
înțepe. Adică poate să arunce asupra noastră puţină ne- 
curăţie, dar noi putem să o îndepărtăm. 

Dar din clipa în care primesc gândul, sugestia pe care 
mi-o aruncă înlăuntru demonul, devin robul lui. De 
exemplu, îți văd chipul şi îmi dau seama că ai ceva cu 
mine, și spun: „Îl aranjez eu acum, îi arăt eu lui!“, și vin 
să te necăjesc. Aceasta este o sugestie a celui viclean, este o 
viclenie, şi încă una mare, pentru că îl smintesc pe fratele 
meu, chipul lui Dumnezeu. Prin urmare, Cuviosul vrea 
să spună că vom avea parte de anumite înţepări ale căl- 
câiului, dar acestea nu pot să ne schimbe. Irebuie însă să 
stăm cu priveghere înaintea demonilor, să lucrăm trezvia, 
așa încât să le putem rândui pe toate de îndată. 

Dar nu ajunge, zice Cuviosul, să fii atent faţă de 
demon, ci trebuie să şi tremuri până în ceasul ieșirii 
tale, pentru că nu ştii ce se va întâmpla atunci, unde 
vei merge. Eşti sigur că vei merge în Cer, că vei câştiga 
viaţa veșnică, raiul? Dacă ești sigur, atunci e bine. Dacă 
însă nu eşti sigur, atunci să priveghezi și să tremuri, 

pentru că, în primul rând, ești schimbător în ceca ce pri- 
veşte firea, adică se poate să cazi chiar și în clipa în care stai; 
iar în al doilea rând, ai voinţa ta liberă, libertatea ta, care e 
schimbătoare. Astăzi vii să te spovedeşti, îmi mărturisești 
păcatul tău şi îmi spui: „Gheronda, n-o să-l mai fac!“, dar 
după două luni cazi din nou. Ce înseamnă aceasta? Că vo- 
ința ta liberă s-a schimbat. leri spuneai una, astăzi gândești 
alta. Un gând oarecare te-a schimbat. De aceea trebuie să 
ne temem până în ceasul morţii noastre. 


Când vrăjmaşul simte că sufletul nostru a ajuns la mă- 
suri mari de virtute, atunci ne întâmpină cu ispite sălba- 
tice şi înfricoșătoare. [66] 


Mai cu seamă când sufletul ajunge la mari înălțimi 
ale virtuţii, zice Cuviosul, vrăjmașul ne aduce mai mul- 
te ispite. Cu cât diavolul vede că ajungem la înălțimea 
virtuţii, cu atât mai mult ne ispiteşte. Prin urmare, 
când suntem receptivi la înţepătura diavolului, adică fie 
când nu suntem atenţi, fie când am ajuns la înălțimea 
virtuţii, demonul devine înfricoşător. 


Jar aceasta se vădeşte din cuvintele rugăciunii şi din 
ridicarea mai presus de perechea materială, adică de trup 
și de simțuri. 


Foarte frumoasă este această frază! Să nu ceri, 
spunea în capul anterior, harisme cereşti! Să te pregă- 
tești, așa încât să fii gata pentru ceasul ieșirii tale! De 
asemenea, să înţelegi că în spatele fiecărei ispite pe care 

o ai sau al gândurilor tale, în spatele fiecărei întristări 
sau strâmtorări, în spatele fiecărei akedii, neatenţii sau 
moțăieli se ascunde demonul. Dă-i una cu piciorul! 

Acum, Sfântul se referă la măsurile înalte. Din ce 
înţelegem că cineva a ajuns la măsuri înalte de virtute? 
Mai întâi, înţelegem din felul în care se roagă, mai ales 
din ceea ce spune la rugăciune. Îşi exprimă sinele, sau 
exprimă păcatul său? Exprimă slava lui Dumnezeu, nă- 
dejdea, credinţa în Dumnezeu, sau se exprimă pe el în- 
suși? De cele mai multe ori ne exprimăm pe noi înşine. 

De exemplu, se poate să plâng la rugăciune. Dar de 
ce plâng? Pentru că, în adâncul sufletului, nu vreau să 
mă schimb şi să ajung un om smerit, stărui în anumite 
elemente proprii, vreau să ajung și eu cineva. Şi cum 
ajung cineva? Plângând la rugăciune. Aceasta înseamnă 
că nu Îl cer pe Dumnezeu, ci afirmarea fiinţei mele. Sau 
cer să mă fac bine. Atunci mă mai interesez de Dumne- 
zeu? Nu, ci de mine însumi. Când cer ca Starețul meu să 
mă înțeleagă, oare mă mai interesez de Dumnezeu? Nu, 
ci de mine însumi. Vreau ca Starețul să mă înţeleagă, 
să-mi dea dreptate. Când ne rugăm pentru alte persoa- 
ne, ce exprimăm? Legătura noastră cu oamenii, nu cu 
Dumnezeu. Când ne rugăm şi cerem de la Dumnezeu 
să ne arate iubirea Lui, ÎL cerem pe Dumnezeu? În mod 
limpede, tot pe noi înşine ne exprimăm. 

Aşadar, înţelegem că cineva a ajuns la măsuri mari 
de virtute, în primul rând, din rugăciunea lui smerită, 
iar în al doilea rând, din strădania pe care o face să se 
schimbe din înclinația spre cele trupeşti și cunoscute cu 
simţurile: din ridicarea mai presus de perechea materială, 

adică de trup şi de simțuri. lzbăvirea de tendinţa spre 
cele trupești este înălţarea trupului, a cugetului trupesc, 
iar izbăvirea de tendinţa spre cele cunoscute cu simţuri- 
le este nepătimirea. Așadar, omul care a ajuns „cineva“ 
se vede din rugăciunea sa smerită, din neîmpătimirea 
față de cele trupeşti și din nepătimire. Adică nu se leagă 
de nimic și nu are legături, nu îl preocupă niciun fel de 
probleme. 


808 


Nu este o altă luptă mai mare decât a nepribănirii şi 
d fecioriei. Chiar şi îngerii se minunează de cel ce cinstes- 
te necăsătoria şi care este încununat nu nai puțin decât 


luptătorii. [67] 


După ce Cuviosul Teognost ne-a spus cine sunt cei 
care ajung, la măsuri înalte și pe care Dumnezeu îi iu- 
beşte şi îi binecuvântează, acum întreabă unde poate 
să dobândească cineva rugăciunea, nepătimirea şi lipsa 
oricărei tendinţe pătimașe spre ceva. Oare nu cumva în 
lume? Nu, ci numai la mănăstire! Asta Înseamnă cuvin- 
tele: Na esze o altă luptă mai mare decât a nepribănirii şi 
4 fecioriei. Dacă alegi calea neprihănirii şi a fecioriei, adi- 
că vieţuirea monahală, nu există o altă luptă mai înaltă 
decât aceasta. În loc să ai în lume mii de ispite, mai 
bine să ai una singură la mănăstire. Care este această 
ispită? Fracele tău care te ispitește. Să înveţi să nu te laşi 
influenţat de el! Aceasta este fecioria şi neprihănirea și 
curăţia inimii tale, pentru că din inimă ies toate relele. 

Chiar și îngerii se minunează de cel care cinstește şi 
preferă nccăsătoria, care Ie leapădă pe toate și merge la mă- 
năstire, Acesta este încununat nu mai puţin decât luptătorii. 
Prin substantivul /upzăzori (&6inrăs) îi înţelege pe martiri. 


Pentru că de câtă trudă şi de câte lacrimi are trebu- 
ință cel legat de trup și de sânge, care se grăbeşte să imite 
neîncetat imaterialitatea celor netrupeşti prin curăție? Atât 
de mare şi de înaltă este această virtute cu adevărat, încât 
puțin lipseşte să pară cu neputinţă, ca fiind mai presus de 
fire, dacă Dumnezeu nu ar veni în ajutor de Sus. 


Dar înţelegeţi, zice Cuviosul, de câtă sudoare și tru- 
dă are nevoie cineva care se grăbeşte să imite prin cură- 
ţie cetele nctrupeșşti ale îngerilor! Aşadar, pentru că este 
o realizare mare şi înaltă, putem spune că e cu neputin- 
ţă de atins. Cuviosul vrea să spună că reușita aceasta nu 
se bazează pe mine însumi, ci pe l)umnezeu, și atunci, 
bineînţeles, Dumnezeu mă ajută de Sus. Dar, pentru că 
la mănăstire există unele patimi care ne distrug legătura 
cu Dumnezeu, Cuviosul continuă: 


Trupul umplut de must prin multa băutură şi prin 
mult somn e o mare piedică spre nepribănire, [68] 


La mănăstire, multa băutură şi somnul mult repre- 
zintă o problemă. Prin expresia multa băutură înţelege, 
mai întâi, mâncarea, pentru că, dacă mănânc, mi-e sete 
şi beau. Beau apă sau chiar vreo băutură. Monahul însă, 
imitând ceata îngerească, pe Prorocul loan Botezătorul 

şi pe toţi ceilalţi proroci, nu trebuie să bea vin, decât 
dacă se află undeva în vizită sau dacă i-o cere sănătatea. 
Atunci poate să bea puţin. Când spunem „sănătate“, 
înţelegem ceea ce spune Noul Testament, și anume că 
vinul se bea „ca medicament“ (1 Tim. 5, 23). În zile- 
le noastre, ştiinţa medicală nu mai vorbeşte despre vin 
ca medicament. Pentru adevăratul monah, care vrea să 
ajungă la măsurile rugăciunii înalte, este valabil cuvântul 
„vin şi sicheră nu bea“ (cf. Lev. 10,9), în afara vreunei 
situaţii constrângătoare. Noi punem vin pe masă la tra- 
peză nu ca să-l bem, ci ca să arătăm că preferăm fecioria. 

Ca să spunem adevărul, doar omul trândav are ten- 
dinţa să bea vin şi băuturi alcoolice. Există o excepție, 
anume când avem o suferință cardiovasculară. Atunci, 
dacă bem puţin vin, mai ales roșu cât mai închis, prin- 
dem puţină putere. Așa cum iei medicamentul pentru 
vasele de sânge, tot așa poţi să bei şi vinul. Dar noi nu 
avem nevoie de astfel de lucruri! lar dacă vreţi, atunci 
să preferaţi medicamentul, și nu vinul, pentru că nici 
Biserica noastră nu îl vrea. În timp ce recomandă medi- 
camentul, refuză băutul de vin. Așadar, omul care bea 
nu ajunge la măsura desăvârșirii, decât dacă este silit să 
bea din anumite pricini, 

Hidratându-ne trupul cu băutură, chiar și cu multă 
apă, în afara anumitor boli, suntem împinşi la somn, Vi- 
nul, ceaiurile calmante, laptele produc întotdeauna somn 
şi sunt o mare piedică. Cuviosul nu spune „cea mai mare“, 
ci „mare“, ceea ce înseamnă că nu o compară cu nicio altă 
piedică. Nu ne vorbeşte despre alte rele, pentru că, dacă le 
avem pe acestea două, sunt de ajuns. Şi continuă: 

Jar neprihănirea adevărată rămâne nemiscată chiar şi 
în fața nălucirilor din somn. 


Când nu bei vin, când nu mănânci multă mânca- 
re şi nu dormi mult, atunci dobândeșşti neprihănirea, 
adică mintea ta are trezvie, este înţeleaptă, priveghe- 
toare. Atunci, chiar dacă încă mai ai năluciri în timpul 
somnului care produc o anumită aţâţare a trupului, 
mintea îţi rămâne neclintită. Mintea omului care nu 
doarme mult, care nu bea şi nu mănâncă mult devine 
trezvitoare şi rămâne cu totul netulburată de orice i 
se întâmplă în timpul somnului sau în vis; nu este 
influenţată deloc. 


Pentru că alergarea minţii către acestea |năluciri] este 
o dovadă că poartă încă în adânc boala patimii. 


Dar dacă se întâmplă să ai noaptea vreo nălucire, zice 
Cuviosul, iar apoi îţi aminteşti de ea, aceasta înseamnă 
că mintea ta a absorbit-o şi că nu eşti curat. Alergarea 
minții către acestea. Când mintea ta merge la cele pă- 
timite noaptea, aceasta este o dovadă că, lăuntric, eşti 
bolnav duhovnicește. Așa cum cancerul se răspândește 
în întregul organism, adică face metastaze, sau aşa cum 
virusul pătrunde în toate mădularele trupului, tot aşa 
se răspândește şi în sufletul tău boala duhovnicească. 


Jar dacă |mintea] se învrednicește prin har să vorbeas- 
că în somn, Jără trup, cu Dumnezeu, atunci ea rămâne 
neatinsă |de năluciri], îzr pentru sufletul şi trupul care 

se odihnesc este un paznic treaz, ca un câine ce veghează 
asupra lupilor care pândesc, nelăsându-se furat de ei. 


Acum, Cuviosul leognost trece de la boală la sănătate. 
Mai înainte am spus că, dacă mintea a fost înrâurită de 
vreo nălucire de noapte şi şi-o amintește dimineaţa, lucrul 
acesta este un element negativ. Pozitiv este ca, atunci când 
dorm, mintea mea să vorbească cu Hristos. Acesta este un 
dar al lui Dumnezeu. Când sunt treaz, trupul lucrează şi 
ajută sufletul să vorbească cu Dumnezeu. Îngenuncherile, 
metaniile, înălţarea mâinilor, lacrimile, osteneala, statul în 
picioare, truda, mersul încolo şi încoace ca să nu mă ia 
somnul — toate acestea sunt participarea trupului. Când 
dorm, trupul nu participă, iar sufletul lucrează singur. 
Adică trupul nu lucrează favorabil. 

Prin urmare, când văd că mintea mea vorbește în 
somn cu Dumnezeu înseamnă că mintea mea rămâne 
neinfluenţată de năluciri şi că este un paznic treaz, adică 
păzeşte cu adevărat sufletul și trupul în timp ce acestea 
se odihnesc, așa încât nici trupul, nici sufletul nu pă- 
ţeşte nimic. Mintea aceasta hrănită cu Dumnezeu este 
ca un câine priveghetor și atent din cauza lupilor care 
pândesc, dar care, în cele din urmă, nu pot să-i facă rău. 

Vedeţi cum Cuviosul vrea să fim oameni duhovni- 
cești autentici? Când suntem treji, vrea să nu mâncăm 
şi să nu bem mult şi să fim neprihăniţi, iar în timpul 
somnului, mintea noastră să poată vorbi cu Dumnezeu. 


Îți spun un cuvânt uimitor, şi să nu te minunezi! Este 
între Dumnezeu şi suflet o taină ce se săvârşeşte întru 

ascuns. Dar ea ţine de măsurile cele mai înalte ale curăției 
desăvârșite, ale iubirii şi ale credinţei, când omul împăcat 


la culme... [69] 


Cuviosul 'Teognost a spus ceva asemănător și în capul 
al 6-lea, dar acum mai adaugă ceva. Vă spun, zice el, o 
taină care se săvârşeşte între Dumnezeu și sufletul celor 
care au ajuns la măsurile desăvârșitei curăţii şi ale iubirii 
și credinţei, al celor care s-au pocăit cu adevărat şi pe care 
Dumnezeu i-a iertat. Nu înseamnă că cineva care se spove- 
deşte, iar preotul îi citeşte rugăciunea de dezlegare, s-a îm- 
păcat cu Dumnezeu. Spovedania este o taină care, în mod 
fundamental, se săvârşeşte o singură dată. Când se repetă 
înseamnă că ne străduim să ne împăcăm cu Dumnezeu 
şi să-l arătăm pocăinţa noastră, dacă, desigur, rămânem 
neschimbaţi şi nu cădem în păcate de voie şi vădite. 

Rugăciunea de iertare pe care o citim la Sfântul 
Munte în fiecare vineri este o rugăciune care nu dă 
iertarea ca atare, ci este un ajutor al lui Dumnezeu. Îl 
chemăm pe Dumnezeu să ajute la pocăinţa fiecărui om. 
De aceea şi cerem vreme de pocăinţă!, aşa încât omul 
să-şi poată dovedi pocăinţa. Și, în cele din urmă, dacă 
a dovedit ani îndelungaţi că nu mai păcătuieşte de bu- 
năvoie şi că, dacă ştie că un lucru este păcat, nu-l mai 


' În anumite mănăstiri din Sfântul Munte, vinerea, la Pavecer- 
niţa mică, se citesc rugăciunile dle dinainte de Sfânta Împărtășanie, 
după care egumenul sau preotul de rând citește rugăciunea de dez- 
legare, fără să premcargă spovedania. 

face, atunci îi citim rugăciunile de dezlegare. Aceasta 
înseamnă că, pentru mine, păcatul s-a terminat, că nu 
mai stăpâneşte în trupul meu, în fiinţa mea, că am ară- 
tat limpede că m-am pocăit cu adevărat. Acesta este în- 
ţelesul expresiei 4/e curășiei desăvârșite. 


[Când omul împăcat la culme] se peşte cu Dumnezeu 
prin legătura cu El în rugăciune şi contemplaţie necontenită. 
Prin aceasta Ilie a închis cerul cu secetă (cf 3 Împ. 17, ID) şi 
a ars cu foc ceresc Jertfa (cf. 3 Împ. 18, 36-38); iar Moise 
a tăiat marea (Cf. les. 14, 21) şi l-a biruit prin întinderea 
mâinilor pe Amalec (cf. leş. 17, 11-13); iar lona a scăpat 
din chit şi din adânc (Cf. lona 2, 2-11). Căci cel ce s-a 
învrednicit de aceasta [taină] ÎI sileşte pe Dumnezeu, Cel 
foarte iubitor de oameni, să facă ce vrea el. 


Când te-ai împăcat și te-ai unit cu Dumnezeu prin 
prin legătura cu EI, prin intermediul rugăciunii şi al con- 
templaţiei neîncetate, atunci vei primi harismele pe care 
le-au primit sfinţii. Pe cât le ceri, pe atât nu le primești, 
pe atât te îndepărtezi de ele, pe atât devii mai grosolan şi 
mai aspru, mai acru și mai agresiv faţă de ceilalți, mai rău 
şi mai păcătos, cu atât devii mai mândru, te dezamăgești 
şi ajungi, în cele din urmă, în cea mai rea viaţă. Cei care 
cer harisme mari, de cele mai multe ori sunt fie nişte ne- 
fericiţi, fie într-o zi vor pleca din mănăstirea lor. 

Prin urmare, ceea ce poţi să urmăreşti în viața ta du- 
hovnicească este, mai întâi, să oprești păcatul şi să devii 
una cu Dumnezeu. În al doilea rând, să te rogi. În al 
treilea rând, să-L. contempli pe Dumnezeu. Când le vei 

izbândi pe acestea, atunci vei primi harismele sfinţilor. 
Ilie a primit în acest fel harismele de a închide cerul și 
de a face să coboare foc peste jertfă. Moise a despărţit 
marea şi, când îşi ridica mâinile, Amalec era biruit. Nu 
pentru că își ridica el mâinile, ci pentru că această ridi- 
care era un simbol al vieţii duhovnicești. La fel și lona a 
scăpat din pântecele chitului și din adânc pentru că s-a 
pocăit cu adevărat și s-a smerit, fiind aruncat în mare, 
unde s-a rugat preînchipuind semnul crucii. 

Căci cel ce s-a învrednicit de aceasta [taină] ÎI sileşte pe 
Dumnezeu, Cel foarte iubitor de oameni, să facă ce vrea 
el, Când voi dobândi adevărata pocăință şi nu mă mai 
schimb — adică nu acum să mă înfurii, iar apoi să fiu vesel, 
acum să-ţi spun „da“, iar apoi „nu“, acum să mă bucur, 
iar apoi să mă întristez — și când devin una cu Dumnezeul 
meu cel iubitor de oameni și nu mă mai tem de EI, atunci 
Îl apuc ca un copil al Lui și Îi spun: „Dumnezeul meu, 
vreau să faci pentru mine aceasta! Dumnezeul meu, vreau 
să mă ajuţi în cutare problemă!“ Dumnezeu Îşi îngăduie 
să fie silit de noi, oamenii, să-L. ducem unde vrem, atunci 
când ne vom învrednici să ajungem la această stare. 


900 


În capul următor, Cuviosul Teognost, amintindu-și 
de Patimile şi de chenoza Domnului, dar, în același timp, 
şi de propria noastră unire cu Irupul și cu Sângele Lui, 
ne subliniază măsura de smerenie la care trebuie să ajun- 
gem. “Toate capetele lui sunt simple şi de mare ajutor 
pentru perioada Postului Mare pe care o străbatem. 

Rușinându-te de Patimile Domnului şi de deşertarea 
lui Dumnezeu-Cuvântul pentru noi, dar şi de jertfa şi de 
amestecarea în noi a Trupului şi a Sângelui de-viaţă-făcă- 
tor şi dumnezeiesc, de care ne-am învrednicit nu numai să 
ne împărtăşim, ci şi să le slujim, smereşte-te pe tine însuţi 
ca o oaie de junghiere, socotindu-i pe toți ca fiind cu ade- 
vărat nai presus de tine. [70] 


Din cinstire faţă de faptul că Dumnezeu a lăsat ce- 
rul și S-a pogorât pe pământ și a murit pentru tine, 
smereşte-te cât poţi pe tine însuţi! Prin verbul „sme- 
reşte-te“, Cuviosul nu înţelege să ai smerită-cugetare, 
ci să te smerești, să fii ultimul. Să fii batjocorit, iar tu 
să te bucuri. Să ţi se spună: „Du-te acolo!“, iar tu să 
mergi fără să te împotriveşti fratelui tău. Să te sme- 
reşti, să te umileșşti, mai întâi pentru că așa a suferit și 
Hristos: a fost pălmuit, a fost batjocorit, a fost bătut cu 
vergile, câte nu a suferit! Dacă nu pătimeşti şi tu de la 
ceilalți aceleași suferinţe, nu poate fi vorba să izbutești 
ceva. În timp ce noi, îndată ce ne deranjează celălalt, 
ne răzvrătim şi căutăm să ne îndreptăţim. lar dacă Sta- 
reţul îţi spune: „Copilul meu, chiar atât de greu este 
să accepţi ocara fratelui tău? Ce vei păţi?“, tu te înfurii 
dintr-odată. Ce înseamnă aceasta? Că nu te gândeşti la 
legea duhovnicească, ci te gândeşti numai la propria ta 
tihnă. Dar, pentru că Dumnezeu a pătimit, trebuie să 
cinstești aceasta şi să pătimești şi tu. 

În al doilea rând, să te smerești pe tine însuţi pentru că 
mănânci Trupul şi bei Sângele lui Hristos. Dacă te-ai în- 
vrednicit să fii și preot, acesta este un motiv în plus ca să te 


-261- 





TÂILCUIRE LA CUVIOSUL TEOGNOST 


smereşti pe tine însuţi ca o oaie gata de junghiere. Să vrei 
ca fratele tău să te umilească până la această măsură. Când 
fratele tău se ceartă cu alţii înseamnă că are o ispită înlă- 
untrul lui, că este un om care nu are viaţă duhovnicească. 

Nimeni nu-l judecă şi nu-l osândește pe fratele lui 
atunci când simte că el însuși este un osândit. Nimeni 
nu vede că celălalt a păcătuit decât atunci când el însuşi 
păcătuieşte. Nimeni, dacă este neprihănit şi curat, nu-l 
dispreţuieşte pe celălalt, nici nu gândește ceva rău des- 
pre el, chiar dacă acela a căzut în curvie. Doar când este 
întinat se va gândi că fratele său curveşte. Dacă o mai 
şi spune la alţii, atunci va cădea cu siguranţă în același 
păcat sau chiar în altele şi mai mari. 

De aceea smerește-te pe tine însuţi până la măsura 
în care celălalt te aruncă la pământ ca pe o oaie şi îţi taie 
capul! Lasă-l s-o facă! Dacă Dumnezeu vrea să te scape, 
te va scăpa. Tu să nu i te împotriveşti în cuvânt. Nu 
trebuie să treci peste celălalt. Te ocărăște? Te loveşte? Te 
exploatează? Lasă-l s-o facă! Orice spune este valabil. Tu 
însă să crezi că el este mai bun decât tine. 


Și sileşte-te să nu răneşti conștiința cuiva fără dle socotință. 


Dar să fii atent la un lucru! În timp ce vei deveni oaie 
gata de junghiere înaintea răutăţii celuilalt, în faţa bolii, 
a neghiobiei, a urii, a antipatiei, în timp ce vei ajunge 
o lepădătură din cauza egoismului său, în timp ce îl 
vei lăsa pe celălalt să-ţi facă tot ce vrea, tu să fii atent să 
nu-l smintești! Aţi văzut? Cuviosul Teognost nu spune 
ca celălalt să nu mă smintească pe mine, ci spune: Cu 

cât mă smintești, cu atât eu să cad și să devin jucăria ta 
şi să fiu atent să nu te smintesc, să nu-ți rănesc conști- 
inţa câtuși de puţin, mai ales când nu există motive. De 
exemplu, îmi spui că sunt un mincinos. Eu însă nu am 
minţit şi, de aceea, sunt atins şi îţi răspund: „Am spus 
eu minciuni?“ Această atitudine a mea este lipsită de 
rațiune, nu are nicio noimă, nu are nicio consistenţă, 
nu cra nicio nevoie să spun aceasta. La ce bun să ţi-o 
spun? De vreme ce mi-ai spus că am minţit, înseamnă 
că așa stau lucrurile. 

Expresia fără de socotinţă are înţelesul că poţi să te 
împotriveşti doar dacă ţi s-a încredințat o responsabili- 
tate. De exemplu, sunt stareţ şi cineva te loveşte. Eu pot 
să-l împiedic, dar tu nu poţi, pentru că nu ai niciun 
motiv. Eu sunt părintele, tu trebuie să ajungi la măsura 
să fii victima celuilalt, să facă ce vrea cu tine. În plus, 
eşti dator să nu-l pui în dificultate pe celălalt, să nu i-o 
iei înainte, nici observaţii să nu-i faci, nici să nu îl acuzi 
de ceva. De ce? 


Fără sfințenie, să nu cutezi a te atinge de cele sfinte, ca 
să nu fii nimicit, aprinzându-te ca iarba de focul dumne- 
zeiesc sau topindu-te ca ceara (cf. Ps. 57, 8-9), 


Pentru că, având această atitudine, pășești pe calea sfin- 
ţeniei. Dar dacă nu poţi să te junghii sau dacă îl împiedici 
pe celălalt sau îl duci în ispită prin cuvintele tale şi prin 
purtarea ta, atunci să nu te apropii de Sfintele Taine! 

De exemplu, când vorbim despre cineva care nu este 
de faţă sau când dăm un exemplu rău, nu ne putem 

apropia de cele sfinte. De exemplu, beau vin, deși nu tre- 
buie să beau, iar fratele meu mă vede și îmi spune: „De 
ce bei vin?“ Eu, în loc să-i răspund: „Frate, am greșit! “, îi 
zic: „De ce? E chiar atât de grav?“. Prin această atitudine 
devin un diavol pentru fratele meu, întrucât, prin cuvin- 
tele mele, dezvălui că nu le cinstesc pe cele cuvioase și pe 
cele sfinte. Câre lucruri asemănătoare nu facem ca să ne 
afirmăm pe noi înşine! În astfel de situaţii, să nu te apro- 
pii de cele sfinte! Şi chiar dacă ai primit binecuvântare să 
te împărtăşeşti, binecuvântarea nu are putere. 

Fără sfințenie. Prin această expresie Cuviosul Teo- 
gnost nu vrea să spună că pot liturghisi sau pot să mă 
împărtășesc doar când ajung sfânt. Dar tocmai pentru 
că nu sunt sfânt, mă împărtăşesc. Prin urmare, înţele- 
sul este că eu trebuie să rămân neinfluențat de celălalt 
şi, în același timp, să nu-l influenţez deloc. Dacă însă 
liturghisesc sau mă împărtăşesc şi totuși îl smintesc pe 
fratele meu și nu trăiesc duhul curăţiei și al junghie- 
rii mele, trebuie să ştiu că Liturghia sau Dumnezeiasca 
Împărtășanie îmi vor face rău, vor deveni un foc care 
mă va mistui. Vei fi nimicit, zopindu-te ca ceara, spu- 
ne Psalmistul (cf. Ps. 57, 8). Într-adevăr, oamenii care 
păcătuiesc şi se împărtăşesc, cu atât mai mult cei care 
liturghisesc, se topesc, încet-încet, sufletește şi trupește. 


De vei săvârşi cum trebuie slujba sfântă, dumnezeias- 
că, cinstită şi înfricoșătoare, Jără să te mustre conștiința 
pentru nimic, atunci poți să nădăjduiești mântuirea din 
aceasta. Pentru că de aici îţi vine folosul, mai presus de 
orice lucrare şi contemplație. [71] 

Dar dacă atunci când liturghiseşti sau când te apro- 
pii de Sfânta Împărtășanie conştiinţa nu mărturisește 
împotriva ta nimic din relele mici sau mari, atunci poţi 
să nădăjduiești în mântuirea ta. Dar să ştii că cel mai 
mare folos provine din această lucrare şi contemplaţie, 
adică din Dumnezeiasca Liturghie, din slujba sfântă. 
Slujba este cea mai mare binefacere a lui Dumnezeu 
faţă de om. Din slujbă îţi agonisești cel mai mare folos. 
Nicio virtute şi nicio formă de sfinţenie nu îţi vor aduce 
atâta folos cât câştigi aflându-te în biserică, 

Şi totuşi, se poate ca noi să pierdem acest folos fie 
mâncând mult, fie dormind mult. Vă spun de multe 
ori să vă treziţi cel puţin înainte de a bate la ușa voas- 
tră monahul însărcinat cu trezirea, pentru că omul se 
trezește trupește, dar mintea lui încă nu s-a trezit. Min- 
tea este înceată, are nevoie de cel puţin o oră, ca să nu 
spunem de două sau trei, pentru a se trezi cu adevărat, 
mai cu seamă în chestiunile duhovnicești, care sunt mai 
greu de deslușit, mai greu de înţeles de către minte, 
pentru că sunt de altă natură. Tristeţea Stareţului este 
mare când știe că, atunci când paracliserul bate clopo- 
tul de trezire, încă mai există unii care dorm. Aceştia au 
hotărât să nu-L. ia în seamă pe Dumnezeu. 

Dar dacă nu te-ai trezit cel puţin cu o oră înainte 
de începerea slujbei, dacă nu te-ai rugat la chilie, dacă 
nu ţi-ai făcut metaniile şi obligaţiile tale de dimineaţă, 
atunci nu poate fi vorba să faci ceva la biserică, ci vei fi 
şubred şi moleşit. Vezi că cel mai mare folos vine din 
slujba de la biserică, și nu din cele cărora le dai tu întâ- 
ietate ca să-ţi îndreptăţeşti sinele! 

În plus, trebuie să ne rânduim viaţa în așa fel, încât 
la biserică să fim odihniţi, tihniţi şi liberi. Felul în care 
ședem în timpul slujbelor joacă un mare rol, întrucât 
sufletul prinde aceeaşi formă cu trupul. Sufletul nu este 
independent şi neinfluenţat de trup, după cum nici 
trupul nu este așa față de suflet. Când trupul leneveş- 
re, lenevește şi sufletul. Când în biserică şezi aproape 
întins, ce-o să câştigi? Mai ales când, pe neaşteptate, 
trupul ţi se moleșeşte, ce poţi să câştigi? Cu excepţia 
faptului că eşti bolnav și boala ta cere o astfel de şedere. 


Jar de nu vei face asa, vei vedea tu însuţi. Mai bine este, 
fără îndoială, să te îndepărtezi de înălțimea preoţiei prin re- 
cunoaşterea slăbiciunii tale, decât să te ţii în mod nedesăvâr- 
șit şi cu necurăţie de ca şi, părând multora că eşti la înălțime, 
să zaci ca un stârv vrednic de plâns din cauza nevredniciei. 


Dacă nu înţelegi că ceea ce te va duce în Cer este 
Liturghia, slujba în general, și că trebuie să săvârșești Li- 
turghia în mod corespunzător şi fără mustrări de con- 
știință, vez vedea tu însuți, te vei convinge singur: le vei 
pierde pe toate! Eşti liber să faci ce vrei! La biserică, însă, 
vei găsi totul! La biserică te rogi, asculţi și adaugi şi Ru- 
găciunea lui lisus atunci când ea te slujeşte, când ea te 
ajută să înţelegi ideile celor citite și săvârşite. Dacă nu îţi 
înlesneşte această înţelegere, atunci nu ești îndreptăţit să 
faci în biserică Rugăciunea lui lisus în timpul slujbelor. 

E altceva dacă se află în biserică un străin care nu 
înțelege limba greacă. El poate să spună rugăciunea 
în acel răstimp, dar aceasta numai la început, până 

va învăţa limba. Pentru că limba Bisericii noastre este 
greaca comună, cea mai simplă, și cine se familiarizează 
cu ea o poate înţelege. Cine nu urmărește slujba şi nu 
se familiarizează cu ca nu va putea înţelege niciodată 
nimic din cele ale Bisericii. 

Dacă însă nu participi cu sfinţenie şi curăție la slujbă, 
atunci, dacă ești preot, e mai bine să te oprești de la cele 
preoțești, să recunoști că eşti bolnav duhovnicește. Îi este 
de folos să părăsești înălțimea preoţiei dacă liturghisești 
în mod nedesăvârsit şi cu necurăţie. În mod nedesăvârșit în- 
seamnă că nu fac ceva în mod desăvârșit şi cu priveghere, 
cu adâncire și cu o deplină participare. Cu necurăzie în- 
seamnă fără puritate. Dar numai cu inima neîntinată pot 
să merg la Dumnezeu. Mai ales când alţii mă consideră a 
fi cineva mare și important pentru că sunt slujitor al Celui 
Preaînalt sau monah, trebuie să fiu un înger. 

Toţi oamenii ne laudă. Dintre vizitatorii care vin la 
mănăstirea noastră nu s-a găsit unul care să nu spună: 
„Sunteţi niște îngeri! Sunteţi nişte sfinţi în biserică!“ Îşi 
dau seama de asta. Am avut ieri doi vizitatori care mi-au 
spus ce impresie le-a făcut privegherea Întâmpinării 
Domnului, deși erau obosiţi şi nu au apucat să se odih- 
nească, unul dintre ei fiind operat recent. Nu știu dacă 
vreunul dintre noi a trăit atât de intens privegherea ca 
acești doi oameni. Apoi am avut o discuţie de o oră și 
jumătate. A fost o discuţie foarte frumoasă şi am văzut 
că oamenii simt măreţia monahului și a preotului, pen- 
tru că și monahul este un slujitor. 

Dar dacă nu suntem atenţi, zice Cuviosul, vom 
ajunge cândva za stârv vrednic de plâns. Din cauza 

nevredniciei noastre, vom ajunge vrednici de plâns. 
Cuviosul continuă, referindu-se la înălţimea slujbei: 


Slujba cinstitei preoţii şi puterea ei de împăcare şi de 
înduplecare a Dumnezeirii întrec atât de mult orice psal- 
modie şi rugăciune, cât soarele stelele. Fiindcă Îl jertfi pe 
Însuși Cel Unul-Născut şi-L punem înainte şi-L aducem 
spre mângâiere [...] pe Cel înjunghiat în dar pentru pă- 
cătoși, din iubire de oameni. Ne rugăm nu numai pentru 
iertarea păcatelor, ci şi pentru toate cele de folos, dacă con- 
ştiinţa nu este întinată. [72] 


Împăcarea cu Dumnezeu și rugăciunea adresată Lui 
prin dumnezeiasca slujbă sunt tot atât de înalte faţă de 
toate celelalte forme de rugăciune ca soarele faţă de stele. 
Care sunt celelalte forme? Psalmodia şi rugăciunea. La 
Sfânta Liturghie mă întâlnesc cu Dumnezeu și mă unesc 
cu EL, pe când fiecare psalmodie şi rugăciune, chiar și ru- 
găciunea minţii, sunt stele căzătoare. Lot ce vine în legă- 
tură cu Liturghia devine un soare strălucitor. Pentru că 
Liturghia nu este rugăciunea pe care o fac eu, este Însuși 
Hristos. EI este mângâierea, împăcarea, podul dintre exis- 
tenţa noastră şi Dumnezeu. El, fără să ne ceară nimic, ne-a 
mântuit din iubire de oameni. La Liturghie nu iartă doar 
păcatele noastre, ci ne împlinește și cererile, dacă sunt spre 
folosul nostru şi dacă avem conștiința curată, şi, de aseme- 
nea, îi binecuvântează pe taţi pe care îi pomenim. 


Trupul unit cu Dumnezeirea arde ca un jar toată ma- 
țeria fărădelegilor și luminează inimile celor care se apropie 

cu credință. De asemenea, şi dumnezeiescul şi cinstitul Sân- 
ge spală şi curăță, mai mult decât orice îsop, toată pata şi 
întinăciunea celor care îndrăznesc să se apropie de cele sfinte 
cu cât mai multă curăție pot, dacă s-ar fi întâmplat să mai 
rămână ceva. 


Trupul unit cu Dumnezeirea este Sfânta Pâine, Iru- 
pul lui Hristos. Această Pâine, dacă din întâmplare 
avem unele fărădelegi, adică unele păcate pe care nu le 
ştim şi de care nu ne-am dar seama, ni le arde ca un jar 
şi luminează inimile noastre atunci când ne apropiem 
cu credință de Sfintele Daruri. 

Sângele lui Hristos spală şi curăță, mai mult decât 
orice fel de isop, toate petele şi întinăciunile noastre. 
„Stropi-mă-vei cu isop, şi mă voi curăţi“, zice David 
(Ps. 50, 8). Curăţirea evreilor se săvârșea pentru sfin- 
ţirea sufletului şi a trupului, În Biserica noastră există 
diferite feluri prin care ne curățim de păcate: Maslul, 
milostenia, iertarea pe care i-o dăm celuilalt: „Şi ne lasă 
nouă datoriile noastre, precum şi noi lăsăm datornicilor 
noștri.“ lertarea pe care o dăm celuilalt este propria 
noastră iertare. Dar cea mai mare curăţire a păcatelor 
noastre se face la Liturghie. Liturghia curăţă păcatele 
noastre mai bine şi decât rugăciunea pe care o facem 
la chilie sau decât orice altceva. Dacă îndrăznim să 
intrăm cu neprihănire la jertfelnic sau să participăm la 
Liturghie, atunci, dacă avem vreun păcat, ne va fi iertat. 


[...] Așadar, de câtă curăţie şi sfințenie are nevoie preo- 
tul ca să atingă dumnezeiescul Trup, şi de câtă îndrăzneală, 

ca să fie mijlocitor între Dumnezeu şi oameni şi să primeas- 
că împrejurul său ca împreună-rugători pe Preacurata şi 
de-Dumnezeu- Născătoarea și pe toate puterile cereşti ale 
îngerilor şi pe toţi sfinţii cei din veac? [73] 


Câtă curăţie şi sfințenie, spune Cuviosul, trebuie să 
aibă preotul care se atinge de 'rupul lui Hristos! Dar 
oare nu ne împărtăşim cu toţii de Trupul lui Hristos? 
De asemenea, de câtă îndrăzneală are nevoie! Trebu- 
ie să-l poată spune lui Dumnezeu: „Dumnezeul meu, 
spune-mi dacă am vreun păcat, dacă am făcut ceva!“, iar 
Hristos să nu-i găsească nimic. Într-un anume fel, preo- 
tul trebuie să-l „închidă gura“ lui Hristos, să nu-i poată 
reproşa nimic. Cu o astfel de sfinţenie și de îndrăzneală 
să cuteze să devină mijlocitor între Dumnezeu şi oameni, 
avându-i ca împreună-rugători pe Preasfânta Născătoare 
de Dumnezeu, pe toate puterile cereşti şi pe toți sfinții. 


Însemnează |... că de aceea stau Sfintele Daruri des- 
coperite pe Sfânta Masă după rostirea Simbolului credin- 
ței, urmând a fi sfinţite, ca şi cum s-ar ruga în oarecare fel 
pentru cei ce le aduc şi ar striga cu graiuri negrăite către 
Cel ce locuieşte în ceruri. Pentru că Acela, privindu-le, 
nu trece cu vederea şi, văzând, nu-şi întoarce privirea, 
amintindu-și de deşertarea [Fiului) cea de bunăvoie pen- 
tru păcătoşi. [74] 


În capul anterior şi în cel de faţă, Cuviosul leognost ne 
dă toate mărturiile ca să ne arate caracterul neîntrecut al 
slujbei bisericești și, mai ales, al Dumnezeieştii Liturghii, 

în timpul căreia, de cele mai multe ori, noi dormim, du- 
hovniceşte cel puţin. Mai înainte ne-a spus că tu, când ești 
în biserică, nu eşti singur. Acolo unde stai, îi ţii în mâna ta 
pe toţi îngerii și pe toți sfinţii. Acum continuă, dându-ne 
o altă mărturie despre marea importanţă a Liturghiei. 
După Crez, luăm acoperământul de pe Cinstitele Daruri, 
zice Cuviosul, pentru că vine deja momentul arătării fap- 
tului că nu numai îngerii și arhanghelii, nu numai sânţii, 
ci Însuși Hristos este aici de faţă, înaintea noastră. În reali- 
tate, Liturghia începe după Intrarea cea mare. 

Adeseori, deşi Maica Domnului este una singură, 
noi mergem la anumite icoane, de exemplu la Grab- 
nic-ascultătoarea sau la Portaitissa, şi cântăm Paraclisul, 
pentru că această icoană a făcut minuni în viaţa noastră. 
La fel se întâmplă și cu Liturghia. Într-un anume fel, ne 
limităm experienţa, zicând: „lată, aici, în Cinstitele Da- 
ruri care sunt în faţa noastră este Însuși Hristos. EI Se 
roagă pentru noi, care ne aflăm în biserică, și strigă cz 
graiuri negrăite către Cel ce locuieşte în ceruri, către 'latăl 
ceresc. Prin toate acestea Cuviosul leognost vrea să ara- 
te măreţia vredniciei Dumnezeieștii Liturghii. Hristos, 
Care a pătimit pentru om, este aici, nu-l părăsește. 


2808 


Chiar dacă te îngrijeşti de rugăciunea curată, care 
uneşte cu Dumnezeu în mod imaterial mintea imaterială, 
și ai ajuns să vezi ca într-o oglindă odihna care te așteaptă 
după sfârşitul vieţii de aici, ca unul ce ai primit arvuna 
Duhului şi ai dobândit Împărăția cerurilor înlăuntru, în 

toată simţirea și înştiințarea, să nu primeşti să fii eliberat 
de trup fără a-ți cunoaşte mai dinainte moartea. [75] 


În acest ultim cap, Cuviosul se întoarce la iubita sa 
preocupare: moartea. Să presupunem, spune el, că, prin 
grija pentru rugăciune, ai ajuns la cea mai curată rugăciu- 
ne, la cea cu totul pură, iar mintea ta a ajuns imaterială și 
s-a unit cu Dumnezeu. Dar, chiar dacă ai ajuns să vezi ca 
într-o oglindă starea care te așteaptă după sfârșitul vieții 
tale de aici, adică dacă Dumnezeu te-a învrednicit să-ţi 
arate și cum vei muri, și unde vei merge, și împreună 
cu ce sfinţi vei sta după moarte — întrucât ai primit deja 
arvuna Duhului şi ai dobândit înlăuntrul tău Împărăţia 
cerurilor, întru toată simţirea și înştiinţarea —, să nu ac- 
cepţi să mori fără să primeşti cunoașterea mai dinainte a 
sorocului morţii tale. Lucrul acesta îl vedem la toți sânţii 
şi la mulţi oameni. Sinele lor devine atât de amestecat cu 
moartea, încât sunt gata să moară în fiecare zi. 


Dar roagă-te cu putere pentru aceasta şi fii cu bună 
nădejde că o vei dobândi când se va apropia sfârşitul, dacă 


își este de folos. 


Să nu te rogi în mod simplu, ci cu intensitate, pen- 
tru ca Dumnezeu să-ţi descopere ceasul morţii tale, şi să 
crezi că Dumnezeu va face aceasta dacă este spre folosul 
rău. De ce spune dacă își este de folos? Pentru că, atunci 
când Dumnezeu ne descoperă momentul în care vom 
muri, suntem în primejdie să neglijăm lupta pentru 
sfințirea noastră, zicând că încă mai avem timp. 

Pregătește-te pentru ieşire neîncetat, lepădând toa- 
ţă frica, pentru ca, străbătând văzdubul şi scăpând de 
duburile răutății, să ajungi cu îndrăznire şi fără să te 
înspăimânţi înlăuntrul bolților cereşti, fiind rânduit 
împreună cu cetele îngereşti şi adăugându-te aleşilor şi 
drepţilor celor din veac şi văzând Dumnezeirea, pe cât 
este cu putință. 


În fiecare zi şi în fiecare ceas să te pregăteşti pentru 
moarte, dar nu cu frică! Dacă te temi și-ţi este frică 
înseamnă că nu eşti curat, Să te pregătești cu curaj 
şi cu nădejde, cu siguranţă şi cu bucurie. lar această 
încredințare şi bucurie, această pace şi siguranţă să le 
ai şi în acel ceas al morţii când vei străbate văzduhul, 
şi în acest fel vei scăpa de demoni și te vei înălța la 
Cer, și vei fi rânduit împreună cu cetele îngereşti, și 
ce vei adăuga aleșilor celor din veac, și-L vei vedea pe 
Dumnezeu, după măsura ta de cuprindere. Mare bu- 
curie se face în Cer când se adaugă un nou sfânt, cum 
au fost Sfântul Nectarie, Sfântul Nicodim Aghioritul, 
Sfântul Sava din Kalimnos, Sfântul Arsenie Capado- 
cianul și oricare alt sfânt. Sfinţii ne așteaptă. Când ne 
vom alătura și noi lor? 


Iar dacă nu, să cunoşti cel puţin bunătăţile Dumne- 
zeirii şi pe Cuvântul lui Dumnezeu, Care, răspândind 
raze, le luminează pe cele mai presus de ceruri, fiind slujit, 
împreună cu Trupul Său nepribhănit, cu o singură închi- 
nare, impreună cu Tatăl şi cu Duhul, de către toată oastea 
cerească şi de către toți sfinţii. 

Faptul că prin moarte vom fi rânduiţi cu îngerii şi cu 
sfinţii şi că Îl vom vedea pe Dumnezeu nu ţine de propria 
noastră experienţă, ci de credinţa noastră în adevărul lu- 
crurilor. De aceea, în această frază, conjuncţia „dacă“ are 
valoare potenţială. De exemplu, spun că cineva a ajuns 
sfânt. L-am văzut eu însumi? Sau îl văd acolo Sus? Nu. 
Cred că a ajuns sfânt din viaţa lui și din unele semne pe 
care le văd. Nu am o experienţă a mea personală. Același 
lucru se întâmplă și cu toate cele pe care Cuviosul ni le-a 
spus despre cealaltă viaţă. Pentru că noi nu am mers în 
Cer, nu ştim cum este acolo, nu avem o trăire personală. 

De aceea, spune Cuviosul, chiar dacă aceste stări ţi se 
par mari, tu să nădăjduiești în ele, şi te vei desfăta, cu si- 
guranţă, de bunătăţile lui Dumnezeu. Și nu numai că vei 
câştiga bunătăţile lui Dumnezeu, dar Îl vei și vedea pe Cu- 
vântul lui Dumnezeu, Care le va umple cu lumina Lui pe 
cele mai presus de ceruri. Așa cum soarele ne scaldă în lu- 
mină, la fel și toate razele care ies din Hristos le vor lumina 
pe cele mai presus de ceruri, și toate vor fi străvezii. Atunci 
Îl vom vedea pe Hristos cu trupul Lui, fiind slujit, împreu- 
nă cu Tatăl şi cu Sfântul Duh, de toată oastea cerească și de 
toţi sfinţii. O, dacă am ajunge odată la clipa aceea! 

Este acesta scopul sfântului și marelui Post, sau nu 
este? Dacă vrem, putem să avem o astfel de participare 
la Învierea lui Hristos, dar trebuie să înţelegem că nu 
aparţinem lumii acesteia, că nu aparţinem oamenilor, 
că nu ne aparţinem nouă înşine, ci aparţinem Cerului. 

Aceasta să fie desfătarea minţii noastre 
și a inimii noastre! 
Amin! 

